
Introducere 

Concepţia despre taine valide la eretici există din 
timpul Bisericii primare, fiind respinsă de Sfinții 
Apostoli; în canoanele apostolice se dispune caterisirea 
episcopilor şi preoţilor care acceptă întinatele taine ale 
ereticilor!. 

Credinţele grupărilor eretice sunt false, fapt pentru 
care ereticii sunt lipsiţi de harul lui Dumnezeu; Aşa cum 
învaţă Sfântul Mucenic Ciprian episcopul Cartaginei 
(200-258), harul nu este despărţit de adevăr”, de aceea în 
tainele ereticilor nu există sfințenie, ele fiind „nelegiuite 
şi necurate (adultera et profana)”, provocând întinare 
duhovnicească celor care au parte de ele. 

Clericul eretic „este necurat, şi la care Duh Sfânt nu 
este”?, iar aceasta este valabil nu doar pentru cei care au 
fost făcuți clerici de eretici, printr-o hirotonire necurată 
(profana ordinatione), ci și pentru aceia care, după ce au 
fost hirotoniți în Biserică, au devenit eretici“, de aceea 
botezul făcut de aceştia este necurat şi fals (profani et 
adulteri baptismi)”. Pentru că cele săvârşite de eretici nu 
sfinţesc ci întinează, tainele lor nu sunt primite de către 
cei din Biserică:. 

Sinodul | Ecumenic (325) prin canonul 8 a lăsat 
posibilitatea primirii schismaticilor fără a fi botezați, 
însă le-a respins hirotoniile, iar prin canonul 19 a exclus 
hirotonia şi botezul ereticilor”. 

Ca şi Sfântul Ciprian al Cartaginei, Sfântul Atanasie 
cel Mare (295-373) spune că prin erezie se „respinge 
harul”%, ereticii fiind „pustii şi goi de Duhul”, prin 
urmare botezul lor este lipsit de sfinţenie şi întinat: 


„primesc fără folos apa dată de ei, fiind lipsită de 
dreapta credinţă. De aceea apa folosită de ei mai degrabă 
îi murdăreşte prin necredinţă””?. 

Aşa cum arată Sfântul Vasile cel Mare (330-379), în 
Tradiția veche a Bisericii botezul eretic a fost considerat 
nevalid: „Părinţii cei vechi au hotărât să respingă cu 
totul botezul ereticilor”!?. De aceea şi critică atitudinea 
îngăduitoare pe care a avut-o Sfântul Dionisie al 
Alexandriei (3265) faţă de botezul unora din eretici!”. 

Despre hirotoniile celor rătăciți de la adevărata 
credință, Sfântul Vasile spune că sunt întinate'5, prin 
aceasta urmându-i Sfântului Ciprian, care numeşte 
necurată hirotonia făcută de eretici'€. 

Împotriva acceptării botezului ereticilor s-a exprimat 
şi Sfântul Grigorie de Nazianz (329-390)'. Pentru că 
ereticii sunt necuraţi (odro kexaOapu&vovc)', botezul 
lor nu-l curăţeşte pe om, nu-l sfințeşte ci mai mult îl 
înnegreşte'”, ceea ce arată acordul acestuia cu Sfântul 
Ciprian care spune despre botezul din afara Bisericii că 
este necurat”. 

Potrivit Sfântului Grigorie de Nyssa (330/335-394), 
botezul ereticilor nu este botez adevărat”!; iar Sfântul 
Chiril al Ierusalimului (313-386) cere botezarea celor 
care n-au fost botezați în Biserică: „ereticii trebuie 
botezați din nou deoarece botezul (lor) de mai n-ainte n- 
a fost botez””. 

Sinodul II Ecumenic (381) nu a dat nici un canon 
despre primirea ereticilor, însă mai târziu unii din cei de 
orientare liberală au adăugat un al șaptelea canon la 
canoanele acestui sinod. Potrivit unora acest canon a 


fost preluat din Scrisoarea Bisericii din Constantinopol 
către episcopul Martiriu al Antiohiei (459-470). 
Autorul scrisorii admite botezul de la unele grupări 
eterodoxe, exclude însă hirotoniile din toate grupările 
schismatice şi eretice”. 

Sfântul Chiril al Alexandriei (370-444) nu este de 
acord cu concepția de validitate a botezului din grupările 
eretice, fie că sunt din cele care deformează dogma 
Sfintei Treimi”, fie că sunt din cele care se abat de la 
dogma hristologică”. 

Botezul valid este cel făcut în adevărata credință, pe 
când cel al ereticilor, neavând în el sfinţenie ci mocirla 
păgânătăţii, nu-l curățeşte pe om de păcat ci mai mult îl 
întinează: „ne-am botezat în dumnezeirea şi domnia cea 
una a Tatălui şi a Fiului şi a Sfântului Duh, nu ca 
închinându-ne unui număr de mulţi zei, nici unei 
creaturi, care ar fi realizat în noi zicala : «Câinele s-a 
întors la vărsătura sa şi porcul ce se scaldă, se tăvăleşte 
în mocirlă (BopB5pov)» (IL Petru 2, 22)”. În mocirla 
rătăcirii nu se află harul lui Dumnezeu: „nu dă Tatăl 
celor necuraţi (&xaO&proic) să cunoască pe Hristos, nici 
nu comunică harul celor ce cugetă să se abată spre 
neascultări absurde. Căci nu trebuie să se verse cinstitul 
mir în mocirlă (BopB6po)”*. 

Potrivit Sfântului Chiril adevărata Liturghie se 
săvârşeşte numai în Biserică, iar ereticii, pentru că fac 
liturghia în afara Bisericii, sunt străini de Sfânta 
Euharistie”. 

Sfântul Chiril a influenţat în mod decisiv Sinodul III 
Ecumenic (431), sinod în care dogmele lui Nestorie au 


fost numite necurate (urapă 5oyuara, BEBnia 56yuara)*, 
aceasta însemnând că acela a devenit întinat 
duhovnicește datorită persistenţei în rătăcire, de aceea 
nu a mai putut săvârşi taine valide, pentru că: „rodind în 
rătăcire [erezie] lucrurile rătăcirii... e cu desăvârşire 
lipsit de sfinţenie (Gviepov) tot ce-a devenit necurat 
(uooapăv) şi spurcat (uepoivoutvov)”*!, ceea ce trimite 
la învățătura Sfântului Vasile cel Mare, în care se arată 
că cel lipsit de sfințenie nu poate să o dea altora, nu 
poate săvârși vreo „lucrare sfântă””. 

Sfântul Maxim Mărturisitorul (580-662), în acord 
cu ceilalți mari Sfinți Părinți ai Bisericii, arată că ereticii 
sunt străini de „harul lui Hristos"5; tainele săvârşite de 
unii ca aceştia fiind lipsite de lucrarea Sfântului Duh”. 

Sinodul II Trulan (692) în canonul 2 a receptat 
canoanele Sfinților Apostoli, ale Sinodului | Ecumenic 
şi ale Sfântului Vasile cel Mare“; Prin canoanele 46, 47, 
68 apostolice, canonul 19 al Sinodului 1 Ecumenic şi 
canonul | al Sfântului Vasile cel Mare este respins 
botezul ereticilor. În privința canonului 95 II Trulan, 
care este despre primirea eterodocşilor, autenticitatea 
acestuia este incertă“. 

Deşi Tradiţia Apostolică este împotriva acceptării 
tainelor ereticilor, Tradiţie care a fost urmată de marii 
Sfinți Părinți, pentru unii nu a fost „suficientă”, 
acordând derogări pentru eretici care au trecut de partea 
ortodocşilor. Așa cum pe timpul Sfântului Ciprian al 
Cartaginei această Tradiţie nu a fost urmată de toţi, la fel 
s-a întâmplat și mai târziu, ca în cazul Sfântului Tarasie, 
care, dorind o integrare mai lesnicioasă pentru ereticii 


iconoclaşti, a ajuns să susțină păreri asemănătoare cu ale 
episcopului Ştefan I al Romei (254-257) ”. 

După căderea Apusului în erezie, urmată de 
încercările de unire cu papistaşii, iar apoi în perioada 
turcocraţiei, atitudinea liberală a unora în privinţa 
tainelor ereticilor a devenit din ce în ce mai radicală. 
Dacă la început progresiștii „ortodocşi” au făcut 
compromisuri în plan liturgic față de eretici, mai târziu 
au cedat şi pe tărâm dogmatic. 

Rânduielile liberale din trecut, pentru primirea 
ereticilor, au fost folosite de generațiile de progresiști de 
mai târziu (secolul XX) ca „argumente” în favoarea aşa- 
zisei „refaceri a unităţii creştine”. 

Tradiționaliștii au urmat cu scumpătate Tradiția 
Ortodoxă, apărând învăţătura apostolică nu doar de 
atacurile venite din afară, ci şi de împotrivirile celor care 
au încercat să surpe din interior Biserica lui Hristos. 


Disputa dintre monahii studiţi şi patriarhul 
Metodie despre primirea iconomabhilor 

Această dispută îşi are rădăcini în controversa de la 
Sinodul VII Ecumenic, despre modul de primire în 
Biserică a ereticilor iconoclaşti. 

Împărăteasa /rina (752-803) a avut un rol determinant 
în ținerea acestui Sinod Ecumenic, prin care a fost 
restabilit cultul icoanelor şi condamnată doctrina 
iconoclastă. A fost interesată de pacificarea relațiilor cu 
iconomabhii, ce s-a concretizat în înlesnirile ce le-au fost 
acordate celor care doreau să treacă la ortodocşi. 
Împărăteasa avea de partea sa pe liberali, care erau 
opusul tradiționaliştilor. Cei din partida liberală credeau 
„că este mai consult a fi conciliant faţă de împărat, 
pentru ca în bună înţelegere şi în colaborare cu el să fie 
apărate şi întărite drepturile Bisericii... numai că în 
practică această concilianță şi prietenie a degenerat 
foarte des într-o  aservire”*; pe când partida 
tradiționalistă/intransigentă apăra interesele Bisericii 
față de cei care conduceau imperiul, când se amestecau 
nepermis în treburile Bisericii, dar „şi față de acei 
patriarhi care după părerea partidului acestuia [al 
tradiționaliştilor], nu erau la locul lor, sau nu apărau cum 
trebuie drepturile şi libertatea Bisericii, ci se prosternau 
prea mult în faţa împăratului”, de aceea tradiţionaliștii 
„au fost adeseori pedepsiți cu depunerea și 
excomunicarea de către patriarh şi cu torturare și exilare 
de către împărat, ceea ce le mărea însă autoritatea în 
ochii clerului şi a poporului”. 


În privinţa modului de primire a celor care veneau de 
la iconomahi, de partea monahală tradiționalistă nu s-a 
dorit să fie acceptaţi în clerul ortodox clericii 
iconoclaşti, neadmițându-se nici botezul făcut de 
aceştia“!. Înţelegând ce concesii se dorea a se face 
ereticilor, tradiționaliştii au refuzat să mai participe la 
sinod: „Preaevlavioşii monahi au zis: 

— Dacă unii monahi s-au ţinut departe de sfântul 
Sinod, ce se va face cu ei? 

Tarasios, preasfântul patriarh, a zis: 

— Îi vom convinge [despre felul primirii 
iconoclaştilor] din canoanele citite mai înainte””; însă 
cele întâmplate după sinod arată că şi dintre monahii 
care au participat la lucrările sinodului, cei mai mulţi nu 
au fost convinși de „argumentele” susținute de liberali. 

Unii dintre monahi, cu toate că nu se aflau de partea 
liberală, erau mai puţin intransigenţi în respectarea 
Tradiției Apostolice, despre modul admiterii celor care 
vin de la eretici, urmând un fel de tradiționalism mai 
atenuat, semi-tradiționalism, fiind dispuşi la unele 
concesii, de aceea au fost prezenţi la lucrările sinodului. 
Astfel, despre modul în care să fie integrați cei care 
veneau de la ereticii iconoclaști, în timpul Sinodului 
Ecumenic din 787 s-a confruntat tabăra semi- 
tradiționaliştilor cu cea a liberalilor. Deşi la sinod se 
părea că s-a ajuns la un consens între cele două părți 
despre primirea iconomahilor, clericii veniţi de la aceştia 
să fie incluşi, după o minimă penitenţă, în treapta 
clericală pe care au avut-o pe când erau de partea 
ereziei, fiind acceptaţi până şi cei care aveau hirotonia 


de la eretici”, cele ce s-au petrecut după sinod arată că 
disensiunile au rămas; semi-tradiționaliştii n-au mai fost 
de acord cu liberalii, cerând să nu fie primiţi în clerul 
ortodox unii dintre clericii iconoclaşti şi simoniacii“, 
cerința împotriva simoniacilor vizându-i pe cei mai 
mulți din clericii iconoclaşti, iar pentru că patriarhul 
Tarasie (784-806) a refuzat să le îndeplinească cererea, 
aceștia au rupt comuniunea cu el: „egumenul Sava al 
mănăstirii Studion, rupe legătura canonică cu patriarhul 
Tarasie, adică declară că nu-l mai recunoaşte ca Patriarh 
de Constantinopol, pe motiv că e prea moale față de 
simoniști, cât şi faţă de unii episcopi iconoclaști, pe care 
i-a restituit în scaunele lor””. Patriarhul Tarasie a făcut 
acele pogorăminte față de iconomahi şi pentru cei 
vinovați de simonie, în special datorită influenţei puterii 
politice, aceasta se vede şi din faptul că atunci când nu 
au mai fost presiuni din partea conducătorilor imperiului 
el a cedat în fața celor intransigenți. Aşa cum s-a 
întâmplat şi în cazul crizei adulterine (uoryeiog), la 
presiunile făcute de împăratul Constantin al VI - lea 
patriarhul  Tarasie s-a supus, îngăduind ca soția 
împăratului să fie făcută cu forţa monahie iar clericului 
Iosif, egumen de Kathara, i-a permis să-l cunune pe 
împărat cu amanta“, ca apoi, după detronarea 
împăratului Constantin VI, să treacă la depunerea celui 
care a săvârşit cununia necanonică”. 

Nemulțumirea unora în privinţa acceptării clericilor 
iconoclaşti era în primul rând față de cei care aveau 
hirotonia de la eretici, care erau lipsiţi de harul sfinţitor. 
Potrivit Sfântului Teofan Mărturisitorul (752-817), 

care a fost prezent la Sinodul Ecumenic din 787, 
episcopul eretic nu este la propiu episcop, ci fals episcop 
(wevSeriokoroc)“, fiind lipsit de sfințenie (&viepog)”, 
aceasta înseamnând că tainele făcute de un asemenea 
cleric nu sunt valide, prin urmare cei hirotoniți de 
episcopii eretici sunt pseudo-clerici, ceea ce trimite la 
Tradiţia autentică a Bisericii. În Tradiţia Apostolică se 
arată că trebuie respinse tainele făcute de clerici falşi 
(wevSoieptov)* ai ereticilor, pentru că cei „botezați sau 
hirotoniți de unii ca aceştia nu este cu putinţă să fie nici 
credincioşi, nici clerici”; iar marii Sfinţi Părinţi, în 
acord cu Tradiția Apostolică, învaţă că prin erezie se 
„respinge harul””, clericul eretic fiind necurat şi străin 
de Duhul Sfânt”, iar pentru că este „cu desăvârşire lipsit 
de sfinţenie (&viepov)”** nu poate să săvârşească vreo 
„lucrare sfântă”. 

Următorul patriarh, Sfântul Nichifor (806-815), a 
continuat pentru o vreme politica pacifistă a 
predecesorului său față de iconomahi. Dar şi Sfântul 
Teodor Studitul (759-826), după cum reiese din unele 
scrisori ce îi sunt atribuite“, a sprijinit la început 
iconomia iniţiată de patriarhul Tarasie la Sinodul VII 
Ecumenic, însă lucrurile aveau să se schimbe. 

În timpul împăratului Leon V Armeanul (813-820) a 
început a doua fază a iconoclasmului, ceea ce i-a adus 
exilul Sfântului Teodor cu o parte din monahii studiţi, 
fiind exilat şi Sfântul Nichifor cu acei arhierei care nu 
şi-au trădat credinţa”. După moartea lui Leon V pe 
tronul imperial a ajuns Mihail II Amorianul(820-829) 
care a oprit persecuția, dorind concilierea dintre 


Il 


iconoduli şi iconomahi, însă Sfinţii Teodor Studitul şi 
Nichifor Mărturisitorul au refuzat”. 

Dacă la început patriarhul Nichifor a fost îngăduitor 
cu ereticii iconomahi asemeni predecesorului său, odată 
cu a doua fază a iconoclasmului şi-a revizuit radical 
poziția, mergând, în privința capilor ereziei, până la a 
exclude orice posibilitate de integrare a acestora: „chiar 
dacă acești luptători împotriva lui Hristos vor părea 
uneori că se pocăiesc de nesfârşitele lor blasfemii și 
fapte absurde și fără Dumnezeu, sunt de neprimit atât de 
Dumnezeu, cât şi de Sfânta Biserică a lui Dumnezeu 
catolică şi apostolică, întrucât nu-i sinceră pocăinţa lor, 
chiar dacă făgăduiesc să se întoarcă, ci înșelătoare şi 
prefăcută. Căci aşa cunoaștem că e şi religia lipsită de 
Dumnezeu și întunecată a maniheilor, ai căror părtași şi 
inițiați s-au făcut; căci există o lege şi dogmă înaintea 
celor inițiați de ei ca, atunci când sunt prinși de creştini 
şi li se cere socoteală de întinata lor rătăcire, să 
tăgăduiască şi analizeze opinia lor, iar când au prilej şi 
sunt liberi, să se întoarcă la vomitarea lor şi să se ţină de 
rătăcire şi reaua lor cinstire de Dumnezeu. De aceea, 
cine-i primeşte se face părtaş al pierzaniei lor şi vinovat 
de zeci de mii de anateme””?. 

O parte dintre iconoduli îi criticau pe aceia care voiau 
să-i primească pe iconomahi la pocăință, susținând că 
cei din această erezie, la fel ca și maniheii, nu sunt 
sinceri în mărturisirea credinței atunci când cer să fie 
acceptaţi în Biserică. Faţă de o asemenea poziţie radicală 
Sfântul Teodor Studitul, deşi nu a mai sprijinit nici el 
iconomia tarasiană, a luat atitudine arătând că între 

credinţa iconoclaştilor şi cea a maniheilor există 
asemănări, dar nu identitate, pledând pentru primirea 
celor care vor să treacă de partea ortodocșilor“. 

În Epistola 152, Către monahul Teodor, despre preoţii 
ŞI diaconii care au avut comuniune cu ereticii sau care 
au subscris în favoarea ereziei, Sfântul Teodor spune că 
pot fi cuminecați după o perioadă de penitență, însă până 
la un viitor sinod li se interzice cu desăvârşire să 
slujească: „preotul sau diaconul, care au căzut prin 
semnătură sau prin comuniune cu ereticii, să fie 
împiedicaţi cu desăvârşire (ravrăraoi) de la lucrarea 
celor sfinte, dar şi de la împărtăşanie. După ce-și 
împlinesc epitimia, se pot cumineca, dar nicidecum 
(ov5aug) să slujească până la sfântul sinod. Pot să 
binecuvinteze şi să se roage precum fac monahii, nu însă 
ca niște clerici, aceasta doar după ce au împlinit 
epitimia”!. Într-o altă epistolă Sfântul Teodor face 
referire la o hotărâre ce s-a dat în privinţa unor astfel de 
preoţi: „aceia care vor să se boteze, îndeosebi dacă sunt 
presaţi de pericol morţii, dacă nu se găsesc preoţi 
ortodocşi fără cusur, pot fi botezați de preoții care au 
avut comuniune cu ereticii, sau care nu sunt cunoscuţi? 

Răspuns: Despre cazul acestora s-a dat, de către 
ierarhii şi egumenii mărturisitori, norma aceasta, preoţii 
la care se face referire, cărora le este interzis să 
liturghisească din cauză că au avut comuniune cu 
ereticii, în situaţia în care nu se găseşte preot ortodox, 
care trebuie să boteze, dar şi să dea Sfintele Taine care 
au fost săvârșite mai înainte de un preot canonic, să dea 
schima monahală, să facă rugăciuni de înmormântare, să 

citească Evanghelia la Utrenie, să binecuvânteze apa la 
Teofanie, dar, aşa cum s-a spus, numai în situaţii de 
necesitate, pentru ca poporul credincios să nu rămână 
fără ascultarea Evangheliei şi neluminaţi””. Astfel 
acelor clerici li s-a interzis să mai săvârşească vreo 
Sfântă Taină, cu excepţia Botezului însă doar în cazuri 
de necesitate, ori în asemenea situații Botezul poate fi 
săvârşit și de mireni“?. Iar celor făcuţi clerici de eretici, 
Sfântul Teodor nu le-a recunoscut hirotoniile, aducând 
ca argument un fragment din Epistola către preoții 
nicopoliteni a Sfântului Vasile cel Mare: „nu ştiţi ce 
spune același Părinte într-o altă scrisoare a lui?: «Nu 
recunosc pe un astfel de episcop al lor şi n-aş putea 
număra în rândul preoților lui Hristos pe cel care a fost 
pus pe prima treaptă de nişte mâini necurate, spre 
surparea credinţe», ca cei de acum, care nu din 
neştiinţă, ci din iubire de stăpânire, urcă pe tronuri, 
renunțând de bună voie la adevăr, primind întâietatea ca 
răsplată pentru necredință”*. 

Adoptarea de către Sfântul Teodor a unei poziții mai 
intransigente față de tainele celor aflaţi în erezie, a avut 
loc odată cu a doua etapă a crizei adulterine (806-811), 
atunci a şi alcătuit unele scrieri împotriva iconomiei care 
a fost susținută de patriarhii Tarasie şi Nichifor, scrieri 
pe care patriarhul Metodie, după a doua fază a 
iconoclasmului, în timpul disputei cu monahii studiți a 
hotărât ca să fie distruse, ceea ce arată că acele scrieri 
ale Sfântului Teodor au avut implicaţii în dispută, fiind 
invocate de studiți împotriva poziției patriarhului 
Metodie despre modul primirii ereticilor 1conomahi. 

Această schimbare de atitudine a Sfântului Teodor a fost 
fundamentală, nu doar o simplă trecere de la iconomie la 
scumpătate/acrivie, altfel nu ar mai fi scris împotriva 
iconomiei care a fost susținută de cei doi patriarhi. 

Ceea ce este de luat în considerare în privința 
Sfântului Teodor, despre modul integrării celor care vin 
de la eretici, este poziția pe care el a avut-o mai târziu; 
aşa cum şi în privinţa Sinodului din 787, ceea ce-l 
reprezintă pe acesta nu este atitudinea negaționistă 
despre ecumenicitatea acestui sinod“, ci ceea ce a 
susținut mai târziu, când l-a recunoscut ca Sinod 
Ecumenic“. 

Consecințele părtăşiei la tainele din afara Bisericii, 
sunt prezentate de Sfântul Teodor în unele texte în care 
se referă la euharistia ereticilor. În Tradiţia Apostolică 
nu este acceptată împărtăşania ereticilor, deoarece după 
cum Hristos nu are părtăşie cu veliar/diavolul, nici cei 
credincioşi nu pot avea comuniune cu  ne- 
credincioşii/ereticii (II Cor. 6, 15)”. Potrivit Sfântului 
Teodor în împărtăşania ereticilor se află cel necurat, 
potirul ereticesc fiind „paharul dracilor”( Cor. 10, 21): 
„dacă paharul binecuvântării este împărtăşirea de 
sângele lui Hristos şi pâinea pe care o frângem este 
împărtăşirea de trupul lui Hristos, e limpede că paharul 
ereicesc şi pâinea este împărtăşire de potrivnicul”*; „te 
sfătuiesc, dacă a avut parte prin împărtăşanie de părtăşia 
cu cei necredincioşi, să se ţină departe de Sfintele Taine 
până la unul sau doi ani. Căci s-a scris că nu pueţi bea 
paharul Domnului şi paharul dracilor, nici nu puteţi să 


vă împărtăşiţi de masa Domnului şi de masa dracilor”*; 

„laicii şi monahii care duc lupta cea plăcută Domnului 
fug de cloaca ereziei (B60pov Tîic aiptoeoc), căci erezia, 
frate, este cu adevărat cloacă şi capcană a diavolului, iar 
comuniunea cu diavolul desparte de Hristos şi duce 
departe de turma Domnului. Căci după cum se 
deosebeşte lumina de întuneric, la fel este şi 
Împărtăşania ortodoxă faţă de de cumenicătura eretică, 
cea ortodoxă uneşte cu Hristos, luminează și dă viaţă, 
cealaltă unește cu diavolul, întunecă şi aduce moarte”. 
lar pentru că în potirul ereticilor nu se află Hristos, ci 
necuratul diavol, euharistia ereticilor este întinată, chiar 
ŞI la cei care au comuniune cu ereticii: „mi-ai spus că te- 
ai temut să-i faci observaţie preotului tău să nu-l 
pomenească pe ereziarh. Nu găsesc ce să-ţi spun acum 
despre asta. Decât numai că cuminecătura este întinată 
(uoivoudv) din aceea că-l pomeneşte, nemaiputând fi 
ortodox cel care pomeneşte”. Cel care primeşte 
împărtăşania întinată a ereticilor este străin de Hristos şi 
un apropiat al diavolului: „Căci a te împărtăşi de la un 
eretic sau de la unul învinuit pe față pentru vieţuirea sa, 
ne înstrăinecază de Dumnezeu şi ne face familiari 
diavolului”. Sfântul Teodor nu este singurul dintre 
Sfinţii Părinţi care spune despre tainele ereticilor că duc 
la înrudirea spirituală cu cel necurat. Nu doar 
cuminecătura ereticească îi face pe cei ce o primesc 
„familiari diavolului”, ci şi botezul ereticilor, după cum 
arată Sfântul Ciprian al Cartaginei: „o asemenea naştere 
n-aduce fii lui Dumnezeu, ci diavolului”. Astfel cei 
care ajung necurați duhovniceşte, prin întinatele taine 

ale ereticilor, sunt, aşa cum spune Sfântul Vasile cel 
Mare, „neamurile diavolului”. 

După biruinţa Ortodoxiei asupra iconoclasmului, 
petrecută în timpul stăpânirii împărătesei Teodora 
(867), tradiţionaliştii s-au arătat nemulţumiţi de felul în 
care se voia a fi admişi în Biserică cei care vin de la 
iconomahi”. Pentru aceasta patriarhul Constantinopo- 
lului, Sfântul Metodie (843-847), s-a sfătuit cu un mare 
ascet al acelor vremuri, Sfântul Ioanichie din Olimp 
(752 — 846), care i-a spus: „dacă accepți preoți şi 
slujitori dintre eretici, nu faci decât ca prin ei să aduci în 
Biserică nu doar iudaismul, ci chiar şi păgânismul”"*. 
Sfântul Ioanichie s-a referit la acei clerici care au fost 
hirotoniți în erezie. Identificând ideatic iconoclasmul cu 
iudaismul şi păgânismul, Sfântul Ioanichie a comparat 
primirea în clerul ortodox a celor care aveau hirotonia de 
la iconoclaști cu aducerea iudaismului şi păgânismului 
în Biserică, prin aceasta fiind în acord cu Sfântul Vasile 
cel Mare, care exclude primirea în clerul Bisericii a 
celor hirotoniți de eretici, pentru a nu se ajunge la 
„distrugerea credinţei”. Așa cum spune Sfântul Vasile: 
„Iudaismul se luptă cu păgânismul şi amândoi cu 
creștinismul”, însă vrăjmaşi ai adevăratei credinţe sunt 
ŞI „cei care, împotriva învăţăturii adevărului, au născocit 
învățături înruditei şi cu păgânismul şi cu iudaismul”. 
Lupta acestora împotriva Creștinismului este dusă din 
afara lui, însă prin acceptarea în clerul ortodox a celor 
hirotoniți de eretici, cei „hirotoniți de unii ca aceştia 
[nefiind]... clerici”, li s-ar da posibilitatea să lucreze 
împotriva Creştinismului/Bisericii din interior. 

Urmând sfatul Sfântului loanichie despre clericii 
iconoclaşti, patriarhul Metodie a hotărât să fie integrați 
în clerul ortodox, după ce-şi îndeplineau penitența, doar 
cei care aveau hirotonia de la Sfinţii Tarasie şi 
Nichifor". Numărul clericilor eretici pe care îi vizau 
măsurile luate de patriarhul Metodie era de peste 
20000”. 

Penitenţa ce trebuia urmată de cei care veneau de la 
iconoclaşti era severă, iar prin aceasta s-a urmărit 
îndeosebi prevenirea unei reveniri a iconoclasmului. 
Atunci când împăratul Leon V a reinstaurat iconoclas- 
mul în imperiu, a reuşit acest lucru şi datorită sprijinului 
pe care l-a avut din partea clericilor criptoiconoclaşti, 
îndeosebi a celor din treapta arhierească, față de care 
liberalii s-au arătat îngăduitori, care după ce au fost 
acceptaţi în clerul ortodox n-au făcut decât să uneltească 
din interior împotriva Bisericii, aşteptând momentul 
prielnic pentru a se impune şi a dobândi influenţa pe 
care le-o putea oferi un regim iconoclast. Realitatea 
comportamentului ipocrit a celor din grupările eretice, 
mai ales la cei din cler, a fost cunoscută și de patriarhul 
Tarasie, care în timpul Sinodului VII Ecumenic, atunci 
când a avut loc dezbaterea pe marginea epistolei 
Sfântului Atanasie cel Mare către Rufinian, a spus: 
„Biserica îl ştie pe Sfântul Atanasie că a dus cinci lupte 
alungat în diferite rânduri la Roma și obligat să scape cu 
fugă lipsită de cinste de patronii ereziei ariene, iar când 
se întorcea şi devenea stăpânul bisericilor, potrivnicii se 
lipeau de el schimbându-se, dar când acela se retrăgea 
își  reluau îndrăzneala, se întorceau la erezia 

anterioară”; Cu toate acestea patriarhul Tarasie i-a 


primit în treptele lor pe clericii eretici care doreau să 
vină la Biserică, până şi pe cei care erau hirotoniți în 
erezie. 

Chiar dacă patriarhul Metodie n-a fost îngăduitor cu 
ereticii iconoclaști aşa cum a fost Tarasie, monahii 
tradiţionalişti au considerat că scumpătatea/acrivia cu 
care patriarhul opera în această speţă nu era suficientă. 

Părerea că opoziţia monahilor studiți față de patriarh a 
fost cauzată de neincluderea din rândurile lor între cei 
care au fost făcuţi episcopi, pentru scaunele din care au 
fost demiși arhiereii iconomahi“, nu este credibilă, 
aceasta și pentru că monahilor studiți li s-au alăturat o 
parte dintre arhiereii ortodocși“; Dacă monahii studiţi s- 
ar fi împotrivit patriarhului Metodie pentru că nu au fost 
făcuți episcopi dintre ei, ce motive ar fi avut acei 
arhierei să se situeze de partea studiţilor în acea dispută? 

Poziţia monahilor studiți nu era radicală, ei nu erau 
împotriva primirii celor care veneau de la iconomahi, ci 
a modului în care se dorea să fie integrați. Comporta- 
mentul cameleonic dovedit al clericilor iconomahi, era 
un argument puternic pentru a nu fi primiți în clerul 
ortodox; astfel studiţii cereau să nu fie primiţi în cler nu 
doar cei făcuți clerici în afara Bisericii, ale căror 
hirotonii nu le-a recunoscut nici Sfântul Metodie, ci nici 
aceia care aveau hirotoniile de la Sfinții Tarasie şi 
Nichifor, despre care patriarhul a hotărât că pot face 
parte din clerul Bisericii“. Monahii studiţi erau îndreptă- 
țiți şi de învățătura Sfântului Ciprian al Cartaginei, 
despre clericii care vin de la eretici, care arată că trebuie 

puşi în rândul mirenilor şi cei care au fost hirotoniți în 
Biserică înainte de a deveni eretici: „Preoţii şi diaconii 
care au fost hirotoniți mai înainte în Biserică şi apoi, 
înşelători şi nesupuşi, s-au ridicat împotriva Bisericii, 
sau cei care, la eretici, au fost înălțaţi la preoţie de 
pseudoepiscopi şi de antihrişti, printr-o  hirotonie 
profană, împotriva legii lui Hristos, şi care au încercat să 
aducă în afară jertfe mincinoase şi nelegiuite în faţa 
unicului şi dumnezeiescului altar, să fie primiţi, când se 
întorc (la Biserică), numai cu condiţia să ia parte ca laici 
şi să fie mulţumiţi că sunt admişi la pace, ei care au fost 
duşmani ai păcii”. 

Cu siguranță o altă cauză a disputei a fost și 
nerecunoaşterea de către monahii tradiționaliști, care 
erau conduşi de Sfântul Naucratie Studitul (7847)%, a 
botezului ereticilor iconoclaşti, deoarece patriarhul 
Metodie era de părere că cei botezați de iconoclaşti pot 
fi primiţi prin Mirungere”. 

Pentru că s-au opus patriarhului în privinţa modului 
de primire a ereticilor, dar şi pentru că nu s-au dezis de 
scrierile Sfântului Teodor în care era respinsă iconomia 
ce a fost practicată de patriarhii Tarasie şi Nichifor, 
monahii studiți au fost anatemizaţi de acesta: „Cum s-a 
spus, despre cărţile împotriva preafericitului Nichifor şi 
Tarasie... dacă nu le anatemizaţi astăzi, s-au în altă zi pe 
care o vom hotărî, înaintea fraţilor şi conslujitorilor, şi 
dacă nu veţi primi să le ardeţi şi anatemizaţi..., veţi fi nu 
doar simplu anatemizaţi, ci și katathematizați (karaGe- 
uarioouev)””. Patriarhul a spus că Sfântul Teodor a 
renunțat la poziţia sa intransigentă, exprimată în scrierile 

sale critice la adresa iconomiei care a fost susținută de 
cei doi patriarhi, însă monahii studiți erau de altă părere 
continuând să urmeze învățăturii Sfântului Teodor din 
acele scrieri”. 

În 846, la trei ani după triumful Ortodoxiei asupra 
iconoclasmului, patriarhul avea să constate că, clericii 
iconoclaști nu erau interesaţi să vină la Ortodoxie”; 
acelaşi lucru s-ar fi întâmplat și după Sinodul VII 
Ecumenic, dacă atunci s-ar fi luat măsuri mai severe, 
similare cu cele de după a doua fază a iconoclasmului. 

Sfinţii Ignatie şi Fotie 

În anul 847 după trecerea la cele veșnice a Sfântului 
Metodie, episcopul de Siracuza Grigorie Azbestas, unul 
din liderii „grupării liberale şi progresiste din Constan- 
tinopol””, spera că va fi ales patriarh, însă voinţa 
împărătesei Teodora a fost ca în scaunul patriarhal să 
ajungă un tradiționalist, Sfântul Ignatie (847-858, 867- 
877). Pentru că nu s-a implicat în disputa dintre studiţi 
şi patriarhul Metodie, numirea sa ca patriarh a fost 
acceptată şi de gruparea progresistă, însă odată cu 
înscăunarea sa ca patriarh Sfântul Ignatie şi-a arătat 
împotrivirea faţă de aceștia. I-a făcut cunoscut liderului 
grupării progresiste că nu doreşte să-l aibă alături la 
slujba de hirotonire a sa ca arhiereu; G. Azbestas fiind 
enervat de acest fapt l-a insultat, după care aruncând 
lumânarea pe care o ţinea în mâini a ieşit din biserică”. 
La doi sau trei ani după ce a ajuns patriarh, Sfântul 
Ignatie a convocat un sinod în care G. Azbestas a fost 
caterisit %. 

Moştenind de la predecesorul său” problema primirii 
iconoclaştilor care vin la Ortodoxie, desigur că a trebuit 
să caute soluţii care să fie în acord cu Tradiţia veche a 
Bisericii, aşa cum îşi doreau susținătorii săi 
tradiționalişti, altfel disputa de pe vremea patriarhului 
Metodie ar fi continuat. Fără prezenţa în clerul ortodox a 
clericilor veniți de la iconomahi, care astfel nu au mai 
avut posibilitatea ca sub masca ortodoxă să lupte din 
interior împotriva Bisericii, aşa cum au făcut după 
Sinodul Ecumenic din 787, iconoclasmul nu a mai 

revenit în Răsărit. Această rătăcire avea să renască mai 
târziu în Apus odată cu apariţia ereziei protestante. 

În urma uneltirilor lui Bardas, Teodora a fost nevoită 
să renunţe la tron în favoarea fiului ei Mihail III (842- 
867), acesta din urmă încredințându-i unchiului său toate 
treburile imperiului. Cezarul Bardas a închis-o pe 
Teodora împreună cu ficele ei într-o mănăstire, cerându- 
i Sfântului Ignatie să le tundă în monahism, împotriva 
voinţei lor, dar acesta a refuzat, însă disensiunile dintre 
patriarh şi Bardas nu s-au oprit aici. Bardas era un om 
lipsit de principii morale, a fost învinuit de incest, deoa- 
rece după ce i-a murit fiul a ajuns să trăiască cu nora sa, 
ceea ce l-a determinat pe Sfântul Ignatie să nu-l mai 
primească la Împărtășanie“. Prin aceasta Sfântul Ignatie 
urma Sfinţilor Părinţi din trecut, care n-au făcut concesii 
puterii politice; Este de amintit Sfântul Ambrozie al 
Mediolanului, care nu l-a primit la Împărtășanie pe 
împăratul Teodosie datorită unor abuzuri pe care le-a 
săvârşit”. 

Bardas dorind să-l înlocuiască pe patriarh l-a acuzat 
de trădare, în cele din urmă Sfântul Ignatie a fost exilat. 
Purtarea abuzivă a lui Bardas a creat dezordine, din 
punct de vedere canonic Sfântul Ignatie încă era patri- 
arh. Informaţiile despre înlocuirea patriarhului Ignatie 
sunt contradictorii'%, potrivit unora acesta ar fi ajuns la 
un compromis cu adversarii săi, fiind de acord să 
demisioneze cu anumite condiţii!!. 

Pentru a se face pace era nevoie ca noul patriarh să fie 
o persoană acceptată de ambele părți, iar acea persoană a 

fost Sfântul Fotie, care a ajuns la înţelegere chiar şi cu 
cei mai neînduplecaţi ignatieni'?. 

Se spune despre patriarhul Fotie (858-867, 877-886) 
că a contribuit la organizarea Universităţii din Constanti- 
nopol'*; însă studierea de către acesta a științelor 
profane, în special a scrierilor filosofice păgâne, care 
părea să-l apropie de partida progresistă, a avut în 
preocupările sale un loc secundar față de cercetarea 
teologică, fiind chiar critic în privinţa vechilor filosofi: 
„nu au avut nici un folos înţelepţii grecii din recunoaș- 
terea dumnezeirii, dacă au avut boala de a respinge 
pronia”'*; iar odată cu înaintarea în vârstă a scăzut 
interesul său pentru scrierile filosofilor din vechime. 

Sinodul la care a fost ales patriarh Sfântul Fotie l-a 
reabilitat pe G. Azbestas!%, ceea ce a provocat nemulţu- 
mirea ignatienilor. Aceştia l-au acuzat pe patriarh de 
uzurpare, într-un sinod pe care l-au ținut în Biserica 
Sfânta Irina din Constantinopol'%. Patriarhul a fost 
nevoit să reacționeze, convocând un sinod în care, la 
cererea cezarului Bardas, a fost declarat ilegal patriar- 
hatul Sfântului Ignatie'. Un cutremur care a avut loc în 
Constantinopol a fost considerat de locuitorii oraşului ca 
o pedeapsă datorită nedreptăţirii Sfântului Ignatie'%. 
Protestele episcopilor ignatieni, care aveau de partea lor 
pe monahi şi credincioşii simpli, l-au înfuriat pe Bardas, 
acesta pornind o prigoană împotriva celor nemulțumiți. 
Sfântul Fotie l-a înfruntat pe cezarul Bardas, amenințând 
cu demisia dacă nu este oprită prigoana, ceea ce a avut 


ca efect diminuarea acesteia !%. 

Următorul împărat, Vasile 1 Macedoneanul(867-886), 
l-a destituit pe Sfântul Fotie şi l-a readus în scaunul 
patriarhal pe Sfântul Ignatie. După depunerea Sfântului 
Fotie oraşul a fost din nou zguduit de cutremure, unii 
interpretând aceasta ca fiind un semn de sus!". 

Sfântul Ignatie a contiuat linia trasată de Sfântul Fotie 
în relația cu cei din Apus, nefăcând nici o concesie lati- 
nilor. Mai târziu cei doi s-au împăcat!!!. După trecerea la 
cele veşnice a Sfântului Ignatie, în scaunul patriarhal a 
revenit Sfântul Fotie. 

În privinţa operei scrise a Sfântului Fotie, i s-au 
atribuit de către unii scrieri cu caracter canonic care nu-i 
aparțin. 

Colecţia de canoane în 50 de titluri, Nomocanonul lui 
Pseudo-Fotie, este de fapt o actualizare a unei colecţii 
mai vechi, întocmită se pare de ereziarhul monotelit 
Serghie (610-638)'?. Nomocanonul lui Pseudo-Fotie 
este prima colecţie de canoane, din cele care s-au 
păstrat, care atribuie Sinodului II Ecumenic un a/ șapte- 
lea canon. Se pare însă că acest canon spuriu se afla şi în 
prima ediţie a acestei colecții. 

O altă scriere pe care unii au încercat să o pună pe 
seama Sfântului Fotie se intitulează Zece întrebări cu tot 
atâtea răspunsuri!!?. Persoana care a alcătuit această 
scriere, a avut o cunoaştere mediocră a istoriei bisericeş- 
ti. În răspunsul de la întrebarea 9 se spune următoarele: 
„în zilele Sfântului  Heracla, Origen, numit şi 
Adamantios, care-şi prezenta pe faţă erezia în zilele de 
joi şi vineri, pentru că falsifica şi corupea credinţa 
ortodoxă, pe acesta chiar Sfântul episcop Heracla l-a 

îndepărtat şi l-a alungat din Alexandria”!!*. Această 


relatare despre Origen (185-254) nu corespunde 
adevărului istoric, deoarece nu episcopul Heracla (232- 
248) l-a alungat pe Origen din Alexandria, ci episcopul 
Dimitrie (189-232), după cum arată chiar Sfântul Fotie 
într-o scriere a sa: „schimbând Dimitrie bunătatea în ură 
şi laudele în acuzaţii, a adunat câțiva episcopi şi preoţi 
într-un sinod împotriva lui Origen, şi, după cum spune 
Pamfil, sinodul a hotărât să-l îndepărteze din 
Alexandria, să nu mai locuiască şi să nu mai înveţe în 
acest oraş”!!?. Sfântul Fotie era atent la prezentarea 
realistă şi exactă a celor ce s-au petrecut în istorie, 
criticând până şi cele expuse în viețile sfinților, atunci 
când considera că cele scrise nu sunt adevărate!!“. 

În privinţa botezului făcut de mireni în caz de 
necesitate, Sfântul Fotie se numără printre cei care sunt 
de acord cu admiterea prin iconomie a unui astfel de 
botez!!”. 

Sfântul Fotie s-a remarcat prin opoziția față de 
înnoirile doctrinare ale unora din Apus, combătând 
îndeosebi dogma eretică Filiogue. 

Secolele XI-XV — pseudo-tainele papistaşilor 

Erezia Filiogue a cuprins treptat întregul Apus, 
situându-l pe episcopul Romei, cu cei aflaţi în jurisdicția 
sa, în afara pliromei ortodoxe. 

În 1009 patriarhul Constantinopolului Serghie 17 (999- 
1019) aflând că episcopul Romei susținea rătăcirea 
Filiogue''*, a convocat un sinod în care s-a hotărât 
ştergerea numelui acestuia din dipticele Bisericii 
Ortodoxe!'%, încetând astfel comuniunea dintre Constan- 
tinopol şi Roma. În Răsărit s-a sperat la revenirea celor 
din Apus în firescul Ortodoxiei, ceea ce nu s-a 
întâmplat. 

Papistaşii pretind că au credinţa în Sfânta Treime, însă 
datorită rătăcirii Filiogue sunt eretici antitrinitari. 
Botezul lor, despre care ei spun că îl fac în numele 
Sfintei Treimi, nu are nici o legătură cu Botezul poruncit 
de Mântuitorul: „mergând, învăţaţi toate neamurile, 
botezându-le în numele Tatălui şi al Fiului şi al 
Sfântului Duh"(Mat. 28, 19). Mântuitorul le-a poruncit 
Sfinților Apostoli ca mai întâi să-i înveţe pe oameni, iar 
după aceea să-i boteze pe cei ce vor crede potrivit 
învăţăturii Evangheliei”. Ce învaţă papistaşii despre 
persoanele Sfintei Treimi? Despre Tatăl şi Fiul învaţă în 
sens diteist, datorită faptului că prin erezia Filiogue 
introduc două cauze/principii în Sfânta Treime", iar pe 
Sfântul Duh, prin părerea că ar avea două cauze din care 
ființează, Îl fac compus!?. Datorită acestor rătăciri 
doctrinare care reies din Filioque papistaşii botează în 
doi dumnezei, tată! şi fiul, dar botează şi într-o creatură, 
sfântul duh. 


27 


Cei care au o doctrină eretică despre una din 
persoanele Sfintei Treimi se leapădă şi de celelalte două 
persoane, aşa cum arată Sfinţii Vasile cel Mare şi 
Grigorie de Nazianz: „lipsa de respect faţă de una din 
persoanele Treimii, în care trebuie să credem este o 
negare a întregii Dumnezeiri”'*; „dacă arunci pe Unul 
Jos, îndrăznesc să spun că nici pe ceilalți Doi nu-i mai 
pui sus”!**; „pe oricare din cele trei ipostasuri o ai pogori 
din vrednicia dumnezeirii pe toată Sfânta Treime o 
pogori din aceasta, şi pe sineţi te lipseşti de deplinirea 
[deplinătatea] cea prin Botez”'”. Prin urmare papistaşii, 
pentru că Îl fac pe Sfântul Duh compus, coborându-L 
prin aceasta la nivelul celor create, şi pentru că Îi despart 
pe Tatăl şi pe Fiul funțial, tăgăduiesc întreaga 
Dumnezeire. 

În arianism este negată dumnezeirea Fiului şi a 
Sfântului Duh, pe când la papistaşi, prin ideea despre 
două principii în Sfânta Treime, este hotărnicit ființial şi 
Tatăl, atribuindu-I-se astfel o existență nedesăvârșită. În 
doctrina diteistă cei doi dumnezei se mărginesc unul pe 
altul, deoarece unde este unul nu poate fi şi celălalt: 
„Dumnezeirea este desăvârşită şi nu-i lipseşte nimic în 
ce priveşte bunătatea, înţelepciunea şi puterea... fără de 
sfârşit, pururea dăinuitoare, necircumscrisă şi, ca să 
spunem într-un cuvânt, desăvârşită în toate. Dar dacă 
vom spune că sunt mulți Dumnezei, este necesar să se 
observe deosebire între cei mulţi, căci dacă nu este 
deosebire între ei, este mai degrabă unul şi nu mulți. Dar 
dacă este deosebire între ei, unde este desăvârşirea? Căci 
n-ar fi Dumnezeu dacă ar fi lipsit de desăvârşire, fie în 


28 


ce priveşte bunătatea, fie în ce priveşte puterea, fie în ce 
priveşte înţelepciunea, fie în ce priveşte timpul, fie în ce 
priveşte spațiul... Dar cum va putea fi păstrată 
necircumscrierea, dacă sunt mulţi Dumnezei? Căci acolo 
unde ar fi unul nu va putea fi celălalt”. De aceea şi în 
diteismul din doctrina papistaşilor, tatăl şi fiul în care ei 
cred nu au o existenţă desăvârşită. 

Fiind pnevmatomahi şi diteişti, papistaşii nu sunt 
credincioşi, ci necredincioși alături de cei din celelalte 
grupări eretice, de aceea sunt lipsiţi de harul Sfântului 
Duh, neavând taine valide. 

Despre botezul celor care-L fac pe Sfântul Duh 
creatură, Sfântul Atanasie precizează: „cel ce sustrage 
ceva din Treime şi se botează numai în numele Tatălui, 
sau numai în numele Fiului, sau în Tatăl şi Fiul fără 
Duhul, nu ia nimic, ci rămâne gol şi nedesăvârşit... cel 
ce... coboară pe Duhul între creaturi, nu are nici pe Fiul, 
nici pe Tatăl, ci este fără Dumnezeu şi mai rău ca un 
necredincios şi orice mai degrabă decât un creştin”; iar 
Sfântul Grigorie de Nazianz arată că botezul 
pnevmatomahilor nu aduce curăție duhovnicească ci mai 
mult întinează, de aceea este nevoie să fie botezați!” 
atunci când vin la Biserică; Sfântul Vasile cel Mare 
spune că: „botezul nostru este făcut, potrivit înseşi 
tradiției Domnului, în numele Tatălui şi al Fiului şi al 
Sfântului Duh, niciun slujitor şi nicio creatură nefiind 
aşezaţi pe aceeaşi treaptă cu Tatăl şi cu Fiul”'%; iar 
Sfântul Chiril al Alexandriei arată că cei care-L coboară 
pe Sfântul Duh la nivelul celor create nu sunt botezați: 
„Cum vă veţi numi temple ale lui Dumnezeu, primind 

harul Sfântului Duh la Botez, dacă Sfântul Duh nu este 
Dumnezeu? Că cei credincioşi se numesc temple ale lui 
Dumnezeu”. Astfel Sfinţii Părinţi arată că botezul 
pnevmatomahilor este un fals botez, ceea ce este valabil 
șI pentru papistași. 

Între „motivele” papistaşului Humbert de Silva 
Candida (1000-1061) care l-au determinat să-i exco- 
munice pe ortodocşi!”!, se afla şi acela că îi botezau pe 
papistaşi: „Ca şi arienii, îi botează din nou pe cei 
botezați în numele Sfintei Treimi, mai ales pe latini; dar 
şi ca donatiştii susțin că în afara Bisericii greceşti, în 
toată lumea Biserica lui Hristos a pierdut adevărata 
jertfă şi botezul”!*?. Compararea de către Humbert a 
ortodocşilor cu  arienii şi donatiștii este forțată. 
Ortodocșii din secolul XI, cerând botezarea celor care 
treceau de partea Bisericii, nu făceau decât să urmeze 
Tradiției Apostolice și marilor Sfinți Părinţi ai Bisericii. 
În Tradiţia Apostolică se arată că cei botezați de eretici 
nu sunt credincioşi (canonul 68 apostolic), iar Sfinții 
Părinți au spun despre eretici că nu botează cu adevărat 
în numele Sfintei Treimi, chiar şi cei al căror botez se 
aseamănă cu cel din Biserică, deoarece Botezul adevărat 
este numai cel unit cu Dreapta Credinţă: „nu cel ce zice 
simplu «Doamne» Îl şi dă pe EI, ci cel ce împreună cu 
numele are şi credinţa cea dreaptă. De aceea Mântuitorul 
nu a poruncit simplu să se boteze, ci mai întâi a zis: 
«învăţaţi», apoi: «Botezaţi în numele Tatălui şi al Fiului 
şi al Sfântului Duh», ca din învăţătură să se nască 
credinţa dreaptă şi la credinţă să se adauge săvârşirea 
botezului”, „credinţa şi botezul sunt două condiţii ale 

mântuirii şi sunt legate, de nedespărțit, una de alta. Pe 
de o parte credinţa se desăvârşeşte prin botez, iar pe de 
altă parte, botezul se întemeiază pe credinţă”. 

Patriarhul Mihail Celularie (1043-1058) a spus 
despre botezul practicat de papistaşi că este nevalid. 
Scriindu-i patriarhului Petru al II-lea al Antiohiei despre 
abaterile papistaşilor de la Ortodoxie a inclus între ele 
botezul necanonic al acestora, făcut printr-o singură 
cufundare, umplând cu sare gura celor care se botează'*. 
Botezul printr-o singură cufundare (una immersione) 
este condamnat de Tradiţia Apostolică, canonul 50 
apostolic prevede caterisirea clericilor care botează în 
acest mod'*. Chiar dacă această practică necanonică a 
fost admisă de Sfântul Grigorie Dialogul (540-604)'%, 
nu a fost acceptată de Biserică, iar cei care au avut parte 
de un astfel de botez nu sunt botezați cu adevărat. 

Pentru realizarea unirii cu ortodocșii, papistaşii nu 
excludeau soluţia războiului, astfel în anul 1105 s-a 
încercat în Apus organizarea unei expediţii militare 
împotriva bizantinilor!*. 

Progresiştii bizantini susțineau că deosebirile dintre 
doctrina papistașă şi învăţătura de credință ortodoxă sunt 
insignifiante, iar prin aceasta nu făceau decât să-i 
sprijine pe papistaşi în convingerea lor rătăcită că sunt în 
acord cu Evanghelia în privinţa dogmelor, că au o 
credință mântuitoare; mai spuneau despre aceşti eretici 
că au taine valide. În 1136 la un sinod din 
Constantinopol a avut loc o dezbatere între Nichita al 
Nicomidiei şi papistaşul Anselm de Havelberg, ambii 
ajungând la concluzia că: „diferenţele dintre ei privesc 

doar chestiuni minore care nu împiedică mântuirea 
sufletelor”. Progresistul Nichita credea că schisma a 
avut loc din cauza „scindării în două a Imperiului 
Roman”. 

Ideea rătăcită a deosebirilor minore în credinţă, avea 
să fie folosită de progresiști din timpul sinoadelor 
unioniste în favoarea unirii cu papistaşii, iar în perioada 
turcocraţiei susţinătorii unei asemenea idei i-au sprijinit 
pe propagandiştii Romei care predicau că au aceeași 
credință ca şi ortodocşii, iar urmarea a fost că unii 
„ortodocşi” au mers la lăcașurile de cult ale papistașilor 
sau le permiteau clericilor papistași să slujească în 
„bisericile” lor, crezând că şi tainele acestora sunt sfinte. 
De fapt de la despărțirea Romei de Ortodoxie până în 
prezent, generaţii de progresiști „ortodocși” la rând au 
fost mereu pentru comuniunea cu papistașii, argumentul 
lor principal constând în părerea rătăcită că papistașii nu 
sunt eretici. 

În 1147 Ludovic VII al Franţei, pe când se afla în 
Răsărit, a menționat faptul că ortodocşii îi botezau pe 
papistaşi!”!. 

Teodor Balsamon (1130/1140-1205) nu a avut o 
cunoaștere temeinică a Tradiţiei autentice a Bisericii în 
privinţa Botezului, după cum reiese din tâlcuirea pe care 
a făcut-o la canonul 19 al Sinodului I Ecumenic, 
susținând despre cei care au ieşit din Biserică trecând la 
ereticii pavlicieni, că trebuie botezați din nou atunci 
când revin la Ortodoxie'”, ca şi cum Botezul din 
Biserică ar deveni inferior, la cei care părăsesc 
Ortodoxia pentru erezia pavliciană, faţă de botezul 

practicat de unele grupări eretice despre care acesta 
consideră că este de acceptat. Ori celor botezați în 
Biserică nu li se mai repetă Botezul, chiar şi dacă după 
ce au părăsit Biserica au fost botezați de eretici. Aşa 
cum arată Sfântul Ciprian al Cartaginei: „cei care plecau 
din Biserică şi fuseseră botezați mai înainte, iar când 
reveneau la Biserică şi se pocăiau nu mai era necesar să 
se boteze. Acest lucru îl respectăm şi noi astăzi: celor 
despre care se ştie că au fost botezați aici şi au trecut de 
la noi la eretici, este suficient să li se pună mâna (pe cap) 
primindu-i spre pocăință, dacă mai târziu recunoscându- 
şi păcatul şi părăsind rătăcirea, se întorc la adevăr şi la 
sânul Bisericii mame”. Despre botezul printr-o singură 
afundare, care este propriu şi papistaşilor, Balsamon 
spune că nu este valid: „Toţi cei botezați printr-o singură 
afundare, se botează din nou”. 

Latinocraţia 

În 1204 Constantinopolul a fost cucerit de Cruciada a 
IV-a, iar Patriarhia Ecumenică a fost înlocuită cu una 
papistaşă!*. Căderea Constantinopolului sub latini a fost 
o consecinţă a înstrăinării multora dintre bizantini de o 
viețuire cu adevărat creștină. Prin interesul față de 
ştiinţele profane, în detrimentul unei cercetări scrupu- 
loase a teologiei patristice, s-a ajuns la o relativizare a 
importanţei învățăturii de credinţă ortodoxă de către cei 
din sfera progresistă, aceasta ducând și la un proces de 
eroziune morală care 1-a afectat pe mulţi bizantini: „pe 
cea pe care noi o lăudăm ca împărăteasă a cetăților 
Dumnezeu o ţine de desfrânată necurată, şi la vremea 
nenorocirii ei, multa ei bogăţie și desfătare și putere 

nimic nu i-au agonisit... aceasta avea mănăstiri multe și 
icoane împodobite cu aur şi argint și psalmodieri 
răsunătoare și rânduieli simţite, dar fiindcă paharul firii 
ei era plin de toate urâciunile şi de toată necurăţia... nu a 
putut bunăstarea ei să o smulgă din dreapta mânie a lui 
Dumnezeu”!*. 

Clerul ortodox a fost alungat, fiind înlocuit cu unul 
papistaș. Toma Morosini (1170-1211), primul patriarh 
papistaş al Constantinopolului, a decis că pot fi puşi 
episcopi şi dintre greci în eparhiile cu o populaţie mixtă, 
condiționând ca hirotonia să fie făcută de papistaşi, ceea 
ce însemna, din partea grecilor care erau de acord cu 
acea hotărâre, acceptarea hirotoniilor papistaşilor şi 
recunoașterea ierahiei apusene care îl avea ca stăpân pe 
papă; papistaşii tolerându-i pe greci în celelalte dogme 
prin care se deosebeau în credinţa lor de doctrina 
papistă'”. Faptul că papistaşii nu au insistat cu 
impunerea altor inovaţii doctrinare, arată că pentru ei cel 
mai mult conta primatul papal, celelalte puncte de 
doctrină neconsiderându-le atât de importante, de unde 
iese în evidență practicarea din partea lor a unui 
minimalism dogmatic. Acest minimalism doctrinar al 
papistaşilor, de care s-au folosit în funcție de conjun- 
ctură, poate fi observat şi la uniaţiile făptuite în secolul 
XVIII, cei care au acceptat atunci unirea au fost primiți 
în „staulul Sfântului Petru” fără ca să li se ceară asuma- 
rea întregii doctrine papistaşe'“. Relativismul dogmatic 
avea să fie dus la extrem în protestantism, unde, în afara 
unui minim doctrinar, fiecare este liber să interpreteze 
dogmele după bunul plac. 

În anul 1215 Sinodul IV Lateran a „condamnat” 
botezarea papistaşilor de către ortodocşi”. 

La începutul patriarhatului lui Gherman al II-lea 
(1222-1240) a avut loc un sinod al Patriarhiei 
Ecumenice, în care s-a dezbătut problema clericilor 
ortodocşi ciprioţi ce erau amenințați de ereticii papistaşi, 
care au pus stăpânire pe Cipru, că vor fi alungați din 
insulă dacă nu se supun arhiepiscopului papistaș al 
locului'“. În urma unor dezbateri aprinse sinodalii au 
ajuns la concluzia că se poate face o anumită iconomie 
(oixovouias), hotărând pentru clericii ciprioți să se 
supună unor cerințe ale papistașilor, însă poporul 
dreptcredincios, aflând la ce înţelegere s-a ajuns în 
sinod, s-a opus; o mulţime formată din clerici, monahi și 
mireni au intrat în sala unde se aflau sinodalii, cerându- 
le să renunţe la o asemenea decizie, susținând că printr-o 
astfel de iconomie este trădată credinţa, fapt pentru care 
sinodalii au anulat acea hotărâre!*!. În urma acelui 
eveniment Sfântul Gherman avea să înțeleagă că nu se 
poate face concesii ereticilor. Spune despre papistaşi că 
nu urmează credinţei arhiereilor şi preoților latini din 
vremea Sinoadelor Ecumenice, de aceea nici nu au 
credinţa în adevăratul Hristos, ci, potrivit doctrinei lor 
care este contrară credinței apostolice, urmează unui alt 
hristos (piorov Erepov)'?, care evident este mincinos. 
Făcând trimitere la canonul 1 al Sinodului II Trulan, 
despre cei care sunt în dezacord cu hotărârile Sinoadelor 
Ecumenice, arată că papistaşii se află sub anatema, fiind 
scoşi din catalogul creştinilor (XproTiavikoD KATAAG- 
Y0v)'*, ceea ce înseamnă acordul cu marii Sfinţi Părinţi 

ai Bisericii, care nu-i considerau creștini pe cei căzuţi în 
erezie; aşa cum arată Sfântul Atanasie cel Mare: 
„predania cea de la început şi învăţătura şi credinţa 
Bisericii Universale, pe care a dat-o Domnul, au 
propovăduit-o Apostolii şi au păzit-o Părinţii. Pe ea s-a 
întemeiat Biserica şi cel ce cade din ea nu mai este şi nu 
se mai numeşte creştin”, iar Sfântul Chiril al 
Alexandriei spune despre eretici că sunt pseudo-creştini 
(wev5oxpioTiavi)'S5; De aceea când vorbeşte despre 
creştinii botezați (Xproriovikov PePanriouea 
Bânnoua)'*, Sfântul Gherman nu îi are în vedere și pe 
papistaşi; exclude însă botezul papistașilor şi datorită 
felului în care botează'”. Sfântul Gherman le-a cerut 
credincioşilor să se depărteze de clericii care erau în 
comuniune cu papistașii: „Câţi sunteţi fii adevărați ai 
Bisericii Soborniceşti, fugiți depărtându-vă de preoţii 
care s-au supus latinilor; şi în bisericile acestora să nu 
mergeţi, nici binecuvântare să nu luați din mâinile lor. 
Că mai bine este ca fiecare în casele voastre să vă rugați 
lui Dumnezeu, decât în biserici să vă adunaţi cu cei ce 
cugetă latineşte”'*%, prin aceasta urmându-i Sfântului 
Atanasie cel Mare, care arată că cei credincioşi trebuie 
să rupă comuniunea cu clericii care se abat de la 
adevărata credinţă: „Mergând pe calea nerătăcită şi de 
viață purtătoare, scoateţi ochii care smintesc; nu în mod 
simțit, ci în cuget; astfel dacă episcopul sau preotul, care 
sunt cu adevărat ochii Bisericii, se întorc spre rău şi 
smintesc este nevoie să fie scoşi. Căci este mai folositor 
să vă adunaţi fără ei în casa pentru rugăciune decât să 

fiți aruncaţi împreună cu ei în focul ghenei, după cum 
Anna şi Caiafa””. 

În 1225 papistașii au ars pe rug treisprezece monahi 
ciprioţi care s-au împotrivit unirii cu Roma'“. 

Papistaşii au încercat să-i aducă sub autoritatea Romei 
şi pe monahii din Sfântul Munte Athos, însă majoritatea 
nu au cedat presiunilor făcute de eretici, mai puţin cei de 
la Mănăstirea Iviru. La întrebarea monahului Grigorie, 
dacă athoniţii care nu s-au supus papistaşilor mai pot 
rămâne în comuniune cu cei care au recunoscut 
autoritatea Romei, răspunsul lui Dimitrie Homatianos, 
arhiepiscop de Ohrida (1216-1236), a fost împotriva 
comuniunii cu cei de la Mănăstirea Iviru, considerând 
inacceptabile erorile doctrinare susținute de papistaşi, 
între care învăţătura despre purcederea Sfântului Duh şi 
întrebuinţarea azimei la euharistie; monahii care nu au 
cedat în fața papistaşilor au fost numiți de Homatianos 
mărturisitori, iar pe cei care au apostat i-a considerat ca 
fiind trădători asemenea lui luda'!. 

Dacă la început părea să fie mai apropiat de partea 
tradiționalistă, mai târziu Homatianos, după ce a intrat în 
conflict cu Sfântul Gherman'”, s-a alăturat progre- 
siștilor. Astfel, dacă Sfântul Gherman îi îndemna pe 
credincioși să nu intre în clădirile de cult ale papistașilor 
şi ale celor ce au comuniune cu ei, Homatianos susținea 
contrariul fiind de părere că ortodocşii se pot ruga în 
„bisericile” papistaşilor şi se pot închina „sfinților” 
cinstiți de aceşti eretici: „Dintre latini sunt unii care nu 
sunt diferiți în general față de noi, în ceea ce priveşte 
obiceiurile, atât cele dogmatice, cât şi eclesiale, iar ei, s- 

ar putea spune, sunt confuzi în această privinţă. Este însă 
cuvenit şi cuvios a se împotrivi faţă de cei care sunt cu 
totul diferiți de noi, îndeosebi în ceea ce priveşte dogma 
despre purcederea Sfântului Duh; (prin urmare) a se face 
pogorământ faţă de cei care nu sunt aşa şi a se aduna cu 
ei nu îi este interzis arhiereului [ortodox], deoarece i se 
încredințează să folosească iconomia după cum se 
cuvine iconomilor de suflete. De aceea, dacă el este 
chemat în bisericile lor, să meargă fără îndoială. Fiindcă 
şi ei se închină sfintelor icoane şi le înalță în bisericile 
lor. lar când aceştia [latinii] vin cu bunăvoință în 
Biserica sobornicească să li se dea pâine frântă/anaforă 
(KOTAKA40T0V). Căci un asemenea obicei are puterea să- 
i atragă câte puţin spre obiceiurile şi dogmele noastre. 
Peste tot în Italia sunt biserici, închinate dumnezeieştilor 
Apostoli și Martirilor; Cea mai renumită din Roma este 
biserica lui Petru, corifeul Apostolilor. În care intrând ai 
noştrii [ortodocşii], dintre clerici sau laici, fac rugăciuni 
către Dumnezeu şi se închină sfinților cinstiți în ele. Din 
aceasta nu se poate susţine vreo prejudecată pentru cei 
care intră în bisericile care se află sub latini”!?. În 
vremea când Homatianos îşi exprima părerea despre 
aplicarea iconomiei faţă de unii din cei supuşi papei, 
problema abaterii de la Ortodoxie prin rătăcirea Filiogue 
era demult clarificată în Răsărit, filioquiştii fiind 
dovediţi că sunt diteiști şi pnevmatomahi'“. Chiar dacă 
sporadic în Apus Crezul mai era rostit de către unii fără 
Filioque, fapt consemnat şi de Alexandru de Hales 
(1240)'%, aceia erau tot sub ascultarea papei, având 
comuniune cu filioquiştii care erau majoritari, acei 

„confuzi” reprezentând o minoritate din ce în ce mai 
restrânsă. Ortodocși care, după îndemnul lui 
Homatianos, ar fi intrat în „bisericile” papistaşe să se 
roage, s-ar fi amestecat până și cu cei față de care e 
„cuvenit şi cuvios a se împotrivi”. Aşa cum arată Sfinții 
Părinți: „însoţirile, amestecările, împreunările spirituale 
cu cei care nu se cuvine şi de care se îmbolnăveşte 
mintea de ultima nebunie, sunt pricini de moarte 
[duhovnicească] atât celor ce corup cât şi celor ce 
suportă de bună voie coruperea”!%, căci „amăgesc 
mintea celor mai simpli şi răpesc pe cei ce nu sunt în 
stare să pătrundă în mod precis dincolo de cele 
prezentate cu viclenie şi născocite cu perversitate”!“. 
Contrar celor susținute de Homatianos, ortodocşii 
trebuiau să se ferească nu doar de filioquişti ci și de acei 
latini „confuzi”; însă, aşa cum a cerut Sfântul Gherman, 
dreptcredincioşii trebuiau să se depărteze chiar și de 
„ortodocşii” care erau în comuniune cu papistașii. lar 
despre oferirea antidoronului/anaforei papistaşilor, acest 
lucru este oprit de Tradiţia Bisericii. În canonul 8 al lui 
Teofil al Alexandriei se spune: „Cele ce se aduc sub 
cuvânt de jertfă, după cele ce mistuiesc în trebuinţa 
Tainelor, clericii să le împartă. Şi cel ce se catehiseşte 
nici cum să mănânce, sau să bea, dintru acestea. Ci mai 
vârtos clericii, şi credincioşii frați cei împreună cu 
dânşii”!%. Dacă celor care susțin adevăratele dogme, 
care urmează să fie primiți în Biserică, nu li se poate da 
anaforă, este evident că ereticilor cu atât mai puţin ca 
unora care nu doar că sunt în afara Bisericii, ci sunt şi 
susținătorii unor dogme false. 

Aceste idei homatiene pentru apropierea de papistaşi, 
aveau să fie puse în practică şi dezvoltate în sfera 
progresistă. De la prezența unor „ortodocşi” pentru 
rugăciuni în „bisericile” papistaşe şi oferirea antidoro- 
nului papistaşilor când vin în bisericile ortodocşilor, în 
ideea că „un asemenea obicei are puterea să-i atragă câte 
puţin spre obiceiurile şi dogmele noastre”'%, s-a ajuns la 
compromisuri grave cu acești eretici, aşa cum s-a 
întâmplat în perioada furcocraţiei. Acest obicei homati- 
an este susținut de către adepții ecumenismului 
modern!”, fiind extins de ecumeniști şi în privinţa rela- 
(lor cu alte grupări eretice, practicând acest gen de 
iconomie nu doar la nivel de rugăciuni, ci şi la ierurgii şi 
taine. 

În privinţa îndemnului lui Homatianos către ortodocşi 
de a se închina la „sfinții” cinstiți de papistaşi, trebuie 
spus că unii din acești „sfinți” şi-au sfârşit viaţa în 
credința papistă, ceea ce înseamnă că pentru Homatianos 
credința papistașilor, chiar dacă conține dogme eretice, 
este cale spre sfințenie şi mântuire. În privinţa sfinţilor 
din Biserică, de dinaintea despărțirii Romei de 
Ortodoxie, „cinstiţi” de papistaşi nu sunt sfinţii lor şi nu 
pot fi cinstiți cu adevărat de papistași, deoarece au urmat 
adevărata credință și nu credinţa eretică la care s-a ajuns 
în Apus. 

O altă idee rătăcită susținută de Homatianos pentru 
apropierea de papistaşi este că aceştia nu sunt eretici, 
deoarece nu au fost condamnaţi sinodal, opunându-se și 
prin aceasta Sfântului Gherman care arată că papistașii 


40 


sunt străini de Creştinism, ca unii ce se află sub anatema 
datorită împotrivirii faţă de Sinoadele Ecumenice'”. 
Deşi dă de înţeles că n-ar fi pentru comuniunea 
euharistică cu papistaşii, nu este de acord cu Balsamon, 
care, în răspunsurile către patriarhul Marcu al 
Alexandriei, s-a exprimat împotriva împărtăşirii papista- 
şilor de către ortodocşi! 7. Despre răspunsul lui Balsa- 
mon de excludere a papistaşilor de la Împărtășania 
ortodoxă, Homatianos spune că: „acest răspuns nu a fost 
acceptat la aceea vreme de mulţi învăţaţi (roMioi T&v 
EMdoyiuov), pentru că este mult prea aspru şi sfidător, 
nefiind cuvenit pentru a învinovăți ritul şi obiceiurile 
latinilor. Că acestea (spun ei) nu s-au citit (Gveyvoo- 
9moav) sinodal și nici ei nu au fost lepădați public 
(Smuooiq) ca eretici, ci mănâncă şi se roagă împreună cu 
noi. Oricine (zic ei) poate admite bine acest raţionament 
din canonul 15 al Sinodului din Constantinopol numit 1 
şi II”'7. O asemenea interpretare a canonului 15 de către 
acei „mulţi învăţaţi” progresiști este falsă, deoarece 
acest canon nu-i scuteşte de situarea în afara pliromei 
ortodoxe pe acei rătăciţi, ce susțin dogme condamnate 
de Sinoadele Bisericii şi în scrierile Sfinţilor Părinți, 
care nu au avut parte de o condamnare sinodală specială. 
Ceea ce se spune în canon despre episcopii ajunşi în 
erezie, că nu mai sunt cu adevărat episcopi ci episcopi 
falşi (yev5emiok6nov)'*, este în acord cu Tradiţia 
Apostolică în care se adevereşte despre clericii care se 
abat de la adevărul de credinţă că sunt clerici mincinoşi 


(wev5oieptov)'5; Astfel şi cei din clerul papistaş, 

împotrivindu-se prin credința lor rătăcită adevăratei 
credinţe, nu sunt la propriu clerici pentru că sunt eretici. 

Această concepție progresistă din trecut, despre 
necesitatea condamnării sinodale a celor care se abat de 
la adevărul de credință pentru a fi puşi de partea 
ereticilor, în afara Bisericii, este folosită de ecumenişti 
ca argument pentru apropierea față de unele grupări 
eretice: „romano-catolici, vechii-catolicii, anglicanii şi 
protestanții nu au fost condamnaţi de Biserica Ortodoxă 
ca eretici printr-un act bisericesc oficial, potrivit 
evidentei aplicări a principiului iconomiei bisericeşti şi 
în speranța restabilirii cu aceștia a comuniunii 
bisericești, de aceea este neîntemeiată caracterizarea lor 
ca eretici de către unii, deoarece numai Biserica îi poate 
caracteriza printr-un act oficial ca eretici sau ca 
schismatici, în afara hotarelor trupului eclesial”''%, ceea 
ce demonstrează că ecumeniștii nu se deosebesc în 
gândire de progresiştii din trecut, fiind în dezacord cu 
Sfinţi Părinți. 

O grupare eretică nou apărută dacă se dovedeşte că 
are o doctrină care conţine idei rătăcite ale unei 
formaţiuni eretice din trecut, idei pentru care gruparea 
mai veche a fost condamnată sinodal, acea condamnare 
vizează şi gruparea eretică de mai târziu; Spre exemplu, 
despre diferitele secte de orientare ariană apărute după 
Sinodul | Ecumenic, Sfântul Atanasie cel Mare arată că 
erau vizate de condamnarea dată de acest Sinod 
Ecumenic: „ajunge cel adunat la Niceea pentru erezia 
ariană şi celelalte toate, pe care le-a înlăturat prin 
credința cea sănătoasă. Nici mult trâmbiţatul Actie 

(Actios), supranumit  Ateos, nu îndrăzneşte să 
născocească altă nebunie, ci a naufragiat şi el în ea cu 
cei amăgiți de el, în zadar aleargă, deci, aceştia 
pretutindeni, răspândind pretextul că au cerut să se 
adune sinoadele acestea din pricina credinţei”. Așa şi 
papistaşii, care prin Filiogue au devenit eretici diteiști şi 
pnevmatomahi, stăruind în rătăcire s-au pus sub 
anatemele sinoadelor ortodoxe din trecut care i-au 
condamnat pe diteişti şi pnevmatomahi. 
Dar şi Sfântul Maxim Mărturisitorul a spus despre cei 
care se opun Sinoadelor Ecumenice, că se află sub 
incidenţa condamnării acelor sinoade, iar clericii lor sunt 
depuşi. Întrebat fiind de ce nu este în comuniune cu 
patriarhia Constantinopolului, acesta a răspuns: „Pentru 
că prin cele nouă Capitole (puncte) de unire întocmite la 
Alexandria (în iunie 633) şi prin Ekthesis-ul întocmit în 
acest oraş de Serghie (638) ca şi prin Typos-ul edictat în 
continuare aici în anul al 6-lea al indicţiei (în 647-648), 
acesta a respins cele patru Sfinte Sinoade Ecumenice; şi 
pentru că pe cele ce le-au dogmatizat prin Ekthesis le-au 
abrogate prin Typos depunându-se din treaptă 
(caterisindu-se) pe ei înşişi de tot atâtea ori... Prin 
urmare, cei osândiţi de ei înşişi şi de către cei din Roma 
şi caterisiţi, pe lângă aceasta şi de Sinodul care a avut 
loc aici în anul al 8-lea al indicției (Sinodul Lateran, în 
649), ce fel de liturghie (pvoroyoyiav) vor mai săvârşi 
sau ce fel de Duh se va pogor? asupra celor săvârşite de 
unii ca aceştia?”%5; după cum reiese şi din disputa pe 
care a avut-o cu Pyrhus în Cartagina la anul 645. Pyrhus 
era străin de pliroma ortodoxă, în afara Bisericii lui 

Hristos, datorită însușirii credinței din decretul eretic 
Ekthesis prin care sunt respinse Sinoadele Ecumenice'”, 
însă fiind convins în urma acelei dispute că se află în 
erezie s-a dezis de Ekthesis şi a acceptat învăţătura de 
credință ortodoxă, ieșind astfel de sub condamnarea 
Sinoadelor Ecumenice, fapt pentru care a fost reprimit în 
Biserică: „Acestea spunându-le el, Maxim şi Grigorie 
patricianul au răspuns: «fiindcă propunerea ta e bună şi 
folositoare Bisericii, aşa să fie». Venind deci împreună 
cu noi în această cetate cu nume mare a romanilor, şi-a 
împlinit făgăduinţa: a condamnat dogmele decretului 
«Ecthesis» contrar dreptei credinţe, şi s-a unit pe sine, 
prin mărturisirea dreptei credinţe, cu sfânta, universala şi 
apostoleasca Biserică, prin harul şi împreuna lucrare a 
Marelui Dumnezeu şi Mântuitorului nostru lisus Hristos, 
Căruia se cuvine slava în vecii vecilor. Amin”. 

Sfântul Meletie Mărturisitorul şi Părinţii athoniți din 
vremea sa au spus despre papistași că se află sub 
anatemele Sinoadelor Ecumenice!*!. lar mai târziu, în 
secolul XV, Sfântul Marcu al Efesului, urmând Sfinților 
Atanasie, Maxim, Gherman şi Meletie, şi nu părerii unor 
progresişti despre necesitatea condamnări sinodale 
speciale a ereticilor, referindu-se la modificarea Crezului 
de către papistași, 1-a considerat pe aceștia anatemizați 
iar pe clericii lor caterisiți de Sinoadele Ecumenice: „tot 
ereticul este dat deopotrivă anatemei, fie el episcop sau 
mirean. Însă prin aceasta nici nu ţinteau să înfricoşeze 
sau să abată pe eretici, fiindcă şi după acestea mulţi au 
fost eretici. Dar Simbolul nimeni n-a îndrăznit să-l 
schimbe decât numai voi. Prin urmare, oprirea se referă 

la cuvinte, iar nu la înteles, cum socotiți voi. Şi rezultă 
că episcopii şi clericii voştri nu mai sunt nici episcopi, 
nici clerici, fiind caterisiţi de atâtea şi asemenea sinoade, 
iar mirenii sunt sub anatemă şi afurisenie. Căci aceleaşi 
lucruri, cu aproape aceleaşi cuvinte, le-au hotărât şi 
Sinoadele următoare - şi al V-lea, şi al VI-lea, şi după 
ele al VII-lea”. 

Există un canon prin care sunt anatemizate nu doar 
ereziile din trecut ci chiar şi cele care vor apărea: 
„Primul Canon al celui de-al Il-lea Sinod Ecumenic 
spune limpede: «Să fie dată anatemei orice erezie...». 
Prin acest canon sunt osândite toate ereziile trecute şi 
viitoare, şi nici o erezie nu va putea fi apărată sub 
pretextul lipsei unei condamnări speciale din partea 
Bisericii. Orice învăţătură care intră în contradicție cu 
învăţătura Bisericii este erezie, şi nici un artificiu logic 
nu 0 poate acoperi, nu o poate scăpa de acest verdict”%*. 

Însă înainte de anatemele date de sinoade împotriva 
ereticilor se află anatema apostolică, pentru cei care 
stăruiesc în erezie, după cum arată Sfântul Atanasie cel 
Mare: „fericitul Apostol Pavel, care învățase de la 
Domnul, referindu-se la rânduielile bisericești, dorind ca 
diaconii si episcopii să nu se îndoiască de cele spuse, îi 
mustra pe galateni, referindu-se într-un sens mai larg: 
«chiar dacă noi sau un înger din cer v-ar vesti altă 
Evanghelie decât aceea pe care v-am vestit-o - să fie 
anatema! Precum v-am Spus mai înainte, şi acum vă 
spun iarăşi: Dacă vă propovăduieşte cineva altceva 
decât aţi primit - să fie anatema!» (Gal.l, 8-9). Dacă 
astfel s-a exprimat Apostolul, atunci cei din jurul lui 


45 


Eusebie, sau sunt anatemizaţi pentru că şi-au 
schimbat părerea (puerapaihopuevovg), spunând lucruri 
diferite despre cele la care au subscris, sau, primind ca 
bune cele la care au subscris, să nu mai murmure față de 
un Sinod atât de însemnat” '**. Credinţa niceeană 
corespunde adevărului Evangheliei, însă cei din jurul lui 
Eusebiu prin interpretarea falsă a Crezului propovăduiau 
o altă evanghelie, aflându-se astfel sub anatema 
apostolică. lar urmarea pentru cei care ajung sub 
anatema, „pentru că şi-au schimbat părerea”, stăruind în 
împotrivirea față de dogma ortodoxă, este căderea din 
harul dumnezeiesc, fapt arătat de Sfântul Vasile cel 
Mare, care, referindu-se la abaterea de la Ortodoxie a lui 
Eustaţie de Sevasta, a spus: „şi-a schimbat acum 
părerea (văv uerufiim0zic) anulând harul dat lui”; 
aceasta fiind valabil şi pentru papistași. 

Acolo unde nu sunt mărturisite adevăratele dogme 
Biserica nu există'*, iar unde nu se află Biserica nu 
există sfințenie, de aceea părerea lui Homatianos despre 
azimele, vasele liturgice şi veșmintele preoțești, care 
sunt întrebuințate de papistaşi la liturghiile lor, că nu 
sunt  întinate (kowă) ci sfinţite!“, este opusă 
eclesiologiei ortodoxe. 

Biserica este numai pliroma ortodoxă, „mulţimea 
sfântă a credincioşilor”! care au „cuget frățesc”* în 
„una şi aceeaşi rațiune a credinţei (rioreoş A0y0v)”!%, 
sau altfel spus: „întregimea (ninpona) Bisericilor din 
lume... nu sunt împărțite prin cugetări diferite sau prin 
păreri contrare, ci sunt unite în duh şi strânse într-una 
după unitatea cea în Hristos, prin credință. Căci 

pretutindeni şi în toate e un Domn, o credinţă un botez 
(Efes. 4, 5)", un Botez prin care cei din pliroma 
ortodoxă au „frăţie prin har”? ca unii ce „s-au 
încununat cu unul şi acelaşi har”%. Ereticii nu sunt 
credincioşi, ci necredincioşi (%m10T01)'”, de aceea nu 
sunt din pliroma ortodoxă, ci sunt în afara Bisericii, 
făcând parte din „pliroma celui viclean”, iar pentru că 
sunt străini de Biserică, nu sunt frați după har cu cei 
drepteredincioşi, clericii eretici neavând harul sfințitor, 
tainele săvârșite de ei fiind lipsite de sfințenie, sau altfel 
spus nevalide; în această stare de lipsă a harului aflându- 
se şi papistașii, despre care Homatianos afirmă că nu 
sunt ereticii deoarece, chipurile, n-au fost condamnaţi 
sinodal. 

Din cele susținute de Homatianos reiese că a existat o 
deosebire de păreri între progresiști în priviţa ereticilor 
papistaşi. Cei mai mulți dintre progresişti credeau că 
papistaşii au taine valide îndeosebi pentru că nu-i 
considerau eretici, susținând că între aceștia și ortodocşi 
nu sunt deosebiri semnificative în credință; însă unii, 
între care şi Homatianos, care, deşi recunoșteau că 
doctrina papistaşilor este contrară învăţăturii ortodoxe 
din hotărârile Sinoadelor Ecumenice şi scrierile Sfinților 
Părinţii, pentru a nu-i include pe papistaşi între eretici, 
iar prin aceasta să pretindă că tainele lor sunt sfințite, au 
născocit ideea de prezenţă în Biserică a celor ce sunt 
rătăciţi de la Dreapta Credinţă care n-au fost condamnaţi 
sinodal, aducând pentru aceasta ca „argument” falsa 
interpretare a canonului 15 al Sinodului I-II din 861, 
însă prin susținerea unei asemenea idei n-au făcut decât 

să  relativizeze necesitatea  mărturisirii adevăratei 
credinţe pentru apartenența la Biserică, contrazicând 
astfel Sfânta Scriptură: „Căci ce fel de împărtăşire are 
Hristos cu Veliar? Sau ce parte are credinciosul cu ne- 
credinciosul?” Cor. 6,15). 

Balsamon exclude împărtăşirea papistaşilor de către 
ortodocşi în baza textului evanghelic: „Cine nu este cu 
Mine este împotriva Mea şi cine nu adună cu Mine 
risipeşte”(Mt.12,30)'%; Homatianos spune că pentru 
relația cu papistaşii este de urmat un alt text din 
Scriptură: „loan, răspunzând, a zis: Învăţătorule, am 
văzut pe unul care, în numele Tău, scoate demoni şi I- 
am oprit, pentru că nu-Ți urmează împreună cu noi. lar 
lisus a zis către el: Nu-l opriţi; căci cine nu este 
împotriva voastră este pentru voi”(Luc. 9, 49-50)'”. 
Acest text din Evanghelia după Sfântul Luca nu este 
despre cei care au rătăcit de la adevărata credinţă, de 
aceea, prin părerea că papistaşii nu sunt potrivnicii lui 
Hristos şi ai celor care urmează adevăratei credințe, 
Homatianos se opune Sfinților Părinţi, deoarece papista- 
ŞII, ca oricare dintre cei abătuţi de la dogmele Bisericii, 
sunt susținătorii „învățăturilor lipsite de Dumnezeu 
(&B£ov Soyuărov)”*, împotrivindu-se „faţă de adevărul 
afirmat de Scripturi”, de aceea sunt „duşmanii lui 
Dumnezeu”, „urâtori de Dumnezeu”, „cu totul urâ- 
tori de Hristos””"*, vrăjmași ai Bisericii"%, iar cele 
învăţate de ei îi duc „în prăpastia pierzaniei””%* pe cei 
care le urmează. 

Despre hirotoniile ereticilor, Homatianos crede că pot 
fi acceptate: „După Tradiția Părinților, hirotoniile 

ereticilor sunt primite de ortodocşi””%. Din contră, în 


Tradiția Apostolică, urmată de marii Sfinți Părinţi, nu 
sunt admise hirotoniile făcute de eretici. 

Sinodul unionist de la Lyon — 1274 

În anul 1261 împăratul Mihail al VIII-lea Paleologul 
(1261 - 1282) a cucerit Constantinopolul. De teama unei 
riposte a apusenilor, împăratul Mihail a admis pretenţiile 
papistaşilor pentru realizarea „unirii bisericești”. La 
sinodul de la Lyon din 1274 grecii au fost de acord cu: 
primatul papal, Filioque, purgatoriul şi folosirea azimei 
la euharistie, iar mirungerea să fie făcută numai de 
episcopi”. Progresiştii „ortodocși” au acceptat inovaţi- 
ile doctrinare ale papistaşilor, chipurile, prin iconomie 
(oixovouia)”", pentru cei mai mulţi dintre ei reprezen- 
tând deosebiri insignifiante față de învăţătura de credință 
ortodoxă, considerând că nu sunt o piedică în calea 
mântuirii, ceea ce dovedeşte că erau străini de 
înțelegerea dogmelor ortodoxe și a importanţei lor 
pentru mântuire. 

În privinţa rătăcirii Filiogue s-a hotărât următoarele: 
„Noi mărturisim în deplină credință şi rugăciune că 
Duhul Sfânt purcede în chip veșnic din Tatăl şi din Fiul, 
nu din două principii, ci dintr-unul singur; nu prin două 
respirații ci, printr-o singură respiraţie. Aceasta este 
întocmai cum Sfânta Biserică Romană, mama și stăpâna 
tuturor credincioşilor, a mărturisit, propovăduit și 
învăţat.... aceasta este credința adevărată şi neschimbă- 
toare a părinților şi doctorilor ortodocşi, latini şi greci 
împreună. Dar din cauza unora care, ignoranţi în privinţa 
unui adevăr declarat de netăgăduit, au căzut în diferite 

erori, noi, dorind să închidem calea către aceste erori, cu 
aprobarea sfințitului conciliu, condamnăm şi dezapro- 
băm pe toţi cei care îndrăznesc să nege că Duhul Sfânt 
purcede din veşnicie, din Tatăl şi din Fiul, sau în chip 
nesăbuit susțin că Duhul Sfânt purcede din Tatăl şi din 
Fiul precum din două obârşii şi nu din una singură””%. 
Se susține ideea eretică a ființării Duhului din Tatăl și 
Fiul, ca din o singură obârşie, fără să se precizeze ce se 
înțelege prin acea obârşie, dacă ființarea Duhului din cei 
Doi este însuşire ființială sau personală. Dacă ar fi 
ființală atunci ea aparține şi Duhului, deoarece 
însuşirile ființiale sunt comune celor Trei, în acest caz 
Duhul se purcede pe Sine; dacă ar fi ipostatică, 
aparținând unui principiu unic ipostatic, pentru că 
unitatea ipostatică nu este a ipostaselor ci a fiinţelor 
deosebite, într-o asemenea unime Tatăl şi Fiul nu se mai 
disting ca ipostase; lar din „logica” acestei idei eretice, a 
unei unități ipostatice a Tatălui cu Fiul, din care 
fiinţează Sfântul Duh, deoarece Fiul ar avea, în acest 
caz, aceeaşi cauză ca şi Sfântul Duh, reiese că Fiul se 
ființează pe Sine, iar dacă, în acest caz, se consideră că 
Fiul nu Îşi este propria cauză, se introduce o deosebire 
prin care principiul funțării Fiului este altul decât cel al 
fiinţării Duhului, ceea ce înseamnă tot diteism””. 
Asumarea formulării despre Filiogue de către 
progresiştii „ortodocşi”, arată la modul cel mai clar 
starea de degradare dogmatică la care s-a ajuns în 
mediul progresist şi împotrivirea lor față de teologia 
patristică a Bisericii. 

Ioan Veccos după ce a trecut de partea unioniștilor a 
fost pus patriarh (1275-1282), acesta a spus că ruptura 
dintre Răsărit şi Apus a avut cauze politice”!!; o părere 
asemănătoare a fost susținută în secolul precedent de 
către progresistul Nichita al Nicomidiei”". 

Tradiționaliştii au condamnat compromisul apostat 
făcut de progresiști în sinodul unionist de la Lyon, 
rupând comuniunea cu cei care au acceptat unirea, 
considerându-i caterisiţi şi întinați pe clericii uniaţi, iar 
tainele lor ca fiind nevalide??. Împotriva unirii s-a 
pronunțat şi sora împăratului: „mai bine să piară impe- 
riul fratelui meu decât curăţenia credinţei!"2!*. 

Cei care au rupt comuniunea au fost excomunicați de 
uniați, iar „măsurile luate împotriva lor au fost tot mai 
severe. Închisorile au fost umplute cu călugări, preoţi şi 
laici acuzaţi de trădare pentru opoziția lor faţă de unire. 
Unii dintre conducătorii opoziţiei au fost orbiți, mutilaţi 
sau exilaţi””!5. 

Printre cei întemnițați şi mutilaţi de uniaţi a fost 
Sfântul Meletie Mărturisitorul (1209-1286). Sfântul 
Meletie i-a combătut pe progresiști care susțineau că 
între doctrina papistă şi învățătura de credință ortodoxă 
nu sunt deosebiri însemnate, că papistaşii nu sunt eretici 
iar tainele lor sunt valide: „deşi unii dintre păstorii de la 
noi,/ Necunoscând Scripturile sau din alte pricini,/ Spun 
că rătăcirile latinilor sunt neînsemnate,/ Că aceia nu sunt 
eretici, nici despărțiți/ De adunarea credincioşilor/ Și 
nici împărtăşirea cu ei nu e greșală și vătămătoare de 
suflet,/ Minciuni spun aceștia, rău grăiesc, departe sunt 
de adevăr./ Căci latinii prea mult şi peste măsură au 

greşit./ Toată adunarea Părinților îi osândește/ ŞI-1 aşază 
dimpreună cu ereticii””"”. Progresiştii nu cunoşteau 
Scripturile deoarece erau mai preocupaţi de „înţelepciu- 
nea din afară””'* decât de teologia Sfinţilor Părinţi. 

A spus despre papistaşi că sunt anatemizați de 
Sinoadele Ecumenice datorită interpolării pe care au 
făcut-o la Crez”, prin aceasta împotrivindu-se părerii 
eronate a lui Homatianos despre necesitatea unei con- 
damnări sinodale speciale a celor abătuţi de la adevărata 
credință, pentru a fi puşi între eretici. 

Sfântul Meletie nu a acceptat botezul făcut de 
papistaşi printr-o singură afundare sau prin stropire 
(Povriouovg)”. 

Invocând cele susținute de Sfântul Teodor Studitul 
despre respingerea comuniunii cu ereticii”!, Sfântul 
Meletie, referitor la papistaşi, arată că nu este posibilă 
comuniunea (kowovia) cu ei deoarece aduce întinare 
(poivoudv)””, ceea ce contrazice concepţia lui Homa- 
tianos despre cele „sfinţite” de clericii papistaşilor”*; cu 
alte cuvinte, papistaşii, pentru că se află sub anatemele 
Sinoadelor Ecumenice, sunt străini de har iar tainele lor 
nu sunt sfinte ci întinate, spurcându-i pe cei care le 
primesc. 

Uniaţiei i s-au opus şi monahii din Sfântul Munte 
Athos. Au respins inovațiile papistaşilor, îndeosebi 
erezia Filioque: „«lar când va veni Mângâietorul, pe 
Care Eu Îl voi trimite vouă de la Tatăl, Duhul 
Adevărului, Care de la Tatăl purcede» (n.15, 26). Fu 
atent la acest cuvânt Latine! În lumină apare lumina, 
după mărturia lui David; în raza care este Fiul să vedem 

lumina care este Duhul. Fiul spune de două ori că 
purcede numai de la Tatăl, pentru a-și adeveri propria 
obârşie şi cea a Duhului înrudit. lar despre controversata 
şi nelegiuita ta dogmă, de unde sunt aceste cuvinte: Şi de 
la Fiul? Dar răspundeţi că se adaugă pentru a demonstra 
deoființimea, că de aici deci se adaugă. Nu este 
suficientă teologia Domnului care arătă deoființimea Lui 
cu Duhul vădind aceeaşi origine? Căci Amândoi 
izvorăsc din același Tată şi din aceeaşi Dumnezeire, 
Unul prin naștere, Celălalt prin purcedere. Părinţii 
purtători de Dumnezeu au folosit această expresie fără 
modificare în Simbolul de credinţă. Tu crezi că eşti mai 
inițiat ca să înţelegi mai mult decât [Sfinţii] Părinţi şi 
decât Unul Născut însuși!... introduci o nouă credinţă și 
o altă evanghelie (Erepov evoyyEhov), dar nu este 
altceva, după spusele marelui Apostol, decât că diavolul 
tulbură prin tine credința. Dar nu este limpede că aceasta 
este dogma satanei? [Nu] introduce diarhia atee, şi pe 
Sfântul Duh îl coboară [între creaturi]?... Pentru noi 
sunteți vădiți ca eretici şi din cauză că nu păstraţi 
neschimbat Simbolul credinţei... Aceștia, sfinte stăpâne, 
nu au păstrat întregi şi neîntinate cele mai însemnate ale 
credinței. Astfel nu doar că s-au rupt de Trupul bine 
tocmit a lui Hristos, ci s-au şi dat satanei. Apostolul, 
pecetluind toată învăţătura evanghelică şi apostolică, 
spunea către cei din Galata, care se aflau atunci într-o 
învățătură eterodoxă: «Dar chiar dacă noi sau un înger 
din cer v-ar vesti altă Evanghelie decât aceea pe care v- 
am vestit-o — să fie anatema!» (Gal. 1, 7-8), cu cât mai 
valabil este aceasta pentru nenumăratele eterodidascalii 

(popuioereposiaokododvrag) ale italienilor”. Ca și 


Sfântul Gherman, Părinţii athoniți aduc împotriva 
papistaşilor canonul 1 al Sinodului II Trulan, 
considerându-i străini de catalogul creştin (xp1oTLavIKoD 
KUTOA6yov). Un alt canon pe care-l invocă este 
canonul 15 al Sinodului I II constantinoplitan: „la fiecare 
împotrivire a lor față de legile dumnezeieşti le 
contrapunem sfintele și dumnezeieştile canoane, care-i 
cateriseşte, afuriseşte şi chiar îi anatemizează pe aceştia 
pentru încălcarea tradițiilor dumnezeieşti.... Așa cum se 
arată în canonul 15 al Sfântului şi Marelui Sinod numit 
primul şi al doilea, că nu doar că nu sunt vinovaţi, ci 
merită a fi lăudați cei care înainte de condamnarea 
sinodală se despart de cei care învață în mod public 
dogme eretice şi care pe faţă sunt eretici. Căci nu s-au 
despărțit de episcopi ci de falși episcopi și falşi 
învățători (Wyev5oemokorov koi wev5o6i6uok&i ov)”; 
Părinţii athoniți contrazic astfel interpretarea pe care unii 
progresişti o făceau la canonul 15 despre cei abătuţi de 
la adevăratele dogme, care s-ar afla, potrivit acelor 
progresişti, în Biserică până la o viitoare condamnare 
sinodală. Expresia de falși episcopi din canonul 15 arată 
clar în eclesiologia ortodoxă că acei episcopi care au 
devenit eretici, despărțindu-se „de Trupul bine tocmit a 
lui Hristos” care este Biserica, nu mai sunt la propriu 
episcopi. Dacă termenul de  minciuno-învăţători 
(yev5osisoaokdiov) se află în Sfânta Scriptură (II Pt. 2, 
1), cel de pseudo-episcopi (yev5oeniok6nov) trimite la 
Tradiția Apostolică, în care se arată despre clericii care 
se abat de la credința Bisericii că sunt clerici falși 


54 


(yev6oieptov), iar cine nu-i deosebeşte de adevărații 
clerici/ierei (iepag) îşi bate joc de Crucea şi de moartea 
lui  Hristos*%. Așa cum „învățători  mincinoşi 
(wevăoâiăoraioi) "(Ul Pt. 2, 1) nu se află între 
învățătorii (Si5aok4Aovc) pe care „i-a pus Dumnezeu, în 
Biserică "(Il Cor. 12, 28), la fel este şi în cazul minciuno- 
clericilor eretici, nu sunt în clerul Bisericii, iar cei care-i 
consideră clerici adevăraţi batjocoresc Crucea şi moartea 
Domnului; ori, „Dumnezeu nu Se lasă batjocorit; căci 
ce va semăna omul, aceea va şi secera ” (Gal. 6, 7), ,, Nu 
ştiţi, oare, că nedrepții nu vor moşteni împărăţia lui 
Dumnezeu? Nu vă amăgiţi: Nici desfrânaţii, nici 
închinătorii la idoli, nici adulterii, nici malahienii, nici 
sodomiţii... nici batjocoritorii ” (| Cor.6, 9-10). 
Pseudo-episcopii şi pseudo-preoţii ereticilor, între 
care şi cei al papistaşilor, nu fac parte din Biserică iar 
tainele săvârşite de ei sunt necurate, spurcându-i pe cei 
care le primesc, de aceea nu este posibilă comuniunea cu 
ei. În acest sens Părinţii athoniţi arată, ca și Sfântul 
Meletie Mărturisitorul, că o comuniune cu papistaşii 
întinează, aducând ca argument Epistola 553 a Sfântului 
Teodor Studitul, epistolă în care este vorba despre un 
pseudo-ierarh ce ţinea de erezia micheiană, erezie care 
nu era condamnată sinodal: „Însă şi al nostru mare 
Părinte şi Mărturisitor Teodor Studitul spune într-o 
epistolă a sa: «Mi-ai spus că te-ai temut să-i faci 
observaţie preotului tău să nu-l pomenească pe ereziarh. 
Nu găsesc ce să-ți spun acum despre asta. Decât numai 
că  cuminecătura este întinată din aceea că-l 
pomeneşte, chiar dacă este ortodox cel ce pomeneşte». 

În acest fel vorbeşte acest Părinte. Însă mai înaintea de 
el Dumnezeu a arătat-o aceasta, spunând: «Preoții lui au 
defăimat legea Mea şi spurcă (eBebqiovv) cele sfinte ale 
Mele» (lez. 22, 26); Cum? Nu deosebesc între ce este 
sfânt şi ce este spurcat ci erau la ei toate la fel. Ce este 
mai clar şi mai adevărat decât aceasta? Dar ca o 
iconomie să acceptăm asta? Şi cum să primeşti o 
iconomie care spurcă (Pepniodoav) cele sfinte, după 
cum spune cuvântul lui Dumnezeu?'””. Se arată astfel 
că sunt necurate nu doar tainele ereticilor, ci chiar și a 
celor care, deşi spun că nu sunt de acord cu doctrina 
ereticilor, au comuniune cu ei. 

Mulţi dintre monahii athoniți au fost martirizați, 
pentru că s-au opus unirii cu papistaşii 2%. 

Următorul împărat, Andronic al II-lea (1282-1328), 
datorită opoziției majorităţii credincioşilor față de 
credința papistaşă, a renunţat la politica unionistă a 
predecesorului său. După revenirea bisericilor la 
ortodocşi, acestea au fost sfințite pentru că au fost 
întinate de uniaţi””!. 

Un alt pericol care ameninţa în acele vremuri Imperiul 
Bizantin îl reprezentau turcii, ceea ce 1-a făcut pe 
împărații bizantini să fie interesaţi de sprijinul militar 
din Apus. 

Disputa despre energiile dumnezeieşti 

În 1339 împăratul Andronic al III-lea (1328-1341) l-a 
mandatat pe călugărul Varlaam de Calabria (1290- 
1348) să negocieze cu papa Benedict XII (1334-1342) 

„unirea bisericească” în schimbul ajutorului militar, însă 


acesta nu a reuşit nimic în scopul unirii”. 

Varlaam, care era apropiat de papistaşi în cugetare, a 
intrat în conflict cu tradiţionaliştii, declanșând disputa 
despre isihasm şi energiile dumnezeieşti. A fost 
combătut de Sfântul Grigorie Palama (1296-1359), 
după care erezia acestuia a fost condamnată de un sinod 
ce a avut loc în Constantinopol la anul 1341, sinod ce a 
fost prezidat de patriarhul Joan Caleca (1334-1347). 

Varlaam a plecat în Apus, unde avea să devină 
episcop papistaş de Gerace”*, însă tulburarea pe care a 
provocat-o nu s-a oprit, deoarece unii progresiști au 
continuat să-i susţină erorile doctrinare. În acelaşi an un 
alt sinod constantinopolitan a anatemizat învățătura 
eretică a varlaamitului Grigorie Achindin (1300-1349). 

Tot în 1341 a murit împăratul Andronic al III-lea, iar 
neînțelegerile care au urmat între împărăteasa Ana 
Paleologhina (1306-1365) şi marele domestic loan 
Cantacuzino ($1355) au dus la un război civil, care a 
durat până în anul 1347"%. Sfântul Grigorie Palama era 
pentru concilierea dintre cele două tabere politice, ceea 
ce a provocat mânia patriarhului Caleca, care era 
susținător al împărătesei”. 

Caleca a trecut în tabăra achindiniţilor, iar Sfântul 
Grigorie împreună cu cei care erau de partea sa văzând 
că patriarhul a ajuns în erezie, devenind astfel un 
pseudo-arhiereu, au rupt comuniunea cu el. Nemulțumit 
de acest fapt, în luna noiembrie a anului 1344 Caleca a 
convocat un sinod împotriva celor care au decis să 
„întrerupă pomenirea (&rok6wou 70 uvnu6ovv6v)””, 
excomunicându-l pe Sfântul Grigorie şi caterisindu-l pe 
ucenicul acestuia, Sfântul Isidor, mitropolit de 

Monemvasia”5, acesta din urmă a devenit patriarh după 
înlăturarea lui Caleca. Sfântul Grigorie a scris despre 
Caleca, că nu mai făcea parte din pliroma ortodoxă”* şi 
nu mai aparţinea „Bisericii lui Hristos”. 

Caleca s-a hotărât să-l facă pe Achindin episcop, însă 
împărăteasa l-a atenţionat să se abţină de la o asemenea 
faptă, dar acesta n-a ascultat-o, hirotonindu-l mai întâi 
diacon în luna decembrie a aceluiaşi an, ceea ce a produs 
tulburare în cler şi în rândul credincioşilor, deoarece 
Achindin era considerat eretic. Hirotonia a fost respinsă 
prin votul senatului şi consimțământul arhiereilor””!. 
Pentru a-şi motiva gestul făcut, Caleca a încercat să 
demonstreze „că sinodul din iunie-1341 n-a condamnat 
doctrina lui Varlaam şi n-a aprobat-o pe a lui Palama, şi 
deci Achindin a fost hirotonit canonic, nefiind eretic”2?. 
Sfântul Grigorie i-a scris împărătesei, arătând că 
Achindin este eretic?$. Înţelegând că patriarhul este 
abătut de la Dreapta Credinţă, împărăteasa s-a îndepărtat 
de acesta. 

În luna mai a anului 1346, după moartea 
mitropolitului de Tesalonic, Caleca a voit să 
hirotonească un achindinist pentru scaunul rămas vacant, 
însă împărăteasa s-a opus”. În aceeași lună episcopii 
din oraşele aflate sub stăpânirea lui I. Cantacuzino, în 
frunte cu patriarhul Lazăr al Ierusalimului au ţinut un 
sinod în care l-au excomunicat pe Caleca””. După 
împăcarea cu I. Cantacuzino, împărăteasa a convocat un 
sinod pentru luna februarie a anului 1347, în care Caleca 
a fost depus în mod definitiv”*, iar în locul lui a fost ales 
Sfântul Isidor. În lunile următoare noul patriarh a 

hirotonit 32 de episcopi şi mitropoliți pentru scaunele 
vacante şi pentru cele din care i-a demis pe arhiereii 
achindiniţi 2”. Unii arhierei nemulţumiţi de alegerea 
Sfântului Isidor s-au aliat cu achindiniţii, iar în luna iulie 
a aceluiaşi an au ţinut un sinod în care l-au depus pe 
patriarh, acuzându-l între altele de palamism?*. În luna 
august palamiţii adunaţi într-un sinod au respins 
acuzaţiile antipalamiţilor””. 

Un alt antipalamit a fost Nichifor Gregoras, fiind 
condamnat sinodal în 1351%%. 

Este de remarcat la sinoadele isihaste atitudinea faţă 
de clericii ajunşi în erezie. Despre modul primirii 
clericilor căzuți de la Dreapta Credinţă, la Sinodul din 
februarie-1347, care l-a depus pe Caleca, şi la cel din 
1351, împotriva lui Gregoras, s-a făcut trimitere la 
Sinodul VII Ecumenic: „pe cei arătaţi şi demascaţi acum 
în sinod, întrucât gândesc la fel cu aceia [Varlaam şi 
Achindin] şi, simplu spus, pe câţi fac parte din ceata lor, 
îi socotim, dacă nu se vor căi, dezavuaţi şi respinşi de 
Biserica sfântă, catholică şi apostolică a lui Hristos şi-i 
azvârlim anatemei departe de Hristos, iar pe cei care au 
comuniune cu ei în cunoştinţă de cauză îi socotim 
excomunicați şi-i dezbrăcăm de orice slujire preoțească. 
Pe cei răpiți şi târâţi de aceştia şi care nu fac parte dintre 
inţiatorii ereziei, dacă rămân nepocăiţi îi azvârlim unor 
lucruri asemănătoare, iar dacă se căiesc cu adevărat şi 
anatemizează această cacodoxie şi pe cei ce rămân în ea, 
îi primim cu bucurie nu numai în comuniunea bunei- 
cinstiri/dreptei-credinţe, dar şi în preoţie, nesupunându-i 
nicidecum acestora, potrivit hotărârii privitoare la 

aceştia a sfântului Sinod Ecumenic al VIl-lea, care 
stabileşte că «pe inițiatorii şi întâi-stătătorii impietăţii 
nu-i primim în preoție nici măcar dacă se căiesc dar pe 
cei siliți s-au răpiți şi târâţi, dar care se călesc cu 
adevărat, îi primim în preoție pe fiecare în treapta 
lui». Ideile din citatul de mai sus sunt din Epistola 
către Rufinian a Sfântului Atanasie cel Mare 22. În 
privința clericilor iconoclaști care voiau să treacă de 
partea ortodoxă, la Sinodul VII Ecumenic s-a dorit de 
către cei de orientare lhberală includerea acestora în 
clerul ortodox, însă monahii prezenţi la sinod s-au 
împotrivit; în aceste circumstanţe s-a invocat epistola 
Sfântului Atanasie. Abia după ce s-a ajuns la un acord în 
acest sens, că respectivii pot fi integrați în clerul din 
Biserică, s-a pus în discuţie dacă pot fi acceptaţi şi cei 
care au fost hirotoniți în erezie”. Epistola către 
Rufinian a Sfântului Atanasie a avut o importanţă 
majoră pentru primirea clericilor veniţi de la iconoclaşti, 
însă ea nu conţine vreo idee despre acceptarea acelor 
clerici care au hirotonia de la eretici. 

Între motivele celor care nu au fost de acord cu 
alegerea Sfântului Isidor ca patriarh era şi acela că pe 
când a fost mitropolit de Monemvasia a fost caterisit de 
Caleca, de aceea înscăunarea lui ca patriarh n-a fost 
canonică”**, însă sinodul ortodocșilor din august-1347 i- 
a contrazis, dovedind că nu a fost validă depunerea lui 
Isidor, deoarece Caleca atunci când a făcut acea 
caterisire, fiind eretic, nu mai era cu adevărat arhiereu ci 
arhiereu fals, iar canoanele prin care au arătat că era nulă 
depunerea făcută de  Caleca sunt canonul 15 al 

Sinodului constantinopolitan 1 - II din 861 şi canonul 3 
al Sinodului III Ecumenic: „Dar cum era acela |Caleca] 
un episcop al patriarhului cu harul lui Hristos de acum 
[Isidor] şi al celor împreună cu el, când acela gândea în 
chip vădit altele, şi de care aceştia s-au rupt mai degrabă 
potrivit sfintelor canoane întrucât gândesc ortodox, dat 
fiindcă el s-a alăturat mai apoi în chip rău celor 
condamnaţi de acesta şi arătați cacodocşi, iar de aici a 
căzut în înfricoșătoarele lor blesteme, anateme şi 
dezavuări? Căci spune canonul 15 al Sinodului numit 
primul și al doilea din Constantinopol [861]: «...cei care 
se depărtează de comuniunea cu întâi-stătătorul lor din 
pricina unei erezii condamnate de Sinoadele Ecumenice 
sau de Sfinții Părinţi, când acela propovăduiește erezia 
în public și o învaţă bisericii cu capul gol, unii ca aceştia 
nu numai că nu vor fi supuşi pedepsei canonice dacă 
trag un zid care-i desparte de comuniunea cu episcopul 
învinuit înainte de ancheta sinodală, ci se vor învrednici 
de cuvenita cinste ortodocşilor, căci n-au condamnat un 
episcop ci un pseudoepiscop şi un pseudoînvăţător...» 
„ar mal putea fi socotită acum depunere depunerea 
făcută de acela [Caleca]”””. Astfel potrivit canonului 15, 
în care este urmată Tradiţia Apostolică ce deosebeşte 
clericii adevăraţi de minciuno-eclerici, Tradiţie în care se 
precizează că cele săvârşite de aceştia din urmă nu sunt 
primite de Biserică (canonul 68 apostolic), cele făcute de 
un pseudo-arhiereu împotriva celor care rup comuniunea 
cu el sunt nule. Acest fapt este evidențiat şi de canonul 3 
al Sinodului III Ecumenic, la care s-a făcut trimitere: 
„Dar şi Sfântul Sinod III Ecumenic, care l-a depus pe 

Nestorie, a făcut dreptate tuturor celor care au fost 
depuşi de el ca unii care nu gândeau la fel ca el, i-a 
arătat nedepuşi şi i-a restabilit pe fiecare în treptele lor, 
socotind că nu trebuie să aştepte un alt patriarh al 
Constantinopolului care să-i restabilească pe fiecare în 
treapta sa... despre toţi aceştia zisul Sfânt Sinod III 
Ecumenic tratează în canonul 3'*%. Caterisirile săvârșite 
de Nestorie, împotriva clericilor care nu-i împărtăşeau 
doctrina eretică, nu erau valabile. Potrivit canoanelor 
Bisericii, cei caterisiţi sunt reabilitaţi de către cel care i-a 
caterisit sau de cel care-i urmează în scaunul 
arhieresc*”. Dacă caterisirile făcute de Nestorie ar fi fost 
valabile, din punct de vedere canonic trebuiau ridicate 
de către cel care îi urma în scaunul patriarhal al 
Constantinopolului, ori, pentru că acesta era eretic, 
depunerile făcute de el nu erau canonice, acei clerici nu 
erau caterisiți, de aceea nu era nevoie să aştepte 
înscăunarea unui alt patriarh în locul lui Nestorie care să 
să-i repună în drepturi, urmarea fiind că au fost readuşi 
de Sinodul III Ecumenic în locurile pe care le-au ocupat 
înainte de a fi caterisiți de ereziarh. Așa cum arată 
Sfântul Vasile cel Mare, nu poate fi cleric atât cel 
caterisit (kaOnpnu&voc) de un arhiereu care nu poate 
caterisi, cât şi cel care este hirotonit (Kexeiporovnutvoc) 
de acelaşi arhiereu”, cu alte cuvinte, cel caterisit de un 
astfel de arhiereu continuă să fie cleric, deoarece acea 
caterisire este nulă, iar cel hirotonit de același arhiereu 
nu este cleric, pentru că respectiva hirotonire nu este 
validă; prin urmare, doar cel care are puterea de a 
caterisi poate să şi hirotonească, deoarece având una din 


62 


puteri o are şi pe cealaltă: „dacă-i dai una din puteri, 
trebuie să i-o dai şi pe cealaltă”. Aceasta era valabil şi 
în privinţa lui Nestorie, care, devenit prin erezie arhiereu 
fals, nemaiavând putinţa de a caterisi, nu putea nici să 
hirotonească; ceea ce contrazice cele spuse despre acest 
ereziarh în scrierea lui Pseudo-Fotie, Zece întrebări şi 
tot atâtea răspunsuri: „Nestorie a fost caterisit, însă nici 
unul din cei hirotoniți de acesta nu a fost caterisit”?%. De 
aceea şi în cazul patriarhului achindinist, nu putea 
caterisi, deoarece prin trecerea de partea ereticilor s-a 
făcut străin de pliroma ortodoxă, aflându-se în afara 
Bisericii, fund un arhiereu fals, acest fapt fiind 
evidenţiat de Sfântul Grigorie Palama. În anul 1345 
Sfântul Grigorie a scris Respingerea  epistolei 
patriarhului Ignatie al Antiohiei, în care spune: „cei ai 
Bisericii lui Hristos ai adevărului sunt; iar cei care nu 
sunt ai adevărului nici ai Bisericii lui Hristos [nu] sunt, 
cu atât mai mult cu cât împotriva loruși mint 
(KaTowyev5owTo), «păstor» şi «arhipăstori» sfințiți 
(iepovc) pe ei înşişi numindu-se şi fiecare de către 
celălalt numit fund; că învăţaţi am fost că nu obrazul 
[înfăţişarea exterioară] arată creștinătatea, ci adevărul şi 
acrivia credinţei””*!. Din afirmaţia despre falsul arhiereu 
Caleca şi falşii clerici care l-au urmat în rătăcire, că în 
mod mincinos spuneau despre ei că sunt sfințiți (iepovg), 
se arată că nu mai erau sfințiți, iar aceasta demonstrează 
acordul Sfântului Grigorie cu marii Părinți ai Bisericii, 
care au dovedit lipsa de sfințenie (&viepov) la cei ajunși 
în erezie”?. În Tradiţia Apostolică se arată că este cu 
neputinţă să fie valide/sfinţite cele săvârşite de falșii 

clerici ai ereticilor (canonul 68 apostolic); cu alte 
cuvinte, nemaifiind cu adevărat ierei (iepsac) ci ierei 
mincinoşi (wWevSoieptov)*, erau lipsiţi de sfinţenie, 
„ori, cine n-are sfinţenie... cum s-o dea altuia??%*. 
Așadar, potrivit Sfântului Grigorie, Caleca şi arhierei 
săi achindiniţi, ca şi clerici eretici, nu mai erau ai 
Bisericii lui Hristos, ci în afara ei, nu mai făceau parte 
dintre arhiereii ortodocşi, ci dintre pseudo-arhiereii, nu 
mai erau sfințiți (iepov6), ci se aflau în lipsă de sfințenie 
(ăviepov), de aceea tainele săvârşite de ei, dar și 
excomunicările şi caterisirile pe care le făptuiau, erau ale 
unor falși arhierei”. La începutul anului 1346 Sfântul 
Grigorie a scris Anularea tomului lui Caleca, în care 
arată că patriarhul eretic se afla în afara pliromei 
ortodoxe, iar cei care erau în comuniune cu acesta nu 
mai făceau parte dintre ortodocşi: „Prin urmare, acesta 
[Caleca] fiind rupt de atâtea ori de pliroma ortodoxă, 
este cu totul imposibil să se afle printre cei 
binecredincioşi aceia care nu se despart de el, oricine din 
cauza aceasta [ereziei acestuia] s-a despărțit de el se află 
în catalogul creştinilor adevăraţi şi unit cu Dumnezeu 
prin Dreapta Credinţă”, ceea ce înseamnă că aplicarea 
canonului 15 1 - II, față de ierarhii căzuţi în erezie, este 
obligatorie pentru cei care vor să rămână de partea 
pliromei ortodoxe. 

În 1355 patriarhul Constantinopolului, Sfântul Calist 
(1350-1354, 1355-1363), ucenicul Sfântului Grigorie 
Palama, le-a cerut clericilor din Târnovo să nu-i 
primească fără botezare pe cei care vin de la papistaşi, 


deoarece nu botezau prin trei cufundări””. 

Din cauza amenințării ce venea din partea turcilor, în 
1355 şi 1369 împăratul Joan V Paleologul (1341-1391) a 
propus papistaşilor „unirea bisericească”, însă papistașii 
erau  categorici: „dacă preferați să  persistați în 
îndărătnicia voastră vom fi siliți să vă considerăm ca 
păgâni şi vameși şi chiar dacă v-ar ataca un popor 
creştin sau necreștin, nici nu vom putea şi nici nu va 
trebui să vă ajutăm, dacă v-aţi despărțit de trupul 
Bisericii”%%. În 1369 Ioan V Paleologul a trecut la 
credinţa papistaşă”*. 

În vremea împăratului Manuil Paleologul (1391- 
1424) a apărut o scriere anonimă, în care se spune că 
papistașii pot fi acceptați prin ungerea cu Sfântul Mir, 
motivându-se că acest mod de primire ar fi în 
conformitate cu aşa-zisul canon 7 II Ecumenic”. Aşa 
cum s-a mai arătat, din scrierile pe teme canonice ce s- 
au păstrat, până la Nomocanonul lui Pseudo-Fotie (883) 
nicăieri nu se spune că ar exista un al şaptelea canon al 
Sinodului II Ecumenic. Acestui canon spuriu i s-a dat 
importanță după ce a fost promovat de către Alexie 
Aristen, Teodor Balsamon şi loan Zonara, care în unele 
privințe erau mai apropiaţi de cei de orientare 
progresistă decât de tradiționalişti. 

Sinodul unionist de la Ferrara-Florenţa — 1438-1439 

În faţa pericolului tot mai mare din partea turcilor, 
conducerea politică a Constantinopolului, punându-şi 
mai mult nădejdea în puterea lumească, credea că 
salvarea putea veni din Apus, oferind în schimb „unirea 
bisericească”. Conducătorii Bizanțului, dar şi o parte din 
ierarhi, în special cei care erau de părere că între 

ortodocşi şi papistaşi nu sunt deosebiri însemnate în 
credință, înclinau să facă compromisuri în privința 
dogmelor. Aşa s-a ajuns la noi tratative cu papistaşii, 
care au dus în cele din urmă la sinodul de la Ferrara- 
Florenţa, la care majoritatea răsăritenilor din cei prezenţi 
au trădat Ortodoxia. La sinod progresiştii susțineau că 
unirea este lesne de realizat: „Alţii câţiva au spus: 
«Deosebirea dintre noi şi latini este mică, dacă ar vrea ai 
noștrii s-ar îndrepta uşor». lar când episcopul Efesului 
le-a răspuns că deosebirea este mare, aceștia au spus: 
«Nu este erezie şi nu poţi s-o numeşti astfel, deoarece 
nimeni dintre bărbaţii învăţaţi (EAAoyiuov) şi sfinți de 
dinaintea ta nu au numit-o pe aceasta erezie». Însă 
episcopul Efesului a spus: «Este erezie şi cei dinainte de 
noi au considerat-o astfel, însă ei n-au voit să-i biruie pe 
latini ca eretici, așteptând întoarcerea lor avându-i ca 
prieteni. Dacă vreți eu voi arăta cum 1-au socotit eretici». 
De îndată episcopii de Mitilene şi Lacedemonia, plini de 
mânie, au spus: «Ce oameni sunteți de îi numiţi eretici 
pe latini?» După care s-au sculat şi, de faţă cu patriarhul, 
apropiindu-se de episcopul Efesului, cu obraznicie şi 
fără respect, i-au adus injurii şi cuvinte de batjocură, 
«Până când vom tace spunând tu acestea?» Numai că nu 
au sărit la el ca să-l sfâșie cu dinţii şi mâinile. La sfârşit 
au spus: «Îi spunem papei că îl numeşti eretic, şi ori vei 
proba aceasta, ori vei primi după cum meriţiy”!. Dintre 
arhiereii răsăriteni, care au rămas până la finalul 
sinodului, doar Sfântul Marcu al Efesului a refuzat să 
semneze acea hotărâre eretică. 

După ce au revenit în Constantinopol, cei din 
delegație, fiind întrebaţi cu ce rezultat s-au întors de la 
sinodul florentin, au răspuns: „Ne-am vândut credinţa, 
am schimbat Ortodoxia cu heterodoxia şi, pierzându-ne 
credința curată de mai înainte, ne-am făcut azimiţi. Tăia- 
ni-s-ar mâinile ce au semnat nelegiuita hotărâre! 
Smulge-ni-s-ar limbile ce au rostit învoirea cu latinii”. 

Aproape toți semnatarii hotărârii eretice de la sinodul 
unionist și-au recuzat semnăturile”, iar împăratul loan 
VIII Paleologul (1425-1448) nu a proclamat unirea”. 
Unioniştii erau numiţi „trădători, apostaţi, eretici, 
azimiţi, şi erau acuzaţi că s-au vândut latinilor'”5; „cei 
care au fost de acord cu acesta [sinodul unionist] şi au 
semnat sunt urâţi de toți ca nişte lepădaţi și trădători ai 
adevărului. Și nimeni din cei de aici nu a liturghisit 
nicidecum împreună cu ei”; nici nu mai erau 
considerați creştini: „călcătorilor dreptei credinţe şi ai 
așezămintelor părinteşti îi alungă de pretutindeni ca pe 
nişte gunoaie, neîngăduindu-şi să liturghisească împre- 
ună cu ei, nici să-i pomenească în vreun fel ca pe nişte 
creştini”. 

Clericii antiunioniști nu voiau să liturghisească nici 
măcar cu cei care s-au căit pentru că au semnat”'5, ceea 
ce era firesc, având în vedere că aceia şi-au pierdut 
putinţa de a mai sluji datorită semnării acelei hotărâri 
eretice; aşa cum s-a mai întâmplat în cazuri similare din 
trecut, asemenea clerici sunt „împiedicaţi cu desăvârşire 
de la lucrarea celor sfinte”””, nu mai pot nici măcar să 
binecuvânteze ca nişte clerici, până la o hotărâre 


sinodală definitivă în privinţa lor”. 

În data de 4 mai 1440 a fost pus patriarh al Constanti- 
nopolului Mitrofan al Cyzicului (1440-1443) *', care a 
emis o enciclică în care s-a referit la decretul unirii, dar 
a precizat că Simbolul Credinței se va rosti fără 
Filioque”*?. 

În aprilie 1443 patriarhii Ierusalimului, Alexandriei şi 
Antiohiei au ţinut un sinod la Ierusalim, în care au arătat 
că ocuparea scaunului patriarhal de Constantinopol de 
către Mitrofan era necanonică, respingând hirotoniile 
făcute de acesta: „Mitrofan al Kizicului, cel ce în chip 
nelegiuit a răpit Scunul Constantinopolei, împarte 
eparhiile din Patriarhia Constantinopolei şi din tot 
Răsăritul apropiaților săi, care strică turma cu 
mincinoasa lor învățătură şi seamănă ispitele în Biserica 
lui Hristos. De aceea noi, în numele de viață făcătoarei 
şi nedespărțitei Treimi, vestim prin acest Sinod tuturor 
mitropoliților, episcopilor şi celorlalți din cinul preoţesc 
hirotoniți de Mitrofan că, făcându-se părtași ereziei, se 
lipsesc de dreptul de a sluji şi de toate cinurile 
bisericeşti, până ce credința lor va fi cercetată de 
Sinodul Ecumenic. De nu se vor supune hotărârii 
noastre, părăsindu-și de bună voie locurile pe care le ţin 
în chip nelegiuit, să se afurisească de către Sfânta și 
Deofiinţa Treime, atât ei, cât şi cei ce cugetă asemenea 
lor”. Hirotoniile săvârşite de Mitrofan nu erau valide, 
însă și cei care au făcut parte din clerul Bisericii înainte 
de a fi puşi de acesta într-o treaptă superioară în clerul 
unioniștilor, au devenit lipsiţi de „dreptul de a sluji şi de 
toate cinurile bisericești”; chiar dacă se deziceau de 
patriarhul unionist erau în continuare în afara clerului 

din Biserică, de aceea nu mai puteau sluji Sfintele Taine 
„până ce credinţa lor va fi cercetată” sinodal. 

Sfântul Marcu al Efesului (1394-1446) i-a conside- 
rat pe papistași anatemizaţi de Sinoadele Ecumenice, iar 
pe clericii lor caterisiţi”**. A exclus și hirotoniile 
unioniștilor: „Aflu că a fost hirotonit de latino-cugetători 
ca mitropolit al Atenei un oarecare «cârciumăraşy» de-al 
mitropolitului  Monemvwasiei care, petrecând acolo, 
liturghiseşte împreună cu latinii fără deosebire și 
hirotoneşte în chip nelegiuit pe câți şi pe care îi află. 
Prin urmare, te rog pe sfinţia ta ca, luând asupră-ţi râvna 
cea pentru Dumnezeu, ca un om al lui Dumnezeu ce eşti 
şi prieten al adevărului şi ucenic adevărat al Sfântului 
Isidor, să îndemni pe preoții lui Dumnezeu să fugă în 
toate chipurile de părtășia cu el şi nici să liturghisească 
împreună cu el, nici să-l pomenească în vreun fel, nici 
arhiereu să-l socotească pe acesta'?%?. 

În privinţa botezului celor din Apus Sfântul Marcu nu 
urmează Sfinţilor Gherman”*, Meletie” şi Calist”**, care 
au respins botezul papistaşilor, acesta fiind mai degrabă 
de acord cu scrierea antipapistaşă sub anonimat apărută 
pe vremea împăratului Manuil Paleologul, în care se 
spune că cei care vin de la papistași trebuie primiți prin 
ungerea cu Sfântul Mir, în baza așa-zisului canon 7 II 
Ecumenic”. Atribuirea unui al șaptelea canon 
Sinodului Ecumenic din 381 este contrazisă de Sfinţi 
loan Scolasticul (sec.VI)” şi Simeon Metafrastul (sec. 
X)”; acest canon nu se află nici în vechile colecţii 
canonice latine”. Sfântul Marcu spune că: „dacă latinii 
nu se abat cu nimic de la dreapta credinţă, degeaba i-am 

tăiat pe ei, după cât se pare. Dar dacă se abat cu adevărat 
— şi fac aceasta în ceea ce priveşte teologia Duhului 
Sfant, a Cărui hulire este cea mai cumplită dintre 
primejdii (cf. Mt. 12, 31) —, atunci sunt eretici, şi ca pe 
nişte eretici i-am tăiat. ŞI de ce îi şi ungem cu Mir pe cei 
dintre ei care vin la noi? Nu e limpede că deoarece sunt 
eretici? Căci zice canonul 7 al Sinodului al II-lea 
Ecumenic: «Pe cei dintre eretici care se adaugă 
ortodoxiei şi părții celor ce se mântuiesc îi primim după 
obiceiul şi rânduiala de mai Jos: pe arieni... îi primim 
dacă dau lbelul şi anatematizează orice erezie care nu 
cugetă cum  cugetă Sfânta, Soborniceasca şi 
Apostoliceasca Biserică a lui Dumnezeu, pecetluindu-i, 
ungându-i mai întâi cu Sfântul Miry.... Vezi cu cine îi 
rânduim pe aceia dintre latini care vin la noi? Aşadar 
dacă aceia toşi sunt eretici, e limpede că şi latinii. Dar 
pentru ce şi preaînţeleptul Patriarh al Antiohiei, Teodor 
Valsamon, în răspunsurile către Marcu, Preasfinţitul 
Patriarh al Alexandriei, scrie despre acestea: «....nu 
trebuie neamul latinesc să se sfinţească din mână 
preoțească prin dumnezeieștile şi neprihănitele Taine 
dacă nu a declarat mai înainte pe faţă că se desparte de 
dogmele şi obiceiurile latinești şi dacă nu a fost catehizat 
după canoane şi nu s-a făcut deopotrivă cu ortodocşii». 
Auzi că s-au separat nu numai de obiceiuri, ci și prin 
dogme străine de ortodocși (iar cele străine de ortodocşi 
sunt cu totul eretice), şi că trebuie catehizați după 
canoane și trebuie să se facă deopotrivă cu 
ortodocșii?” Numai că în opinia lui Balsamon botezul 
printr-o singură afundare, care este specific și ereticilor 

papistaşi, nu este valid”, de aceea când spune că 
papistaşii trebuie să se facă „deopotrivă cu ortodocşii”, 
pentru a fi primiţi la Sfânta Împărtășanie, înseamnă că 
este necesar să fie botezați prin trei cufundări. De fapt 
prin susținerea primirii în Biserică a papistaşilor fără a fi 
botezați, cu toate că nu făceau cele trei cufundări la 
botez, Sfântul Marcu urma părerii Sfântului Grigorie 
Dialogul despre un astfel de mod de botezare”%, care nu 
a fost acceptată de Biserică. 

Cei care i-au botezat pe papistaşii şi uniații care 
veneau la Ortodoxie, erau îndreptățiți şi de atitudinea pe 
care au avut-o marii Părinți ai Bisericii față de botezul 
ereticilor. Din canonul 1 al Sfântului Vasile cel Mare 
reiese că cei din clerul eretic sunt străini nu doar de 
preoție, ci nu se află nici măcar în rândul mirenilor 
ortodocşi, fiind cu totul în afara Bisericii, de aceea 
Sfântul Vasile este categoric în privinţa clericilor eretici, 
excluzând cu desăvârşire botezul făcut de aceștia”*; 
numai clericii schismatici sunt simpli mireni, care 
„devenind laici, n-au mai avut putere nici să boteze, nici 
să hirotonească şi nici să dea altora harul Duhului 
Sfânt”, doar botezul săvârşit de aceştia poate fi primit 
prin iconomie, deoarece sunt „oameni care se mai află 
încă în Biserică”"%, aşa cum poate fi acceptat prin 
iconomie Botezul săvârşit de mirenii ortodocși în cazuri 
de necesitate. 

La 12 decembrie 1452 sub autoritatea ultimului 
împărat bizantin, Constantin XI Dragases (1448-1453), 
unirea hotărâtă la sinodul florentin a fost proclamată 
pentru prima dată în mod oficial””. Cei care au rămas 

fideli Dreptei Credinţe au respins acel act apostat. 
Tradiționaliștii respingeau  binecuvântările clericilor 
uniți, altarele acestora le considerau păgâne iar tainele 
lor ca fiind necurate“. 

După sinodul florentin au existat uniaţi şi în Ţările 
Române, iar ortodocşii din aceste țări nu le-au recu- 
noscut acestora botezul”. Liturghiile clericilor care au 
aderat la unirea florentină erau socotite necurate, de 
aceea „dacă un preot uniat săvârşea liturghia pe un altar 
al valahilor, aceştia înlocuiau de îndată masa de altar, 
considerând că este întinată... înlocuind-o cu una no- 
uă”**?. Papa avea să trimită inchizitorii în Transilvania, 
pentru a forţa unirea ortodocşilor cu Roma **. 

În Biserica Ortodoxă Rusă, după căderea Romei în 
erezie, tradiționaliştii nu au recunoscut botezul papistaș. 

Într-o scrisoare din 1130 a papistaşului Matei al 
Cracoviei, se menţionează că ortodocşii ruşi îi botezau 
pe cei care veneau la ei de la papistaşi”*. 

În 1222 papa Honorius al III-lea a fost informat, 
printr-o scrisoare de către episcopul papistaş al 
Livoniei, că rutenii respingeau botezul papistaşilor"*. 

În 1232 papa Grigore al IX-lea a poruncit clerului 
polonez să nu permită căsătoria femeilor papistașe cu 
ortodocşii ruşi, deoarece le cereau să se boteze"%. 

În 1333 prinţesa lituaniană Augusta a fost botezată 
ortodox, înainte de căsătoria cu fiul marelui duce Ivan 
Danilovici, primind la botez numele Anastasia". 

Perioada 1453 — 1723 

Prin modul liberal de gândire şi printr-o conduită 
imorală, progresiştii au influenţat în rău lumea 
Bizanțului, depărtându-i pe mulţi de o trăire cu adevărat 
creştină, aceasta fiind una din cauzele majore care au 
dus la sfârşitul Imperiului Bizantin. 

În timpul ultimului împărat iconoclast a avut loc o 
redeșteptare a interesului pentru vechea filosofie pă- 
gână, ce a fost sprijinită apoi de cezarul Bardas, care a 
reorganizat Universitatea din  Constantinopol”'%; la 
conducerea acesteia a fost numit Leon Filosoful (ț869), 
mitropolit iconoclast de Tesalonic pe vremea împăra- 
tului Teofil, acesta era preocupat în special de 
matematică şi astrologie“”. Deschiderea pentru filosofia 
păgână, dublată de o cercetare superficială a teologiei 
patristice a Bisericii, a mers mână în mână cu decadenţa 
moravurilor în mediul progresist. Pe vremea împăratului 
Mihail III şi a cezarului Bardas, în timpul petrecerilor 
deșănţate ale progresiştilor s-a ajuns la parodierea 
slujbelor bisericești”; Un sinod din 869-870 a dat 
anatema împotriva unor astfel de apostaţi!!. Cucerirea 
Constantinopolului de către papistaşi în 1204 a avut ca și 
cauză decăderea morală a bizantinilor: „căpetenia 
tuturor cetăților, care stă înaintea tuturor, cinstită fiind 
ca întâietate, este călcată în picioare de un popor străin și 
pătimeşte cumplit şi dureroasă are răzbunarea prin 
dreptatea lui Dumnezeu pentru fapte nelegiuite””?. 

Prin lupta dusă de  tradiționalişti, împotriva 
progresiştilor care deformau „adevărul cu ajutorul 


înţelepciunii din afară”, Biserica a refuzat un amestec 


73 


între Evanghelie și gândirea greacă păgână, însă nu 
același lucru s-a întâmplat în Apus. Cei din Apus, după 
căderea în erezie, au ajuns la un păgânism cu mască 
creştină; nemaifiind „călăuziți de Duhul” (n.16,13), n- 
au mai theologhisit ci au filosofat despre dumnezeire, au 
ajuns până acolo încât să creadă că învăţăturile 
gânditorilor păgâni din vechime ar fi compatibile cu 
Evanghelia. 

Toma de Aquino (1225-1274), care este considerat 
culmea Scolasticii, şi-a fundamentat ideile religioase pe 
sistemul de gândire aristotelic, integrând filosofia 
aristotelică în doctrina papistaşă. În 1277 acesta a fost 
condamnat ca eretic de către papistaşi, dar a fost 
reabilitat în 1323 de către papa loan XXII"!?. Filosofia 
papistaşă tomistă şi-a găsit adepţi printre progresiştii 
bizantini, fiind promovată mai ales după ce scrierile 
Aquinatului au început să fie traduse în greacă, ducându- 
1 pe unii la apostazie. 

O mare parte din progresiştii care s-au opus învăţăturii 
ortodoxe despre energiile dumnezeiești necreate, erau 
familiarizați cu pseudo-teologia Aquinatului. În scrierea 
lui Grigorie Achindin Despre ființă şi lucrare (Ilepi 
ovoiag Kai &vepyelac)"!*, compusă din șapte cărţi, 
primele două cărți sunt alcătuite din fragmente traduse 
din Summa contra Gentiles"*. Progresistul antipalamit 
Dimitrie Cydone (1324-1398) a tradus Summa contra 
Gentiles şi primele două părţi din Summa Theologiae"""; 
iar fratele său Prohor (1300-1369), ce a fost monah 
athonit, condamnat în 1368 de un sinod ca eretic 
achindinist”'*, a tradus partea a treia din Summa 

Theologiae*, acesta credea despre cunoașterea 
teologică, că nu vine din înţelegerea duhovnicească, ci 
ține de raţionamentele aristotelice“. Influenţa filosofiei 
tomiste asupra lui D. Cydone a fost atât de mare încât a 
decis să se facă papistaş"”", exemplu său fiind urmat de 
unii din apropiații săi: Manuel Caleca”” şi fraţii Maxim, 
Teodor și Andrei Hrisoverghis**. Apostatul D. Cydone 
l-a influenţat şi pe împăratul loan V Paleologul, în 
trecerea de la Ortodoxie la erezie“. 

De partea tradiționalistă pseudo-teologia Aquinatului 
a fost respinsă, fiind considerată un amestec de 
creștinism şi păgânism””. 

În privința abaterii de la adevărata credință prin 
influenţa filosofiei păgâne, cel mai evident exemplu este 
al progresistului Gheorghe Ghemistos Plethon (1360- 
1452), care l-a avut ca profesor pe apostatul Dimitrie 
Cydone. G. Plethon era interesat de refacerea polities- 
mului antic prin intermediul filosofiei platonice, punând 
în locul lui Hristos zeii grecilor din vechime", era de 
asemenea influenţat de zoroastrism”. G. Plethon a făcut 
parte din delegaţia bizantină la sinodul unionist 
florentin. Pe când se afla în Florenţa acesta a „profețit” 
că: „peste puţini ani toţi oamenii, pe tot pământul, vor 
îmbrăţişa de comun acord şi în acelaşi spirit una şi 
aceeaşi religie”*%, iar fiind întrebat dacă aceea unică 
religie va fi creştinismul sau islamul, acesta a răspuns: 
„nici una, nici cealaltă... ci o a treia, care nu va fi diferită 
de păgânism””*, ceea ce face din el un precursor al ideii 
de religie unică în întreaga lume, idee care reprezintă azi 
scopul final la care vor să ajungă ecumeniştii „creştini” 

şi păgâni. Faptul că nu a fost de acord cu hotărârea 
eretică a sinodului unionist“, aceasta nu înseamnă că a 
fost un mărturisitor al Dreptei Credinţe; Nu a fost 
împotriva acelei uniri din convingere ortodoxă, lupta pe 
față împotriva credinței papistaşilor, iar în ascuns se 
opunea și credinței ortodocșilor, pe care le-ar fi dorit 
desfiinţate pentru a face loc acelei unice religii care nu 
este „diferită de păgânism”. 

Printre progresiști se aflau experți în filosofia 
platonică şi cea aristotelică, între ei având loc dezbateri 
contradictorii interminabile despre cele două sisteme de 
gândire, însă nu aveau o cunoaștere temeinică a teologiei 
marilor Părinţi ai Bisericii, ceea ce explică uşurinţa cu 
care unii din ei treceau dintr-o parte într-alta, aşa cum 
este cazul lui Visarion al Niceei (1403-1472), fost elev 
al progresistului Ghemistos Plethon, care la sinodul 
florentin, într-un timp relativ scurt, din antiunionist s-a 
metamorfozat în unionist iar după sinod a rămas în 
Apus, fiind făcut cardinal de către papă”. Pretinzând că 
sunt ortodocşi, înainte de toate ar fi trebuit să se 
îngrijească de adevărata credință, pe care o „cere 
Dumnezeu de la tot omul, care are Sfântul Botez, adică: 
credinţa dreaptă de la suflet”, iar pentru aceasta, ca 
unii ce erau dornici de cunoaștere, firesc ar fi fost să se 
preocupe în mod deosebit de teologia Sfinţilor Părinți, 
de „sfintele învățături şi... ascultarea lor cât mai 
deasă”, păzind „curăţia cunoştinţelor privitoare la 
credință”*** depărtându-se de „filozofia şi... deşarta 
înşelăciune din predania omenească, după înțelesurile 
cele slabe ale lumii şi nu după Hristos”(Col. 2, 8) şi „de 

vorbirile deşarte şi lumeşti şi de împotrivirile ştiinţei 
mincinoase, pe care unii, mărturisind-o, au rătăcit de la 
credinţă” (Tim.6,20-21), respingând „ideile lui Platon... 
şi caracterul omenesc al dogmelor lui [Aristotel], 
fiindcă „aparențele de adevăr «ale cunoștinței 
mincinoase» sunt pricina morții [duhovniceşti] celor 
care le primesc”. În loc să-și fi dat silinţa pentru buna 
înțelegere a învățăturilor din scrierile de-Dumnezeu- 
inspiraților Sfinți Părinți, cei din mediul progresist 
râvneau să cunoască mincinoasa ştiinţă (| Tim. 6, 20) a 
celor care nu au cunoscut dumnezeiasca inspiraţie (0VK 
Exovow E Beioc Eninvevoeoc)" ci „au fost inspirați de 
un duh rău, un demon sălbatic, care duce război 
oamenilor”. Fiind atraşi de concepţiile filosofilor din 
vechime, progresiştii s-au apropiat în gândire de păgâni, 
ajungând chiar să se asemene acelora în comportament, 
căzând în patimile de ocară. Astfel interesul 
progresiştilor mai mult pentru ştiinţele profane, decât 
pentru cunoaşterea Dreptei Credinţe, a dus şi la un 
relativism moral. 

Degradarea morală din sfera progresistă s-a răspândit 
ca o molimă în tot Bizanțul, oferind imaginea jalnică a 
unei populații din ce în ce mai depărtată de Dumnezeu: 
„ŞI nici nu urmează o viaţă după chipul Evangheliei; 
căci toate bogăţiile şi curviile nu le socotesc ceva de 
ruşine, nici pe toate cele ce sunt oprite creştinilor”; „Şi 
încă, că ei nu socotesc curvia ca pe ceva ce duce la iad, 
nici măcar în rândurile preoților, ci dimpotrivă, au fără 
nici o părere de rău ibovnice şi tineri pentru a curvi, deşi 
slujesc în fiecare zi”. Pentru toate acestea, dar mai ales 

pentru compromisurile eretice în privinţa învăţăturii de 
credinţă, aveau să ajungă pe mâna păgânilor. Urgia nu a 
întârziat să vină peste Constantinopol, la anul 1453 
oraşul intrând sub stăpânirea turcilor. 

Ghenadie Scholarios a fost primul patriarh al 
Constantinopolului sub stăpânirea turcească (1454-1456, 
1462-1463, 1464-1465). A fost interesat de filosofia 
greacă veche", dar şi de scrierile unor pseudo-teologi 
papistaşi, în special de cele ale lui Toma de Aquino”. A 
participat la sinodul de la Ferrara-Florența din 1438- 
1439, de la care a plecat înainte de a se semna hotărârea 
de unire. Pentru o vreme a înclinat spre uniaţie*”, de 
care apoi s-a dezis în urma mustrărilor şi îndemnurilor 
Sfântului Marcu al Efesului: „de atâta întristare şi 
supărare ne-am umplut când am auzit că iarăşi te 
schimbi şi cugceţi şi grăieşti cele contrare şi eşti de acord 
cu 1conomii cei răi în ce priveşte compromisurile şi 
iconomiile... înfricoşându-te numai de ameninţări, pe cât 
se pare, sau fiind înduplecat de făgăduinţele unor daruri 
şi cinstiri, ai trădat adevărul din nou cu atâta uşurinţă... 
Îmi vei spune, poate, că nu în rău s-a făcut schimbarea, 
ci «vom căuta un compromis şi 0 iconomie». 
Nicidecum, omule, nu se îndreaptă cele bisericeşti prin 
vreun compromis. Între adevăr şi minciună nu este... 
Până când, ticălosule, îți tulburi noblețea şi cinstea 
sufletului cu cele deşarte? Până când te vor stăpâni 
visele şi când te vei sârgui pentru adevăr? Fugi de Egipt 
fără să te întorci! Fugi de Sodoma şi Gomora. 
Mântuieşte-te în munte ca să nu fii luat cu ei". După 
moartea Sfântului Marcu, Ghenadie s-a numit 

„conducătorul adunării ortodocșilor”, luptând împotri- 
va papistaşilor şi uniaţilor, combătând unirea hotărâtă la 
sinodul florentin. 

G. Scholarios a folosit în privinţa săvârșirii Euharistiei 
termenul uerovaro)oeoc"", care este echivalentul latines- 
cului transsubstantiatio. 

Despre cum, la sfințirea Cinstitelor Daruri, Hristos 
vine iar pâinea şi vinul nu mai sunt pâine şi vin, ci cu 
adevărat Trupul şi Sângele Lui, depăşeşte puterea de 
înțelegere a omului, de aceea trebuie primit prin 
credinţă. Sfântul loan Damaschin spune că: „însăşi 
pâinea şi vinul se prefac în Trupul şi Sângele Domnului. 
Dar dacă cauţi să afli chipul în care se face aceasta, îţi 
este de ajuns să auzi că se fac prin Duhul Sfânt”. 

Trupul şi Sângele Domnului din Sfânta Euharistie 
sunt percepute de simțurile noastre ca pâine şi vin: 
„Pâinea ce se vede nu este pâine, chiar dacă o simţi 
pâine la gust, ci trupul lui Hristos; că vinul ce se vede nu 
este vin, chiar dacă gustul așa ne spune, ci sângele lui 
Hristos'%. 

Prin transubstanțiere papistaşii înţeleg că fiinţa pâinii 
şi cea a vinului se schimbă în trup şi sânge, dar nu și 
însuşirile lor naturale, care rămân pe mai departe însuşiri 
fiinţiale de pâine şi vin". Prin aceasta papistaşii susţin 
că pot exista însuşiri ființiale fără fiinţă, iar în euharistie 
nu se află în mod real doar trupul şi sângele, ci şi 
accidentele pâinii şi vinului. 

Aşa cum învaţă Sfinţii Părinţi, însuşirile ființiale nu 
sunt în sine ci în altul, ele nu pot exista fără ființa de 


care aparţin”. 

Această idee a însuşirilor fără suport nu era o noutate, 
a fost folosită în hristologie de ereziarhul Sever de 
Antiohia, care credea că în Hristos, din cele două firi 
care s-au unit, s-au păstrat doar însuşirile funțiale. 
Combătând  rătăcirea acestuia, Sfântul Maxim 
Mărturisitorul arată că însuşirile fiinţiale nu pot exista 
fără funţă: „spunând că deosebirea s-a păstrat numai în 
calități lhpsite de bazele lor. Dar aceasta este evident 
propriu celor ce-şi bat joc de realitate şi socotesc că a nu 
râde de ea ar fi spre osânda lor. Ei golesc în mod sigur 
Evanghelia, legiuind că pot fi însuşiri fără substanţe”; 
„fără firi e cu neputinţă să existe niscai calități prin ele 
însele”. 

După socotinţa lui G. Scholarios substanţa pâinii şi 
cea a vinului se fac la sfințire Trup şi Sânge, pe când 
accidentele lor rămân neschimbate, continuând să existe, 
chiar şi fără funţa lor: „fiinţa pâinii se face Trup, iar 
accidentele pâinii rămân fără fundament”; „fiinţa 
pâinii se schimbă în ființa Trupului, rămânând acciden- 
tele pâinii, adică lungime, greutate, lățime, culoare, 
miros şi gust, încât accidentele pâinii sunt fără funţa 
pâinii, iar adevărata fiinţă, a Trupului, este ascunsă în 
accidentele altei fiinţe”. 

Despre papistași şi monofiziții armeni, care s-ar afla 
prezenți la Liturghia ortodoxă, Ghenadie este de părere 
că li se poate oferi antidoronul**. 

În 1484 un sinod constantinopolitan a respins uniaţia 
sinodului florentin, însă a hotărât ca papistaşii care 
acceptă credinţa ortodoxă să fie primiți în Biserică prin 
Mirungere şi semnarea unui libel de credință, care să 

cuprindă şi condamnarea rătăcirilor papistaşe". Deşi 
prin această hotărâre s-au dezis de sinodul unionist, prin 
admiterea botezului papistaşilor progresiștii au lăsat loc 
pentru relații de prietenie cu aceştia, pentru papistaşi, în 
activitatea prozelitistă pe care o desfăşurau în Răsărit, 
fiind importantă recunoaşterea botezului lor de către 
Patriarhia  Constantinopolului. Neofit Kavsokalivitul 
spune că hotărârea sinodului din 1484 despre modul 
primirii papistaşilor s-a luat din laşitate“”. 

În 1563 învățatul Zaharia Scordilios, epitrop al 
patriarhului loasaf II (1555-1565), răspunzând unor 
întrebări ale  papistaşilor, la întrebarea despre 
accidentele pâinii şi vinului, dacă se păstrează după 
sfințirea de la Liturghie, a spus: „Credem şi mărturisim 
că pâinea se preface în Trupul lui Hristos, la fel şi vinul 
în Sângele lui Hristos, nu se păstrează accidentele pâinii 
nici substanţa acesteia”"*:. 

Patriarhul /eremia al II-lea Tranos (1572-1579) a 
criticat botezul papistaşilor făcut prin o singură afundare 
sau prin stropire, dar nu a dispus botezarea papistaşilor 
care trec la ortodocşi”. Faptul că nu a cerut botezarea 
papistaşilor, s-a datorat şi influenței progresiştilor 
filopapistaşi din Constantinopol. Despre Ieremia II, 
patriarhul Dositei al Ierusalimului spune că era de acord 
cu ideea de prezenţă în Euharistie a accidentelor pâinii şi 
vinului”. 

Propaganda papistaşă în Răsărit şi urmările 
acesteia 

Sub stăpânirea turcească sistemul de învățământ al 
grecilor a devenit o ruină, abia se mai putea transmite o 

brumă de educaţie pentru o parte din generațiile tinere, 
iar rolul educaţional în aceea realitate dură i-a revenit 
mediului eclesial, tolerat în anumite limite de către 
asupritorii turci. Pregătirea celor care voiau să devină 
preoţi se rezuma la a şti să citească şi să scrie. Puţini 
erau cei care posedau o pregătire mai deosebită, însă 
dintre aceştia majoritatea au trecut prin şcolile din 
Apus“ de unde şi-au însuşit modul de gândire scolastic 
papistaş; frecventarea şcolilor din Apus de către unii din 
Răsărit devenise un obicei încă de pe vremea Imperiului 
Bizantin. Papistaşii au căutat să profite de starea 
deplorabilă în care se afla învăţământul grecesc şi de 
pregătirea slabă a clerului ortodox, pentru a-i aduce pe 
ortodocşii greci sub ascultarea papei. 

După constituirea ordinului iezuit prozelitismul 
papistaş avea să ia amploare, iezuiţii „foloseau oameni 
bine educați, cultivați şi curtenitori care nu se dădeau în 
lături de la nimic pentru sporirea numărului catolicilor. 
Ei au exploatat la maximum slăbiciuni locale, politice, 
sociale, culturale, financiare şi bisericeşti”. 

În sprijinul activităţilor prozelitiste ale iezuiţilor, în 
anul 1577 papa Grigorie XIII (1572-1585) a întemeiat la 
Roma Colegiul „Sfântul Atanasie”, în care învățau 
tinerii greci: „mulți studenți ai acestui colegiu proveneau 
din familiile catolice din Marea Egee. Dar iezuiţii au 
reușit să-i convingă şi pe unii părinți ortodocşi să-şi 
trimită copiii acolo. Dintre aceştia nu toţi s-au convertit 
la catolicism, dar s-au întors cu o simpatie faţă de 
Roma”"*. Pe acei absolvenţi ai colegiului care deveneau 
papistaşi şi doreau să fie clerici, iezuiţii nu-i hirotoneau 

ci-i sfătuiau să se întoarcă în comunităţile ortodoxe unde 
să fie hirotoniți de arhiereii ortodocşi”“, ca sub masca 
ortodoxă să se pună în slujba prozelitismului papistaş. 

În anul „1583 ei [iezuiţii] au stabilit un centru al lor la 
Pera de unde conduceau şcoli în care erau educați copii 
greci. Școli asemănătoare au fost înfiinţate la Tesalonic 
şi Smirna”"*, dar şi în „Constantinopol prin intermediul 
cărora au fost convertite unele familii grecești la 
catolicism”. Până şi unii arhierei, ca mitropolitul 
Chiril de Veria, viitor patriarh, mitropolitul Pahomie de 
Rodos şi mitropolitul Chiril de Trapezunt, erau absol- 
venţi ai şcolilor iezuiţilor, fiind devotați papistaşilor'“. 

Ideea principală care era promovată în școlile 
papistaşilor era că: „nu există propriu-zis diferenţă prea 
mare între credința Răsăritului şi a Apusului, ci o 
«perpetuă concordanță»”"*. Cei manipulaţi prin această 
idee falsă, care era susținută şi de progresiști filopa- 
pistaşi, înclinau să creadă că şi în tainele papistaşilor se 
află sfinţenie. 

În eparhiile arhiereilor progresiști „ortodocşi” li s-au 
permis clericilor papistaşi să predice, să liturghisească în 
unele din „bisericile ortodocșilor”, să-i spovedească pe 
„ortodocși” şi să-i cuminece"*?. 

Prin anul 1615 în Tinos clericii „ortodocşi” şi papis- 
tași foloseau la liturghii aceeaşi „Sfântă Masă” *. 

În 1627 clericii papistaşi din ordinul capucinilor ce se 
aflau în Smirna, predicau în „bisericile ortodocșilor” şi-i 
spovedeau pe aceştia”). 

Până şi un mitropolit „ortodox” din Atena se spovedea 


la un cleric papistaş din ordinul capucinilor'”?. 

Un cleric papistaş, care a activat în Chios între anii 
1631-1637, scria că unii greci se cuminecau la papistaşi, 
chiar el ar fi cuminecat doi diaconi „ortodocşi”, iar acest 
fapt nu l-a deranjat pe episcopul „ortodox” al locului”. 

În 1640 mitropolitul de Chios, Partenie, ce avea să 
devină patriarh de Constantinopol (1644-1646, 1648- 
1651), i-a scris papei Urban al VIII - lea arătându-şi 
supunerea față de acesta: „Preafericirii Voastre îi aduc 
toată cuvenita ascultare și supunere, recunoscându-Vă 
drept urmaş al căpeteniilor Apostolilor şi întâiul păstor 
al Bisericii Soborniceşti din întreaga lume. Cu toată 
evlavia şi ascultarea mă închin înaintea sfintelor Voastre 
picioare şi le sărut... căci cu deplină putere călăuziţi şi 
Vă îngrijiţi de întreaga turmă a lui Hristos. Aşa 
mărturisesc şi așa cred; și cu zel mă străduiesc ca cei de 
sub ascultarea mea să fie și ei cum sunt eu însumi”. 
Astfel de acte de slugărnicie față de papă ale unor 
arhierei „ortodocşi” se făceau de obicei în ascuns, având 
în vedere că poporul ortodox era împotriva credinţei 
papistaşe. 

În Chios arhiereul „ortodox” i-a sprijinit pe iezuiţi, 
permițându-le să liturghisească şi să predice în „biserici- 
le ortodocșilor”; După întemeierea unui colegiu papistaş 
în această insulă, iezuiții și-au intensificat aici activitatea 
prozelitistă, o parte din „ortodocşi”, dintre care chiar și 
clerici, şi-au dat copiii să înveţe la iezuiți și se 
spovedeau la aceștia””. 

În 1641 un iezuit din Naxos scria următoarele: „Am 
primit îngăduinţa scrisă a Mitropolitului grec să predic şi 
să fac cateheză în bisericile grecești”. 


84 


În 1651 Josif de Paros recomanda ortodocșilor să se 
spovedească la clericii din ordinul capucinilor, pe care-i 
considera „oameni virtuoşi și sfinţi”. 

În 1680 mitropolitul de Eghina, Damaschin, într-o 
scrisoare către papa Inocenţiu al XI-lea (1676-1689), i s- 
a adresat acestuia cu următoarele cuvinte: 
„Preabinecuvântate stăpânitor de Dumneze rânduit 
asupra noastră, Papă al Romei Vechi, de Dumnezeu 
păzite Păstor al adevăratei turme a Cuvântului, cel 
întocmai cu îngerii, cinstit, sfânt şi adevărat Cap, păzitor 
al apostolicei Biserici, lauda creştinilor ortodocşi, cel 
mai mare dintre episcopi, ocrotitor, locum-tenes şi vicar 
al Domnului nostru lisus Hristos”; I-a cerut papei să-i 
trimită doi clerici din ordinul iezuiţilor, care să predice 
în „bisericile ortodocşilor” şi să spovedească clericii şi 
mirenii „ortodocși””*. 

Majoritatea credincioşilor nu s-au lepădat de credinţa 
în adevăratul Dumnezeu, nelăsându-se înșelați de 
manipulările propagandiștilor papistaşi şi ale progresiş- 
tilor filopapistaşi, împotrivindu-se acelor clerici care s- 
au dovedit a fi de partea ereticilor, ceea ce arată că 
poporul credincios era păzitorul Ortodoxiei. 

În 1562 un iezuit se plângea de faptul că ortodocşii 
din Alexandria nu vor să devină papistaşi, fiind foarte 
„încăpăţânaţi în erezia lor”, „erezia” constând desigur 
în refuzul supunerii faţă de papă, celelalte diferenţe 
dogmatice fiind neesenţiale pentru papistaşi. 

În 1584 la cererea ortodocșilor din Santorini, autorită- 
țile turce l-au întemnițat pe episcopul papistaş Barthele- 

mi, care a fost eliberat după ce le-a plătit turcilor o sumă 
de bani". 

În 1650, în aceeași insulă, dupa ce iezuiţii au spus 
despre Sfântul Grigorie Palama că este „eretic” şi 
„ateu”, ortodocşii, chiar şi o parte din grecii care până 
atunci nu au fost ostili față de papistaşi, i-au anatemizat 
pe aceştia considerându-i eretici, iar unii preoți au 
decât arienii, nestorienii și sabelienii, numindu-i 
antihrişti şi fii ai diavolului”. 

În luna martie a anului 1653 ortodocşii din Naxos i-au 
anatemizat pe papistaşi, iar în luna următoarea 
mitropolitul Nicodim, forţat de împrejurări, a hotărât ca 
păstoriţii săi să nu se mai spovedească la clericii papis- 
taşi, ca apoi, după ce lucrurile s-au mai liniștit, să facă 
excepţie în privinţa spovedirii la capucini””. 

Prin 1664-1665 ortodocşii din Chios, conduşi de 
mitropolitul Ignatie, au luat de la papistaşi o parte din 
lăcașurile de cult, scoțând din ele altarele, statuile şi 
crucifixele papistaşe:*?. 

Un interes deosebit l-au avut papistaşii faţă de cei care 
conduceau Patriarhia Constantinopolului, căutând să-i 
atragă de partea lor, iar unii patriarhi au trădat Biserica 
în loc să o apere de prozelitismul eretic. 

Patriarhul Rafael II (1603-1607), care i-a sprijinit pe 
iezuiţi, a recunoscut primatul papal”**. 

În 1608 patriarhul Neofit 17 (1607-1612) i-a trimis 
papei Pavel V (1605-1621) o mărturisire de credință în 
care a acceptat nu doar primatul papal, ci întreaga 
doctrină a papistașilor. Apropierea din ce în ce mai 

vădită a acestuia de papistaşi, a stârnit reacţii de 
împotrivire din partea poporului drepteredincios, ceea ce 
a şi dus la demiterea sa*?. La înlăturarea lui Neofit II a 
contribuit și patriarhul Alexandriei Chiril Lucaris, care 
se afla în Constantinopol. După depunerea lui Neofit II 
gruparea progresistă a reușit, cu ajutorul papistașilor, să 
pună ca patriarh tot un filopapistaş, Timotei II (1612-— 
1620). Noul patriarh avea să-i scrie papei Pavel V, 
recunoscându-l ca şi cap al „Bisericii”, rugându-l să 
întemeieze în Constantinopol un seminar iezuit”s. 

Vrăjmăşia lui Timotei II față de Chiril Lucaris l-a 
făcut pe acesta din urmă să plece în Athos, iar apoi în 
Țara Românească“. În astfel de circumstanţe s-a format 
în mediul progresist, în afară de filopapistaşi, o grupare 
care era mai apropiată de protestanți. 

Despre legăturile lui C. Lucaris cu protestanții se 
spune că erau mai mult din raţiuni de strategie împotriva 
papistaşilor, dar că în relaţiile sale amicale cu calvinii a 
mers prea departe“*. 

Înainte de a ajunge patriarh C. Lucaris a fost proteja- 
tul lui Meletie Pigas, patriarhul Alexandriei (1590- 
1601), care i-a încredințat misiuni de contracarare a 
prozelitismului Romei. 

La sfârșitul anului 1589 M. Pigas l-a trimis în Chios 
pe protosinghelul Chiril Lucaris, alături de ieromonahul 
Sofronie Papadopoulos, cu scopul de a stăvili 
propaganda iezuită în această insulă“. 

Dacă în teritoriile aflate sub stăpânire turcească 
iezuiții foloseau mai mult metode manipulatorii pentru 
a-i face pe ortodocşi să devină supuşi papei, pe 

ortodocşii din ţările stăpânite de papistaşi căutau să-i 
aducă prin silnicii la uniație. lezuiţii care au activat în 
Polonia, deşi la început au susținut că au ca scop 
combaterea protestantismului, s-au arătat a fi duşmani 
de moarte ai Bisericii Ortodoxe, persecutându-i pe 
ortodocşi, îndeosebi în vremea lui Sigismund al III - lea 
Vasa (1587-1632), care a fost cel mai slugarnic rege al 
polonezilor faţă de iezuiţi””. În 1594, pe fondul agravării 
situației Bisericii Ortodoxe din Polonia, patriarhul M. 
Pigas l-a trimis în această țară pe C. Lucaris împreună cu 
exarhul Nichifor, pentru a-i sprijini pe ortodocși“!. Pe 
când se afla în Polonia C. Lucaris a intrat în legătură cu 
protestanții, care i-au propus unirea dintre protestanții şi 
ortodocşii din Polonia împotriva papistaşilor, unirea 
mergând până la comuniunea de credinţă, fapt pentru 
care Chiril i-a scris patriarhului Alexandriei. Răspunsul 
patriarhului a fost că atunci nu se putea face o unire cu 
protestanții, dar până la realizarea ei între ortodocşi şi 
protestanți ar trebui să existe relaţii de prietenie: „e 
dureros că unirea dintre ortodocşi și protestanți în 
momentul de față constituie o mare greutate, nu numai 
din pricina depărtării geografice, dar şi dogmatice, în 
chestiuni asupra cărora creştinii trebuie să fie de acord și 
să aibă acelaşi cuget. Dar avem nădejdea de unirea lor în 
viitor, prin bunăvo-inţa lui Dumnezeu. Până atunci între 
ortodocşi şi protestanți se cade să existe relaţii de 
prietenie, duse cu dragoste și pace creștină reciprocă”. 
Părerile lui M. Pigas, despre ereticii „creştini”, sau că 
până la realizarea unirii „creştinii” trebuie să aibă 

„dragoste” unii faţă de alții, „exprimau o poziţie de 
ecumenism chiar mo-dern”5. 

M. Pigas era familiarizat cu gândirea şi terminologia 
scolastică apuseană, numărându-se printre cei care au 
folosit termenul  transubstanțiere  (ueTovoloow), 
susținând că la săvârşirea Euharistiei accidentele pâinii 
şi vinului se păstrează după sfințire **. 

În 1601 Chiril Lucaris a ajuns patriarh al Alexandriei, 
ocupând această poziție până în 1620, cu o scurtă 
întrerupere (1612). Având legături strânse cu 
protestanții, Chiril a trimis tineri pentru a studia în 
mediul protestant, dintre care s-a remarcat Mitrofan 
Critopoulos (1589-1639). Acesta a petrecut 10 ani în 
Apus, studiind în Anglia, Elveţia şi Germania”. 

În 1625, la rugămintea protestanților, Critopoulos a 
compus o Mărturisire de credinţă în care nu doar că nu 
combate rătăcirile protestanților, ci susţine că sunt Sfinte 
Taine doar Botezul, Euharistia şi Pocăinţa, pe când 
Mirungerea, Preoţia, Cununia şi Maslu sunt numite taine 
prin omonimie: „În afară de aceste trei Taine | Botezul, 
Euharistia şi Pocăinţa], mai sunt şi unele ceremonii 
mistice numite şi ele Taine de către Biserică prin 
omonimie, din pricină că ele conţin ceva mistic şi 
duhovnicesc, ca de pildă, ungerea Sfântă care e primită 
îndată după Sfântul Botez, rânduiala preoţilor, prima 
căsătorie şi ungerea cu untdelemn sfinţit”, ceea ce 
arată înclinația sa spre protestantism. Sub influenţa 
mediului eretic în care a învăţat, Critopoulos a devenit 
adept al curentului unionist protestant, după cum reiese 
dintr-o scrisoare a sa din anul 1627: „Biserica voastră nu 

e departe de a noastră, ceea ce nu numai mie, Ci şi însuşi 
Prea Sfințitului Patriarh [Chiril Lucaris], care m-a trimis, 
şi tuturor a lor noştri le va face o mare bucurie, căci se 
vor bucura cu toţii când vor auzi că voi sunteți de acord 
cu Biserica Răsăriteană în punctele cele mai necesare” 
ŞI se vor ruga din tot sufletul lui Dumnezeu, care a unit 
laolaltă lucururi atât de îndepărtate, cerul şi pământul, ca 
să fie în toate lucrurile aceeaşi frumoasă unanimitate de 
vederi. Şi eu în ce mă priveşte stimaţi domni, doresc 
aceleaşi lucruri, împreună cu cei din Biserica lui Hristos, 
de a ne uni cât mai repede şi de a mărturisi în mod 
unanim dogmele evlaviei creștine”"*. Exprimarea 
acord... în punctele cele mai necesare ale credinţei 
trimite la sloganul unionist promovat de luteranul Peter 
Meiderlin în 1626: „in necessariis unitas, in non- 
necessariis libertas, in utrisque (omnibus) caritas”*”, 
prin care chema la o concordie între „creștini”. Despre 
realizarea aşa-zisei uniri Critopoulos spunea „profetic”: 
„unirea nu cred că va fi într-un viitor îndepărtat, întrucât 
așa mi-a arătat mie Duhul Sfânt mai dinainte”*%. Astfel, 
ca adept al relativismului dogmatic, Critopoulos era mai 
optimist în privința unirii cu protestanții decât a fost 
Meletie Pigas. Activitatea „unionistă a lui Mitrofan Cri- 
topoulus se aseamănă cu mișcarea ecumenică de azi”, 
acesta fiind „declarat un pionier al ecumenismului și 
«cel mai mare ecumenist al veacului al XVII - lea». 
În 1620 Chiril I Lucaris a devenit patriarh al 
Constantinopolului (1620-1623, 1623-1633, 1633-1634, 
1634-1635, 1637-1638). S-a împrietenit cu ambasadorul 
Olandei la turci, Cornelius de Haga (1578-1654), pe care 

l-a cunoscut de pe vremea când păstorea patriarhia 
Alexandriei*5, un protestant despre care a spus că este 
„Stâlp şi sprijin al credinţei ortodoxe”**. 

În 1628 C. Haga i l-a prezentat patriarhului Chiril pe 
pastorul calvin Antoine Leger (1594-1661), ce se afla în 
Constantinopol „în calitate de capelan al ambasadei 
olandeze”, care a devenit un apropiat al acestuia. 

În 1629 A. Leger a publicat la Geneva o Mărturisire 
de credință calvinistă, pe care a atribuit-o lui C. 
Lucaris*%. Deşi patriarhul a negat că ar avea vreo 
legătură cu aceea mărturisire de credință eretică”, 
suspiciunile asupra sa au persistat“. 

Pentru contracararea influenţei calvine în Constanti- 
nopol, datorată apropierii lui C. Lucaris de aceşti eretici, 
s-a cerut intervenția învățatului Gheorghe Coressi 
(1563-1661)'%. Acesta era considerat de unii din 
gruparea progresistă ca fiind ortodox în gândire, un 
„Preaînţelept teolog al Marii Biserici a lui Hristos”". 
Coressi a studiat în Apus la papistaşi, fund influenţat de 
scrierile lui Toma de Aquino“!. Şi-a însuşit de la 
papistaşi ideea de „caracter indelebil” la botez şi 
preoţie”, iar pentru săvârșirea Euharistiei folosea 
termenul de transubstanțiere (perovoioo1g): fiinţa pâinii 
şi cea a vinului se prefac în Trupul şi Sângele Domnului, 
dar accidentele lor rămân“”. 

G.Coressi a fost un apropiat al lui Chiril Contaris, 
patriarh de Constantinopol (1633, 1635-1636, 1638- 
1639), care era adversarul lui C. Lucaris. Contaris, fost 
elev la școala iezuiţilor din Galata“, era filopapistaş, 
despre el uniatul Nicolae Rossi a scris următoarele: „nu 

se găseşte în tot Răsăritul un ierarh mai vrednic şi 
dedicat decât acesta pentru Sfânta Biserică Romană, 
care să poată face lucruri demne de remarcat, atunci 
când i se ordonă de către Sfânta Biserică”"!?. 

După ce C. Lucaris în urma intrigilor progresiștilor 
filopapistaşi, care erau susținuți de iezuiţi, a fost arestat 
şi ucis de turci în luna iulie a anului 1638, C. Contaris a 
fost readus în poziţia de patriarh cu sprijinul papistaşilor, 
în acelaşi an prezidând un sinod, la care au participat 
patriarhii Ierusalimului şi Alexandriei, în care a fost 
condamnată Mărturisirea de credință calvinistă din anul 
1629, dar şi persoana lui C. Lucaris, condamnarea fiind 
semnată şi de patriarhul Alexandriei, Mitrofan Critopou- 
los*!€. Tot în acelaşi an pe 25 decembrie C. Contaris a 
semnat o mărturisire de credință papistaşă, ca dovadă a 
supunerii sale faţă de Roma”. 

După C. Cotaris a fost patriarh Partenie I (1639- 
1644), la a cărui înscăunare Teofil Koridalleas, care a 
fost un apropiat al lui C. Lucaris, a rostit o predică în 
care a spus despre Mărturisire de credință calvinistă 
lucariană că „este stâlpul credinţei ortodoxe şi temelie a 
Bisericii, iar cine nu mărturiseşte aceasta este necredin- 
cios. A accentuat punctul 17 în care este respins 
termenul transubstanţiere (ucrovoloomw)”":. 

Gheorghe Coressi despre botezul eretic 

Un patriarh, cel mai probabil C. Contaris, i-a cerut lui 
Coressi părerea despre botezul eretic, iar acesta a 
alcătuit o scriere despre acest subiect”. 

În scrierea sa despre botezul eterodocşilor, Coressi îl 
prezintă pe Augustin de Hippo ca pe o mare autoritate 

patristică”, ceea ce este fals, ideile eronate ale lui 
Augustin despre botezul eretic fiind incompatibile cu 
Tradiţia autentică a Bisericii lui Hristos”!. 

În concepţia lui Coressi validitatea botezului nu 
depinde de cel care-l săvârşeşte, dacă e „bun” sau „rău”, 
în acest sens îl invocă pe Augustin cu exemplul apei 
care curge prin canal: „o apă bună şi sănătoasă, este la 
fel de bună indiferent dacă trece printr-un canal de aur 
sau argilă”"”. Fiind vorba de clerici eretici, această com- 
parație este greşită, deoarece numai preoții ortodocși, că 
sunt buni/vrednici sau răi/nevrednici în privința 
moralității, se găsesc în Biserică, pe când cei eretici sunt 
în afara Bisericii. Prin preoții din Biserică, vrednici sau 
nevrednici, Dumnezeu lucrează prin harul Său la Botez, 
dar nu şi prin eretici la ei apa folosită la botez se 
spurcă*?. 

Referindu-se la disputa dintre Sfântul Ciprian al 
Cartaginei şi Ştefan 1 al Romei, G. Coressi este împotri- 
va poziției Sfântului Ciprian despre botezul eterodoc- 
şilor'”. Afirmă despre Sfântul Ciprian că s-ar fi căit 
pentru că a respins botezul neortodocșilor*”, ceea ce nu 
este adevărat. Făcând trimitere la părerile lui Augustin 
despre Sfântul Ciprian, spune că s-a curăţit (EkxaO&pioev) 
prin martiriu de „eroarea” botezării eterodocşilor"*. 

Crede că botezul este valid în ereziile care „„mărturi- 
sesc” Sfânta Treime””; ori, părerea că Sfânta Treime 
poate fi mărturisită de către cei aflați în erezie este 
contrazisă de Sfinţii Părinţi". 

Afirmă că prin canonul 19 al Sinodului | Ecumenic se 
cere botezarea doar a pavlicienilor, fiind acceptați fără a 

fi botezați cei care vin de la celelalte erezii; iar despre 
inautenticul canon 7 II Ecumenic şi controversatul 
canon 95 II Trulan, susține că prin ele este interzisă 
botezarea ereticilor în general“, ignorând partea de text 
în care se cere botezarea unor eretici, făcând astfel o 
interpretare falsă până şi la cele două canoane. 

Pentru Coressi arienii, apolinariştii, macedonienii 
(pnevmatomahii) şi novatienii sunt mai rătăciți în 
credință decât luteranii şi calvinii, deoarece aceştia din 
urmă ar crede în identitatea de ființă (Ouoovoidrnra) a 
Sfintei Treimi“; felul în care face diferenţa dintre cele 
trei erezii şi luterani și calvini, dovedeşte că avea o 
percepție superficială a gravelor rătăciri din doctrinele 
ereticilor protestanți, luteranii şi calvini, datorită 
rătăcirii Filiogue, fiind diteişti şi pnevmatomahi; iar 
compararea protestanților cu schismaticii novatieni, 
arată despre acesta că avea o cunoaştere modestă a 
doctrinei novatienilor. 

Spre finalul scrierii sale Coressi afirmă că ereticii nu 
au preoţie, de aceea cei botezați de eretici nu pot spune 
că au fost botezați de preoţi”. 

Tradiționaliştii respingeau  întinatele taine ale 
papistaşilor, neținând seama de atitudinea liberală a 
progresiştilor în privința modului de primire în Biserică 
a acestora, botezându-i pe cei care vin de la papistașşi. 

Antoniu Caucus, arhiereu papistaş de Corfu (sec. 
XVII), s-a arătat nemulțumit de faptul că ortodocşii îi 
botezau pe papistaşii care treceau la Ortodoxie"?. A. 
Caucus este confirmat de un alt papistaș, Francois 
Richard, care în 1657 scria: „Mulţi dintre greci nu 

consideră Botezul nostru adevărat şi valid; şi măcar că 
această erezie nu este răspândită în insulele din 
Arhipelag, cât mai ales pe continent, cu toate acestea se 
găsesc unii care îi rebotează pe aceia dintre noi, frâncii, 
care voiesc să treacă la ritul lor”**. 

Sinodul din Ierusalim — 1672 

Din inițiativa patriarhului Ierusalimului Dositei II] 
Nottara (1669-1707) s-a ţinut în anul 1672 un sinod la 
lerusalim care a condamnat Mărturisire de credință 
calvinistă din 1629**, însă sinodalii au fost de părere că 
aceea mărturisire de credință eretică nu este a lui C. 
Lucaris**. 

Sinodul a aprobat mărturisirea de credință a 
patriarhului Dositei, numită Pavăza Ortodoxiei (Aonig 
Op0o5o&iac)“*, în care se spune că: „Botezul imprimă 
un caracter neşters ca şi preoţia”"”, ceea ce coincide cu 
părerea papistaşă de „caracter indelebil” la cele două 
taine”. 

Pentru Taina Euharistiei este folosit echivalentul 
termenului latin transsubstantiatio (puerovoiodo0a) *%, 
în înţelesul că prin sfințire funţa pâinii şi cea a vinului se 
prefac în Trupul şi Sângele lui Hristos, dar accidentele 
se păstrează: „după sfinţirea pâinii şi a vinului nu mai 
rămâne fiinţa (ovoia) pâinii şi a vinului, ci însuşi Trupul 
şi Sângele Domnului sub forma şi chipul pâinii şi al 
vinului, adică sub accidentele pâinii şi a vinului”, 
neschimbându-se „vreun accident al pâinii şi al vinului 
în vreun accident al Trupului şi al Sângelui lui Hristos 
prin vreo schimbare sau prefacere”"". 

Despre cei botezați în afara Bisericii se afirmă că au 
botezul deplin: „ereticii pe care îi primeşte Biserica după 
ce s-au lepădat de erezie şi au îmbrăţişat Biserica cea 
catolică [Sobornicească], deşi au avut o credinţă 
defectuoasă, au primit botezul deplin. De aceea nu se 
mai botează din nou, dacă mai târziu au primit credinţa 
desăvârşită”"”, ceea ce sprijină ideea papistaşă ex opere 
operato, potrivit căreia validitatea botezului nu depinde 
de credinţa celui care-l săvârşeşte, idee care este în 
dezacord cu învăţătura Sfinților Părinți. Despre cei 
botezați de eretici Sfântul Ciprian al Cartaginei spune: 
„cel ce a crezut minciuna nu a putut primi adevărul, ci, 
mai degrabă, el a primit, potrivit credinţei sale, lucruri 
nelegiuite şi profane”*%; iar potrivit Sfântului Atanasie 
cel Mare: „Mântuitorul nu a poruncit simplu să se 
boteze, ci mai întâi a zis: «învăţaţi», apoi: «Botezaţi în 
numele Tatălui şi al Fiului şi al Sfântului Duh», ca din 
învăţătură să se nască credinţa dreaptă şi la credinţă să 
se adauge săvârşirea botezului”. 

Despre botezul printr-o singură cufundare sau prin 
stropire, în ultima sa scriere, Douăsprezece cărţi 
(4woexafip1oş), Dositei dă de înţeles că nu este valid: 
„cei care nu sunt botezați prin trei afundări și trei 
scoateri se află în primejdia de a fi nebotezaţi”"”. 

Dositei este de părere că ereticilor care participă la 
Liturghia ortodocșilor li se poate da anaforă“*. 

Biserica Ortodoxă Rusă 

La ortodocşii ruşi practica obişnuită de primire a celor 


care veneau de la papistaşi, a fost de a-i boteza. 

În secolul XV veneţianul Joan Friazini a fost botezat 
la primirea în Biserica Ortodoxă Rusă*”. 

La sinodul Lateran din 1514 papistaşul Joan Lasski de 
Gnezno a spus că pentru ortodocşii ruşi „toţi cei care 
aparțin de Biserica Romei nu sunt cu adevărat creștini şi 
nu se mântuiesc... batjocoresc şi dispreţuiesc toate 
tainele Bisericii [Romei]. 

Sfântul Mucenic Ermoghen, patriarhul Moscovei 
(1606-1612), a fost de acord ca principele polonez 
Vladislav să devină ţar al Rusiei, dar cu condiția de a 
trece la Ortodoxie. La trimis în Polonia pe mitropolitul 
de Rostov, viitor patriarh, la regele polonezilor 
Sigismund al III-lea Vasa, cu cererea ca principele 
Vladislav să devină ortodox şi să fie botezat în credința 
ortodoxă“. Adevărata cauză pentru care Sfântul 
Ermoghen a fost martirizat de papistaşi a fost aceea că a 
cerut botezarea lui Vladislav. 

Patriarhul Filaret Nichitici (1619-1633) aminteşte de 
faptul că Sfântul Ermoghen l-a trimis în Polonia la 
Vladislav ca să-l boteze „în adevărata noastră credință 
creştină ortodoxă după canonul grec. Marele nostru 
Părinte Preasfinţitul Patriarh Ermoghen, mi-a dat o 
scriere ce conţine canoanele Sfinţilor Apostoli şi a 
Sfinților Părinţi, pentru întărirea noastră a tuturor și ca 
răspuns împotriva ereticilor de multe feluri, de ce trebuie 
botezaţi”*. 

În 1620 Sinodul Bisericii Ortodoxe Ruse a hotărât ca 
toți ereticii care vin la Ortodoxie să primească 
adevăratul Botez, indiferent de felul în care au fost 
botezați în grupările eretice din care au făcut parte”. S-a 

spus că această decizie s-a datorat împotrivirii 
patriarhului Filaret faţă de papistași, deoarece pe când a 
fost mitropolit de Rostov a avut de suferit din partea 
acestora“”, însă patriarhul Filaret nu a susţinut doar 
botezarea papistaşilor, ci a tuturor ereticilor care vin la 
Biserica Ortodoxă, ceea ce arată că nu a făcut decât să 
urmeze în această privință Sfântului Mucenic Ermoghen, 
care a cerut botezarea „ereticilor de multe feluri”. 

În 1630 arhiepiscopul uniat Afinogen Kryzhanovsky, 
dorind să facă parte din Biserica Ortodoxă, a fost primit 
prin Botez, după care a fost hirotonit**. 

În 1646 Mitropolia Kievului a hotărât acceptarea prin 
Mirungere doar a papistaşilor neconfirmaţi, pe când cei 
confirmaţi să fie primiţi prin anatemizarea credinţei 
papistaşe şi mărturisirea de păcate*”, ceea ce arată că 
pentru cei care au dat acea hotărâre papismul nu este un 
pseudo-creştinism, însă aceasta ţinea de lipsa unei 
cunoaşteri temeinice a învățăturii de credință ortodoxă, 
proprie multora din cei care au studiat în Apus, fapt 
dovedit și din cele ce s-au petrecut în privinţa scrierii lui 
Petru Movilă  Expositio fidei  Ecclesiae  Rusiae 
Minorus**, cunoscută mai apoi ca Mărturisirea 
Ortodoxă a Bisericii Universale şi Apostolice a 
Răsăritului. 

Expositio fidei a fost dezbătută mai întâi într-un sinod 
ce s-a ţinut în Biserica Sfânta Sofia din Kiev la anul 
1640, unde s-au iscat neînţelegeri între participanţii de la 
sinod. Cei cu o mai bună cunoaştere a credinţei ortodoxe 
nu au fost de acord cu două puncte din Expositio fidei: 
existența purgatoriului şi că pentru sfințirea de la 

săvârşirea Tainei Euharistiei sunt suficiente cuvintele 
evanghelice „Acesta este Trupul Meu... Acesta este 
Sângele Meu”. S-a decis consultarea Patriarhiei 
Constantinopolului, ajungându-se la un consens în 
Sinodul de la laşi din anul 1642, fiind eliminate din 
Mărturisire cele două idei papistaşe, afirmându-se că nu 
există purgatoriu, iar pentru sfințirea Cinstitelor Daruri 
este necesară epicleza euharistică**. 

În vremea patriarhului Nicon Minin (1652-1658) au 
avut loc schimbări majore în Patriarhia Moscovei. Acest 
patriarh luând ca exemplu Biserica Greacă, dar fără să 
cunoască realitatea de atunci din mediul eclesial grec, 
care era influenţat în partea progresistă de prozelitiştii 
papistaşi, a dorit ca Biserica Rusă să se conformeze 
Bisericii Greceşti; în acest scop principalul sfătuitor al 
patriarhului Nicon a fost patriarhul progresit al Antiohiei 
Macarie III (1647-1685), care, speculând această 
oportunitate creată de patriarhul rus, i-a prezentat 
acestuia modelul eclesial grec într-o viziune progresistă. 
Acceptarea  progresistului  filopapistaş Macarie ca 
sfătuitor a fost o gravă eroare din partea patriarhului 
Nicon. Filopapistaşul Macarie a reuşit să-și impună 
părerile în Biserica Ortodoxă Rusă şi datorită influenței 
pe care a avut-o asupra ţarului A/exei Mihailovici (1629- 
1676). 

Faţă de progresistul Macarie, patriarhul Nicon făcea 
ascultare aproape în toate“; Macarie îi sesiza lui Nicon 
neregulile din Biserica Rusă, iar acesta încerca să le 
înlăture, între  „erorile” indicate de  progresistul 

filopapistaş Macarie fiind şi faptul că în Biserica Rusă 
papistaşii sunt primiţi prin botezare“*“”. 

La un sinod moscovit din ll mai 1656, la care 
Macarie al Antiohiei a participat, s-a decis recunoașterea 
botezului papistașilor“”!, însă în practică hotărârea nu a 
fost urmată. 

În 1657 Macarie a trimis două scrisori către patriarhul 
Nicon şi ţarul Alexei, în care susține că este rătăcire 
botezarea papistașilor'”, că aceștia nu trebuie botezați 
deoarece sunt doar schismatici, au cele şapte taine, 
urmează cele şapte Sinoade Ecumenice și sunt botezați 
corect", ceea ce consonează cu ideea de deosebiri 
neimportante în credință promovată de progresiştii 
apropiaţi de cei de la Propaganda Fide. Papistaşii sunt 
eretici, nu doar schismatici cum pretinde Macarie, iar 
primirea de către ei a Sinoadelor Ecumenice este doar 
nominală, în realitate ei se află sub anatemele acestor 
sinoade. 

Face referire la părerea Sfântului Marcu al Efesului 
despre modul de primire a celor care vin de la 
papistaşi”“, dar îi ignoră pe Sfinţii Gherman, Meletie și 
Calist care nu au recunoscut botezul papistaşilor. 

În scrisoarea aderesată ţarului, progresistul Macarie 
susține ideea papistaşă de caracter indelebil la botez, 
mirungere şi preoţie“. 

Despre sfătuitorul în „teologie” al patriarhului rus şi al 
țarului se ştie că a fost un trădător al Bisericii Ortodoxe. 
În 1662 Macarie III al Antiohiei a trimis la Roma o 
mărturisire de credință, prin care și-a exprimat 


devotamentul pentru papă'“. Fiind prezent la o cină 

alături de consulul francez la Damasc şi patriarhii 
monofiziți, sirian şi armean, acesta a spus: „în sănătatea 
Sfântului nostru Părinte Papa: şi mă rog lui Dumnezeu 
să fie o turmă și un păstor”*”. 

La un sinod moscovit din anul 1666 a existat o dispută 
între Macarie și arhierei ruși tradiționalişti: „patriarhul 
Macarie al Antiohiei chiar și acum a insistat ca latinii să 
nu fie botezați din nou, atunci când trec la Ortodoxie, 
iscând o dispută aprinsă cu arhiereii ruşi”. 

Sinodul moscovit din 1667, sub patriarhul Ioasaf al 
II-lea (1667-1672), la care Macarie a participat'?, a dat 
o nouă hotărâre pentru primirea papistaşilor fără a fi 
botezați”, Patriarhia Moscovei luând-o astfel pe urmele 
progresiştilor greci; despre acest fapt istoricul bisericesc 
rus Macarie Bulgakov spune: „Rânduiala de acceptare a 
latinilor în Biserica Ortodoxă Rusă a fost cu totul 
schimbată. Se ştie că, în conformitate cu hotărârea 
sinodală a patriarhului Filaret Nichitici [1620], latinui au 
fost botezați în Rusia. Cu toate că pe vremea patriarhului 
Nicon, la insistențele patriarhului Macarie al Antiohiei 
care se găsea la acea vreme în Moscova, în două rânduri 
s-a hotărât sinodal ca latinii să nu fie botezați, însă 
tradiția adânc înrădăcinată [în Biserica Ortodoxă Rusă] 
de a-i boteza pe aceştia a rămas în practică. Din această 
cauză ţarul Alexei Mihailovici a propus Marelui Sinod 
să dezbată şi să ia o hotărâre în privința acestui 
subiect”"!. Realitatea istorică arată că la sinodul din 
1667 ţarul, care a avut o atitudine despotică, s-a implicat 
în mod nepermis în luarea deciziilor, persecutându-i pe 


arhiereii tradiţionalişti care au încercat să se opună”; 

astfel, în privința botezului papistaş, sinodul s-a 
conformat părerii ţarului care era influențat de 
criptopapistaşul Macarie. Cele realizate de Macarie în 
Biserica Ortodoxă Rusă în privinţa botezului papistaș, 
au fost în favoarea celor de la Propaganda Fide, care 
voiau să-i aducă şi pe ortodocşii ruși sub autoritatea 
Romei. 

Tradiționaliștii ruşi au continuat să-i boteze pe 
papistaşi şi după hotărârea sinodală din 1667. 

În 1670 Daniel de Buchor, ambasadorul Austriei la 
Moscova, nota următoarele: „Pe compatrioţii noștri care 
se convertesc la credinţa lor îi rebotează, considerând că 
nu sunt botezați corespunzător. Argument lor este că: 
botezul este cufundare și nu stropire”*”. 

În 1698 Johann George Korb, secretar al ambasadei 
Austriei la Moscova, în jurnalul său se referă la 
respingerea botezului papistaş de către ortodocşii ruşi: 
„Ruşii nu-i recunosc ca fiind creştini şi cu adevărat 
botezați în Hristos, pe aceia care au fost botezați după 
ritul roman [papistaş] prin stropire în numele Sfintei 
Treimi”. 

Despre botezarea papistașilor de către ortodocşi a 
scris şi Flenrich Sederberg, care s-a aflat în Rusia între 
anii 1704 şi 1718*2. 

Dacă ţarul Alexei a impus primirea celor care vin de 
la ereticii papistaşi fără a fi botezați, urmaşul acestuia 
Petru cel Mare (1682-1725), care a fost un 
filoprotestant, a decis să fie admis botezul protestanților, 
având pentru aceasta acordul patriarhului ecumenic 
Ieremia III (1716-1726). În 1718 Leremia III, răspunzând 

unei scrisori a ţarului, a spus că protestanții pot fi primiţi 
prin Mirungere, la fel ca papistaşii: „Cei care se 
îndepărtează de erezia luterană şi calvină să nu mai fie 
rebotezați, ci să fie făcuți creştini desăvârșiţi, fii ai 
luminii şi moştenitori ai Împărăției Cerurilor prin 
ungerea cu Sfântul Mir”**. Astfel, începând cu anul 
1718, luterani, calvinii şi anglicanii sunt primiţi de 
progresiştii ruşi prin Mirungere“”. 

Progresistul Ieremia III a susținut Răspunsul patri- 
arhilor ortodocşi din Răsărit către anglicanii nonjurați, 
din anul 1718, în care este folosit termenul uerovoTul, 
în ideea că la Liturghie ființa pâinii şi a vinului se prefac 
prin sfințire în Trup şi Sânge, dar accidentele pâinii şi 
vinului rămân”. 

În 1722 datorită prozelitismului papistaş, care era din 
ce în ce mai agresiv, îndeosebi în Siria unde 
propagandiștii papei au fost sprijiniți vreme îndelungată 
de unii patriarhi ai Antiohiei“”, leremia III a fost nevoit 
să convoace un sinod, la care au participat patriarhii 
Ierusalimului şi Antiohiei, care a dat o enciclică către 
ortodocşii antiohieni împotriva credinței papistaşe“. În 
anul următor, ca semnatar al unei epistole a patriarhilor 
ortodocși către anglicanii nonjuraţi“!, Ieremia III a 
susținut că: „ereticii pe care îi primeşte Biserica după ce 
se lepădă de erezia lor şi se unesc cu Biserica 
ecumenică, au primit botez desăvârşit, măcar că aveau 
credință nedesăvârşită. Și când, în cele din urmă, ei 
dobândesc credință desăvârşită, nu-i botezăm din 
nou”*?. 

Sfântul Auxentie şi Sinodul din 1756 

Mijloacele folosite de papistaşi pentru a-i aduce la 
uniație pe ortodocşii aflați sub stăpânirea turcească au 
fost aceleaşi şi în secolul XVIII, mizând în principal pe 
educaţia celor tineri şi pe slujbele şi predicile pe care le 
țineau în „bisericile ortodocșilor”, acolo unde li se 
permiteau“. 

Marea masă a credincioşilor au rămas în Dreapta 
Credinţă, respingându-i pe prozelitiştii papei, pe care nu- 
i considerau creştini“. 

În unele locuri ortodocşii au luat atitudine împotriva 
papistaşilor“*, ajungându-se la distrugeri a clădirilor de 
cult ale ereticilor. 

În 1722 la îndemnul ortodocșilor, autorităţile turce din 
Chios au distrus „bisericile” construite de: papistaşi“%6, 

În timpul războiului ruso-turc în Paros ortodocşi le-au 
interzis papistaşilor să intre în Ekatontapyliani, unde 
aveau o capelă şi un altar, şi au provocat distrugeri 
mănăstirii şi „bisericii” capucinilor din Parikia“”. 

În 1756 ortodocșii din Chios i-au dat anatemei în 
bisericile lor, pe acei „ortodocşi” care au părtăşie cu pa- 
pistașii"*. 

În Patriarhia Alexandriei, pe timpul păstoririi patri- 
arhului Matei (1746-1765), li s-a interzis ortodocșilor 
orice părtășie cu papistaşii“*. 

În 1765 ortodocşii din Egipt şi-au exprimat 
devotamentul lor pentru Ortodoxie, împotrivindu-se 
propagandiștilor Romei: „Noi toți, mici şi mari, bărbaţi, 
femei şi copii, suntem bucuroși să primim mai bine 
moartea decât să ne lăsăm întinați de mâinile Părinților 

[preoţilor] frânci””*, arătând prin aceste cuvinte că sunt 


în acord cu Sfânta Scriptură şi Sfinții Părinţi: „de toate 
cele ce se va atinge necuratul, necurate vor fi” (Num. 
19,22); Clericii eretici sunt necuraţi””", iar tainele făcute 
de „mâinile [lor] necurate”*”? nu sunt sfinte ci întinate, 
de aceea drepteredincioşii trebuie „a le lepăda, şi ca pe 
nişte spurcate a le socoti”**. 

În Imperiul Habsburgic papistaşii au căutat să 
realizeze uniația prin forță, prigonindu-i pe ortodocşi. 
Prin grele încercări a trecut în acele vremuri Biserica 
Ortodoxă din Transilvania, însă cu toate samavol- 
niciile la care au fost supuşi, cei mai mulți ortodocşi nu 
s-au plecat în fața prozelitiştilor eretici, refuzând să-L 
trădeze pe Hristos. 

În 1723 ortodocşii din Braşov într-o mărturisire 
împotriva uniaţiei, au susținut că nu vor renunţa la 
adevărata credinţă: „de care sfântă credință nici sabia, 
nici focul, nici închisoarea, nici sărăcia, nici nevoia, nici 
foamea, nici goana, nici moartea să nu ne poată 
despărți”**. 

În 1727 a avut loc la Oradea o mare adunare a 
ortodocșilor din Bihor, împotriva uniaţiei şi a abuzurilor 
săvârşite de papistași“5. Ortodocșii din Bihor şi Halmaci 
care s-au opus unirii cu Roma au trecut prin torturi 
îngrozitoare pentru credința lor, bătăile primite de la 
eretici erau atât de cumplite încât victimelor le ieşea 
sângele prin haine, cu toate acestea n-au cedat: „Mai 
bine jertfim viaţa și capetele — ziceau ei — decât să ne 
părăsim credinţa”. 

În 1744 autorităţile habsburgice au ucis în Beiuș mai 
mulți ortodocși care s-au împotrivit propagandiştilor 
papistaşi, împreună cu ei fiind martirizat şi protopopul 
Flore: „atunci au pierit mulți robi la Beiuș și lui popa 
Flore i s-a tăiat capul, iar după trei săptămâni s-a 
pristăvit [din cauza bătăilor primite] robul lui Dzeu preot 
Mihai din Sînmartin””. 

Sfântul Visarion Sarai (1714-1745) a realizat o 
puternică mişcare împotriva uniaţiei din Transilvania. 
Vorbirea lui era simplă însă cuvintele sale aveau multă 
putere de convingere: „EI însă nici nu simţea trebuinţa 
de a întinde vorba multă şi a ţinea prelegeri de 
dogmatică, precum făceau iezuiţii. Prin cuvinte scurte, 
dar spăimântătoare... ştiu să bage în fiori pe miriadele de 
oameni”“*. lerurgiile şi tainele uniaţilor, Sfântul 
Visarion le-a considerat nevalide: „dezlegarea morţilor 
voştri nu e dezlegare, ci osândă; parastase, pomeni şi 
sărindare le-aţi plătit cu totul în deşert la popi nelegiuiți, 
la popi nepopi; baptismul pruncilor voştri, [este] 
nelegiuit”"”. Pentru a-i ştirbi credibilitatea, papistaşii au 
plăsmuit calomnii împotriva sa: „el se mai lăuda că de el 
au respect regi și principi, iar fiindcă protopopul 
Georgiei nu i s-a închinat, Visarion l-a afurisit”*%. Prin 
cuvântările sale Sfântul Visarion i-a întărit în credință pe 
ortodocşi şi 1-a făcut pe mulți uniaţi să revină la 
Ortodoxie, ruinând realizările propagandei papistaşe în 
Transilvania: „cu toate mijloacele necesare unei propa- 
gande fanatice, călugărul sârb în cinci săptămâni a fost 
în stare să prefacă în ruine un edificiu, la care 
propaganda catolică începând de la mitropolitul Teofil, 

ajutată cu tot zelul de către curtea imperială, lucrase 
peste cicizeci de ani cu perseverenţă de fier”*!. Datorită 
luptei sale pentru Ortodoxie împotriva prozelitismului 
Romei, Sfântul Visarion a fost arestat de autorităţile 
habsburgice și închis în înfricoşătoarea închisoare 
Kufstein din Munţii Tirol, închisoare în care „Sfânta” 
Inchiziţie practica, ca peste tot unde activa, unele din 
cele mai barbare metode de tortură cunoscute în istoria 
omenirii. 

Într-o scrisoare din 1750 a unei comunităţi de români 
ortodocşi din sudul Transilvaniei, despre abuzurile 
ereticilor papistaşi, se spune: „ne-au prins pe noi mai 
mult de trei sute de oameni, tot fruntea și noi am feleluit 
[răspuns] că nu ne vom uni, suntem gata să ne aduceţi 
muierile şi copiii, să le tăieți capetele, apoi nouă... ne-au 
slobozit şi ne-au pus sub birşag [amendă] mare cumplit 
ŞI încă şi supt bătaie.... Și ne-au trimis două companii de 
nemți de ne chinuiesc şi ne căznesc”*”. 

Uniaţia din Transilvania a avut pentru papistaşi şi o 
latură pecuniară: „Generalul De Ville, de origine france- 
ză, se ocupă de chestiunea unirii (1756) şi-invinuiește 
clerul rom.-cat. din Bihor, în frunte cu episcopul 
Oradiei, pentru faptul că atrag pe români la unire, cu 
scopul meschin de a-și spori doar veniturile”. 

Împotrivindu-se unirii cu Roma, ortodocşii transil- 
văneni „refuzau slujbele preoţilor uniţi, preferând să le 
trăiască copiii nebotezați şi să moară nespovediţi, 
neîmpărtășiţi şi fără prohod”**. 

Uneori opoziția față de prozelitismul papistaş s-a 
manifestat de la conducerea Patriarhiei de Constantino- 
pol. 

În 1706 patriarhul Gavril 111 (1702-1707) le-a scris 
ortodocșilor din Andros împotriva doctrinei şi obiceiu- 
rilor papistașe, cerându-le să rămână statornici în 
adevărata credinţă””. 

În 1749 patriarhul Chiril al V - lea (1748-1751, 1752- 
1757), într-o scrisoare către ortodocşii din Mykono, a 
decis să fie caterisiți acei clerici care îndrăzneau să aibă 
vreo părtăşie cu papistașii la rugăciuni, ierurgii sau 
taine”%. 

În tinerețe patriarhul Chiril V a învăţat la Școala 
greacă din Patmos“” întemeiată de Macarie Calogheros 
(1688-1737). În predicile sale ieromonahul Macarie a 
demascat manipularea  papistaşilor prin aşa-zisa 
perpetuă concordanță între cele două credințe, mus- 
trându-i pe cei care au fost înșelați de propagandișştii 
Romei: „pe unii ca aceștia îi iei drept ortodocşi şi te 
mărturiseşti la ei? Şi oare ce iertare de păcate 
nădăjduieşti să-ţi dea cel lipsit de harul Preasfântului 
Duh, cel caterisit, afurisit şi anatematizat de atâtea 
canoane apostolice, de atâtea sinoade a toată lumea? Ce 
har al Preasfântului Duh nădăjduieşti să-ţi dea un luptă- 
tor împotriva Duhului Sfânt, un eretic?... Oare poate să 
facă sfeştanie? Poate să dezlege pe cel blestemat? 
Nicidecum... De Dumnezeu Cel Preaînalt, Cel 
Atotputernic, te desparți în clipa în care te mărturisești la 
«frate» [preot papistaş]... nu vă mai spovediţi la ei, cei 
ce n-au păzit învăţătura lui Hristos, cei goi de harul 

Preasfântului Duh”*%. Deşi spunea despre papistași că 
sunt lipsiți de har, nu a cerut botezarea celor care vin de 
la aceştia“. Despre Taina Euharistiei a fost influenţat de 
ideile lui Ghenadie Scholarios: „[la] prefacerea şi 
transubstanțierea (uerovoioo1G) pâinii şi vinului... ființa 
se schimbă dar accidentele rămân”; „Trupul şi Sângele 
lui Hristos sunt ascunse în accidentele pâinii şi vinului, 
încât nu este cu putință să fie văzute cu ochii pământeşti, 
decât numai prin credinţă”. 

Mulţi dintre urmașii celor care au trecut la papistași 
deveneau ortodocşi, aşa cum s-a întâmplat în anul 1750 
când un grup de papistaşi, adresându-se unor preoţi 
ortodocşi din Galata, şi-au exprimat dorința de a face 
parte din Biserica Ortodoxă. Acei preoţi s-au arătat 
nedumeriți, dacă să-i accepte pe papistași doar prin 
Mirungere”"”, deoarece pentru cei mai mulţi ortodocși 
papistaşii erau nebotezați. Preoţii din Galata i-au cerut 
sfatul patriarhului de atunci al Constantinopolului, Chiril 
al V-lea, iar acesta a decis ca papistaşii să fie primiţi 
prin botezare, având pentru aceasta o largă susținere în 
rândurile credincioşilor”?. Patriarhul Chiril avea de 
partea sa şi pe patriarhii Matei al Alexandriei şi Silvestru 
al Antiohiei (1726-1766). Progresiştii, care nu se 
bucurau de sprijin din partea majorităţii credincioşilor, 
susțineau că decizia patriarhului Chiril nu făcea decât 
să-l îi întărâte pe papistaşi, creându-le probleme grecilor 
ortodocşi care se aflau în Apus". 

Sfântul Auxentie (1713-?) a fost cel mai de seamă 
exponent al grupării tradiționaliste din acel timp. Ca 
monah a vieţuit o vreme la Schitul Sfânta Ana din 

Sfântul Munte Athos, de unde a fost alungat”! de către 
progresişti datorită orientării sale tradiționaliste. Câţiva 
ani mai târziu progresiştii de la Schitul Sfânta Ana aveau 
să intre în dispută cu ierodiaconul Neofit Kavsokalivitul, 
dispută de la care s-a ajuns la persecutarea athoniţilor 
care erau apărători ai Tradiţiei vechi a Bisericii. 

Fund prigonit de progresiștii din Athos, Sfântul 
Auxentie a plecat la Constantinopol, unde a slujit ca 
diacon în Biserica Hristos Mântuitorul din Galata“. 
Dorind o vieţuire retrasă a mers în părțile Nicomidiei, 


găsindu-şi un loc de asceză nu departe de satul Katirli*!*, 


care era locuit numai de ortodocși“. Era un om „simplu 
şi fără răutate, avea trupul topit de asceză, ducând o 
viaţă aspră în post şi rugăciune”. A primit de la 
Dumnezeu darul facerii de minuni, faima sa atrăgând 
mulțimi uriaşe de oameni. Unii veneau la el pentru 
vindecare de boli, alţii pentru binecuvântare, iar alţii din 
curiozitate. Printre arhiereii care l-au vizitat s-a numărat 
patriarhul Alexandriei Matei; veneau să-l vadă până şi 
ereticii papistaşi şi monofiziţi, ba chiar evrei şi musul- 
mani"”!. 

În urma unei revelații dumnezeiești despre Botez”, 
Sfântul Auxentie a propovăduit cu îndrăzneală, despre 
ereticii care vin la Ortodoxie, că trebuie primiți prin 
botezare cei care au fost botezați de eretici”. 
Descoperirea dumnezeiască de care a avut parte Sfântul 
Auxentie despre respingerea botezului făcut de eretici, 
adeverește Tradiţia autentică a Bisericii, botezarea ace- 
lora care au botezul eretic fiind cerută de canoanele 


apostolice şi de marii Părinţi ai Bisericii. Această 

mărturisire a Sfântului Auxentie a fost un sprijin 
puternic pentru tradiționalişti, în disputa cu progresiştii 
despre modul de integrare în Biserica lui Hristos a celor 
care vin de la eretici. Excluzând botezul din toate 
grupările eretice, având în vedere credibilitate de care se 
bucura în rândurile credincioşilor, Sfântul Auxentie le-a 
creat mari dificultăți propagandiştilor papei, care peste 
tot predicau nedeosebirea în credinţă. Învăţând despre 
botezul papistaşilor că nu este valid datorită credinţei 
lor, prin aceasta Sfântul Auxentie arăta că sunt deosebiri 
fundamentale între cele două credințe, cea papistașă 
fiind străină de Biserică; din această cauză şi-a atras ura 
papistașilor şi a progresiştilor „ortodocşi”, care pentru a- 
1 decredibiliza au început să-l defaime*”*. Calomniile 
împotriva sa scornite de papistași şi de progresiştii 
„ortodocşi”, repetate mereu cu timpul au fost socotite 
adevărate de unii, între care şi din cei cu o viaţă 
duhovnicească îmbunătăţită, ca în cazul lui Paisie 
Velicikovsky: „Un diacon, grec de neam, călugărit în 
Sfântul Munte la Schitul Sfânta Ana, a început să se 
nevoiască întru nevoințele cele duhovniceşti şi ale 
minţii. Însă, neaducând nevoinţa după după cum se 
cădea, nici după învăţăturile Sfinţilor Părinţi, s-a înşelat, 
s-au mai bine zis s-a îndrăcit. Deci părinţii din Schitul 
Sfintei Anna, nevoindu-se şi sârguindu-se mult şi în tot 
chipul să-l îndrepteze, şi neputând isprăvi nimic, după ce 
au văzut că în zadar se ostenesc, că el tot mai spre rău 
merge, l-au izgonit, iar el ieşind de acolo a mers la 
Kareia, şi de acolo a trecut în preajma Țarigradului 
| Constantinopolului], şi s-a numit pe sine că este 

Hristos, şi şi-a făcut lui doisprezece ucenici, şi încă nu 
proşti, ci din arhiereii  Țarigradului... Deci auzind 
norodul lucrul nou ca acesta, că Hristos s-a arătat iarăşi 
pe pământ, prost prea fiind şi necunoscător, şi porni cu 
evlavie greşită, au urmat cu toţi în urma lui şi-l cinsteau 
ca pe Hristos. lar el a început a-i învăţa învățături de-ale 
lui mincinoase....a tras el în urma sa nu numai pe tot 
norodul cel prost al Țarigradului, ci şi pe cei mari, încât 
şi patriarhul Chiril [al V —lea] îl avea la mare evlavie. 
Deci întru acest vârf de cinste şi de evlavie aflându-se el 
înaintea a tot norodul, a început a striga în mijlocul 
norodului că patriarhul Samuil, căci în zilele patriarhiei 
sale s-a întâmplat acest lucru, este latinofor, adică 
cugetător de credinţa cea latinescă, pentru că nu botează 
desăvârşit pe cei ce vin de sub stăpânirea papei către 
Pravoslavnica Biserică a Răsăritului, ci îi primeşte 
numai cu Sfântul Mir, şi ei au trebuinţă de tot Botezul 
cel adevărat, căci sunt cu totul nebotezaţi. Deci auzind-o 
aceasta norodul, s-au pornit cu toţii asupra patriarhului, 
numindu-l papistaş şi zicându-i că de nu va începe a-i 
boteza pe cei ce vin de sub stăpânirea papei, îl vor surpa 
şi din scaun, şi din patriarhie îl vor izgoni”*%. Această 
poveste relatată de Paisie despre acel „diacon, grec de 
neam”, care nu este altul decât Sfântul Auxentie, nu este 
întocmai cu adevărul istoric, deoarece atunci după Chiril 
al V-lea a fost patriarh Paisie II (1726-1732, 1740-1743, 
1744-1748, 1751-1752) şi nu Samuil I (1763-1768, 
1773-1774). În privinţa izgonirii Sfântului Auxentie de 
către progresiștii de la Schitul Sfânta Ana, a fost cauzată 
de atitudinea sa tradiționalistă, pe când afirmaţia că s-ar 

fi prezentat ca fiind „Hristos”, având doisprezece uce- 
nici dintre arhiereii din Constantinopol, este fantezistă. 

Pentru predicarea botezării ereticilor care veneau la 
Biserică, Sfântul Auxentie avea acceptul patriarhului 
Chiril V, însă în anul 1751 acest patriarh a fost înlocuit 
cu progresistul Paisie II"; de demiterea patriarhului 
Chiril n-au fost străini prietenii progresiştilor, ereticii 
papistaşi”!. Pe când a fost mitropolit de Nicomidia 
Paisie II semnase în anul 1723, alături de patriarhul 
Ieremia III, acea epistolă către anglicanii nonjuraţi: 
„Paisie al Nicomidiei, am semnat cu propria-mi mână, 
declar şi mărturisesc că aceasta este învățătura Bisericii 
Sobornicești a Răsăritului”, susţinând astfel că cei 
botezați de eretici „au primit botez desăvârșit, măcar că 
aveau credință nedesăvârşită... [de aceea] nu-i botezăm 
din nou”. 

În 1752 Sfântul Auxentie i-a cerut patriarhului să dea 
o hotărâre de botezare a ereticilor””. Paisie II l-a trimis 
la acesta pe progresistul Nicolae Critias, profesor la 
Şcoala Patriarhală din Constantinopol*!, un adept al 
filosofiei aristotelice*?. Critias i-a făcut cunoscut 
ierodiaconului tradiționalist că patriarhul și sinodul nu 
sunt de acord cu el şi a încercat să-l convingă pe acesta 
că se „înşală”*. 

Concepţia lui Nicolae Critias despre botezul 
ereticilor 

Critias a spus despre Sfântul Auxentie că la început 
părea să vieţuiască într-un mod cuvios şi neprihănit, 
fiindu-le de ajutor creștinilor prin sfaturile sale de suflet 
folositoare (woyopeizic), dar că apoi a îndrăznit să se 

ocupe de chestiuni care nu sunt cuvenite tagmei lui: „a 
început să înveţe şi să dea reguli după propria-i părere şi 
voinţă despre botezul celor care se întorc de la erezie, 
predicând împotriva hotărârilor sinodale şi apostolice, că 
trebuie botezați din nou toţi cei întorşi de la oricare 
erezie, referindu-se mai ales la armeni şi latini, prin 
aceasta tulburând şi întărâtând mult cele două neamuri la 
ceartă, ostilitate şi ură împotriva neamului nostru”. 
Învățătura Sfântului  Auxentie despre respingerea 
botezului din toate grupările eretice nu este deloc 
eronată, ci întru totul în acord cu Tradiţia Apostolică 
urmată de majoritatea Sfinţilor Părinţi, îndeosebi de 
marii Părinți ai Bisericii; cei care se aflau în eroare erau 
progresiştii, care neglijau credința pentru a avea pace cu 
ereticii, o pace falsă care nu apropie de Dumnezeu ci 
înstrăinează: „Mai bine un război vrednic de laudă, decât 
o pace care te desparte de Dumnezeu!”5%. 

Critias s-a referit apoi la canonul 47 apostolic şi la 
comentariul lui Balsamon la acest canon: „«Adevărata 
botezare, se face după cum a spus Domnul, botezând o 
singură dată, în numele Tatălui şi a Fiului şi a Sfântului 
Duh», voind să spună că la cele trei cufundări este 
invocată Fericita Treime”, pentru Critias aceasta 
însemnând că ereticii care la botezare invocă numele 
persoanelor „Sfintei Treimi” ar avea adevăratul botez; în 
acest sens face trimitere la Dogmatica Sfântului loan 
Damaschin: „Aşadar toţi cei care au fost botezați în 
Tatăl şi în Fiul şi în Sfântul Duh şi au fost învăţaţi prin 
aceasta o singură fire a Dumnezeirii în trei ipostase şi se 
botează din nou, aceştia răstignesc încă o dată pe 

Hristos, după cum spune dumnezeiescul apostol”. 
Critias omite fraza care precede textul de mai sus din 
Dogmatica Sfântului loan: „Ne botezăm, după cuvântul 
Domnului, în numele Tatălui şi al Fiului şi al Sfântului 
Duh, iar prin aceste cuvinte suntem învăţaţi mărturisirea 
în Tatăl şi în Fiul şi în Sfântul Duh”5%, ceea ce înseamnă 
că Botezul în numele Sfintei Treimi este însoţit de 
mărturisirea adevăratei credinţe. Evident că papistașii 
„botezați în Tatăl şi în Fiul şi în Sfântul Duh” nu 
mărturisesc cu adevărat „prin aceasta o singură fire a 
Dumnezeirii în trei ipostase”, deoarece sunt diteişti şi 
pnevmatomahi; iar monofiziții armeni prin hristologia 
lor eretică nu cred în adevăratul Hristos, Cuvântul 
întrupat, ci cred, ca şi ceilalți eretici hristomahi, într-un 
„alt «dumnezeu»-decât Cel ce este”5*. De aceea, contrar 
părerii lui Critias, este necesar ca papistaşii şi monofi- 
ziții armeni să fie botezați, atunci când vor să se alăture 
celor din Biserică. 

În favoarea tezei sale despre botezul eretic Critias a 
mai adus ca „argument” şi inautenticul canon 7 II 
Ecumenic”. Referindu-se la interpretarea lui Balsamon 
la acest aşa-zis canon, despre necesitatea botezării celor 
care au fost botezați printr-o singură cufundare*", Critias 
ignoră că şi papistaşii botezau în acest fel. 

În privinţa hotărârii sinodale din timpul Sfântului 
Ciprian al Cartaginei despre primirea eterodocşilor, 
Critias trimite la canonul 2 al Sinodului II Trulan, în 
care se spune că acea hotărâre era valabilă numai în 
regiunile Africii unde s-a decis acea modalitate de 
integrare a eterodocșilor, şi la comentariul lui Zonara, 

care contrapune canonului Sinodului din Cartagina 
spuriul canon 7 II Ecumenic*”. Trebuie spus însă că 
Sinodul | Ecumenic nu diferă de Sinodul din anul 256 în 
privința modului de primire a ereticilor, că se deosebește 
de Sinodul din Cartagina doar referitor la schismatici, 
admițând posibilitatea integrării acestora din urmă prin 
recunoașterea botezului, cu aceasta fiind de acord 
Sfântul Vasile cel Mare*”. 

Face trimitere și la canoul 14 al Sinodului IV 
Ecumenic şi la comentariul lui Zonara la acest canon“. 
Canonul 14 le interzice citeţilor şi cântăreților să se 
căsătorească cu femei eterodoxe, hotărând pentru copiii 
rezultați din astfel de căsătorii, dacă au fost botezați de 
eretici, să fie primiți în comuniunea Bisericii: „de au 
apucat a boteza pe cei născuţi dintr-înşii de către eretici, 
să-i aducă pe ei la împărtăşirea soborniceştii Biserici”. 
Nu este stipulat modul prin care sunt integrați acei copii, 
de unde se subînțelege că sunt primiți potrivit hotărârilor 
din trecut despre primirea în Biserică a celor botezați în 
erezie, respectându-se ceea ce a decis Sinodul | 
Ecumenic, care nu a recunoscut botezul ereticilor“. În 
comentariul lui Zonara la acest canon al Sinodului IV 
Ecumenic se spune că acei copii sunt primiţi în Biserică 
prin Mirungere sau Botez, în funcție de gruparea 
eterodoxă în care au fost botezați“; desigur, Zonara 
susține aceasta bazându-se pe așa-zisul canon 7 II 
Ecumenic. Încă din vechime Biserica nu a recunoscut 
botezul ereticilor, fapt confirmat de Sfântul Vasile cel 
Mare**. 

Despre modul primirii ereticilor monofiziți, Critias 
trimite la răspunsurile patriarhului ecumenic loan VIII 
Xifilin (1063-1075) către „patriarhul Marcu al 
Alexandriei (Mâprkov Ilăna Ahefav&peiug)”, în care se 
spune: „avem evanghelicele cuvinte şi canoanele 
Sfinților Părinţi, care arată că în nici fel să nu-i primiţi 
pe cei care vin dintre eretici, dacă nu se leapădă mai 
întâi de credinţa rea, primind apoi ungerea cu Sfântul 
Mir pe frunte şi toate simţurile”"*”. Răspunsurile 
patriarhului loan al VIII - lea Xifilin către „patriarhul 
Marcu al Alexandriei” sunt un fals, deoarece în vremea 
păstoririi acestuia nu a existat în Biserica Alexandriei 
nici un patriarh cu numele de Marcu”. 

În privinţa modului de primire a papistaşilor citează 
din scrierea anonimă ce se află în Tomul împăcării a lui 
Doistei, în care se cere primirea acestora prin 
Mirungere””!. 

Pentru Sfântul Auxentie monofiziții armeni Și 
papistaşii, ca oricare dintre eretici, nu au botezul valid 
pentru că sunt în afara Bisericii, dar în discuția cu 
progresistul Critias a adus argumente în plus pentru 
respingerea botezului practicat de cele două grupări, 
arătând că aceştia greşesc şi în privinţa felului în care 
botează: armenii botează în trei taţi, trei fii şi trei sfinte 
duhuri, iar papistașii se botează îmbrăcaţi şi prin 
stropire””. 

Cel mai puternic argument pentru Sfântul Auxentie 
era descoperirea dumnezeiască, prin care 1 s-a făcut 
cunoscut că nu trebuie primit botezul ereticilor“*, însă 
Critias a ignorat cele mărturisite de Sfânt. 

Progresistul Critias nu a reușit să-l convingă pe 
ierodiaconul tradiționalist să nu mai predice respingerea 
botezului din toate ereziile, iar pentru că era bănuit c-ar 
fi filopapistaș a fost alungat în cele din urmă de către 
unii din mulţimea de credincioşi care erau de faţă **. 

Pe Paisie II şi pe cei din gruparea apropiată de acesta, 
pentru că au stăruit în părerile lor, Sfântul Auxentie i-a 
numit eretici””, îl susţinea însă pe fostul patriarh Chiril 
556, 

Pentru a-l face pe Sfântul Auxentie să tacă progresiștii 
au pus la cale uciderea lui”, însă complotiştilor nu le-a 
reuşit acea încercare criminală”, mai mult aceasta a 
făcut poporul drepteredincios să fie și mai încredinţat că 
Sfântul Auxentie are dreptate. Datele despre sfârşitul 
acestuia sunt contradictorii, se pare că a fost exilat în 
Muntele Athos, de unde ar fi plecat apoi într-un loc 
necunoscut””. 

Vestea despre prigonirea Sfântului Auxentie 1-a 
nemulțumit pe ortodocşi. Peste zece mii de credincioşi” 
s-au adunat la Patriarhie pentru demiterea lui Paisie II, 
strigându-i acestuia: „Nu te vrem! Eşti armean! Eşti latin 
[papistaş]! De ce nu-i botezi pe armeni și pe latini? De 
ce ai cerut să fie exilat (e&opilou) Cuviosul? Nu te 
vrem!”sS!. Încercarea celor de la Patriarhie de a-i înde- 
părta pe credincioşi a fost un eșec"”. Doar cu ajutorul 
ienicerilor a reuşit Paisie II să scape de mânia 
mulţimii”. De o asemenea mare răscoală a grecilor, nu 
avuseseră parte turcii de când au devenit stăpâni peste 
Constantinopol”. Pentru a stinge acea revoltă autorită- 


țile turce au fost de acord ca în locul lui Paisie II să fie 

reînscăunat Chiril al V-lea**, spre nemulţumirea partidei 
progresiştilor filopapistași şi a prietenilor lor eretici. 

În urma exilării lui Paisie II, principalul conducător al 
partidei progresiste a devenit fostul mitropolit al 
Proilavei, Calinic. 

Părerile lui Calinic despre botezul eterodocșilor 

În 1753 Calinic a alcătuit o scriere, prin care a 
încercat să apere rânduielile liberale despre primirea 
eterodocşilor**. 

Calinic distinge ereticii de schismatici, iar pe eretici îi 
împarte în doefeic şi GvoeBeic“”. Primii (GoeBeiq) ar fi 
cei care resping cu totul dogma Sfintei Treimi şi nu 
botează în numele celor trei persoane: simoniacii (de la 
Simon Magul), nicolaiţii şi cei asemenea lor, aceştia se 
botează; iar din a doua categorie de eretici (SvoeBeig) ar 
face parte arienii, macedonienii şi apolinariştii, care ar 
„mărturisi” Sfânta Treime, invocând numele celor trei 
persoane la botez, aceştia nu se botează ci sunt primiţi 
prin  anatemizarea ereziei, mărturisirea credinței 
ortodoxe dupa care se ung cu Sfântul Mir; urmează apoi 
schismaticii (oXiouarikoi): novatienii, sabatienii şi cei 
asemenea lor, care se primesc în acelaşi fel ca şi cei din 
a doua categorie; iar la urmă sunt cei din parabiserici, 
care sunt acceptaţi prin Taina Pocăinţei**. Face astfel o 
nouă categorisire a eterodocşilor, admițând botezul din 
acele erezii despre care consideră că au un minim 
doctrinar despre Sfânta Treime, opunându-se astfel 
învăţăturii marilor Sfinţi Părinți ai Bisericii, care spun că 
trebuie primiţi prin adevăratul Botez toţi cei ce au fost 
botezați de eretici. 

Ca și N. Critias se foloseşte de interpretarea pe care 
Balsamon o dă canonului 47 apostolic, fiind de părere că 
cel botezat la eretici prin invocarea celor trei nume este 
„botezat cu adevărat şi un creştin desăvârşit (r&etoc 
XP1OTLavdG)”, iar acei clerici care-i botează pe cei care au 
un asemenea botez trebuie caterisiţi””. Dimpotrivă, 
ereticii nu sunt creștini, situându-se în afara Bisericii lui 
Hristos. 

Calinic este critic faţă de Sfântul Ciprian al Cartaginei 
şi Sfântul Firmilian al Cezareei Capadociei, susținând că 
aceşti Sfinți au greşit în privința modului de primire a 
celor care trec de partea ortodocșilor, că sunt 
inacceptabile pentru Biserică cele învăţate de aceştia 
despre botezul eterodocșilor””. Calinic îl contrazice pe 
Sfântul Vasile cel Mare, care este de partea Sfinţilor 
Ciprian şi Firmilian; Sfântul Vasile nu dezaprobă nici 
atitudinea pe care aceşti Sfinţi Părinţi au avut-o faţă de 
schismatici, spunând că nu greşesc acele Biserici locale 
care urmează regula susținută de aceștia în privinţa 
primirii schismaticilor””!. Calinic crede că învăţătura 
baptismală a Sfântului Ciprian nu a fost admisă de 
Biserică prin canonul 7 II Ecumenic”, ceea ce nu este 
adevărat, deoarece respectivul canon nu este autentic. 

Progresistul Calinic invocă şi scrierea falsă a răspun- 
surilor patriarhului Constantinopolului loan al VIII-lea 
Xifilin către „patriarhul Marcu al Alexandriei” **. 

Condamnarea stropirii 

Ca răspuns din partea semi-tradiționaliştilor la scrie- 
rea lui Calinic, a apărut în anul următor cartea 


Condamnarea stropirii”*, în optzeci şi unu de capitole, 

despre botezul făcut de eretici, vizând în special 
botezarea papistaşilor, însă unele idei sunt preluate de la 
progresişti, care sunt în contradicție cu Tradiţia autentică 
a Bisericii; această carte a fost susținută de patriarhul 
Chiril V. Nu se cunoaşte cu precizie autorul scrierii, unii 
sunt de părere că ar fi a lui Hristofor Etolianul””, alţii 
consideră că ar aparține lui Eustratie Argenti (1685- 
1762). 

La fel ca progresiştii autorul cărții este de părere că 
ideile lui Augustin de Hippo despre botezul eretic ar fi 
în acord cu învăţătura Sfinţilor Părinţi, pe când hotărârea 
Sinodului din Cartagina din vremea Sfântului Ciprian 
este greşită, deoarece Sinodul II Ecumenic i-a admis fără 
botezare pe ereticii din grupările care botează corect 
după forma exterioară”. Din contră, ideile lui Augustin 
despre botezul din afara Bisericii sunt străine de marii 
Sfinţi Părinţi, iar hotărârea Sinodului din Cartagina de la 
anul 256 nu este greșită, aşa cum arată Sfântul Vasile cel 
Mare“, pe când în privinţa Sinodului II Ecumenic, nu a 
dat nici un canon despre primirea ereticilor. 

În carte se spune că la Botez trebuiesc îndeplinite 
patru condiții: 1. Ungerea cu untdelemn sfințit a celui ce 
urmează a fi botezat, 2. Sfințirea apei, 3 — 4. Cufundările 
şi invocările“””, iar cei care nu respectă acestea leapădă 
tot Botezul“. Papistaşii nu au botezul valid, deoarece nu 
fac cele trei cufundări şi pentru că folosesc sare şi 
scuipat la botez*!; o altă cauză este pierderea darului 
preoţiei, deoarece la hirotonire au renunţat la punerea 
mâinilor, dar şi pentru că lepădându-se de adevăratul 
botez nu mai au nici preoţie””, ceea ce înseamnă că ei nu 

pot sfinți apa de la botez şi untdelemnul, iar pentru că 
apa lor este doar apă simplă, lipsită de harul Sfântului 
Duh, nu poate da ceea ce nu are, sfințenie”. Autorul 
cărții este de părere că aşa cum cei botezați de mirenii 
ortodocşi în cazuri de necesitate trebuie botezați de 
preot, dacă supraviețuiesc, la fel trebuie făcut și cu cei 
care au botezul papistaş, când trec la adevărata 
credință“*. În mod evident botezul eretic nu poate fi 
comparat cu botezul săvârșit de mirenii ortodocşi, 
deoarece ereticii nu sunt în Biserică. Aşa cum s-a mai 
arătat, potrivit Sfântului Vasile cel Mare, doar clericii 
care devin schismatici ajung mireni*, pe când cei care 
sunt în erezie nu fac parte nici măcar din rândul 
mirenilor, ci se află în afara Bisericii, de aceea botezul 
făcut de ei nu poate fi acceptat; doar botezul 
schismaticilor poate fi admis", după cum este primit 
prin iconomie cel săvârșit de mirenii ortodocşi, iar cei 
care nu acceptă botezul făcut de mireni în cazuri de 
necesitate, exclud şi botezul schismaticilor””. 

Autorul cărții spune că: „Suntem datori a-i boteza pe 
latini şi pe toţi ereticii care nu sunt botezați după 
rânduiala Duhului, atunci când vin la Ortodoxie”, de 
unde reiese că pentru acesta ereticii care respectă 
„rânduiala Duhului”, conform celor patru cerinţe, ar 
avea botezul valid, de aceea crede că la arieni „botezul 
cu care se botezau era dumnezeiesc (EBunritovro 
Bânnouo, Oeiov 1lv)'%, că „arienii şi cei care se 
botezau asemenea lor, având botezul primit prin Sfântul 
Duh (oi Aperavoi, Kai oi Erionc, 10 6i Enurvoiog Ayiov 
Ilvevuarog 5o0&vo Eyovrec Bănriouo), nu aveau 


122 


trebuință de alt botez”*%; De aceea consideră că arienii 
şi ceilalți eretici „care au dumnezeiescul botez (Osiov 
Eyovrag Băânrioua), se ung cu Sfinţitul Mir, iar pe cei 
care nu au dumnezeiescul botez se vor boteza ca unii ce 
nu sunt botezați”. Aceasta însemnând că pentru 
autorul scrierii acele grupări eretice al căror botez este 
acceptat au preoţie validă, clericii lor putând sfinți 
untdelemnul şi apa pentru botez. Părerea de prezenţă a 
harului în săvârşirea botezului eretic este proprie lui 
Augustin de Hippo*”, care este străină de învăţătura 
ortodoxă. Potrivit marilor Sfinți Părinţi hirotonia 
ereticilor este necurată””, lipsită de harul Sfântului 
Duh", iar tainele făcute de mâinile lor necurate“, între 
care şi botezul, nu sunt sfinte de aceea nu sunt primite 
de Biserică“; Apa botezului făcut de eretici este 
întinată””, prin urmare botezul primit în erezie nu este 
dumnezeiesc, ci necurat și  nelegiuit/nevalid”*; 
Dumnezeu nu varsă harul Său în mocirla rătăcirii””. 

Sinodul progresiștilor 

Fără ştirea patriarhului progresiştii au ţinut un sinod în 
luna aprilie a anului 1755, în locuința mitropolitului 
Anania al Cyzicului””, cu scopul de a da o hotărâre des- 
pre modul de primire a celor botezați de eretici şi pentru 


a respinge cartea Condamnarea stropirii“!; lucrările 


sinodului au fost conduse de Calinic“. 

În hotărârea sinodului se cere ca admiterea papista- 
şilor să se facă prin darea unui libel de credinţă, 
anatemizarea ereziei şi ungerea cu Sfântul Mir“?. 

Este amintit dezacordul din secolul III dintre 


Cartagina şi Roma despre primirea eterodocşilor“*, după 

care se face referire la inautenticul canon 7 II 
Ecumenic“. Despre Ghenadie Scholarios şi patriarhii 
Ierusalimului Dositei şi Hrisantie, se spune că nu au 
cerut niciodată botezarea papistaşilor“*. Numai că în 
privința lui Dositei mai târziu s-a îndoit de primirea 
ereticilor papistaşi numai prin Mirungere, în ultima sa 
carte dând de înțeles că botezul papistaşilor nu este 
valid“, de aceea în cazul acestuia este de luat în consi- 
derare poziția pe care a avut-o mai târziu. 

Despre scrierea Condamnarea stropirii au susținut că 
este necanonică și plină de blasfemii“:. 

După încheierea lucrărilor sinodului progresiştii, prin 
mitropoliţii Gavril de Nicomidia şi Dionisie de 
Adrianopole, i-au cerut patriarhului să îşi revizuiască 
atitudinea faţă de botezul eretic şi să accepte hotărârea 
acelui sinod“?. Având sprijinul poporului drept- 
credincios, patriarhul Chiril V a anulat acea hotărâre 
sinodală, dând-o anatemei””. Patriarhul a obţinut de la 
autorităţi un decret prin care arhierei progresiști au fost 
trimişi în eparhiile lor, însă unii dintre ei au refuzat să se 
supună acelui ordin, fapt pentru care au fost nevoiţi să se 
ascundă în casele unor apropiaţi de-ai lor!!. 

La 26 iulie 1755 papa Benedict XIV(1740-1758), fiind 
probabil informat despre previzibilul deznodământ al 
disputei în defavoarea progresiştilor, a emis bula A/latae 
sunt”, prin care a recunoscut validitatea Tainelor 
ortodoxe, venind astfel în sprijinul propagandiștilor 
papistașşi, care predicau ortodocșilor că au ca şi ei 
„aceeaşi credinţă” şi „aceleaşi taine”? 

Sinodul din 1756 

În 1756 s-a dat o hotărâre sinodală ('Opog) în care este 
incriminat botezul care nu se face prin trei cufundări, 
iar prin aceasta s-a urmărit în special botezarea 
papistașilor: „urmând Domnului nostru lisus Hristos, 
care a poruncit ucenicilor Săi ca să boteze în numele 
Tatălui, şi al Fiului, şi al Sfântului Duh, dar urmând şi 
Sfinților Apostoli, care poruncesc să se boteze în trei 
afundări şi ridicări pe cei ce se apropie, rostind la 
fiecare cufundare un nume din Sfânta Treime... urmând 
Sinoadelor Ecumenice, celui al doilea şi al cinci- 
şaselea, care au hotărât ca pe aceia care nu au fost 
botezați prin trei cufundări şi trei ridicări, iar la fiecare 
cufundare s-a chemat numele unei  ipostase 
dumnezeieşti, ca pe nişte nebotezaţi să-i considerăm 
când vin la Ortodoxie””*. Au semnat alături de 
patriarhul Chiril al V-lea, patriarhi Matei al 
Alexandriei şi Partenie al Ierusalimului“, lipsește 
semnătura patriarhului Silvestru al Antiohiei, care până 
atunci a susținut poziția lui Chiril despre botezul eretic. 

Demiterea patriarhului Chiril V 

Papistaşii din ambasada Franţei, prin relaţiile lor la 
Înalta Poartă, au reuşit să-l destituie pe patriarhul Chiril 
V, facilitându-i lui Calinic accesul în scaunul de patriarh 
al  Constantinopolului, pentru aceasta ambasadorul 
francez  Gravier de  Vergennes (1719-1787), prin 
asistentul său Baron de Tott (Băr6 Toth Ferenc), 1-a 
plătit sultanului Osman III o sumă mare de bani". 
Ajuns patriarh cu ajutorul papistaşilor, progresistul 
Calinic era detestat de credincioşi, prezenţa acestuia la 
slujbe producea dezordine, chiar în a doua zi după ce a 

fost pus patriarh credincioşii prezenți la Liturghie i-au 
cerut să plece; nu putea ieşi pe stradă fără a fi însoțit de 
garda de soldaţi turci care îl păzeau“'. Nemaisuportând 
situația în care se afla acesta şi-a arătat adevăratul 
caracter, la o liturghie, în predica pe care a ţinut-o, 
înjurându-i pe credincioşii care se aflau în biserică“:, 
vădindu-şi astfel lipsa de evlavie în credință. Calinic nu 
a reuşit să rămână în funcţie decât numai şase luni, fiind 


înlocuit cu Serafim al II - lea (1757-1761)*%. 


Hotărârea sinodală din 1756 are un evident accent 
semi-tradiționalist, lăsând posibilitatea acceptării fără 
botezare a acelor eretici care au păstrat forma exterioară 
a botezului ortodox, așa cum este prezentat şi în cartea 
Condamnarea stropirii, carte în care se spune despre un 
astfel de botez al ereticilor că este „„dumnezeiesc”, 
„primit prin Sfântul Duh”. După această hotărâre 
sinodală, care nu este întocmai cu învățătura Sfântului 
Auxentie, Chiril V nu s-a mai bucurat de aceeași 
încredere din partea majorității ortodocşilor; Dorind să 
revină pentru a treia oară la conducerea Patriarhiei 
Ecumenice”, nu a reuşit acest lucru, nemaiavând 
sprjinul poporului drepteredincios. 

Patriarhul Chiril V a fost un semi-tradiționalist, ca 
dovadă fiind acordul său pentru scrierea Condamnarea 
stropirii; Până şi hotărârea pe care a dat-o în 1756 a fost 
mai degrabă ca reacţie la hotărârea sinodului 
progresiștilor din aprilie 1755. Că nu a fost tradiționalist, 
o arată şi faptul că s-a alăturat celor care s-au împotrivit 
Mişcării colivazilor. 

Chiar dacă prin hotărârea din 1756 s-a lăsat 
posibilitatea admiterii botezului eretic care se aseamănă 
cu cel din Biserică, tradiţionaliştii, uneori şi unii semi- 
tradiționalişti, i-au botezat pe toți ereticii, indiferent de 
modul de botezare practicat de grupările eretice, 
împlinindu-se prin aceştia voia lui Dumnezeu pe care ȘI- 
a făcut-o cunoscută prin Sfântul Auxentie, ca ereticii 
care au fost botezați în afara Bisericii să primească 
adevăratul Botez atunci când trec la Ortodoxie. 

Datorită Sfântului Auxentie progresiștii din vremea 
sa, cu tot sprijinul pe care l-au avut de la prietenii lor 
papistași, care la rândul lor aveau o mare influenţă la 
Înalta Poartă, nu au izbutit să impună despre botezul 
eretic în Patriarhia Constantinopolului, aflată sub 
stăpânire păgână, ceea ce a reuşit să realizeze în 
Patriarhia Moscovei în secolul precedent cripto- 
papistaşul Macarie al Antiohiei, într-o Rusie a cărei 
stăpânire pretindea că se află în slujba Dreptei Credinţe. 

Sfântul Auxentie este acuzat de progresiști că „a 
răvășit Biserica, producând o scădere în autoritatea 
ei”, însă realitatea este că prin cele realizate de Sfântul 
Auxentie Biserica s-a întărit, acea „scădere” nefiind a 
Bisericii, ci a progresiştilor, Tradiţia autentică a Bisericii 
neidentificându-se cu tradiția liberală urmată de aceştia. 

Învățătura Sfântului Auxentie şi cea a Părinților 
colivazi au cauzat un regres semnificativ mediului 
progresist din Răsărit, de aceea au fost percepute de 
către unii din cei de orientare progresistă ca fiind unele 
dintre cele mai periculoase „eterodidascalii”*. 

Lupta monahilor din Sfântul Munte Athos pentru 
Tradiţia Ortodoxă — Mișcarea colivazilor 

Progresiştii şi-au făcut simțită prezenţa şi printre 
monahii din Sfântul Munte Athos, mulţi dintre ei 
provenind din rândurile celor care au trecut prin şcolile 
iezuiţilor. Unii au frecventat şcolile papistaşe după ce au 
devenit monahi. 

În 1611 un athonit învăţa la o şcoală a iezuiţilor din 
Constantinopol“, iar între anii 1620-1622 aceeaşi 
şcoală a fost frecventată de doi athoniţi“”. 

Cunoscând importanța Sfântului Munte Athos în 
spațiul ortodox, iezuiţii şi-au dorit să aibă influență şi 
asupra monahismului athonit. 

În urma misiunii uniatului Alexandros Vassilopoulos 
în Athos, din anul 1626, cei de la Sacra Congregatio de 
Propaganda Fide au considerat că este necesar să aibă o 
şcoală în Muntele Athos, cu predare în limbile greacă şi 
latină“”€. 

În 1628 starețul Ignatie al Mănăstirii Vatoped a vizitat 
Roma, pentru a le cere celor din conducerea organizaţiei 
prozelitiste Propaganda Fide să întemeieze o şcoală în 
Athos“. În același an secretarul congregaţiei, Francesco 
Ingoli, scria următoarele: „Părerea tuturor celor care 
cunosc bine realitățile Bisericii Răsăritene, este că dacă 
îi câştigăm pe monahii din Muntele Athos aceasta va 
deschide o cale deosebită spre unirea acestei Biserici cu 
cea Apuseană; aceasta deoarece aceşti monahi sunt la 
mare cinste printre arhierei și populaţia Greciei. Sunt 
unii care susțin că dacă Muntele Athos s-ar uni cu 
Biserica Romană, de îndată şi Moscova ar accepta 

această unire, deoarece moscoviţii nutresc un respect 
deosebit faţă de aceşti monahi”. 

Visul progresiştilor filopapistaşi din Athos s-a realizat 
în anul 1635, când uniatul Nicolae Rossi, absolvent al 
colegiului „Sfântul Atanasie”, a deschis o şcoală la 
Carea””, având pentru aceasta sprijinul patriarhului 
Chiril Contaris. 

În anul 1641 turcii au făcut recensământul monahilor, 
poruncindu-le străinilor să părăsească Athosul; datorită 
acestui fapt Rossi a fost nevoit să mute școala în 
Tesalonic, dar și după mutarea școlii în oraş unii athoniți 
au continuat să o frecventeze“. 

În 1639-1641 athoniţii Veniamin şi Dimitrie au 
studiat la colegiul iezuit „Sfântul Atanasie” din Roma“. 

În 1643 progresiştii din Epistasie, conducerea 
Athosului, i-au scris papei Urban al VIII - lea rugându-l 
să le pună la dispoziţie o „biserică” în Roma pentru 
athoniţii care se aflau acolo la studii, oferind în schimb 
un schit pentru papistaşii din ordinul basilienilor care 
doreau să vieţuiască în Athos". 

În 1644 progresiştii de la Marea Lavră i-au dăruit 
clericului papistaş d'Autry o biserică în paragină, care se 
afla în centrul Tesalonicului“. 

La mijlocul secolului XVII progresiștii lavrioţi s-au 
arătat dispuşi de a le oferi iezuiţilor o biserică în Athos, 
cu un teren pe care iezuiții puteau construi o 
mănăstire“. 

Mişcarea colivazilor 

Termenul secularism vine de la latinescul saeculăris, 
care are şi înţelesul de profan, lumesc. Secularismul 

promovat de către progresiştii din mănăstiri nu înseamnă 
altceva decât întoarcerea lor la /umescul despre care ei 
au susținut că l-au părăsit, atunci când au decis să se 
consacre unei trăiri mai aproape de Hristos, iar prin 
revenirea lor la lumesc nu se înţelege plecarea din 
mediul monahal, ci o conformare din partea acestora a 
vieţuirii din mănăstiri „cu acest veac” (Ro.12, 2), cu 
„Chipul acestei lumi” (| Cor. 7, 31), aducând înnoiri 
care sunt contrare rânduielilor din tradiția monahală 
statornicită de Părinţii din vechime. 

Nici Sfântul Munte Athos nu a fost ferit de 
secularizare, fapt sesizat de către Sfântul Nil Athonitul 
(1612-1692), care a criticat încălcarea predanilor 
ortodoxe de către cei de orientare progresistă: „Sculaţi- 
vă, cuvioşi părinți, luminători a toată lumea, care aţi 
strălucit în monahiceasca viețuire, cei ce v-aţi luptat și 
ați biruit pe gânditorul Amalec... Sculaţi-vă acum și 
vedeţi pe fiara cea cu şapte capete a fărădelegii, pe 
balaurul cel omorât de voi! lată acum, cum l-au 
împuternicit şi l-au sculat asupra lor scăpătaţii fu ai 
voştri, acela care s-a surpat de voi, cu curăţenia, cu 
neagoniseala și cu nevoința voastră, pe acela acum l-au 
înviat nepoţii voştri cu multa tulburare a agonisirii şi a 
altor fărădelegi... Sculaţi-vă să vedeţi grădina aceasta 
[Athosul] cea împodobită de voi cu atâta nevoinţă... 
fiindcă nepoții voştrii au părăsit-o şi s-au dat la grija 
îmbogățirii... Scoală-te, Cuvioase Petre, cel ce ai 
pustnicit în pustia muntelui acestuia, să vezi pe cei de 
acum pustnici, pe chilioți şi pe schitei, cum trăiesc în 
ziua de astăzi, să le vezi vieţuirea de acum, cum nu le-a 

rămas nici o urmă de linişte sau vieţuire pustnicească, ci 
multă osteneală pentru agoniseală... numai cu rasele se 
deosebesc de mireni, iar în altele au ajuns mai rău decât 
dânşii”; „În ziua de astăzi monahii toate le-au călcat. 
Că precum iarba îşi leapădă floarea, aşa și chinoviile au 
lepădat rânduielile lor cele aşezate de părinții cei 
vechi”; „Părinţii cei de demult nu aveau bani ci erau 
neagonisitori............. făceau şi privegheri fără plată, nu 
cum fac acum, silind pe mireni să plătească privegherile 
dintru ale lor răpiri şi nedreptăţi, şi, ca să şteargă păcate 
străine, înrădăcinează pe a lor, spre pierzarea sufletelor 
lor, 

Cei care promovau secularismul în Athos erau străini 
de monahismul autentic, prigonitori ai monahilor 
tradiționaliști; ca şi în cazul Sfântului Auxentie, care a 
fost alungat de către unii din locatarii de la Schitul 
Sfânta Ana. Prezenţa Sfântului Auxentie în Athos a fost 
în folosul revigorării  monahismului athonit, nu 
întâmplător acesta este prăznuit împreună cu Sfinţii 
Colivazi“*. 

Neofit  Kavsokalivitul (1713-1784) a fost un 
ierodiacon athonit care s-a remarcat prin erudiţia sa“. 
Nu a studiat în Vest, aşa cum au făcut cei mai mulţi 
învăţaţi răsăriteni din acele vremuri, fiind mai puţin 
influenţat de concepţiile apusenilor. A fost interesat de 
cunoaşterea Tradiţiei vechi a Bisericii, devenind unul 
din principalii oponenți față de înnoirile aduse de 
progresişti. 

În 1749 i s-a încredinţat de către patriarhul Chiril V 
conducerea nou înfiinţatei Academii Athonias“, căreia 

a căutat să-i imprime o orientare tradiționalistă, fapt 
pentru care nu a fost agreat de majoritatea celor care 
studiau acolo, ceea ce a și dus la înlocuirea sa de la 
conducerea respectivei instituţii la anul 1753, după care 
a revenit la chilia sa de la Kavsokalivia“". 

Conducerea Academiei Athonias a fost preluată de 
„progresistul şi deschisul [Evghenie] Vulgaris”*”, „care 
preda aici logica, fizica şi metafizica dupa Locke, 
Leibniz şi Wolf", reprezentanţi de frunte ai 
întunecatului i/uminism de factură engleză şi germană. 
Dacă pe vremea Imperiului Bizantin progresiști erau 
preocupaţi de filosofia păgână, mai apoi şi de cea 
păgâno-papistaşă, generațiile de progresiști din timpul 
turcocraţiei au înclinat şi spre noile curente filosofice 
apărute în Apus, care au dus la ideologii ateist- 
materialiste. 

În 1754 monahii de la Schitul Sfânta Ana s-au hotărât 
să dărâme biserica schitului pentru a construi una mai 
încăpătoare, iar pentru banii necesari ridicării noului 
lăcaş au apelat la donatori. Pentru pomenirea morților se 
făcea în fiecare sâmbătă priveghere, rânduială ce era 
respectată cu acrivie de secole în Sfântul Munte Athos. 
Crescând mult numărul donatorilor, adăugându-se tot 
mai multe pomelnice, monahii nu au mai avut timpul 
necesar pentru a merge la Carea, aşa cum obișnuiau în 
fiecare sâmbătă, pentru a-şi vinde rucodeliile și a 
cumpăra cele necesare schitului. Într-o astfel de situaţie 
unii au considerat că cea mai potrivită soluție pentru a 
ieşi din „impas” este să nu mai săvârșească slujba de 
pomenire sâmbăta, ci duminica după Liturghie“. Neofit 

Kavsokalivitul a criticat această pervertire a Tradiţiei de 
către cei de la Schitul Sfânta Ana“”, ceea ce a provocat 
disputa dintre progresiști şi tradiționalişti, ajungându-se 
la prigonirea celor din urmă. 

Odată cu această controversă avea să ia fiinţă o 
însemnată mişcarea athonită pentru întoarcerea la 
Tradiția autentică a Bisericii, cunoscută sub denumirea 
de Mişcarea colivazilor. Această mişcare urmărea 
reînnoirea vieţii monahale prin studierea scrierilor 
Sfinţilor Părinţi, a promovării tradiției isihaste și a desei 
împărtăşiri, respingerea influenţei eterodoxiilor apusene 
şi a tendinţelor iluministe ale vremurilor de atunci“; sau 
altfel spus, această mişcare a fost o încercare a 
monahilor athoniți tradiționaliști, dar şi a unora dintre 
semi-tradiționaliști, de a readuce la cursul său firesc 
viața monahală care se afla într-un continuu declin 
datorită progresiștilor din mănăstiri, ceea ce într-o 
anumită măsură au şi reușit. 

Persecutarea colivazilor 

Fiind prigonit de progresiştii athoniți, Neofit a fost 
nevoit să plece din Sfântul Munte (1759). A predat o 
vreme în şcolile din Chios şi Adrianopole, însă din 
cauza neînțelegerilor pe care le-a avut cu progresiştii 
greci s-a dus în Ţările Române“. Ostilitatea progresiş- 
tilor athoniți faţă de tradiționalişti, i-au determinat şi pe 
alți colivazi să părăsească Sfântul Munte. 

În 1772 patriarhul ecumenic Teodosie II (1769-1773) 
s-a implicat în controversă, recunoscând că săvârşirea 
parastaselor sâmbăta ţine de Tradiţia veche a Bisericii, 
dar era de părere că se pot face şi în zi de duminică, 

fiind de acord şi cu deasa împărtăşire promovată de 
colivazi; a ameninţat cu condamnări pe cei care continuă 
cu dezbinarea, însă această soluție a patriarhului nu a 
stins conflictul, de aceea în următorul an, dar cu referire 
numai la parastase, a încercat din nou să soluţioneze 
disputa; Câteva luni mai târziu următorul patriarh, 
Samuil I, a dispus ca la schituri şi chilii pomenirea 
morților să se facă după cum este orânduit la mănăstirea 
de care aparţin“. 

Împotriva celor care luptau pentru Tradiţia autentică a 
Bisericii, progresiștii din Athos s-au folosit de piraţii 
care acționau în acea zonă a Mării Egee, iar persecutarea 
Părinților colivazi avea să capete accente de cruzime, 
împlinindu-se cu athoniţii progresiști prorocia Sfântului 
Moise Arapul: „acolo unde s-a ars satana are să ardă şi 
el, adică acolo unde s-a biruit are să biruiască și el pe 
monahii cei leneși. Şi unde s-a înmulțit dreptatea o să se 
preaînmulțească păcatul, fiindcă o să se răcească 
dragostea multora. Cei din chinovii or să se plece spre 
urâciune, zavistie şi despărţire, neunire, împotrivă 
grăire, vrajbă şi până la ucidere”*”. Progresiștii de la 
Schitul Sfânta Ana s-au înțeles cu un pirat pentru 
uciderea colivazilor Paisie şi Teofan, ucidere ce s-a 
săvârşit în 25 mai 1773*%. Astfel monahii athoniţi care 
au „luptat pentru revenirea la Tradiţia Ortodoxă... [au] 
plătit cu sângele lor pentru această Tradiţie. Nu este 
exagerat să spunem că prezenta viața monahală din 
Grecia îşi datorează existenţa colivazilor, îndeosebi cea 
din afara Sfântului Munte. Fără [lupta dusă de] colivazi, 
vântul secularist al epocii ar fi măturat totul”**!. În lumea 


134 


progresistă uciderea celor doi colivazi a fost interpretată 
ca pe o răzbunare de la Dumnezeu împotriva unor 
eretici, spunându-se despre acel pirat că era un creştin 
care a ucis din zel dumnezeiesc pentru adevărul 
credinţei””. 

În aprilie 1774 antitradiţionaliştii au ţinut un sinod la 
Mănăstirea Cutlumuş, la care au participat doi foşti 
patriarhi, Chiril V al Constantinopolului şi Matei al 
Alexandriei, patru foști mitropoliți, doi mitropoliți în 
funcție şi doi episcopi, având alături aproape doua sute 
de călugări“. Comportamentul oscilant al celor doi foşti 
patriarhi arată uşurinţa cu care unii semi-tradiționaliști 
pot face compromisuri; Astfel, dacă la început l-au 
susținut pe Sfântul Auxentie, care respingea botezul din 
toate ereziile, în 1756 au dat o hotărâre care este în 
dezacord cu învățătura acestuia, ca apoi să ajungă, la 
sinodul din 1774 de la Mănăstirea Cutlumușş, să le 
acorde sprijin progresiștilor, în această ultimă ipostază 
cei doi se aflau de partea fostului lor adversar, ex- 
patriarhul Calinic, care s-a opus şi el Mișcării 
colivazilor“*. La sinodul de la Mănăstirea Cutlumuș 
antitradiționaliştii au susținut că ei şi dacă sunt în eroare, 
greşesc „într-o datină/ nu într-o dogmă, căci e mare 
diferenţa... Căci de multe ori obiceiul se schimbă se 
desființează”*5, însă prin aceasta n-au făcut decât să 
confirme că urmează celor despre care Sfântul Nil 
Athonitul a scris că s-au împotrivit rânduielilor lăsate de 
Sfinţii Părinţi“. Următorul sinod împotriva colivazilor a 
avut loc în 1776, sub conducerea patriarhului ecumenic 
Sofronie II (1774-1780), care 1-a anatemizat pe 

„Atanasie de Paros, Iacov din Peloponeze, Agapie din 
Cipru, Neofit Kavsokalivitul, Hrisostom Prodromitul și 
Nicodim Aghioritul”. 

În 1781 printr-o cerere de iertare, Sfântul Atanasie de 
Paros a opținut de la patriarhul Gavril IV (1780-1785) 
reintegrarea în cler“. Patriarhul Gavril IV s-a remarcat 
şi prin compromisul pe care l-a făcut faţă de ereticii 
papistaşi şi monofiziți, îngăduind ortodocşilor care 
locuiau în India să se căsătorească cu femei din 
comunitățile papistaşe sau monofizite, iar cununia să se 
facă după rânduiala ortodoxă“. În privinţa relaţiilor cu 
papistașşii, o asemenea decizie le părea firească 
progresiştilor, motivând o astfel de iconomie prin falsa 
idee a aceleiași credinţe; însă hotărârea patriarhului 
Gavril din 1782 îi viza şi pe ereticii monofiziţi, ceea ce 
arată că de la rânduielile liberale pentru primirea celor 
care părăseau ereziile din dorinţa de a fi ortodocşi, 
cărora li s-au recunoscut botezul, mirungerea, uneori 
chiar şi hirotonia, s-a trecut pe faţă la iconomii pentru 
cei care nu doreau să vină la Ortodoxie, progresiștii 
susținând astfel deschis săvârşirea unei taine pentru cei 
din afara Bisericii. 

În 1785 Gavril IV a condamnat în termeni duri 
scrierea Carte folositoare de suflet despre împărtăşirea 
continuă“. Câţiva ani mai târziu un alt patriarh, Neofit 
VII (1789-1794, 1798-1801), a susținut că această 
scriere nu contravine rânduielilor bisericeşti ci este de 
folos sufletesc“. 

Mişcarea colivazilor a depăşit granițele grecești, 
prezenţa Sfântului Paisie Velicikovski în Moldova a dus 

ŞI aici la o reînnoire a monahismului în duhul Părinților 
colivazi, la vieţuirea după rânduiala isihastă athonită 
care îşi are rădăcini în tradiţia Sfinţilor Neptici. Acest 
nou suflu pentru întoarcerea la Tradiţie avea să se 
răspândească prin ucenicii Sfântului Paisie în Ţănle 
Române şi în Rusia Ortodoxă, revigorând monahismul 
ortodox din aceste ţări. 

Repulsia din mediul progresist, dar şi dintr-o parte a 
celui semi-tradiționalist, faţă de Mişcarea colivazilor 
persistă şi în prezent; această mişcare este ori ignorată, 
ori incriminată de către autorii manualelor de istorie 
bisericească. Despre Părinţii colivazi a căror influență 
nu poate fi trecută sub tăcere, de obicei se omite că au 
aparţinut acestei mișcări“”, ba chiar se încearcă, cum e 
în cazul Sfântului Paisie Velicikovsky, punerea la 
îndoială a apartenenţei la această mişcare“. 

Concepţiile colivazilor despre modul primirii celor 
care vin de la eretici 

Colivazii au fost influenţaţi de controversa din acea 
vreme despre modul primirii ereticilor, mulți din ei 
cunoscând marea contribuție a Sfântului Auxentie în 
favoarea Tradiției autentice a Bisericii. O parte dintre 
colivazi erau de părere că este posibilă admiterea 
botezului eretic în anumite situații, dacă este corect după 
forma exterioară, aceasta plecând de la recunoașterea 
spuriului canon 7 Il Ecumenic şi a problematicului 
canon 95 II Trulan, alţii respingeau botezul tuturor 
ereticilor la fel ca Sfântul Auxentie, prin aceasta fiind în 
acord cu Tradiţia Apostolică şi învăţătura Sfântului 
Ciprian al Cartaginei. 

lerodiaconul Neofit Kavsokalivitul afirma că: „mai 
degrabă m-aş despărții de sufletul meu decât de 
hotărârea de nebiruit pe care Sinodul de la Carhidon a 
aşezat-o”%*, contrazicând astfel părerile progresiştilor, 
dar şi cartea Condamnarea stropirii în care se spune că 
hotărârea Sinodului din Cartagina de pe vremea Sfântul 
Ciprian a fost greşită*”. Dacă în cartea Condamnarea 
stropirii se susţine că ereticii care respectă forma 
adevăratului Botez au „dumnezeiescul botez”“%, pentru 
Neofit o asemenea părere este eronată: „nu trebuie 
gândit că Botezul cel după adevăr al canonului 47 
apostolic înseamnă doar întreita afundare în numele 
Tatălui şi al Fiului şi al Sfântului Duh, ci şi mărturisirea 
sănătoasă a Treimii”. Urmând canonului 68 apostolic, 
consideră că: „Freticii nici ortodocşi nu sunt, nici 
preoţi”S%%; de aceea tainele făcute de clericii eretici nu 
sunt valide: „Căci preoți mincinoși fiind ei potrivit 
canoanelor apostolice, mincinos este şi botezul 
acestora”%?. 

Neofit nu a crezut în autenticitatea canonului 7 
atribuit de unii Sinodului II Ecumenic, dovedind că a 
fost adăugat mai târziu la canoanele acestui sinod“. A 
studiat şi problema autenticităţii canonului 95 II Trulan, 
constatând că ambele canoane sunt „false şi 


mincinoase”S”!; crede însă că este nevoie de o cercetare 


mai amănunţită pentru canonul 95 II Trulan“”. 
Încercarea profesorului Gheorghe Metallinos de a 

prezenta ca nefondată poziția lui Neofit despre cele două 

canoane, este departe de a fi o reuşită, argumentele lui 


rezumându-se la a aminti de Sinodul VII Ecumenic la 

care au fost invocate „Actele originale ale Sinodului [II 
Trulan]”*”, că „în al 6 - lea proces verbal se declară 
categoric că Sinodul al VI — lea Ecumenic «a dat 
canoane... până la o sută două»”"”*, ceea ce ar însemna 
recunoașterea canonului 95. Profesorul G. Metallinos 
nu a observat că „Actele originale ale Sinodului [II 
Trulan]”, din care s-a citit la Sinodul VII Ecumenic, nu 
erau autentice. Așa cum este scris în al IV-lea proces 
verbal al Sinodului Ecumenic din 787, după ce s-a citit 
canonul 82 al Sinodului II Trulan, egumenul Sava al 
Studionului şi-a arătat nedumerirea în legătură cu acel 
„document” din care s-a citit: „De ce s-a citit acest 
canon dintr-un sul, şi nu dintr-o carte?”%5, răspunsul 
patriarhului Tarasie a fost: „Fiindcă aceasta este 
versiunea originală la care au subscris Părinţii”, iar 
după ce s-a citit respectivul canon şi dintr-o carte, 
patriarhul Tarasie a spus: „Sunt unele persoane ce suferă 
de ignoranță, care simțindu-se ofensate de aceste 
canoane au întrebat: «Sunt acestea cu adevarat 
canoanele celui de-al şaselea Sinod?» Trebuie ştiut că 
cel de-al şaselea mare şi Sfânt Sinod Ecumenic s-a 
întrunit sub Constantin împotriva celor care au susținut o 
singură voință şi o lucrare în Hristos; după ce acești 
Părinţi i-au dat anatemei pe eretici şi au arătat limpede 
credinţa ortodoxă, s-au întors acasă în al paisprezecelea 
an [de domnie] al lui Constantin. După patru sau cinci 
ani de la acel eveniment, aceiaşi Părinți, adunaţi din nou 
de către Iustinian, fiul lui Constantin, au dat canoanele 
menționate mai sus. Nimeni să nu se îndoiască în 
privinţa acestora, deoarece aceiaşi Părinți care au 

subscris sub Constantin au fost aceiaşi care sub Iustinian 
au semnat în acest sul pe care-l vedeţi, după cum reiese 
din asemănarea exactă a scrisului de mână”. Din cei 
174 de Părinți care au participat la al şaselea Sinod 
Ecumenic, la Sinodul II Trulan au fost prezenţi doar 
43%5, de aceea afirmaţia că „aceiaşi Părinţi care au 
subscris sub Constantin au fost aceiaşi care sub lustinian 
au semnat în acest sul”, nu corespunde adevărului 
istoric; Astfel respectiva „versiune originală”, ce conţine 
semnăturile aceloraşi care „au subscris sub 
Constantin”, nu este autentică. În textul din al VI - lea 
proces verbal al Sinodului VII Ecumenic, la care face 
trimitere profesorul G. Metallinos“*!, se repetă cele 
afirmate de patriarhul Tarasie în baza acelei „versiuni 
originale”: „în cazul celui de-al VI - lea Sinod 
Ecumenic... după ce s-a pronunțat hotărârea împotriva 
celor care au susținut o singură voința în Hristos 
Dumnezeul nostru şi, într-adevăr, după ce Constantin, 
împăratul de atunci, din a cărui ordin, prin voinţa 
providenţei lui Dumnezeu, s-a adunat acel Sinod, a 
plecat din această viaţă, fiul său Iustinian a preluat 
conducerea, iar aceiaşi Părinţi care fuseseră adunaţi 
acolo [La Sinodul VI - Ecumenic], s-au adunat din nou 
după patru sau cinci ani prin bunăvoința dumnezeiască, 
dând până la o sută două canoane pentru o mai bună 
chivernisire a treburilor Bisericii”%?. 

Părerile despre Sinodul II Trulan, că s-a ţinut la patru 
sau cinci ani după Sinodul Ecumenic din 680-681 sau că 
la acest sinod s-au dat o sută două canoane, sunt 
infirmate de unii Sfinţi Părinţi. Datarea Sinodului II 

Trulan la patru sau cinci ani după Sinodul VI Ecumenic 
este contrazisă de Sfântul Teofan Mărturisitorul: 
„Trebuie ştiut că în zadar flecăresc unii spunând că 
definițiile pe capitol ale celui de-al şaselea Sinod, care 
sunt socotite de ei renumite, s-au făcut după patru ani. 
Căci, precum sunt dovediţi că mint în toate, se dovedeşte 
că nici despre aceasta nu spun nimic adevărat”; iar 
numărul de o sută două canoane este infirmat de Sfântul 
Simeon Metafrastul, care atribuie Sinodului II Trulan 
optzeci şi opt de canoane“. 

Problema autenticităţii canonului 95 II Trulan se 
complică şi mai mult prin faptul că are mai multe 
variante care se contrazic, în partea despre cea de-a treia 
categorie de eterodocşi care sunt acceptaţi prin 
anatemizarea eresului şi prezentarea unui libel de 
credință“, acest fapt fiind omis de către profesorul G. 
Metallinos. 

În privinţa Euharistiei Neofit a susţinut pentru o 
vreme părerea eronată că în Euharistie Trupul lui Hristos 
nu este cel după Înviere, ci este coruptibil şi muritor cum 
a fost înainte de Răstignire“*, având pe acest subiect o 
controversă  epistolară cu Nichifor Theotokis şi 
Evghenie Vulgaris, în anii 1770-1771%; Erau însă 
colivazi care susțineau ideea că în Euharistie Trupul şi 
Sângele Domnului sunt ascunse sub accidentele pâinii şi 
vinului, urmându-i prin aceasta lui Ghenadie Scholarios. 

Sfântul Nicodim Aghioritul (1749-1809) este 
împotriva acceptării botezului papistaş“5. Deşi susţine 
că poate fi primit prin iconomie în anumite condiţii 
botezul făcut în afara Bisericii, pe de altă parte înclină să 

le dea dreptate acelora care cer botezarea tuturor celor 
botezați de eretici, atunci când vin la Biserică: „cei de 
eretici botezați, sau hirotonisiţi, nici măcar creştini pot a 
fi cu acest ereticesc botez, sau mai bine a zice spurcare, 
Nici ierei şi clerici, cu această ereticească hirotonie. 
Pentru aceasta fără primejdie unii ca aceştia şi se 
botează de ierei dreptslăvitori”“”; „Mai drept însă este, 
şi mai sigur a se boteza, fiindcă botezul tuturor ereticilor 
este întinăciune, şi nu botez, după tâlcuirea Canoanelor 
46, 47, 68 apostoleşti”*”, din această cauză este criticat 
că a vrut să dea dreptate ambelor părţi”. 

Sfântul Paisie  Velicikovski nu admite botezul 
papistaşilor şi uniaților: „Numai pentru însuşi Botez îţi 
voi vorbi ţie (şi din Scripturi), fără de care nu poate avea 
nimeni nădejde de mântuire. Şi te voi întreba pe tine, 
sunt oare râmlenii |papistașii] creştini, dacă îşi fac cruce, 
după cum le-a dat lor papa, născocit-a încă un om 
nenorocit, teologul cu minte deşartă Toma Acvinatul, 
adică picurarea, stropirea - scuipat cu sare amestecat - şi 
alta, a papei, nouă tăietură, precum limpede pentru 
aceasta spune anonima cărticică, numită Lumină celor 
din întuneric. Vezi oare că râmlenii nu sunt creştini?... 
Căci Pravilele Sfintelor Soboare din toată lumea 
poruncesc ca acei botezați printr-o scufundare a-i boteza 
ca pe elini, căci toţi sunt eretici - pentru că despre aceşti 
întru totul ticăloşi ce alta să se spună”“”. De aceea 
Sfântul Paisie îi boteza pe papistaşii și uniaţii care 
doreau să treacă la ortodocși: „Preacuviosul, asupra 
tuturor celor care veneau de sub stăpânirea papei 
săvârşea această mare taină a Botezului, fără nici o 

împiedicare sau îndoire, ca pe o prea de nevoie la 
mântuirea omului”*%. 

Perioada secolului XIX 

Prin 1800 Stylianos Vlasopoulos, în răspunsul către 
un iezuit care se plângea de faptul că o parte din preoții 
ortodocşi nu recunoșteau botezul papistaş, scria: „Să-i 
apăr acum pe greci de acuzaţia pe care o aduci asupra 
lor, că ei cred că botezul latinilor nu este valid. Nu, 
prietene, nu-ți fac această nedreptate. Spui la punctul 74 
din scrisoarea ta că: «unii dintre preoţii răsăriteni, fie din 
răutate, fie din neștiință, reproşează italienilor că nu au 
botezul valid». Dar aceşti preoţi nu constituie doar ei 
Biserica Greacă. Biserica noastră nu a crezut niciodată, 
nici măcar în vis, că botezul latinilor nu este valid”**%; 
astfel progresistul Vlasopoulos ignoră până şi cele 
petrecute în secolul precedent în privința respingerii 
botezului eretic, îndeosebi cel al papistaşilor. Despre 
Euharistie Vlasopoulos spune că papistaşii au aceeaşi 
învățătură ca și ortodocșii: „Atât greci cât şi latinii cred, 
aşa cum a crezut de la început toată Biserica, potrivit 
învăţăturii drepte despre modul prefacerii euharistice, că 
pâinea aceasta este Trupul lui lisus Hristos, iar acest vin 
este Sângele Lui, încât nici o parte nu se îndoiește cu 
privire la cealaltă”. Dimpotrivă, părerea papistaşilor 
despre păstrarea accidentelor pâinii şi vinului după 
sfințire nu se regăsește în învățătura ortodoxă. 

Încă din secolul XVII a fost promovată în 
protestantism ideea că unitatea de credinţă este posibilă 
în baza unui minim dogmatic“. În secolul XIX au avut 
loc schimbări majore în lumea protestantă, a încercărilor 
de apropiere dintre grupările protestante prin punerea în 
aplicare a minimalismului doctrinar. În urma activităţilor 

de „evanghelizare” a păgânilor, protestanții au ajuns la 
concluzia că era necesară conlucrarea între misionarii 
diferitelor secte pentru o mai mare eficiență în 
răspândirea protestantismului“”, ceea ce a dus la apariţia 
unor organizaţii protestante de „evanghelizare”. Prima 
de acest fel, în care s-a pus în practică minimalismul 
dogmatic, a fost Alianța Evanghelică ce s-a constituit la 
anul 1846, având la bază o doctrină în 9 puncte“. 

Mişcarea de la Oxford a dat o nouă direcţie în sfera 
unionismului pseudo-creştin, în sensul unei unificări mai 
largi. Anglicanii unioniști și-au propus ca obiectiv 
ajungerea la comuniune cu papistaşii, după care s-au 
arătat preocupați şi de realizarea comuniunii cu 
ortodocşii; apare astfel feoria ramurilor (Branch 
Theory), potrivit căreia „Biserica” este formată din patru 
ramuri: papistaşă, ortodoxă, anglicană, protestantă, care 
doar împreună deţin adevărul de credinţă întreg, ceea ce 
înseamnă că fiecare îl are doar parțial. Realitatea este că 
numai în Ortodoxie se află adevăratele dogme, pe când 
protestanții, fie ei și anglicani, şi papistaşii nu sunt de 
partea adevărului descoperit de Dumnezeu, aflându-se 
printre cei „care au schimbat adevărul lui Dumnezeu în 
minciună "(Ro. 1,25) prin „petele dogmelor lor rău 
credincioase”*”. La conferințele mișcării unioniste 
anglicane din 1866, 1886 şi 1888, a fost promovată 
ideea refacerii unității „ creştine”. 

Aceste schimbări fundamentale din lumea protestantă 
au avut impact în mediul progresist din Răsărit, 
impulsionându-i pe progresiști spre relații și mai 
apropiate cu ereticii, fapt dovedit şi din compromisurile 

din ce în ce mai grave cu aceştia în privinţa tainelor şi 
ierurgiilor. 

Tradiționaliștii, uneori şi o parte din semi-tradiționa- 
liști, au urmat Tradiţia veche a Bisericii, respingând 
tainele ereticilor. 

În 1831 patriarhul ecumenic Constantin I (1830-1834) 
a dat o hotărâre prin care preoţii ortodocşi să poată face 
sfeştanii în locuinţele monofiziţilor armeni”. 

Patriarhul ecumenic Antim VI (1845-1848, 1853- 
1855, 1871-1873) nu a recunoscut botezul celor aflați 
sub ascultarea papei. În 1845 mitropolitul uniat Macarie 
de Diyarbakr din Siria împreună cu o parte din cei aflați 
în jurisdicția sa au fost primiţi în Biserica Ortodoxă prin 
botezare'%?, ceea ce arată că nici în secolul XIX 
progresiştii nu au reuşit să se impună tot timpul la nivel 
de Patriarhie Ecumenică. 

Patriarhului Antim VI i se datorează cunoscuta 
Epistolă Enciclică a Bisericii Una Sfinte Sobornicească 
și Apostolească către ortodocşii de pretutindeni, din 5 
mai 1848, ca răspuns la enciclica Către orientali a 
papei Pius al IX-lea (1846-1878). Enciclica lui Antim 
VI, a cărei menire era să-i întărească pe ortodocşi în 
credință pentru a nu cădea pradă prolezitismului 
papistaş, cu siguranță a contribuit şi la lămurirea unor 
eterodocşi despre adevărul Ortodoxiei, determinându-i 
pe unii să devină drepteredincioşi. În enciclică erezia 
papistă este prezentată a fi la fel de gravă ca şi 
arianismul, papistaşii fiind consideraţi „apostați de la 
credința lor cea strămoşească””*. Cei din Apus s-au 
abătut de la adevărata credinţă prin inovaţia Filiogue, de 

la care au ajuns apoi şi la alte rătăciri: „odată introdusă 
în Bisericile din Apus, fie a născut făpturi de ruşine, fie 
a atras după sine alte inovaţii... ca: stropire în loc de 
botez, refuzarea sfântului Potir laicilor, ridicarea uneia 
și aceleiaşi pâini frânte, dar folosirea de hostii, azimă în 
loc de pâine, lăsarea din liturghii a binecuvântării, 
adică a dumnezeieştii chemări [epicleza]... vicariatul lui 
Hristos în persoana papei şi celelalte, înlăturând astfel 
tot tipul vechi apostolic aproape al tuturor tainelor și al 
întregii învățături, pe care-l ţinea vechea sfânta și 
dreptceredincioasă Biserică a Romei, pe atunci mădular 
prea cinstit al Sfintei Biserici Catolice şi Apostolice””%. 

În 1851 patriarhul Constatinopolului Antim 1V (1840- 
1841, 1848-1852) i-a refuzat anglicanului William Pal- 
mer (1803-1885), ideolog al feoriei ramurilor, cererea 
de a fi primit în Biserica Ortodoxă fără a fi botezat, fapt 
ce l-a determinat pe acesta să treacă la papistaşi'%. 

În 1856 un anglican a fost botezat la primirea în 
Biserica Ortodoxă”. 

În 1860, în timpul patriarhului ecumenic Joachim II 
(1860-1863, 1873-1878), 50000 de uniați sirieni, din 
aceeaşi comunitate din care a plecat în 1845 mitropolitul 
Macarie, au fost acceptaţi prin Mirungere'%. Faptul că 
progresistul Ioachim II a decis pentru acei uniaţi să fie 
primiţi fără a fi botezați, după ce cu cinsprezece ani în 
urmă o parte din uniaţii din aceeaşi comunitate au fost 
integrați în Biserică prin botezare de către patriarhul 
Antim VI, demonstrează că felul în care sunt admişi cei 
care vin de la eretici este în funcţie de orientarea, 

tradiționalistă sau progresistă, a celor care la un moment 
dat se află într-o poziţie de decizie în ierarhia Bisericii. 

În însemnările progresiştilor patriarhul Antim VI este 
defăimat'”, pe când Ioachim II este prezentat ca fiind 
înțelept atribuindu-i-se în mod fals meritul de aducerea 
în Biserica Ortodoxă a mii de uniaţi sirieni". Realitatea 
este că aceia care vin de la erezie la Biserica lui Hristos, 
fac aceasta în principal datorită descoperirii adevărului 
din învăţătura de credință ortodoxă, învățătură a cărei 
importanţă a fost susținută întotdeauna de tradiționalişti, 
de cele mai multe ori și de semi-tradiționaliști, şi 
relativizată de progresiști. 

Patriarhul progresist Grigorie VI (1835-1840, 1867- 
1871) a spus că aplicarea iconomiei nu trebuie să încalce 
normativele ortodoxe: „nu ne este îngăduit nouă celor 
cărora Dumnezeu ne-a încredinţat respectarea exactă a 
legilor sfinte, de a le lăsa să se piardă (anume să le 
înlăturăm, să le  dispreţuim) sub motiv de 
«iconomie»””!!, însă în 1869 Patriarhia de 
Constantinopol sub conducerea sa a decis ca preoţii 
ortodocşi să poată face slujba de înmormântare pentru 
eretici în general”!?, iar în următorul an a hotărât ca 
preoţii ortodocşi să poată cununa cupluri de monofiziţi 
armeni''* şi să-i cuminece pe cei din această erezie care 
sunt în pericol de moarte”!?. Astfel de la cununiile pentru 
cuplurile mixte”'*, progresiştii au trecut la săvârşirea 
cununiei și pentru cuplurile de eretici. Cununiile făcute 
pentru cuplurile formate din eretici, ca şi cele pentru 
cuplurile mixte, sunt nule, iar cuminecare ereticilor de 

către ortodocși este o încălcare a poruncii Domnului 
(Mt.7,6). 

În 1870 arhiepiscopul Alexandru al Tinosului a 
botezat şi hirotonit un cleric venit de la gruparea 
protestantă episcopală din America”. 

În 1879 Patriarhia Ecumenică, avându-l în frunte pe 
progresistul Joachim III (1878-1884, 1901-1912), care I- 
a avut ca mentor pe patriarhul Ioachim II, a hotărât ca în 
lipsă de clerici monofiziți armeni, preoţii ortodocşi să 
facă pentru cei din această erezie botezul, cununia și să-i 
cuminece pe cei muribunzi”!”. 

În 1881 progresiștii din Biserica Ortodoxă Română au 
dat un Regulament prin care s-a permis o comuniune 
parţială cu ereticii, la ierurgii şi taine''5. Prevede ca 
preoţii ortodocşi să oficieze pentru eretici slujbe în 
locuinţele acestora şi de înmormântare după rânduiala 


ortodoxă”'”; să cunune cuplurile mixte, iar copiii lor să 


facă parte din Biserica Ortodoxă”; să binecuvinteze 
căsătoriile civile ale cuplurilor de eretici, cu condiţia ca 
acele cupluri să-şi boteze copiii la ortodocşi şi să-i 
crească în credinţa ortodoxă”; să-i boteze pe copiii 
eterodocşilor „atunci când părinţii eterodocși ar cere ca 
fiii lor să fie botezați după rânduiala ortodoxă”, cerința 
fiind ca acei copii să devină ortodocși 7. Este de 
remarcat că faţă de progresiştii români, Patriarhia 
Ecumenică, aflată sub conducerea lui Ioachim III, nu a 
pus nici o condiţie pentru botezarea copiilor de eretici de 
către preoții ortodocşi '%; de fapt asemenea condiţionări 
se bazează pe încredere, ori este naiv a crede că cei aflați 


într-o credință rătăcită sunt dispuși să-și formeze copiii 

în credința ortodoxă, ei nerecunoscând Ortodoxia ca 
fiind adevărata credință, dorind pentru copiii lor ceea ce 
ei cred că este mai „bun”. 

Secolul XX — ecumenismul 

Progresiştii din trecut sunt  înaintemergătorii 
ecumenismului „ortodox” modern, prin concesiile faţă 
de pseudo-creştini nu au făcut decât să pregătească 
terenul pentru conlucrarea cu ereticii a generațiilor de 
progresiști de mai târziu, în scopul realizării unei uniuni 
paneretice. 

Ceea ce este cunoscut din secolul XX sub denumirea 
de „ecumenism ortodox” este de fapt o nouă etapă a 
manifestării liberale, din ce în ce mai radicale, împotriva 
Dreptei Credinţe din partea „ortodocșilor” din sfera 
progresistă, în neostenita lor încercare de a surpa din 
interior Biserica lui Hristos. Contribuţia progresiștilor 
„ortodocşi” din secolul XX la formarea organizațiilor 
ecumeniste şi aderarea lor la acestea, nu a însemnat 
pentru ei altceva decât oportunitatea de a urma într-un 
cadru organizat scopul din totdeauna al progresiştilor: 
relaţii cât mai apropiate cu ereticii, chiar şi dacă aceasta 
înseamnă situarea în afara Ortodoxiei. 

Progresiştii secolului XX sunt adepţii tradiției 
liberale ce s-a format în trecut, pe care au şi dezvoltat-o 
în relaţiile lor cu grupările eretice. Spre exemplu, ideea 
aceleiaşi credinţe, pe care predecesorii lor au folosit-o în 
scopul apropierii de papistași, au extins-o şi în privința 
sectelor monofizite. 

De mediul ecumenist au fost atrași și o parte din semi- 
tradiționalişti, care au crezut că participarea la mişcarea 
ecumenică are un caracter misionar”, cu timpul unii 
dintre ei au trecut de partea progresiștilor, nemaiavând 
conştiinţa păstrării cu acrivie a învățăturii de credință 

ortodoxă, iar alții, după ce mai târziu au înţeles că 
ereticii din organizațiile ecumeniste nu sunt interesaţi de 
adevărata credinţă, au denuţat ecumenismul ca erezie”. 

Contribuţia progresiştilor „ortodocşi” la mișcarea 
pentru unire pseudo-creştină 

La începutul secolului XX ideologia unionistă 
protestantă era larg răspândită în rândurile progresiștilor 
din Răsăritul ortodox, iar odată cu acţiunile desfășurate 
de aceștia în vederea realizării scopului unionist, s-au 
amplificat şi compromisurile faţă de eretici în privinţa 
tainelor şi ierurgiilor. 

În 1902 patriarhul ecumenic Joachim III (1878-1784, 
1901-1912) a emis o enciclică în care a propus o mai 
mare apropiere de grupările eterodoxe din Apus, în 
vederea unei posibile uniri mai târziu, cerându-le 
Bisericilor Ortodoxe locale părerea despre aceasta: 
„Asemenea este plăcut lui Dumnezeu... a cere părerea 
Bisericii Autocefale asupra raporturilor noastre cu cele 
două mari vlăstare ale creștinismului (T&v 5vo ueyăiov 
TOD XpIoTiaviouod &vasevâpâ6ov), adică cu Bisericile 
catolică şi protestantă. Știut este că în Biserica noastră, 
unirea cu noi, în credinţa ortodoxă a acelor Biserici şi a 
tuturor celor ce cred în Hristos, este o dorință pioasă... să 
găsim punctele de întâlnire şi de atingere sau diferență, 
pe care le-am putea trece cu vederea...., până când se va 
împlinii cuvântul Domnului şi Mântuitorului nostru lisus 
Hristos despre o turmă şi un Păstor”"%. Astfel, de la 
practica liberală a administrării Tainelor pentru eretici ”, 
progresistul Ioachim III a trecut la promovarea teoriei 
ramurilor, „cele două mari vlăstare ale creştinismului”, 

şi la susținerea, prin „punctele... de diferenţă, pe care le- 
am putea trece cu vederea”, ereziei minimalismului 
doctrinar. 

Dacă în trecut între cele două facțiuni de progresiști, 
filopapistaşi și filoprotestanți, au existat disensiuni, 
fiecare căutând să-şi impună agenda proprie în relațiile 
Patriarhiei Ecumenice cu grupările eretice din Apus, 
enciclica lui Ioachim III arată că a avut loc o schimbare 
de paradigmă în sfera progresistă, nici una din facțiuni 
nemaifiind ostilă unirii cu vreuna din grupările eretice 
apusene. 

În 1903 Biserica Greciei lăsa la latitudinea clericilor 
din diasporă folosirea iconomiei faţă de eterodocşi, fiind 
permise căsătoriile mixte'*. 

În 1904, într-o altă enciclică cu tentă unionistă, 
Ioachim III s-a referit din nou la posibilitatea unirii cu 
ereticii apuseni, plecând de la falsa premisă că aceştia 
sunt „creştini” şi ar avea credinţa în „Sfânta Treime”, 
cu toate că atât papistaşii cât şi protestanții sunt în afara 
Creștinismului, datorită rătăcirii Filiogue ei nu susţin 
dogma Sfintei Treimi decât numai nominal, în realitate 
sunt pnevmatomahi şi diteişti. 

În 1908 patriarhul Ierusalimului, Damian (1897- 
1931), a spus despre botezul anglicanilor că este valid 
prin iconomie'”. 

În 1910 mitropolitul Rafail din Biserica Ortodoxă 
Siriană din America, luând ca exemplul decizia 
Patriarhiei Ecumenice din 1879, a dat o hotărâre 
asemănătoare față de anglicani, permiţând în plus 


spovedirea şi înmormântarea ”*!. 

Tot în 1910 a avut loc în lumea protestantă Conferinţa 
misionară mondială de la Edinburg, care a avut ca 
slogan „Evanghelizarea lumii în această generaţie”, fiind 
considerată de ecumenişti „actul de naştere al mişcării 
ecumenice moderne”. 

În 1917 arhimandritul //arion, ce avea să fie arhiepis- 
copul Crutiţelor, într-o scrisoare adresată protestantului 
unionist Robert Gardiner, şi-a exprimat părerea că 
ereticii pot fi primiţi în Biserică prin spovedire, fără a fi 
botezați iar clericii lor fără a mai fi hirotoniți”. 

La începutul anului 1919 un grup de protestanți 
unionişti din America au vizitat Constantinopolul, 
Athena, Sofia, Bucureştiul, Belgradul, Alexandria, 
lerusalimul şi Damascul pentru a invita Biserica 
Ortodoxă să participe la o conferință unionistă, alături de 
grupările „creştine” din lume, conferinţă care avea să se 
țină în 1920 la Geneva: „Conferința propusă va fi 
mondială în caracterul şi compunerea ei. Scopul ei este 
să cuprindă reprezentanți ai tuturor comunităților din 
Răsărit şi din Apus, unite în aceeași credință comună a 
întrupării nemuritorului Fiu al Domnului”. Ortodocșii 
nu au „aceeași credință comună a întrupării” cu ereticii, 
spre exemplu luteranii sunt monofiziţi iar reformaţii au o 
hristologie nestoriană. Părerea protestanților despre 
aceeași hristologie se întemeiază pe minimalismul 
doctrinar, care pentru ei este ceva obişnuit. 

În şedinţa sinodului Patriarhiei Ecumenice din 10 
ianuarie 1919,  progresistul Dorotei  Mammelis, 
mitropolit de Prusa și locţiitor de patriarh (1918-1921), a 
susținut unirea cu unele grupări din afara Bisericii: 

„Cred că a venit timpul ca Biserica Ortodoxă să ia în 
serios problema unirii cu alte Biserici creştine, îndeosebi 
cu Bisericile Anglicană, Vechea - Catolică şi cu cea 
Armeană”. A fost formată o subcomisie, din care a 
făcut parte mitropolitul de  Seleucia Gherman 
Strenopoulos, care să realizeze un studiu în această 
privinţă. În urma acelui studiu subcomisia a prezentat un 
raport care a fost aprobat în şedinţa sinodului din 19 
noiembrie 1919. În baza acelui raport progresiştii din 
Patriarhia Ecumenică au emis cunoscuta enciclică din 
1920”. În această enciclică a progresiştilor se susţine ca 
fiind posibilă comuniunea (kowovia) dintre grupările 
eretice, numite de ei „Bisericile creştine” sau „Bisericile 
lui Hristos”, la care să fie parte şi Biserica Ortodoxă, 
chiar dacă sunt diferenţe dogmatice: „Biserica noastră 
susține că apropierea dintre diferitele biserici creştine şi 
comuniunea dintre ele nu sunt împiedicate de către 
diferenţele doctrinale ce există între ele”. Pentru 
autorii enciclicii celelalte „Biserici” fac parte din 
Biserica lui Hristos: „mai presus de toate, dragostea ar 
trebui să înflăcăreze şi să întărească Bisericile, astfel 
încât ele ar trebui să nu se mai considere unele pe altele 
ca străine şi externe, ci ca înrudite şi ca fiind parte a 
aceleiaşi case a lui Hristos şi «împreună moștenitoare şi 
mădulare ale aceluiaşi trup şi împreună părtaşi ai 
făgăduinţei lui Dumnezeu în Hristos lisus» (Efeseni 3, 
6)”. Ereticii nu sunt „parte a aceleiaşi case a lui 
Hristos”, deoarece, aşa cum arată Sfinţii Părinţi, numai 
cei drepteredincioşi „îşi sălăşluiesc ca într-o casă 
[Biserică] vieţuirea”"*, sălăşluire care „nu e trupească, 

ci constă în statornicirea cugetării (yvouns) [în dogmele 
ortodoxe] şi a vieţii virtuoase”'*; cugetare de care 
ereticii find străini sunt „scoşi...din casa sfântă şi 
dumnezeiască, adică din Biserică”. Părerea că ereticii 
pot fi „parte a aceleiaşi case a lui Hristos” este proprie 
protestanților. În falsa eclesiologie protestantă, în cadrul 
așa-zisei „Bisericii adevărate nevăzute”””, identificată 
de protestanți cu „Biserica Universală”, se consideră că 
se află membrii diferitelor „Biserici confesionale”, în 
pofida deosebirilor de doctrină; de aceea pentru adepții 
grupărilor protestante, din „Biserica Universală” fac 
parte şi cei consideraţi de ei eterodocşi: „credincioşii 
adevăraţi pot fi găsiţi chiar şi în bisericile eterodoxe””*. 
Afirmația că textul scripturistic „împreună părtaşi ai 
făgăduinței lui Dumnezeu în Hristos lisus” (Ef. 3, 6) îi 
are în vedere şi pe eretici, este o deformare a adevărului 
din Sfânta Scriptură, deoarece ereticii fiind 
răucredincioşi, mai bine zis necredincioși, au ca şi 
păgânii credința în dumnezei falși, de aceea cei 
drepteredincioşi nu au nici o părtăşie cu aceştia (II Cor. 
6,15). Numai cei care sunt în adevăr, sunt uniți cu 
Dumnezeu şi între ei: „dacă umblăm în lumină... atunci 
avem părtăşire unul de altul” (| 1n.1,7), pentru că 
„adevărul... uneşte pe oameni cu Dumnezeu şi 
întreolaltă””*, ceea ce nu se întâmplă la eretici, deoa- 
rece „e cu neputinţă ca cei ce nu s-au unit mai înainte cu 
Dumnezeu prin bună înţelegere şi cuget drept, să 
poată conveni între ei prin liberul arbitru”. Toate 
acestea arată cum în lumea progresistă „ortodoxă”, de la 
concesii privind modul de primire a ereticilor, s-a trecut 

fățiş la relativizarea importanţei dogmelor pentru 
apartenenţa la Biserică. 

În enciclică, contrar Tradiţiei Bisericii, se propune 
„reglementarea între diferitele confesiuni a chestiunii 
căsătoriilor mixte”. 

Autorii enciclicii îi desconsideră pe tradiționalişti, 
susținând că fidelitatea faţă de Tradiţia veche a Bisericii 
ține de „prejudecăţi, practici şi pretenţii învechite”. 
Ori, învățătura de credință ortodoxă apărată de 
tradiționalişti nu este deloc învechită ci mereu actuală, 
fără păstrarea intactă a Ortodoxiei Biserica nu poate 
exista. 

Slugărnicia progresiștilor „ortodocşi” faţă de ereticii 
protestanți în susținerea curentului unionist, nu i-a 
împiedicat pe protestanți să-şi arate disprețul față de 
aceştia atunci când şi-au permis să aibă păreri conforme 
cu Tradiţia Bisericii Ortodoxe. În 1920, la conferinţa 
unionistă mondială de la Geneva, mitropolitul Ştefan al 
Sofiei subliniind importanța succesiunii apostolice în 
Biserică, „că adevărata Biserică este numai acolo unde 
ierarhia posedă succesiunea apostolică şi că fără aceasta 
nu poate fi vorba decât de comunități religioase, 
majoritatea delegaților protestanți au părăsit sala în semn 
de protest””%, 

În 1922 Patriarhia Constantinopolului, sub conducerea 
progresistului Meletie IV Metaxachis, a recunoscut 
hirotoniile ereticilor anglicani'”, aveau să fie apoi 
„Vvalidate” de către Patriarhia Ierusalimului şi de 
Arhiepiscopia Ciprului la anul 1923'%, la 1930 de 
Patriarhia Alexandriei”, în 1935 de către patriarhul 

Bisericii Ortodoxe Române, Miron Cristea'?; iar din 
anul 1939 au fost admise și de Biserica Greciei'”, ocazie 
cu care progresistul Hamilcar Alivisatos (1887-1969) a 
afirmat că se poate extinde iconomia şi la celelalte taine, 
încât anglicanii şi ortodocşii să-şi acorde reciproc 
tainele: „Recunoscând în principal  hirotoniile 
anglicanilor este permis, prin extensia iconomiei, ca pe 
de o parte să fie acordate Tainele și binecuvântările 
Bisericii noastre membrilor Bisericii Anglicane, pe de 
altă parte aceeaşi asistență religioasă trebuie acordată 
membrilor Bisericii noastre din partea clericilor 
anglicani, în locurile în care lipsesc clericii ortodocși”'**. 
Această părere susținută de progresistul H. Alivisatos 
este străină de Ortodoxie, deoarece, prin acordarea 
Tainelor Bisericii unora care nu renunţă la erezie şi prin 
primirea de către ortodocşi a tainelor ereticilor, se pune 
în mod evident semnul egal între Biserica lui Hristos şi 
pseudo-biserica ereticilor în privinţa lucrării sfinţitoare. 
O altă rătăcire a acestui progresist este despre relația 
cu papistaşii. Alivisatos spune că până la anul 1054 
deosebirile dintre Ortodoxie şi papism nu au afectat 
unitatea eclesială'”, caz în care ar fi existat și o 
recunoaștere a tainelor papistașilor/filioquiştilor. Acesta 
propune realizarea unirii dintre ortodocşi şi papistași, 
chiar dacă între ei sunt deosebiri dogmatice, după 
modelul unității presupuse de el că a existat înainte de 
1054'*. Teoria acestuia este falsă, deoarece comuniunea 
nu a existat în mod oficial încă din anul 1009, când 
patriarhul Constantinopolului a aflat despre episcopul 
Romei că a devenit eretic”, iar urmarea a fost că 

ortodocşii nu au mai recunoscut validitatea tainelor celor 
din Apus, aşa cum reiese din cele petrecute în 1054; 
unul din „argumentele” lui Humbert pentru care i-a 
excomunicat pe ortodocşi a fost faptul că nu admiteau 
botezul papistaşilor'*. 

În 1925 a avut loc la Stockholm conferința 
organizaţiei unioniste Viaţă şi acțiune (Life and 
work)'”, la care au participat progresiști din Patriarhia 
Ecumenică,  patriarhiile Ierusalimului, Alexandriei, 
Serbiei, României, precum și din Cipru, Bulgaria și 
Grecia'%. Progresistul Gherman Strenopoulos, la acea 
vreme mitropolit de Tyateira şi Marea Britanie (1922- 
1951), despre care se spune că a fost „unul dintre 
pionierii Mișcării ecumenice şi unul dintre cei mai mari 
ecumenişti”"“!, a declara în cadrul conferinţei că în afară 
de unitatea fiecărei „Biserici confesionale” ar exista o 
unitate mai largă: „E de datoria noastră să cultivăm şi să 
dezvoltăm ideea acestei unități mai largi anume că în 
timp ce fiecare Biserică alcătuieşte cu membrii ei un 
trup, în acelaşi timp să fie considerată membră a unui 
trup mai mare, toate aceste membre alcătuind Trupul cel 
unul al Domnului nostru după minunatele cuvinte ale 
Apostolului Pavel: «Căci precum trupul unul este, şi are 
mădulare multe, iar toate mădularele trupului, multe 
fiind, sunt un trup...» (| Cor. 12, 12)”%, ceea ce arată 
fără echivoc că progresistul Gherman a fost adept al 
pseudo-eclesiologiei protestante. 

Tot în 1925, la Londra cu ocazia comemorării 
Sinodului | Ecumenic, progresiştii „ortodocşi” au 
acceptat de comun acord cu anglicanii, ca din iconomie 

clericii ortodocşi şi cei ai anglicanilor să oficieze în 
egală măsură, pentru anglicani şi ortodocşi, botezul, 
cununia şi înmormântarea'%. Aceste iconomii ale 
progresiştilor faţă de eretici în privința tainelor şi 
ierurgiilor, ce s-au făcut aproape de unele evenimente 
importante pentru mișcarea de unire „creştină”, nu au 
fost întâmplătoare,  progresiştii  „ortodocşi” şi-au 
manifestat în acest mod atașamentul la mișcarea 
unionistă. 

În 1927 s-a ţinut la Lusanne conferinţa organizaţiei 
Credinţă şi constituţie (Faith and order)”, printre 
participanți aflându-se progresiști din  patriarhiile 
Constantinopolului, Alexandriei, Ierusalimului, Serbiei 
şi României, din Bisericile Greciei, Bulgariei, Ciprului, 
Georgiei, Poloniei şi Biserica Rusă din diasporă'*. 
Protestanţii și-au exprimat dorința de a se decide o bază 
doctrinară minimală în scopul unirii „Bisericilor”. Cei 
din Răsărit au semnat o declaraţie care a fost prezentată 
adunării de către mitropolitul Gherman Strenopoulos: 
„nu putem accepta ideea unei reuniuni care se limitează 
la câteva puncte comune ale enunţului verbal; deoarece, 
potrivit Bisericii Ortodoxe, unde nu se regăsește 
integritatea credinţei, nu poate exista nici communio in 
sacris. Nici nu putem aplica în acest caz acel principiu al 
iconomiei, pe care Biserica Ortodoxă l-a aplicat în trecut 
în alte circumstanţe, în cazul celor care au venit la ea în 
vederea unirii cu ea”. Progresistul Gherman s-a referit 
la necesitatea integrității credinţei, deşi el este unul din 
ideologii enciclicii din 1920 în care se susține 
posibilitatea comuniunii dintre „Bisericii” în pofida 

deosebirilor doctrinare, iar în 1925, la conferința de la 
Stockholm, s-a exprimat asemeni unui protestant despre 
eclesiologie'“. Prin invocarea „principiului iconomiei” 
s-a făcut de fapt referire la rânduielile liberale din trecut 
despre primirea ereticilor, însă a aminti de astfel de 
iconomii care au fost făcute pentru cei care au dorit să 
vină la Biserica Ortodoxă, după ce cu doi ani în urmă 
(Londra-1925) s-a hotărât ca anglicanilor, care nu vor să 
devină ortodocși, să li se facă la cerere botezul şi 
cununia de către preoții ortodocşi, iar credincioșilor 
ortodocşi să li se ofere același tratament de către clericii 
anglicani, este evident contradictoriu. Incoerenţele din 
hotărârile şi declaraţiile progresiştilor erau rezultatul 
însuşirii ideilor unioniste de inspiraţie protestantă, care 
sunt contrare  eclesiologiei ortodoxe. Printr-un 
comportament duplicitar, a practicării dublului limbaj, 
pe de-o parte progresiștii „ortodocşi” le dădeau de 
înțeles unioniștilor protestanți că sunt alături de ei, pe de 
altă parte încercau să se prezinte față de ortodocşi ca 
„susținători” ai Dreptei Credinţe. 

Tot în 1927 patriarhul Serbiei a împărtăşit şase eretici 
anglicani'*. 

În 1931 mitropolitul de Leontopole, Hristofor, care 
avea să devină patriarh al Alexandriei (1939-1966), a 
susținut că pentru apropierea dintre „Biserici” se poate 
extinde prin iconomie comuniunea cu ereticii la botez, 
euharistie şi preoţie", cu alte cuvinte acest progresist 
promova comuniunea liturgică înainte de a se ajunge la 
identitatea dogmatică. 

Toate aceste concesii ale progresiștilor „ortodocşi” 
față de eretici sunt în contradicție cu eclesiologia 
ortodoxă, deoarece potrivit învăţăturii ortodoxe doar în 
Biserică există har, doar în Biserică sunt Sfinte Taine, pe 
când tainele ereticilor, pentru că ei nu fac parte din 
pliroma ortodoxă ci sunt în afara Bisericii lui Hristos, nu 
sunt sfinte ci întinate. 

Încercarea de „adaptare” a eclesiologiei ortodoxe la 
ideologia unionistă 

Progresiştii „ortodocşi” aveau nevoi de o „potrivire” a 
eclesiologiei ortodoxe cu ideile unioniste pe care şi le-au 
însuşit de la protestanți. Cel care a încercat o asemenea 
„adaptare” a fost progresistul George Florovsky (1893- 
1979), care nu întâmplător este considerat „principalul 
arhitect al ecumenismului ortodox din secolul XX”. 
„Soluţia” propusă de acesta, în articolul intitulat Grani- 
țele Bisericii, publicat în anul 1933", constă în a pune 
granițele harismatice ale Bisericii dincolo de granițele 
canonice”. 

Dintre Sfinţii Părinți care s-au opus recunoașterii 
tainelor ereticilor, G. Florovski aminteşte doar de 
Sfântul Ciprian al Cartaginei despre a cărui poziţie 
afirmă, la fel ca progresiştii din trecut, că nu a fost 
acceptată de Biserică: „Concluziile practice ale Sfântului 
Ciprian nu au fost acceptate de conștiința Bisericii” 5, 
ceea ce nu este adevărat, deoarece atâția Sfinți Părinţi, 
îndeosebi marii Părinţi ai Bisericii, nu au recunoscut 
validitatea tainelor ereticilor, iar aceasta arată că teoria 
lui G. Florovschy despre granițele Bisericii este şubredă. 

G. Florovschy admite că Sfintele Taine sunt săvârşite 
în Biserică, însă, spre deosebire de Sfântul Ciprian, el nu 
concepe prezența harului din Sfintele Taine doar în 
limitele canonice ale Bisericii, considerând că Sfântul 
Ciprian a avut o percepție îngustă în acest sens: „A avut 
dreptate Sfântul Ciprian susținând că Tainele sunt 
săvârşite numai în Biserică, dar acest «în |Biserică]» l-a 
definit în grabă şi mult prea îngust. Nu ar trebui ca noi 
să ajungem la o concluzie opusă? Unde sunt săvârșite 
Tainele, acolo există şi Biserica. Sfântul Ciprian a plecat 
de la presupunerea că limitele canonice şi harismatice 
ale Bisericii coincid invariabil. Această identificare 
nedovedită nu a fost confirmată de o conştiinţă 
sobornicească”””. G. Florovsky eludează principiul 
datorită căruia Sfântul Ciprian nu recunoaște botezul 
eretic, implicit nici celelalte taine ale ereticilor. Pentru 
Sfântul Ciprian harul şi adevărul nu se despart, „harul şi 
adevărul unul sunt”, de aceea harul nu este prezent 
acolo unde adevărul de credință este înlocuit cu dogma 
falsă a ereziei; cu alte cuvinte granițele harismatice ale 
Bisericii nu se află dincolo de hotarele adevărului de 
credință. Numai Biserica este fundamentată pe 
adevăratele dogme, iar hotarele harismatice ale Bisericii 
sunt aceleași cu ale adevărului de credință, pe când 
ereziile se sprijină pe dogmele false, fiind cu totul 
străine de Biserica lui Hristos. Așa cum se arată în 
Sfânta Scriptură, Dumnezeu „este în Biserica cea Sfântă 
a Lui"(Ps. 10,4) care este „stâlp şi temelie a 
adevărului”(l| Tim. 3,15), ceea ce înseamnă că numai 
Biserica învaţă drept „cuvântul adevărului”Ul Tim. 

2,15) propovăduit de Hristos prin Sfinţi Apostoli şi 
Sfinţii Părinți, adevăr prin care Dumnezeu este cunoscut, 
atât cât este cu putinţă, de cei credincioşi, „Dumnezeu se 
vădeşte întru adevărul Său” (Ro. 3,4); lar cei care se 
află în hotarele adevărului de credinţă sunt în Hristos 
care este Adevărul (In. 14,6), prin Care le vine harul 
sfințitor în Duhul Adevărului (In. 16,13;17,17,19); sau 
altfel spus, Dumnezeu pe cei care se află în „Biserica 
cea sfântă a Lui” (Ps. 10,4) îi zideşte în „sfințenia 
adevărului”(Et. 4,24). Nimeni nu se sfințește în afara 
adevărului Evangheliei, care este mărturisit numai în 
Biserica Ortodoxă: „orice om se sfințește prin mărturia 
exactă a credinţei”. Acolo unde nu sunt mărturisite 
adevăratele dogme, Biserica, fără de care nu e posibilă 
mântuirea, nu există: „fără de ele [dogme] nu este cu 
putinţă însuşi faptul de a exista o Biserică” "”!. Ereticii se 
opun adevăratei credințe, de aceea locul lor se află în 
hotarele minciunii din această lume ce „zace sub 
puterea celui rău” (| 1n.5,19), cel rău fund „tatăl 
minciunii” (n. 8, 44), iar pentru că s-au „răzvrătit 
împotriva adevărului”'* din Evanghelie, prin „petele 
dogmelor lor rău credincioase”, aşa-zisele taine ale 
acestora nu sfinţesc ci-i fac întinați şi familiari celui 
necurat pe cei care au parte de ele, de aceea părerea că 
Dumnezeu lucrează prin harul Său şi în tainele ereticilor 
este incompatibilă cu învăţătura de credinţă ortodoxă. 

La fel ca progresiştii din trecut, G. Florovsky 
contrapune învăţăturii Sfântului Ciprian părerile lui 
Augustin de Hippo despre tainele ereticilor'“, care sunt 
străine de Tradiţia Apostolică a Bisericii. Marii Părinţi ai 

Bisericii sunt în acord cu Sfântul Ciprian despre botezul 
eretic, admițând chiar şi botezarea schismaticilor în 
acele Biserici locale care nu recunosc botezul schism- 
ticilor”*!. 

Prin ideea de extensie a teritoriului harismatic al 
Bisericii dincolo de pragul canonic al acesteia, G. 
Florovschy se dovedește a fi apropiat de protestanți în 
eclesiologie, la protestanți limitele „Bisericii nevăzute” 
nu corespund granițelor vreuneia din „Bisericile confesi- 
onale”. 

Părerea lui G. Florovsky despre includerea tainelor 
ereticilor în granițele harismatice ale Bisericii, sprijină 
iconomiile prin care progresiştii oferă Taine celor care 
nu doresc să fie ortodocși în credință și primesc 
întinatele taine săvârşite de clericii eretici. 

Ideea de prezenţă a harului sfinţitor dincolo de granița 
canonică a Bisericii, nu era o noutate în sfera progresistă 
„ortodoxă” rusă. În 1931 patriarhul Serghie 
Stragorodski (1944) spunea următoarele: „Biserica este 
una şi ea îşi află expresia ei în condițiile pământeşti, ca 
«comunitate de oameni», uniți prin unitatea credinței, 
printr-o organizare definită (ierarhie) şi prin taine, trăind 
o viață harică neîntreruptă... Prin ea participă la această 
viață şi membrii depărtaţi ai ei [schismatici şi eretici]. 
De la ea, ca de la centru, sau de la vatra vieţii harice pe 
pământ, se propagă valuri ale vieţii celei unice pentru 
toată lumea creștină, micşorându-se pe măsura depărtării 
comuni-tăților despărțite... Realitatea acestei vieţi se 
pierde pe măsura încetării validității tainelor celor 
despărțiți şi granițele participării la viața Bisericii celei 


165 


una coincide, în ultimă analiză, cu validitatea tainei 
Botezului”, astfel, pentru patriarhul Serghie, 
granițele/limitele până la care harul este prezent în taine 
sunt dincolo de Biserica Ortodoxă. 

Constituirea Consiliului Mondial al Bisericilor 

În cadrul întrunirilor pentru unitatea „creştină”, 
problemei unirii „Bisericilor” pe bază dogmatică i s-a 
dat o importanţă secundară“, aceasta potrivit concepţiei 
unioniste ceea ce ne unește este mai important decât 
ceea ce ne desparte: „la reuniunile ecumenice se 
subliniază frecvent faptul că «în creştinism există o 
realitate esențială, în cadrul căreia ne putem uni, şi 
există realități secundare, care ne separă. Această 
realitate esențială o constituie viaţa, devotamentul 
sufletesc față de Hristos şi întrajutorarea frăţească. lar 
realitățile secundare sunt dogmele, slujba religioasă [la 
ierurgii şi taine] şi organizaţiile bisericeşti». 

În 1938 la Utrecht s-a decis unirea organizaţiilor 
Viaţă şi acțiune şi Credinţă şi constituţie, formând în 
1948 la Amsterdam Consiliul Ecumenic sau Mondial al 
Bisericilor”. În noul organism unionist pseudo-creștin 
s-a diminuat și mai mult preocuparea pentru deosebirile 
doctrinare, ca şi cum ar fi lipsite de importanță: „pără- 
sind terenul preocupărilor dogmatice ale organizaţiei 
«Faith and ordery...şi-a îndreptat interesul spre probleme 
sociale”'5€, 

Declaraţia de la Toronto 

În 1950 a avut loc la Toronto — Canada întrunirea 
C.C. al C.M.B., în care s-a ajuns la cunoscutul acord 
eclesiologic ecumenist Declarația de la Toronto, la 

formularea căruia a contribuit şi partea „ortodoxă” din 
C.C. al C.M.B.. 

La punctul 3 al declaraţiei, despre cei care în opinia 
ecumeniștilor ar face parte din „Biserica Universală”, se 
spune că: „nu există o identitate completă între 
apartenenţa la biserica lor şi apartenenţa la Biserica 
Universală... [iar] cei care nefiind membri ai aceluiaşi 
trup vizibil, aparţin împreună trupului mistic [,„,Bisericii 
nevăzute”] în calitate de membri”. Se aduce ca „argu- 
ment” pentru „apartenența” la „Biserica Universală” a 
diferitelor „Biserici, recunoașterea botezului din aces- 
tea (1V,3), o astfel de idee fiind proprie şi eclesiologiei 
gândite de G. Florovsky, prezent la acea întrunire ca 
membru în C. C. al C.MB.. La intervenția lui G. 
Florovschy tovarășii săi protestanți din C.C. al C.M.B. 
au modificat punctul 4 din Declaraţie, punându-l în 
acord cu cererea acestuia“. Din această Declaraţie 
reiese în clar distincția protestantă dintre „Bisericile 
confesionale” şi „Biserica Universală”. 

Biserica lui Hristos cea Una, Sfântă, Sobornicească şi 
Apostolică este Biserica Ortodoxă, iar grupările eretice, 
pentru că sunt străine de Ortodoxie, sunt în afara 
Bisericii lui Hristos. A susține falsa eclesiologie din 
Declaraţia de la Toronto, prin care Biserica Ortodoxă 
nu este identificată cu Biserica din Crez, iar grupările 
eretice sunt considerate ca şi cum ar aparține Bisericii 
lui Hristos, înseamnă abatere de la Dreapta Credinţă. 

Minimalismul dogmatic din eclesiologia lui G. 
Florovsky 

După părerea lui G. Florovsky, unitatea „Bisericii” este 
însăşi fiinţa ei', de aceea ea este neîmpărţită, pe când 
„lumea creştină” este divizată, însă diviziunile din 
„lumea creștină” nu afectează unitatea „Biserici, 
existând doar o disociere concretizată în schismă'”. Cu 
alte cuvinte, pentru acest progresist deosebirile 
dogmatice ale grupărilor eretice față de Ortodoxie, nu le 
plasează pe acestea în afara Bisericii lui Hristos, ci doar 
produc schismă în „lumea creştină”, de unde reiese că 
„lumea creștină” este cea care trebuie unificată. Unitatea 
Bisericii nu este ființa ei, ci o însuşire a Bisericii, 
unitatea Bisericii este cu totul alta decât cea prezentată 
de Florovsky. Biserica, al cărei cap este Hristos, este 
pliroma ortodoxă: „când auzi de Biserică să ştii că 
vorbim de mulţimea sfântă a credincioşilor”, unitatea 
Bisericii regăsindu-se în identitatea de credință a celor 
care o alcătuiesc, care sunt „cu totul uniți în acelaşi 
cuget (yvoun) şi în aceeaşi înțelegere” (1 Cor.1,10), 
care au „una şi aceeaşi rațiune a credinţei (rioreoc 
16yov)””!; Pe cei aflaţi „într-o unitate de suflet şi o 
unică hotărâre (yvoun), [Dumnezeu] îi primeşte cu 
bucurie, şi îi introduce în casa Sa, adică în Biserică. 
Apoi spălându-i cu apă spre curăţire, adică baia naşterii 
din nou [Sfântul Botez], îi hrăneşte cu pâine şi cu vin 
[Sfânta Euharistie]”"?;, Această unitate de cuget este 
fundamentată pe adevărul Evangheliei, pe adevăratele 
dogme fără de care Biserica nu există'”. Pseudo- 
bisericile ereticilor nu-L au ca şi cap pe adevăratul 
Hristos, ci pe hristoşii mincinoşi în care ei cred, de aceea 
ereticii nu au nici o legătură cu Biserica. Astfel așa-zisa 

„lume creştină” gândită de Florovsky, în care i-a inclus 
pe cei care s-au „răzvrătit... împotriva adevărului”** 
Evangheliei, nu se află în Biserica lui Hristos. 

La o conferință ecumenistă G. Florovsky a declarat că 
unitatea nedivizată a „Bisericii se fundamentează pe un 
„consens dogmatic” (dogmatic consensus)'%, dar crede 
că respectivul „consens”, între cei care sunt parte a 
„Bisericii nedivizate”, poate fi „oricât de larg sau îngust 
(wide or narrow)”*, ori prin aceasta nu a făcut decât să 
sprijine minimalismul dogmatic. 

Rânduielile liberale pentru primirea eterodocșilor şi 
pseudo-eclesiologie ecumenistă 

Despre rânduielile liberale din trecut, de acceptare a 
botezului şi hirotoniei din unele grupări eterodoxe, G. 
Florovsky presupune că sunt o confirmare a apartenenţei 
la Biserică a celor din respectivele grupări: „recunoaş- 
terea statutului de creştini al schismaticilor şi ereticilor 
reconciliaţi, prin recunoaşterea botezului sau hirotoniilor 
lor, nu ar implica o intercomuniune tacită cu acele 
grupuri schismatice şi eretice, în care acest statut a fost 
primit? A recunoaşte un botez schismatic ar însemna o 
intercomuniune în botez. A primi un preot hirotonit de 
eretici ar însemna o recunoaștere a faptului că acești 
episcopi eretici au aparținut cumva unităţii unui 
episcopat nedivizat. Cu alte cuvinte, ar însemna că o 
anumită schismă (sau erezie), era, într-un sens tainic, 
încă o parte a Bisericii Universale, adică acea unitate nu 
a fost niciodată ruptă în realitate, ci, mai exact, numai în 
aparență. Sau, din nou, ar însemna că comuniunea nu a 
fost niciodată întreruptă cu adevărat”. Ideea lui G. 

Florovsky despre „statutul de creştini” al ereticilor nu 
are bază patristică, Sfinții Părinți nu i-au considerat pe 
eretici credincioşi, ci necredincioşi ca unii ce nu fac 
parte din pliroma ortodoxă, fiind în afara catalogului 
creștin (Xpioriuvikod KuToA6y0v)'%, punându-i astfel 
alături de păgâni, de aceea nu se poate vorbi de prezența 
acestora în Biserica lui Hristos. În legătură cu botezul 
eretic sau ale altor taine ale ereticilor G. Florovsky îi 
ignoră pe marii Părinţi ai Bisericii, care nu au 
recunoscut validitatea tainelor făcute de eretici. Părerea 
că acceptarea botezului unor grupări eretice poate 
însemna o comuniune a acestora cu Biserica lui Hristos 
a fost susținută şi de patriarhul rus Serghie, care numea 
aceasta „un oarecare canon al comuniunii”. 

Pentru G. Florovsky dubiul canon 95 II Trulan 
reprezintă „Cea mai cuprinzătoare reglementare privind 
întreaga problemă”"”. Este atât de cuprinzătoare 
reglementarea, mai ales în prima sa variantă, încât 
dispune primirea fără Botez şi Mirungere chiar şi ai 
celor din ereziile gnostice, după cum se arată în 
comentariu lui Aristen la respectiva variantă a acestui 
canon: „Şi maniheii, și valentinieni, și marcioniţii, şi 
severienii, şi cei din erezii asemănătoare, trebuie să dea 
libele şi să anatematizeze toate eresurile, şi aşa să fie 
primiţi la Sfânta Cuminecătură”“!; ceea ce face 
discutabilă autenticitatea canonului 95 II Trulan, însă G. 
Florovsky se pare că nu era preocupat de această proble- 
mă a cuprinzătoarei reglementări. 

Pentru așa-zisul „statut de creştini” al ereticilor, 
Florovsky face trimitere și la primirea clericilor 

iconoclaști la Sinodul VII Ecumenic”, dar „uită” că a 
existat pe acest subiect o controversă în acele vremuri, 
că până şi Sfântul Nichifor Mărturisitorul, odată cu a 
doua fază a iconoclasmului, s-a dezis de o asemenea 
iconomie**, iar Sfântul Metodie, urmând Sfântului 
Ioanichie cel Mare care i-a arătat gravele consecinţe ale 
prezenţei în clerul Bisericii a celor hirotoniți de ereticii 
iconomahis*, a refuzat să-i accepte în cler pe cei care 
aveau hirotoniile de la aceștias*. 

G. Florovsky se foloseşte şi de legendele despre 
hirotonirea de către ereticii arieni a Sfântului Meletie al 
Antiohiei(354-360, 376-380) şi a Sfântului Chiril al 
Ierusalimului(350-386)%. Aceste legende se află la unii 
istorici bisericeşti, față de care există dubii în privinţa 
felului de credinţă pe care au urmat-o. 

Istoricul Socrate (380-?) a avut simpatie față de 
novatieni“” fiind şi un filoorigenist, dar a fost critic faţă 
de Sfinţii Chiril al Ierusalimului“, loan Hrisostom şi 
Chiril al Alexandrieis”. A afirmat despre scrierile lui 
Origen că au fost considerate „ortodoxe” până şi de 
Teofil al Alexandriei*!0, ceea ce nu este adevărat. 

În privinţa istoricului Rufin de Aquileea (345-411), 
acesta este apologetul ereziarhului Origen, a şi fost 
acuzat că este susţinător al origenismuluit!!. 

Pe de altă parte trebuie remarcat faptul că şi în trecut 
au existat dezinformări, fiind crezute pentru o vreme 
chiar şi de unii din Sfinţii Părinţi, cum a fost în cazul 
Sfântului Epifanie faţă de Sfântul loan Hrisostom*?, de 
aceea nu surprinde că o parte din istoricii bisericeşti au 
consemnat unele din „informaţiile” de acest fel ca şi 

cum ar fi fost conforme cu realitatea. Între aceste dezin- 
formări se încadrează şi cele spuse despre hirotonirea de 
către eretici a Sfinților Meletie al Antiohiei şi Chiril al 
Ierusalimului. 

Este falsă povestea hirotonirii de către arieni a 
Sfântului Meletie al Antiohiei''î. Despre „hirotonirea” 
acestuia de către eretici a fost informat şi Sfântul 
Atanasie cel Mare. Sfântul Atanasie este împotriva 
recunoaşterii tainelor ereticilor, de aceea spunându-i-se 
că Sfântul Meletie ar avea hirotonia de la arieni, a 
refuzat să se întâlnească cu acesta, după cum relatează 
Sfântul Vasile cel Mare, care-i numeşte sfetnici răi pe 
cei care au dezinformat în legătură cu Sfântul Meletie : 
„prea fericitul papă Atanasie, atunci când a venit de la 
Alexandria, dorea fierbinte să păstreze contactul cu 
Meletie, dar din pricina unor sfetnici răi unirea dintre ei 
s-a amânat un timp, ceea ce ar fi fost bine să nu se fi 
întâmplat. N-am primit niciodată în comuniune pe 
nimeni altul din cei care au mai încercat ulterior, nu 
pentru că i-am fi socotit nevrednici, ci pentru că n-am 
avut nici un motiv să-l osândim pe acesta. Cu toate că 
am auzit vorbindu-se multe pe socoteala fraților 
acestora, eu nu le-am dat crezare”*!?. 

Cele spuse despre hirotonirea de către arieni a 
Sfântului Chiril al lerusalimului“!” nu sunt credibile. 
Dacă origenistul Rufin ar avea dreptate, atunci reiese că 
Sfântul Chiril pe de o parte, în cunoscuta sa scriere 
Cateheze, exclude botezul eretic, de unde se înţelege că 
şi hirotoniile ereticilor, iar pe de altă parte ar fi acceptat 
să fie hirotonit de arieni, ceea ce este greu de crezut. Cei 

care spun că Sfântul Chiril avea hirotonia de la eretici 
sunt contrazişi de Epistola sinodală din partea sinodului 
din Constantinopol către episcopii din Apus (382), în 
care se spune că hirotonia Sfântului Chiril a fost 
canonică: „Facem apoi cunoscut că preavenerabilul şi 
preaiubitul de Dumnezeu Chiril este episcop al mamei 
tuturor Bisericilor, cea din Ierusalim. El a fost mai 
înainte hirotonit canonic de către cel din provincia 
aceasta şi a luptat împotriva arienilor în diferite 
ocazii”5!6. 

Contrar celor susținute de G. Florovsky, ereticii nu 
sunt în Biserică, ci, aşa cum arată Sfinţii Părinţi, extra 
Ecclesiam, încercarea acestuia de a-i prezenta pe eretici 
ca parte a Bisericii este rătăcire de la Dreapta Credinţă. 

Într-un studiu despre primirea  eterodocșilor, 
ecumenistul Joan Karmiris (1903-1992) recunoaşte că 
marii Părinţi ai Bisericii au respins botezul și celelalte 
taine ale ereticilor*!”. 

Referitor la a treia categorie de eterodocşi, din 
controversatul canonul 95 II Trulan şi din scrierea 
Prezbiterului Timotei despre admiterea celor care vin de 
la eterodocși, în opinia lui |. Karmiris aparţine schism- 
ticilor, „„meletieni, messalieni”, dar că „din motive de 
iconomie sunt incluşi şi eretici”*!5. Încadrarea messa- 
lienilor în categoria a treia de eterodocși se află în 
scrierea Prezbiterului Timotei*!”, această grupare nefiind 
schismatică, ci eretică. 

Messalienii credeau că nu se poate şterge păcatul din 
om prin Botez, ci numai prin rugăciune“; pentru ei „cei 
botezați nu se împărtăşesc deloc de Sfântul Duh prin 

botezul Bisericii, nici prin hirotonuile clericilor, dacă nu 
iau parte cu multă sârguință la rugăciunile lor 
[messalienilor]”*”!, ceea ce înseamnă că în doctrina 
acestor eretici Tainele nu sunt necesare pentru mântuire, 
de aceea pentru ei „cineva poate primi împărtăşirea 
Sfântului Duh şi fără botez”*”, ceea ce presupune că în 
gruparea ereticilor messalieni nu erau toți botezați. 

O altă dogmă eretică a messalienilor este că răul face 
parte din firesc*%, de unde reiese că pentru ei Dumnezeu 
este autorul răului, prin aceasta doctrina lor este înrudită 
cu cea a rătăciților marcioniţi. Sfântul Vasile cel Mare 
cere botezarea celor care cred că Dumnezeu este cauza 
răului“. Dacă în canonul | Sfântul Vasile arată că cei 
din gruparea encratiților, pe când erau doar schismatici, 
puteau fi primiţi fără a fi botezați”, în canonul 47 nu le- 
a mai recunoscut botezul, deoarece au devenit eretici 
prin susținerea ideii că „Dumnezeu este autor al 
relelor”. Encratiţii nu erau eretici antitrinitari, însă 
pentru că au ajuns să creadă că răul este de la Dumnezeu 
era necesar să fie botezați, chiar dacă botezau la fel ca şi 
ortodocşii; pe când messalienii erau şi antitrinitari, de 
orientare modalistă”, pentru ei cele trei ipostase ale 
Sfintei Treimi se dizolvă devenind un singur ipostas*%. 

O altă rătăcire a acestor eretici este cea a sufletului 
omului duhovnicesc  (7rvevuarikod  dvOpornov) care, 
potrivit lor, ajungând la nepătimire se schimbă devenind 
dumnezeiesc după natură“”, ori ideea că în afară de 
adevăratul Dumnezeu există dumnezei prin fire 


înseamnă politeism. 

În 1957 ecumenistul Ieronim Kotsonis (1905-1988) a 
publicat un studiu favorabil acceptării hirotoniilor 
anglicane. Acesta spune că în trecut ar fi exista un fel 
de recunoaștere indirectă a hirotoniilor anglicane, prin 
formulele de adresare folosite de unii ierarhi faţă de cei 
de la vârful grupării eretice, în corespondenţa pe care au 
avut-o cu aceştia. Un exemplu de acest fel este al 
patriarhului Chiril Lucaris, care 1-a scris arhiepiscopului 
de Canterbury: „Preafericirii Sale Arhiepiscopul de 
Canterbury... frate în Sfântul Duh”; sau patriarhul 
ecumenic Grigorie VI, în 26 septembrie 1869: 
„Preasfințitului Arhiepiscop şi Mitropolit de 
Canterbury”?. În trecutul Bisericii au existat asemenea 
formulări de adresare către unii ereziarhi, dar aceasta nu 
a însemnat recunoaşterea prezenței harului sfințitor la 
clericii din afara Bisericii. Sfântul Chiril al Alexandriei i 
s-a adresat lui Nestorie într-un mod asemănător, în 
scrisorile prin care a încercat să-l lămurească despre 
adevărul de credinţă, în perioada de început a abaterii 
aceluia de la Ortodoxie**, însă pentru că nu a voit să 
renunţe la dogmele sale necurate, care sunt „anatema” la 
adresa lui Hristos: „ce cuvânt ai proferat din inima ta 
[Nestorie] şi nu din gura Domnului, după cum este scris, 
«nimeni nu spune anatema lui lisus, decât numai în 
Belzebul>(L Cor. 12, 3)'%*, acela s-a aflat în afara 
comuniunii bisericești, devenind un pseudo-arhiereu, 
fiind „cu desăvârşire lipsit de sfinţenie (&viepov)”*. 
Sfântul Marcu al Efesului, la începutul sinodului 
unionist, i s-a adresat papei ca unui arhiereu: 
„Preafericitului Papă al vechii Rome”, „întâistătătorul 

preoţilor Lui  [Hristos]”, „preasfinte părinte'**, 


„preafericite părinte”, însă pentru Sfântul Marcu 
recunoaşterea papei ca ierarh al Bisericii lui Hristos este 
posibilă numai dacă devine ortodox*“, Sfântul Marcu 
nerecunoscând  hirotoniile papistaşilor, deoarece îi 
considera pe clericii acestora ca fiind sub incidenţa 
anatemelor Sinoadelor Ecumenice“. O altă recunoaștere 
indirectă a hirotoniilor anglicane ar fi, în opinia lui 
Kotsonis, distincțiile onorifice oferite de către cei de la 
vârful Patriarhiei Ecumenice unora din conducătorii 
anglicanilori”. Kotsonis spune apoi că o astfel de 
acceptare a hirotoniilor ereticilor „nu are sprijin în 
Dreptul Canonic al Bisericii Ortodoxe, de aceea această 
recunoaştere tacită a preoţiei anglicanilor nu este posibil 
să fie considerată canonică, de fapt niciodată nu a 
constituit o recunoaștere canonică a validității 
hirotoniilor vreunei Biserici eterodoxe”*”. 

Deosebirea dintre hotărârile sinoadelor constantinopo- 
litane din 1484 şi 1756, după părerea lui I. Kotsonis 
indică o fluctuaţie de la iconomie la acrivie*“, dar nu se 
referă deloc la cauzele care au provocat acea schimbare. 
Cele întâmplate pe vremea Sfântului Auxentie, ce au 
precedat hotărârea din 1756, arată că acea schimbare la 
nivel de Patriarhie Ecumenică s-a produs ca urmare a 
disputelor dintre tradiționalişti, cărora li s-au alăturat 
pentru o vreme semi-tradiționaliștii, şi progresiști, cei 
din urmă au trădat Biserica prin sprijinul acordat 
papistaşilor. 

După ce face trimitere la canonul 68 apostolic, care 
interzice recunoaşterea hirotonulor făcute de eretici, |. 


176 


Kotsonis dă ca exemplu Sinodul | Ecumenic, spunând că 
acest sinod a exclus hirotoniile ereticilor pavlicieni, dar 
le-a acceptat pe cele ale schismaticilor catari**. 
Termenul  yerpoerovu&vovc (punerea mâinilor) din 
canonul 8 al Sinodului | Ecumenic înseamnă hirotonire, 
clericii catari fiind hirotoniți la primirea în clerul 
ortodox după cum arată Teofil al Alexandriei (Ț412)*, 
nu cum a presupus patriarhul Tarasie, susținând despre 
respectivul termen că e posibil să însemne „doar 
binecuvântare, şi nu hirotonire”. Kotsonis greşeşte nu 
doar prin susținerea interpretări eronate a canonului 8, ci 
ȘI prin comparația pe care o face, pentru a-şi 
„argumenta” părerea despre admiterea  hirotoniilor 
anglicane, deoarece anglicanii nu sunt schismatici ci fac 
parte dintre eretici. 

O altă comparaţie făcută de I. Kotsonis este între 
canonul 8 al Sinodului din Laodiceea (343) şi canonul 
68 al Sinodului din Cartagina (419)*%. Canonul 8 
exclude hirotonuile ereticilor frigi, iar canonul 68 
permite ca cei care au fost clerici ai schismaticilor 
donatişti să devină clerici ortodocşi, dar numai potrivit 
cu hotărârea episcopului Bisericii locale*”. 

I. Kotsonis citează apoi din canonul 1 al Sfântului 
Vasile cel Mare despre clericii schismaticilor encratiţi, 
de unde deduce că Sfântul Vasile ar fi acceptat 
hirotoniile encratiţilor““, cu toate că în canon nu scrie 
aşa ceva. Sfântul Vasile este clar în privința 
schismaticilor, aceştia deși sunt încă în Biserică clericii 
lor se află în rândul mirenilor, de aceea tainele acestora 
sunt excluse de Biserică, cu excepția botezului care 

poate fi admis prin iconomie**!, botezul făcut de ei fiind 
comparabil cu cel săvârşit de mirenii ortodocşi în cazuri 
de necesitate, însă hirotonii valide făcute de aceștia nu 
există, deoarece mirenii nu pot hirotoni. 

Deşi decizia Sinodului | Ecumenic despre clericii 
schismaticilor meletieni prevede primirea acestora în 
clerul ortodox numai prin hirotonirea canonică 
(kovovuv xetwporoviav)?, I. Kotsonis dă şi aici o 
interpretare forțată, în sensul acceptării hirotoniilor 
făcute de meletieni%*. 

Despre Sinodul III Ecumenic I. Kotsonis afirmă că a 
admis hirotoniile ereticilor messalieni**. Împotriva 
messalienilor s-a pronunţat un sinod constantinopolitan 
din anul 390555, iar Sinodul III Ecumenic a confirmat 
hotărârea acelui sinod“. Dacă în hotărârea sinodului 
constantinopolitan din 390 nu se precizează modul de 
primire a ereticilor messalieni, aceasta nu înseamnă 
acceptarea lor fără a fi botezați, iar clericii lor fără a fi 
hirotoniți, evident în afară de cei care au fost botezați şi 
hirotoniți în Biserică, înainte de a deveni eretici. 
Referitor la cei care vin de la eretici, despre modul în 
care clericii să fie primiţi în cinul preoţesc ortodox, iar 
laicii în comuniunea Bisericii, normativ este canonul 19 
al Sinodului | Ecumenic. 

În 1961 a avut loc adunarea C.M.B. de la New-Delhi, 
la care ecumenistul progresist Nikos Nissiotis (1924- 
1986), influenţat de ideile din pseudo-eclesiologia lui G. 
Florovsky, a prezentat conceptul de „Biserică” după 
modelul protestant: „dacă astăzi, uneori, spunem că 
voim să căutăm unitatea Bisericilor, nu înseamnă că 

intenționăm să creem o altă unitate, ci numai că noi ne 
străduim să ne dăm seama de ea, fiindcă ea există în 
realitate. Termenul «ortodox» nu este adjectivul sau 
calificativul unei confesiuni. El este sinonimul 
cuvintelor «catolice» şi «apostolic». El nu este un termen 
exclusiv ci inclusiv şi cuprinsul său se întinde dincolo de 
Bisericile care se numesc ortodoxe...încetând de-a trăi în 
trecut, noi ar trebui să încetăm să ne tratăm reciproc ca 
schismatici. Nu există schisme, ci Bisericile istorice, 
prin diviziunile lor, sunt în situaţia schismatică în sânul 
Bisericii celei una şi nedespărțită””. Cuvântul ortodox 
înseamnă acordul cu adevărul Evangheliei, iar acest 
acord se află numai în Biserica Ortodoxă, a susține că 
acest termen este reprezentativ şi pentru vreo grupare 
eretică înseamnă negarea necesității  mărturisirii 
adevărului de credință pentru apartenenţa la Biserică, 
rătăcirea progresistului N. Nissiotis fiind evidentă. 

La doi ani de la adunarea ecumenistă de la New- 
Delhi, într-un studiu despre botezul eterodocşilor 
ecumenistul Joan Petreuță, adept al falsei eclesiologii 
florovskyene, plecând de la ideea rătăcită a lui N. 
Nissiotis despre semnificaţia cuvântului „ortodox'5%, 
presupune existența sfințeniei în afara Bisericii, de 
posibilitate a ereticilor de se mântui prin conlucrarea cu 
harul de la botez, pe care, în opinia acestuia, l-ar fi 
primit în afara Bisericii Ortodoxe: „Spunând că Biserica 
Ortodoxă este vistieria Harului şi că în această calitate, 
în anumite împrejurări, în anumite condiţii stabilite de ea 
şi pentru un bine mai mare, ea poate recunoaște prin 
iconomie, validitatea Botezului eterodocşilor care intră 

în sânul ei, credem că, printr-o interpretare mai largă, 
aceeași măsură s-ar putea aplica şi eterodocşilor, care 
rămân în eterodoxie, atunci când din această 
recunoaștere ar rezulta un bine mai mare pentru 
Creştinism şi pentru mântuire. Ori, cum unirea 
Bisericilor este un bine dorit de însuși Domnul, care 
vrea ca toți să fie una, prin recunoaștere validității 
Botezului eterodocşilor s-ar netezi foarte mult calea spre 
această unire. Recunoscând, în general, validitatea 
Botezului eterodocșilor, înseamnă a recunoaşte că Harul 
mântuitor lucrează și în eterodoxie, lucrează şi în alte 
confesiuni. Înseamnă a recunoaște că Trupul Tainic al 
Domnului [Biserica] nu e mărginit numai în limitele 
văzute ale Bisericii Ortodoxe, ci trece dincolo de aceste 
limite. Adică hotarele tainice [nevăzute] sunt mai mari 
decât cele văzute. Înseamnă a spune că toţi cei botezați 
în numele Sfintei Treimi, cu Botezul instituit de lisus 
Hristos, sunt membri ai Trupului Tainic al Domnului 
[Biserica], care caută să arate şi în exterior că Hristos 
trăiește în ei şi ei trăiesc în Hristos”5%; concluzia fiind 
că: „atât ortodoxul cât şi eterodoxul de bună credință, se 
pot mântui dacă conlucrează cu Harul Botezului”. 
Ereticii botezați în afara Bisericii sunt lipsiţi de har, iar 
cei care au fost botezați în Biserică, devenind apoi 
eretici pierd harul primit la Botez. 

Un alt susținător al eclesiologiei  ecumeisto- 
protestante a fost ecumenistul progresist Iacov Kukuzis 
(1911-2005), care a ocupat funcția de arhiepiscop al 
grecilor din America: „Hristos e acelaşi ieri şi azi şi în 
veac de veac. La fel şi Biserica e una şi aceeaşi, ieri Și 

azi şi totdeauna. Dacă în vremile de azi vorbim despre 
«Biserici» şi nu despre o Biserică, pricina e că nu avem 
toți aceeaşi idee despre fiinţa Biserici. Cum spuneam 
adineauri, Biserica e însuşi trupul lui Hristos, iar noi 
suntem mădularele trupului Lui. Din clipa în care vom 
vedea în Biserică o «instituție» sau o «organizație», din 
acel moment se pierde înţelesul ei adevărat...În acest 
ultim înțeles mi-e teamă că vorbim despre unitate şi ne 
silim, ortodocşi, romano-catolici şi protestanți să ne 
apropiem unii de alții, dar nu real, ci unilateral şi greşim. 
Uităm că în calitate de creştini suntem «împreună 
cetățeni cu sfinţii şi casnici ai lui Hristos, clădiţi pe 
temelia Apostolilor şi proorocilor, unde însuși IHristos 
este piatra cea din capul unghiului» (E£. 2, 19-20). 
Potrivit Sfinților Părinți numai cei care se află în 
credinţa adevărată sunt casnicii lui Hristos (Efes. 2, 19), 
pe când ereticii, nefiind creștini, fac parte din „pliroma 
celui viclean'*?, fiind casnicii aceluia, de accea nu au 
comuniune cu cei drepteredincioşi (II Cor. 6,15). 

La 17 martie 1959 I. Kukuzis a fost în vizită la 
Vatican ca reprezentant al Patriarhiei Ecumenice, unde 
s-a întâlnit cu papa loan XXIII pentru a iniţia un dialog 
între Constantinopol şi Vatican, dialog care a avut ca 
rezultat întâlnirea din Ierusalim de pe 5 şi 6 ianuarie 
1964, dintre Athenagoras 1 (1948-1972) şi papa Paul al 
VI - lea, succesorul lui loan al XXIII-lea. În anul 
următor pe 7 decembrie cei doi au „anulat” anatemele 
care s-au dat în 1054*%. Pentru progresistul Athenagoras 
acel act de trădare a credinței părea firesc, deoarece 
pentru el cauzele care au provocat despărțirea Romei de 

Constantinopol n-au fost teologice ci politice**; printr-o 
asemenea părere urmându-i uniatului loan Veccos 
(secolul XIII). 

Progresistul |. Kukuzis a susținut că în Biserică este 
necesară o nouă doctrină care să corespundă vremurilor 
moderne, că trebuie să ne eliberăm de „dogmele 
greceşti”, care de secole domină Creștinismul, și să le 
înlocuim cu altele, deoarece nu ar avea trecere la 
oamenii de azi'“, că este nevoie de „un nou Creştinism 
bazat pe concepții şi termeni complet noi”; Acesta este 
de acord cu acei eretici protestanți şi papistaşi care 
militează pentru o dez-elenizare a Creştinismului, 
considerând că dogma Sfintei Treimi şi cea hristologică, 
aşa cum au fost precizate, trebuiesc înlocuite deoarece 
sunt depăşite pentru noile generaţii; Pentru acesta o 
asemenea reformă modernistă include şi Sfintele Taine: 
„Tinerii, de exemplu, sunt anti-instituţii... Ei nu luptă 
numai împotriva instituţiilor sociale şi eclesiale, ci şi 
împotriva formelor existente de Liturghie şi 
Euharistie”*”. A gândi astfel despre dogmele Bisericii 
înseamnă a le considera asemeni ideologiilor omenești, 
care se schimbă odată cu trecerea timpului. Biserica nu 
renunță la dogme nici nu le modifică pentru a se potrivi 
mentalităților din vreo epocă, fie şi din cele care ţin de 
modernism. În dogme se află adevărul Evangheliei care 
trebuie „să rămână neclintit” (Gal. 2,5), de aceea cel 
care aduce vreo schimbare în dogmele Bisericii se află 
printre cei „care au schimbat adevărul lui Dumnezeu în 
minciună”(Ro. 1, 25) şi propovăduiesc o altă evanghelie, 
fapt pentru care se află sub anatema apostolică: „sunt 

unii care vă tulbură şi voiesc să schimbe Evanghelia lui 
Hristos. Dar chiar dacă noi sau un înger din cer v-ar 
vesti altă Evanghelie decât aceea pe care v-am vestit-o 
— să fie anatema!"(Gal. 1, 7-8). Opunându-se învăţăturii 
de credință ortodoxă, formulată de Sinoadele Bisericii şi 
susținută de scrierile Sfinților Părinţi, |. Kukuzis a 
încetat să mai facă parte din Biserica Ortodoxă, deoarece 
„cei care nu sunt ai adevărului nici ai Bisericii lui 
Hristos [nu] sunt”. 

Mărturisirea Thyateira 

Athenagora Kokkinakis, arhiepiscop de Thyateira şi 
Marea Britanie (1963-1979), şi-a publicat în anul 1975, 
cu aprobarea Patriarhiei Ecumenice, cartea Mărturisirea 
Thyateira (H 6pohoția Ovareipov)”!. În Mărturisire le 
cere ortodocșilor să nu se mai lase conduşi de Tradiția 
veche a Bisericii, ci să țină seama de „semnele timpului 
nostru”? şi de „noua înţelegere care predomină astăzi în 
rândul creştinilor”, făcând evident trimitere la 
înțelegerea ecumenistă a Evangheliei. 

A. Kokkinakis îi numeşte pe eretici creștini, iar 
clădirile de cult ale ereticilor biserici: „Astăzi creştinii 
vizitează biserici şi se roagă împreună cu alți creştini din 
diferite tradiții cu care nu le era îngăduit în trecut să aibă 
legături, deoarece erau considerați eretici, schismatici şi 
antihriști”*”*. Pentru acesta rugăciunea împreună cu 
ereticii este posibilă, în baza ideii rătăcite a credinţei în 
„acelaşi Dumnezeu”: „Un adevăr nezdruncinat este că 
creştinii, în pofida diferenţelor dintre ei, au credinţa în 
același Dumnezeu. Toţi creştinii credem în Sfânta 
Treime, un Dumnezeu în trei Persoane. Toţi credem în 


183 


Isus Hristos, în Fiul lui Dumnezeu întrupat, şi-L 
recunoaștem ca Domnul Dumnezeul şi Mântuitorul nos- 
tru'875, 

Pentru apropierea dintre „creştini” acesta susține 
regula unionistă ceea ce ne unește este mai important 
decât ceea ce ne desparte: „În prezent poziţiile 
exprimate nu sunt cele în care creștinii sunt în dezacord 
unii cu alţii, ci primează cele asupra cărora sunt de 
acord. Punctele în care se înțeleg sunt mai puternice 
decât cele în care sunt în dezacord”*; îndemnându-i 
prin aceasta pe ortodocşi să-şi trădeze credința, prin 
nemărturisirea adevăratelor dogme în ceea ce contrazic 
credințele false ale ereticilor. 

În Mărturisire se spune că există mai multe 
posibilități prin care ereticii pot aparține de „Biserica lui 
Hristos”: „E important să nu uităm că Biserica Ortodoxă 
este Biserica lui Hristos, Biserica cea Una şi 
nedespărțită, cu toate acestea există însă multe şi diferite 
moduri prin care cineva poate să aparțină Bisericii, aşa 
cum există multe şi diferite feluri în care cineva se 
desparte de Biserică”. 

Ca și G. Florovsky, A. Kokkinakis afirmă că 
recunoașterea ca valid a botezului unor eretici este unul 
din criteriile pentru apartenenţa lor, alături de ortodocşi, 
la „Biserică”: „Creştinii ortodocşi, romano-catolici, 
anglicani, copți, armeni şi etiopieni, luterani şi alți 
protestanți sunt creștini botezați în numele Tatălui şi al 
Fiului şi al Sfântului Duh”; „Creștinii ortodocși cred 
că toți cei botezați în numele Tatălui și al Fiului şi al 
Sfântului Duh de către preoţi sau laici în caz de 


184 


necesitate sunt creştini adevărați şi aparțin Biserici fiind 
membre a Trupului lui Hristos, Care este Unul și rămâne 
neîmpărţit ca Dumnezeu-Om”*”?, că „prin acelaşi botez 
toți creştinii am devenit membre a Trupului lui Hristos, 
care este Biserica”%%%; „Botezul valid este unul din 
modurile prin care cineva poate să aparţină Bisericii”S%!. 

Progresistul A. Kokkinakis pune semnul egal între 
hirotonuile din Biserica Ortodoxă şi cele ale unor grupări 
eretice: „Creştinii cred că adevărata hirotonie şi preoție 
O au şi comunică episcopii ortodocşi, episcopii romano- 
catolici, episcopii copți, armeni și etiopieni, episcopii 
anglicani. Patriarhia Ecumenică, Patriarhia Alexandriei, 
Patriarhia  lerusalimului, Patriarhia Bucureştiului şi 
Biserica Ciprului au dat comunicate înainte cu 50 de ani 
prin care au recunosc hirotoniile anglicanilor ca valide şi 
canonice prin iconomie. Prin aceasta tainele anglicanilor 
sunt taine ale Bisericii celei Una, Sfinte, Sobornicești şi 
Apostolicești, aşa cum sunt şi Tainele romano- 
catolicilor”**?. 

La fel ca progresiştii din trecut, îndeosebi cei din 
perioada furcocraţiei care i-au sprijinit pe papistaşi, A. 
Kokkinakis crede că este permis mirenilor ortodocşi să 
se roage, iar preoților ortodocşi să liturghisească, în 
clădirile de cult ale papistaşilor, iar papistaşii să facă 
rugăciuni şi să ţină slujbe în bisericile ortodocșilor: „În 
prezent ortodocșilor şi romano-catolicilor le este permis 
să se roage împreună, iar Liturghia ortodoxă să fie 
făcută într-o biserică romano-catolică. Azi, unele 
biserici ortodoxe permit celebrarea Liturghiei catolice în 
bisericile ortodoxe. Toate aceste semne ale iubirii și 

respectului reciproc nu erau îngăduite cu ceva ani în 
urmă”. 

După părerea lui A. Kokkinakis papistaşi pot fi 
împărtăşiți de către preoții ortodocşi, iar ortodocşii se 
pot împărtăşi cu întinata euharistie a papistașilor: „Când 
nu se află în apropiere o Biserică Romano-Catolică, le 
este îngăduit romano-catolicilor să li se dea Sfânta 
Împărtășanie în Bisericile Ortodoxe; acelaşi lucru le este 
îngăduit ortodocșilor atunci când nu se află în apropiere 
o Biserică Ortodoxă”. 

Despre relaţia cu anglicanii A. Kokkinakis crede că 
aceştia se pot împărtăşi la ortodocşi, iar ortodocşii la 
aceşti eretici: „Datorită legăturilor de prietenie, a devenit 
ceva obişnuit ca ortodocşii să facă înmormântări pentru 
anglicani şi să le dea Sfânta Euharistie atunci când nu se 
găseşte un duhovnic anglican disponibil. Aceasta este 
reciproc valabil pentru creştinii ortodocşi atunci când nu 
se află disponibil un duhovnic ortodox. Acestea se fac 
atât în mod oficial, cât şi în mod neoficial, în unele 
localități aceasta practică exprimă ospitalitatea 
sacramentală creştină”. Contrar celor susţinute de 
acesta, cuminecarea ereticilor de către clericii ortodocşi 
este o încălcare a poruncii Domnului: „Nu dați cele 
sfinte câinilor, nici nu aruncaţi mărgăritarele voastre 
înaintea porcilor, ca nu cumva să le calce în picioare şi, 
întorcându-se, să vă sfâşie pe voi” (Mat. 7, 6)% ; iar 
cuminecarea  ortodocşilor la eretici înseamnă 
împărtăşirea de cel potrivnic, deoarece în euharistia 
întinată a ereticilor nu este prezent Hristos, ci cel 
necurat, pentru că eretici, ca şi păgânii, lturghisesc 

demonilor: „Nu puteți să beţi paharul Domnului şi 
paharul demonilor; nu puteți să vă împărtăşiți din masa 
Domnului şi din masa demonilor” (| Cor.10, 21); 
Sfântul Chiril al Alexandriei spune: „Este un lucru 
mântuitor să folosim  jertfelnicele  dumnezeiești, 
însuşindu-ne pe ale lui Dumnezeu, şi să nu căutăm altare 
străine care duc la păcat. Cei care nu sunt creştini 
adevăraţi, după botezul mântuitor alunecă spre 
obiceiurile și evlavia păgână, despre care se cuvine să 
spunem cu Pavel: «nu puteți să vă împărtăşiţi din masa 
Domnului şi din masa demonilor» (| Cor. 10, 21). 
Desigur că la fel sunt cei care se adună cu necredincioşii 
(ă&vootoic) eretici şi participă la jertfelnicele lor, şi la 
care într-adevăr s-au făcut străine jertfelnicele dorite. 
Deci altarele care duc la păcat s-au înmulțit, sacrificând 
Mielul în afara curții sfinte și dumnezeieşti, adică a 
Bisericii”, 

Lima — 1982 

În 1982 a avut loc o adunare ecumenistă la Lima 
(Peru), unde a fost adoptat documentul „,Botez, 
Euharistie şi Slujire/Preoţie] ” (B.E.M.)*:. La alcătuirea 
lui au contribuit şi reprezentanţi ai grupării papistașe, 
scopul urmărit fiind recunoașterea reciprocă a celor trei 
taine de către grupările reprezentate la acea întrunire. 
Ideatic acest document este fundamentat pe Declarația 
de la Toronto (1950). Despre botez se consideră că: 
„Prin propriul lor botez; creştinii sunt conduşi la unirea 
cu Hristos, cu fiecare din ceilalți creştini şi cu Biserica 
din toate timpurile şi din toate locurile. Botezul nostru 
comun, care ne uneşte cu Hristos, în credinţă, este astfel 

o legătură fundamentală de unitate... Unirea cu Hristos 
de care noi ne împărtăşim prin botez are implicaţii 
importante pentru unitatea creştină... Când unitatea 
baptismală este realizată în Biserica cea una, sfântă, 
sobornicească şi apostolească, se poate da o mărturie 
creştină autentică iubirii lui Dumnezeu care vindecă şi 
împacă. De aceea, botezul nostru unic în Hristos 
constituie o chemare către Biserici, pentru ca ele să-şi 
depăşească separarea şi să-şi manifeste vizibil 
comuniunea”. Dimpotrivă, ereticii nu se pot uni cu 
Hristos atâta timp cât credinţele lor sunt mincinoase, mai 
bine zis credinţe atee, ei nefiind creştini ci pseudo- 
creştini. Hristos fiind Adevărul (In.14, 6), botezul eretic 
nu-l uneşte cu Acesta pe cel botezat cu un astfel de 
botez, ci mai degrabă îl uneşte pe eretic, potrivit 
credinței sale false, cu „tatăl minciunii"(n. 8, 44) 
devenind familiar aceluia”. Cu „tatăl minciunii”, 
precum şi cu cei înşelaţi în credinţă de el, adevărații 
creştini nu au nici o părtășie, după cum se arată în 
canonul 46 apostolic. Așa cum spun Sfinții Părinţi, 
adevăratul Botez se săvârşeşte în numele Tatălui şi al 
Fiului şi al Sfântului Duh în temeiul adevăratei credințe, 
credinţă de care ereticii sunt străini de aceea botezul lor 
nu este valid”. 

La capitolul FEuharistie se spune: „Comuniunea 
euharistică cu Hristos prezent, care hrăneşte viaţa 
Bisericii, este în acelaşi timp comuniune cu Trupul lui 
Hristos care este Biserica. Împărtăşirea aceleiași pâini şi 
a potirului comun, într-un loc dat, manifestă şi 
îndeplinește unitatea participanţilor cu Hristos și a 

tuturor părtaşilor din toate timpurile şi locurile... 
Celebrările cuharistice sunt întotdeauna în relație cu 
întreaga Biserică şi întreaga Biserică este implicate în 
fiecare celebrare euharistică”*”. Ereticii nu fac parte din 
Biserica lui Hristos, de aceea nu au Sfânta Euharistic: 
„Căci singurul loc cuvenit ei este şi cu adevărat potrivit 
este sfânta cetate, adică Biserica în care este şi preotul 
legiuit. Şi prin mâini sfințite se săvârşesc cele sfinte şi se 
aduce tămâie lui Dumnezeu Celui ce ţine toate şi jertfă 
curată (9voia xadapă), după cuvântul Proorocului (Mal. 
1, 11). Aşadar ereticii care strâmbă cele drepte 
dispreţuiesc legea cu privire la aceasta, căci jertfesc 
mielul nu în sfânta cetate [Biserică], nici prin mâinile 
[sfinţite a] celor aleşi de Duhul pentru sfânta slujbă ci, 
cum scrie dumnezeiescul Pavel, răpindu-şi loru-şi 
cinstea şi [prin mâini nesfinţite/întinate] jertfind [cele 
necurate] în tot locul [în afara Bisericii]*”. 

Acorduri doctrinare cu monofiziţii și papistaşii 
Relaţiile ecumeniștilor „ortodocşi” cu ereticii au devenit 
din ce în ce mai strânse, încât, de la „validarea” tainelor 
ereticilor şi de la considerarea formațiunilor eretice ca 
parte a „Bisericii”, au trecut la „identificarea” învăţăturii 
de credinţă ortodoxă cu doctrinele false ale unor grupări 
pseudo-creştine, realizând în acest sens unele acorduri 
doctrinare cu respectivele grupări, acorduri care îi duc la 
apostazie pe acei ortodocşi care le acceptă. 

În dialogul cu monofiziţii încă de la prima consultare, 
neoficială, ecumeniştii „ortodocşi” au susținut că 
hristologia monofiziților este ortodoxă: „Am învăţat unii 
de la alții, iar neînțelegerile au început să se lămurească. 

Recunoaştem unul în celălalt credinţa ortodoxă a 
Bisericii. În cinsprezece secole de înstrăinare nu ne-am 
abătut de la credința Părinților noştri”. Prin 
exprimarea „am învăţat unii de la alții”, ecumeniştii 
„ortodocşi” recunosc că nu din scrierile Sfinților Părinţi, 
ci de la monofiziți au învăţat că doctrina monofizită este 
„credinţa ortodoxă a Bisericii”, ignorând hotărârile 
Sinoadelor Bisericii Soborniceşti şi scrierile patristice în 
care se arată că monofiziții, nu doar cei care urmează 
credinței ereziarhului Eutihie, ci și cei care susțin 
dogmele false ale lui Dioscor sau Sever, sunt în afara 
Ortodoxiei. După aproape trei decenii de dialoguri 
ecumeniste, care au dus la acorduri dogmatice, părerea 
ecumeniştilor „ortodocşi” și a ereticilor monofiziți a 
rămas aceeași: „Am moştenit de la Părinţii noștri în 
Hristos credinţa şi tradiția apostolică cea una deşi ca 
Biserici am fost despărțiți unii de ceilalți timp de 
secole”; „am înţeles acum în mod clar că ambele 
familu au păstrat întotdeauna cu fidelitate aceeaşi 
Credinţă Hristologică Ortodoxă autentică şi continu- 
itatea neîntreruptă a tradiției apostolice, cu toate că au 
folosit termeni hristologici în moduri diferite”. 

Despre felul în care au avut loc dialogurile cu 
monofiziții, definitorie este exprimarea mitropolitului 
Elveţiei  Damaschinos Papandreou (1982-2011), 
copreşedinte al Comisiei mixte de dialog „ortodox”- 
monofizit: „Cu siguranță, Comisia Teologică Comună 
va începe într-un spirit inovator. Aceasta va privi 
dincolo de evenimentele din trecut şi va corecta inter- 
pretările deviante ale generaţiilor anterioare”. Contrar 

celor susținute de progresistul Damaschinos, hotărârile 
Sinoadelor Ecumenice despre ereticii monofiziți nu pot 
fi trecute cu vederea, iar argumentele din scrierile 
Sfinţilor Părinţi, prin care monofizismul este dovedit ca 
fiind străin de Ortodoxie, nu sunt „interpretări deviante”. 
A contrazice cele stabilite de Părinţii Bisericii în privința 
monofizismului este evident erezie: „dezacordul cu ei 
[Sfinţii Părinţi] este abatere de la dreapta credinţă”** 

În 1991, în urma acordurilor doctrinare eretice, 
patriarhul Antiohiei Ignatie al IV-lea (1979-2012) a luat 
unele măsuri în vederea unei apropieri mai mari faţă de 
monofiziți, prin rugăciuni în comun, o împreună slujire a 
tainelor, chiar intercomuniune atunci când o comunitate 
de ortodocși sau monofiziți nu are cleric: „a sosit timpul 
pentru instituirea unui respect total şi mutual pentru 
moştenirea spirituală a Sfinților Părinți ai ambelor 
Biserici (Patriarhia ortodoxă greacă antiohiană şi 
Patriarhia siriană a Antiohiei, necalcedoneană, n.r.). 
Acestea ar trebui să se abţină de la a racola membri una 
de la cealaltă. Întâlniri la nivel de Sinoade se vor 
organiza, ori de câte ori va fi nevoie. În localităţile unde 
există numai un preot al vreuneia dintre Biserici, acesta 
va celebra slujbele pentru credincioşii ambelor Biserici, 
inclusiv Sfânta Liturghie şi Sfintele Taine şi va rezolva 
alte necesități pastorale. Dacă într-un loc se vor afla doi 
preoți, aparținând celor două Patriarhii, ei vor celebra 
împreună, iar cel al comunităţii mai numeroase, va avea 
protia. Dacă vreun episcop al uneia dintre Biserici şi 
preotul celeilalte vor concelebra, evident că episcopul va 
avea protia, chiar dacă majoritară în acel loc este 

comunitatea preotului. Naşii de botez se pot alege şi 
dintre membrii Bisericii surori. Dacă episcopi ai celor 
două Biserici vor sluji la botezuri, cununii, înmormântări 
sau alte slujbe particulare, va prezida cel al cărui 
credincioşi sunt subiecții serviciilor religioase”*”. 

În favoarea comuniunii cu monofiziţii s-a exprimat şi 
ecumenistul de orientare progresistă Jon Bria (1929- 
2002): „nu există nici un impediment de ordin doctrinar 
sau liturgic împotriva..... comuniunii euharistice cu 
aceste Biserici, prin recunoașterea reciprocă a Tainelor 
şi a Preoţiei””, ceea ce arată starea de degradare 
dogmatică în lumea ecumenismului „ortodox”, la care s- 
a ajuns prin dialogurile cu eretici. 

În dialogurile ecumeniste cu papistaşii, copreşedinte 
al Comisiei mixte de dialog „ortodox”-papistaş a fost 
reprezentantul Patriarhiei Ecumenice,  progresistul 
Stylianos Harkianakis, arhiepiscopul Australiei (1975 - 
2019). Referitor la apropierea dintre ortodocși și 
papistaşi, acesta a spus că: „dacă păcatele au dus la 
despărțire, atunci numai metanoia poate să ne readucă la 
unitate””!. Potrivit acestor cuvinte ortodocșii ar trebui să 
se căiască pentru despărțirea din secolul XI, ca şi cum 
nu doar cei din Apus au fost vinovaţi. S-a ajuns lao 
astfel de părere deoarece pentru progresiști despărțirea 
Romei de Patriarhia Constantinopolului, dar şi de 
celelalte Patriarhii din Răsărit, nu a avut cauze 
dogmatice, pentru ei papistaşii nefiind eretici ci doar 
schismatici. Realitatea este însă că papistașii s-au abătut 
de la Ortodoxie, iar pentru că au devenit străini de 
pliroma ortodoxă s-au situat în afara Bisericii lui 

Hristos, de unde și motivul întemeiat a celor din Răsărit 
atunci când au rupt comuniunea cu ei. 

În dialogurile pe care le-au avut cu papistașii, 
ecumeniștii „ortodocşi” au ajuns să susțină că aceşti 
eretici urmează „credinței apostolice” şi că au taine 
valide: „De o parte şi de alta se recunoaşte că ceea ce 
Hristos a încredinţat Bisericii Sale — mărturisirea 
credinței apostolice, participarea la aceleaşi taine, mai 
ales la preoţia unică prin care se săvârşeşte jertfa unică a 
lui Hristos, şi succesiunea apostolică a episcopilor — nu 
mai pot fi considerate ca proprietate exclusivă a uneia 
dintre Bisericile noastre. În acest context, este evident că 
orice rebotezare este exclusă””?. 

A spune că „mărturisirea credinţei apostolice” nu 
aparţine doar Bisericii Ortodoxe, ci şi grupării papistaşe, 
înseamnă a crede că papistaşii urmează adevărului 
Evangheliei la fel ca şi ortodocşii. Învățătura de credință 
ortodoxă, mărturisită de Sinoadele Bisericii Soborniceșşti 
şi în scrierile Sfinților Părinţi, nu se află cu nimic în 
afara Evangheliei, ceea ce nu se poate spune despre 
doctrina papistașă care este opusă credinţei în adevăratul 
Dumnezeu. După cum arată Sfântul Gherman, papistaşii 
nu urmează credinţei apostolice, credinţa lor fiind într- 
un alt hristos%%. 

A afirma că atât ortodocşii cât și papistaşii 
mărturisesc credinţa Sfinților Apostoli, este un fel de a 
spune că ortodocșii şi papistaşii nu se deosebesc în 
credinţă, idee de care papistaşii s-au folosit secole la 
rând în încercarea de a-i aduce pe ortodocşi sub 
ascultarea papei. Începând de la căderea în erezia 

Filioqgue, papistaşii nu mai au parte de „mărturisirea 
credinței apostolice”; aşa cum spune Sfântul Grigorie 
Palama: „niciodată nu v-am putea accepta să fiți în 
comuniune cu noi, câtă vreme spuneți că Duhul purcede 
şi de la Fiul”, însă cu timpul papistașii au ajuns să 
susțină şi alte învățături ce sunt contrare credinței 
apostolice, care fac imposibilă comuniunea cu ei. 

Părerea că la ortodocşi şi papistaşi sunt „aceleaşi 
taine” are ca și consecință considerarea ca valide a 
tainelor papistaşilor, ca și cum prin ele s-ar putea 
„asigura mântuirea””%, astfel ecumeniștii „ortodocşi” nu 
fac decât să confirme că urmează progresiștilor din 
trecut care, promovând ideea aceleiași credinţe ce era 
răspândită de propaganda papistaşă, credeau că şi în 
tainele papistaşilor există sfințenie. 

Despre gruparea papistaşă lon Bria spune că: „este de 
origine apostolică, păstrând marile tradiții dogmatice şi 
bisericeşti comune. În principiu, în virtutea sucesiunii 
apostolice, recunoaşterea Tainelor catolice, în special, a 
Preoţiei şi a Euharistiei, este deci posibilă”"%*. Datorită 
abaterii de la adevăratele dogme gruparea papistașă, ca 
oricare formaţiune eretică, nu are harul sfințitor. 


În 1995 ecumenistul Maxim Aghiorgoussis, mitropolit 
de Pittsburgh (1979-2011), a susținut recunoașterea 
tainelor făcute de eretici: „Când mărturisim credința 
într-un Botez pentru iertarea păcatelor, prin aceasta nu 
ne referim la Botezul ortodox, ci la oricare Botez 
creştin”, „cele două «biserici surori», Ortodoxă şi 

romano-catolică, de mult îşi recunoască reciproc 
Botezul, precum şi celelalte taine”, „rebotezarea de către 
ortodocşi a creştinilor eterodocşi este inspirată de 
îngustime, bigotism și intoleranță, este o nedreptate 
împotriva Botezului creştin și, în cele din urmă, o hulă 
împotriva Sfântului Duh, care lucrează în fiecare 
creştin”. Acesta îi ignoră pe marii Părinţi ai Bisericii, 
care au respins cu desăvârşire tainele ereticilor. 


În 1999 a avut loc o întrunire „ortodox”-papistaşă 
Nord-americană, printre participanți aflându-se 
mitropolitul Maxim şi preotul Alexander Golitzin. A 
avut ca temă Botezul şi iconomia tainei care s-a finalizat 
cu un Acord comun, în care se afirmă: „Ortodocşii şi 
catolicii, prezenţi la această conferință, sunt de acord că, 
în cele două tradiţii ale noastre, există o învăţătură și 
credință comună într-un botez, în pofida unor deosebiri 
ce țin de practică, care, credem noi, nu afectează esenţa 
tainei. Prin urmare, suntem motivaţi să susţinem că ne 
recunoaştem reciproc botezul ca fiind unul şi acelaşi”. 
Nicidecum botezul ereticilor papistaşi nu este acelaşi cu 
Botezul ortodocşilor, deoarece, aşa cum se arată în 
Tradiția autentică a Bisericii, botezul ereticilor este 
necurat şi fals”, care „murdăreşte prin necredinţă””". 

Cu referire la incertul canon 95 II Trulan, se spune că: 
„în pofida hotărârilor oficiale ale Sinodului al cinci- 
şaselea Ecumenic împotriva poziţiilor hristologice ale 
severienilor şi nestorienilor, aceștia sunt considerați în 
mod clar încă «ai Bisericii» şi par a fi incluşi în 
categoria «parasinagogilory» lui Vasile””"!. Aceasta arată 

o lipsă de înțelegere a învățăturii de credință ortodoxă, 
deoarece ereticii se află în afara Bisericii. 

Sunt invocate hotărârile de influență progresistă de la 
sinodul constantinopolitan din 1484 şi cel moscovit din 
1667: „Sinoadele de la Constantinopol din 1484 şi 
Moscova din 1667 mărturisesc recunoașterea implicită a 
botezului catolic de către bisericile ortodoxe şi fac acest 
lucru într-un mod deplin în acord cu învăţătura şi 
practica anterioară a antichităţii şi a epocii bizantine”; 
Numai că „, învăţătura şi practica anterioară” ţin de 
rânduielile liberale de la primirea ereticilor, care nu au 
nici o legătură cu Tradiția Apostolică. 

Acordul comun conţine părerea rătăcită a aceleiași 
credințe: „Pentru că bisericile noastre împărtăşesc şi 
urmează aceeaşi credință şi învăţătură de credință, 
trebuie să fim de acord că avem acelaşi botez și prin 
aceasta să recunoaștem unul în celălalt, oricât de 
«imperfect», realitatea aceleiași Biserici. Prin darul lui 
Dumnezeu suntem fiecare, potrivit cuvintelor Sfântului 
Vasile, «ai Bisericiy”!". Niciodată Sfântul Vasile cel 
Mare nu a susținut că ereticii sunt „ai Bisericii”; în 
Biserică se află doar cei care urmează adevăratelor 
dogme. 

La final se recomandă ca Patriarhia Ecumenică să își 
retragă în mod oficial hotărârea din 1755 (1756) privind 
botezarea ereticilor”!*. 

Partea tradiționalistă 

Tradiționaliștii, uneori şi o parte dintre semi- 
tradiționaliști, au respins tradiția liberală a 
progresiştilor. 

La începutul secolului XX un papistaş din Syros care 
a dorit să devină ortodox a fost primit în Biserică prin 
botezare, ceea ce a provocat nemulțumire în rândul 
progresiştilor „ortodocşi. 

În 1977 un grup de călugări papistași au trecut la 
Ortodoxie, fiind primiţi prin Botez”!€. 

Într-o epistolă din anul 1980, monahii din Sfântul 
Munte Athos au afirmat despre tainele ereticilor că sunt 
lipsite de har: „Noi credem că Sfânta noastră Biserică 
Ortodoxă este cea Una, Sfântă, Sobornicească şi 
Apostolească Biserică, care deţine deplinătatea harului şi 
adevărului şi în consecință, neîntreruptă succesiune 
apostolică. Dimpotrivă, «bisericile» şi «confesiunile» 
vestului,  denaturând în multe feluri credinţa 
Evangheliei, pe Apostoli şi pe Părinţi, sunt lipsite de 
harul sfinţitor, de tainele adevărate şi de succesiunea 
apostolică”. 

În 1991 Hugo Tristram Engelhardt jr, părăsind erezia 
papistaşă, a fost botezat la primirea în Biserica 
Ortodoxă”!*. 

Deceniile 1 şi 2 ale secolului XXI 

În 2001 Patriarhia Alexandriei, în baza acordurilor 
doctrinare cu monofiții ce s-au realizat în 1989 și 1990, 
a permis căsătoriile ortodocșilor cu aceşti eretici: „am 
aprobat schiţa de proiect a Înaltpreasfinţiei Voastre 
privind un acord între cele două Patriarhii, referitor la 
Taina Cununiei, având în vedere stadiul dialogului 
teologic bilateral dintre cele două familii ortodoxe”. 

În iulie 2004 arhiereii din Australia ce aparţin de 
Patriarhule de Constantinopol, Antiohia şi România au 
semnat un acord, în cadrul Consiliului Naţional al 
Bisericilor din Australia, prin care au recunoscut botezul 
ereticilor papistaşi, monofiziți, anglicani, luterani, uniți 
şi congregaționalişti, susținând folosirea unui certificat 
de botez comun”. 

În septembrie 2004 Patriarhia Ecumenică a recunoscut 
botezul luteranilor din Germania”. 

Pe 6 şi 18 ianuarie 2005, arhiereul monofizit 
Maximos a liturghisit în paraclisul „Sfânta Ecaterina” a 
Facultăţii de Teologie Ortodoxă din Universitatea 
Bucureşti”?. În anul următor conducerea progresistă a 
aceleiaşi instituţii a recidivat, permițându-i clericului 
monofizit Markos Yassa să liturghisească în același 
paraclis”. Ecumeniștii „ortodocşi” de factură progresis- 
tă urmăresc să realizeze comuniunea euharistică cu 
monofiziții: „este regretabil că în pofida dialogului 
îndelungat cu bisericile pre-calcedoniene, cu toate că s-a 
ajuns la convergenţă hristologică, nu s-au receptat 
rezultatele la nivel sinodal şi, prin urmare, nu se poate 

ajunge la deplina unitate, manifestată prin împărtăşirea 
din acelaşi Potir”. 

Pe 29 aprilie 2007 la Magdeburg, reprezentanții a 11 
„confesiuni creştine” din Germama, printre care şi 
ecumeniști „ortodocşi”, au semnat un document pentru 
recunoaşterea reciprocă a botezului”. 

În România anului 2008 arhiereii progresiști Sofronie 
Drincec şi Nicolae Corneanu au săvârşit fapte de 
apostazie: „la 6 ianuarie, de ziua Bobotezei la Oradea, 
episcopul ortodox Sofronie Drincec a săvârşit slujba de 
sfințire a Aghesmei Mari împreună cu mai-marele prelat 
greco-catolic [uniat] Virgil Bercea.... [iar] la 25 mai la 
Timişoara, Episcopul ortodox Nicolae Corneanu s-a 
împărtăşit din potirul greco-catolic, în cadrul unei 
liturghii săvârşite de Monseniorul Francisco Javier 
Lozano, reprezentant al Nunţiului Papal în România. 
Entuziasmul mulțimilor [manipulate] din acele zile nu 
putea să arate decât bucuria că, în sfârşit, «mai marii» 
ortodoxiei şi catolicismului fac paşi serioşi către unirea 
creştinismului”. 

Sinodul „Panortodox "din 16-26. 06. 2016 

Dacă până în anul 2016 compromisurile dogmatice 
realizate prin dialogurile cu ereticii nu au fost însuşite în 
mod deschis de către toţi cei din lumea ecumenismului 
„ortodox”, odată cu Sinodul „Panortodox” au fost 
recunoscute în mod oficial ca fiind „ortodoxe”: 
„Dialogurile multilaterale purtate de Biserica Ortodoxă 
nu au însemnat, nu înseamnă și nici nu vor însemna 
niciodată un compromis în materie de credință. Aceste 
dialoguri sunt o mărturie despre Ortodoxie”. 

Declararea ca „mărturie despre Ortodoxie” a dialogurilor 
avute de ecumeniștii „ortodocşi” cu monofiziții şi 
papistașii, dialoguri în cadrul cărora s-au realizat între 
părți unele acorduri doctrinare eretice, înseamnă 
lepădare de credinţa în adevăratul Dumnezeu. 

În documentul Relaţiile Bisericii Ortodoxe cu 
ansamblul lumii creştine este asumată în mod oficial 
eclesiologia eretică ecumenistă, ce îşi are originea în 
protestantism”. 

Sinodul „Panortodox” a lăsat posibilitatea săvârşirii 
cununiei pentru cuplurile mixte”; evident că asemenea 
cununii nu sunt valide. 

Datorită celor hotărâte de Sinodul „Panortodox” 
împotriva învățăturii Dreptei Credinţe, susținătorii 
acestui sinod sunt în afara pliromei ortodoxe, de aceea 
întreruperea comuniunii cu ei este necesară, fiindcă, aşa 
cum spune Sfântul Apostol Pavel, drepteredincioşi nu 
pot avea comuniune cu aceia care s-au abătut de la 
adevărata credinţă (II Cor. 6, 15). 

Printre cei care au scris în favoarea hotărârilor 
Sinodului „Panortodox” se află progresistul Chiril 
Katerelos. În cartea sa Sfântul şi Marele Sinod din Creta 
— Biserica Ortodoxă şi eterodocşii””, acesta încearcă să 
justifice adoptarea de către Sinodul „Panortodox” a 
pseudo-eclesiologiei ecumeniste. 

Asemeni altor progresiști, plecând de la premisa 
greșită a existenţei harului în tainele ereticilor, C. 
Katerelos critică eclesiologia ortodoxă din scrierile 
Sfântului Ciprian al Cartaginei, considerând-o exclusi- 


vistă şi că nu a fost însușită de Biserică”. 

Acesta este de părere că Sfântul Grigorie de Nazianz 
ar fi susținut existența harului la cei din afara Bisericii: 
„Poate să existe harul lui Dumnezeu în afara Bisericii? 
Sfântul Grigorie Teologul, într-un mod caracteristic, 
subliniază: «Chiar înainte să fie din turma noastră, el era 
al nostru, căci l-a făcut unul de-al nostru vieţuire lui. 
Pentru că, aşa cum mulți de-ai noştri nu sunt cu noi — cei 
pe care purtările îi înstrăinează de trupul cel de obşte, tot 
aşa mulți dintre cei din afară sunt de partea noastră —, la 
care vieţuirea este înaintemergătoare credinței și mai au 
nevoie doar de numele a ceea ce ei au cu adevărat”. 
Contrar părerii lui Katerelos, acest text al Sfântului 
Grigorie nu relevă deloc că ar exista har la eretici, ci 
arată faptul că printre eretici sunt unii care au principii 
morale de viață, deși în privinţa credinţei „nu sunt cu 
not”, iar această vieţuire morală le poate fi cale pentru 
venirea la adevărata credinţă; pe de altă parte, printre cei 
dreptceredincioşi sunt şi din cei care nu au o conduită 
morală potrivită viețuirii creştine, prin care „nu sunt cu 
no”, deşi au credința ortodoxă. Pentru Sfântul Grigorie 
botezul eretic nu este valid”, ceea ce înseamnă că nu 
recunoaşte existenţa harului în tainele ereticilor. 

Despre subiectul „unitatea Bisericii” C. Katerelos 
urmează ideile din eclesiologia eretică protestantă, 
prezente de altfel şi în scrierile lui G. Florovsky: „Faptul 
că Biserica lui Hristos este Una, aceasta nu înseamnă că 
în prezent lumea creștină nu este dezbinată... Este o altă 
chestiune unitatea ontologică a Bisericii lui Hristos... şi 
o altă chestiune realitatea istorică a existenţei grupărilor 
creştine din afara cadrului canonic, acestea pe care azi le 

numim eterodoxe. Unitatea Bisericii Universale nu este 
atinsă de dezbinarea lumii creştine””*. C. Katerelos 
încearcă să sprijine această părere pe Epistola 114 a 
Sfântului Vasile cel Mare, Către Chiriac din Tars şi 
către credincioşii săi: „acei care slujesc Domnului cu 
toată adeveritatea şi sinceritatea să aibă drept singurul 
scop al strădaniei lor aducerea la unitate a Bisericilor 
care s-au dezbinat între ele în atâtea părți şi în atâtea 
feluri”*5. Când spune „aducerea la unitate a Bisericilor”, 
Sfântul Vasile are în vedere Bisericile Ortodoxe locale 
din acea vreme, mult încercate de prigoana din partea 
ereticilor care erau sprijiniți de cei din conducerea 
politică, nicidecum nu se referă şi la grupări eretice, 
pentru el acelea fiind în afara Bisericii; iar pe acele 
Biserici locale care au căzut în erezie, în urma prigoanei 
sau din cauza unor conducători necercaţi, Sfântul Vasile 
le consideră pierdute”. 

Un alt text întrebuințat de C. Katerelos este luat de la 
Sfântul Marcu al Efesului: „Astăzi mădularele trupului 
Stăpânului, împrăștiate şi rupte mai înainte multă vreme, 
se avântă să se unească unele cu altele. Căci nu rabdă 
Capul, Hristos Dumnezeu, să stea peste un trup 
împărțit”. Textul de mai sus ţine de începutul 
sinodului unionist din 1438-1439, prin tonul conciliant 
pe care l-a adoptat atunci Sfântul Marcu venea în 
întâmpinarea unei posibile înţelegeri care s-ar fi putut 
realiza între părți. Sfântul Marcu spune chiar mai mult în 
acea cuvântare, foloseşte expresia „aceleiaşi credinţe”: 
„Spune şi tu însuţi vestitorilor tăi (pseudo-teologii 
papistași), ca un următor a lui Dumnezeu: «Faceţi căi 

poporului Meu și aruncați din cale pietrele» (Is. 62, 10). 
Până când cei ce suntem ai Aceluiaşi Hristos şi ai 
aceleiași credinţe o să ne încăierăm şi o să ne măcelărim 
unii pe alții? Până când închinatorii Aceleiaşi Treimi ne 
vom mușşca şi ne vom mânca întreolaltă (Gal.5, 15)%*%. 
Astfel pentru Sfântul Marcu unitatea de credință, care 
înseamnă credința în acelaşi Hristos şi în aceeaşi Sfântă 
Treime, prin care părțile aparțin aceluiași trup eclesial, 
este condiționată de renunțarea din partea papistaşilor la 
erorile dogmatice, căci acele pietre din cale, care trebuie 
date la o parte de „teologii” papei, nu sunt altceva decât 
dogmele eretice ale papistaşilor care împiedică 
apropierea de ortodocşi. Aceeaşi condiție pune şi pentru 
o posibilă recunoaştere a papei ca arhiereu alături de 
ceilalți patriarhi ai Bisericii: „Și noi îl socotim pe papă 
ca pe unul dintre patriarhi şi aceasta dacă este 
ortodox”. 

În prezentarea ideii de taine valide la eretici, C. 
Katerelos se referă şi la admiterea la Sinodul VII 
Ecumenic a botezului şi hirotoniei iconoclaștilor”*, însă 
ignoră faptul că atunci nu a existat un consens în 
privinţa acestui subiect; până şi păruta înțelegerea de la 
Sinodul VII Ecumenic, dintre semi-tradiționaliști şi 
liberali, după sinod a fost respinsă de semi- 
tradiționaliști, unii pronunţându-se împotriva primirii în 
clerul ortodox a celor hirotoniți de iconoclaști, iar cu 
aceasta avea să fie de acord Sfântul Ioanichie cel Mare, 
care a comparat primirea în clerul ortodox a celor care 
aveau  hirotonia de la iconoclaşti cu aducerea 


iudaismului şi păgânismului în Biserică”; de aceea 

patriarhul Metodie a hotărât să nu fie primiţi în cler cei 
hirotoniți de ereticii iconoclaști. Legat de acest subiect, 
într-o altă scriere a sa”, C. Katerelos apreciază ca fiind 
acceptabile interpretările pe care patriarhul Tarasie, în 
timpul Sinodului VII Ecumenic, le-a dat Epistolei către 
nicopoliteni a Sfântului Vasile cel Mare şi canonului 8 al 
Sinodului I Ecumenic: „Însuşi patriarhul comentând 
Epistola către nicopoliteni, şi după citirea canonului 8 al 
Sinodului | Ecumenic, care se referă la primirea 
clericilor novatieni fără o nouă hirotonie, subliniind 
acordul Părinților («peste tot părinţii sunt de acord între 
el şi nici o opoziţie nu se află între ei, ci se opun între ei 
cei care nu cunosc iconomiile şi scopurile lor») remarca 
despre acest canon că este în vigoare pentru toate 
ereziile («repi n&ong aiptoeoc £oriv»)””*. Părinţii de la 
Sinodul 1 Ecumenic n-au avut în vedere canonul 8 
pentru vreo erezie, acest canon vizându-i numai pe 
schismatici. Deoarece acest canon este şi despre botez, 
prin felul în care îl interpretează patriarhul 'Tarasie se 
opune canonului | al Sfântului Vasile cel Mare, în care 
se arată că trebuie exclus „cu totul botezul ereticilor”**. 
De fapt prin părerea despre aplicabilitatea canonului 8 la 
„toate erezie”, patriarhul Tarasie este în acord cu 
rânduiala liberală pe care a susținut-o episcopul Romei 
Ștefan I (secolul III): „Dacă vor veni la voi eretici de la 
indiferent ce erezie, să nu se inoveze nimic, ci, 
urmându-se doar tradiţia, să li se pună mâinile pentru a-i 
primi spre pocăință”. 

Sinodul | Ecumenic prin canonul 8 nu a acceptat 


hirotoniile  schismaticilor”*, însă după părerea 

patriarhului Tarasie: „poate (umros) că punerea mâinilor 
înseamnă doar binecuvântare, şi nu hirotonire”. Dacă 
termenul xerpoBerovuEvovş din canonul 8 nu înseamnă 
hirotonire ci „doar binecuvântare”, din aceasta reiese 
acceptarea hirotoniilor din orice erezie, dacă, potrivit 
aceluiași, „acest canon este în vigoare pentru toate 
ereziile”. 

Interpretarea pe care patriarhul Tarasie o dă FEpistolei 
către nicopoliteni a Sfântului Vasile cel Mare, este tot în 
favoarea admiterii hirotoniilor făcute de eretici”*. 
Sfântul Vasile nu respinge doar hirotoniile ereticilor, 
ereticii fiind cei care prin dogmele lor false „s-au lepădat 
şi s-au înstrăinat cu totul de credinţă”, ci şi hirotoniile 
făcute de schismatici; când spune că: „devenind laici, n- 
au mai avut puterea... nici să hirotonească, şi nici să dea 
altora harul Duhului Sfânt, de la care s-au exclus ei 
înşişi”, Sfântul Vasile se referă la arhiereii deveniți 
laici prin căderea în schismă. Dacă un laic poate boteza 
în cazuri de necesitate, este evident că în nici un caz nu 
poate și hirotoni, hirotonia neputând fi săvârşită nici 
măcar de către preoți. 

În privinţa Epistolei către nicopoliteni este necesară 
expunerea circumstanțelor de atunci, care l-au 
determinat pe Sfântul Vasile să scrie această epistolă. În 
373 Sfântul Vasile i-a cerut lui Eustaţie de Sevasta să 
accepte mărturisirea de credinţă ortodoxă, pe care acesta 
a semnat-o: „Eu episcopul Eustațiu am citit acestea în 
faţa ta, Vasile, am luat cunoştinţă de ele şi am aprobat 
împreună cu tine ceea ce era scris mai sus. Am semnat 


în prezenţa fraţilor, a lui Fronton al nostru”; după care 

Eustaţie, fiind pnevmatomah în ascuns, s-a întors 
împotriva Sfântului Vasile, iar acesta, înțelegând că 
Eustaţie este eretic, s-a despărțit de el: „atunci m-am 
convins deplin despre necesitatea despărțirii de el, 
înțelegând că nici etiopianul nu şi-ar schimba vreodată 
pielea, nici leopardul petele şi nici cel crescut în 
învățături arțăgoase n-ar putea să scuture răul ereziei”. 
Pentru că a stăruit în împotrivirea față de Dreapta 
Credinţă, Eustaţie a fost considerat căzut din har: „şi-a 
schimbat acum părerea anulând harul dat lui”5. 

Având sprijin din partea stăpânirii, Eustaţie, care a 
devenit conducătorul grupării ereticilor pnevmatomahi, 
a trecut la înscăunarea de episcopi dintre cei care îi erau 
apropiaţi. În 375 după moartea episcopului Teodot de 
Nicopole, Eustaţie a dorit să ocupe locul vacantat, însă 
credincioşii din Nicopole s-au opus; după care acesta 
împreună cu vicarul Pontului, Demostene, l-au pus pe 
Fronton ca episcop pnevmatomah: „în clipa când scriu, 
aceeaşi echipă a luat-o spre Sebasta, ca să se întâlnească 
cu Eustațiu şi, împreună cu el, să întoarcă lucrurile pe 
dos la Nicopole, acum când răposatul Teodot abia de 
câtva timp îşi doarme somnul de veci. Până acum 
locuitorii acestui oraş au respins curajos şi vitejeşte cele 
dinâii asalturi ale vicarului. El se străduise să-i convingă 
să primească pe Eustațiu de episcop, dar din clipa în care 
a văzut că nu vor, se străduieşte cu insistenţă să-l pună 
pe un altul, pe care ei nu-l vor”**; „Mizerabilul Fronton 
care mai înainte s-a prefăcut că își asumă susţinerea 
adevărului, în cele din urmă a trădat în mod josnic 
credinţa dar s-a trădat şi pe sine, iar ca plată pentru 

trădare a primit un nume de necinste. Căci primind de la 
aceştia vrednicia de episcop, precum își închipuie (oc 
oiere), prin harul lui Dumnezeu a devenit ruşinea 
publică în faţa tuturor celor din Armenia”. Ortodocșii 
nu l-au acceptat pe pseudo-episcopul Fronton, de aceea 
au plecat din biserică, ţinându-şi slujbele în afara 
orașului. Sfântul Vasile le-a scris clericilor din Nicopole, 
încurajându-i să rămână statornici în credinţă: „Doar o 
singură ruptură s-a făcut în obştea voastră. Şi chiar dacă 
au mai plecat, după aceea încă doi sau trei, aceştia erau 
doar nişte nenorociţi ajunşi să stoarcă acum milă din 
cauza căderii lor. Încolo, prin ajutorul lui Dumnezeu, tot 
corpul comunităţii voastre a rămas întreg, mădularele 
netrebnice au căzut, restul n-a fost mutilat. lar dacă vă 
simţiți îndureraţi pentru faptul că aţi fost alungaţi în 
afara zidurilor cetăţii, cel puţin aici, în câmp, petreceţi 
sub ocrotirea lui Dumnezeu, căci şi îngerul păzitor al 
Bisericii a plecat împreună cu voi. Culcă-se ei singuri în 
casele goale”; „Dacă vă întristaţi când vedeţi că un 
necunoscut ocupă casa de rugăciune, atunci închinaţi-vă 
în aer liber, Stăpânului cerului şi al pământului, gândiţi- 
vă că unsprezece ucenici au fost închişi în foişor pe când 
cei care răstigniseră pe Mântuitorul îşi săvârşeau în 
faimosul lor templu slujbele cultului iudaic”. Pentru că 
majoritatea celor din Nicopole au rămas neabătuţi de la 
Ortodoxie, o parte din cei care s-au alăturat lui Fronton 
l-au părăsit pe acesta, dorind să revină de partea 
drepteredincioşilor; aceştia erau dintre cei care au trecut 
la eretici din oportunism, unii din ei fund hirotoniți de 
Fronton, comportamentul lor ipocrit fiind criticat de 

Sfântul Vasile: „Astfel de oameni îl negustoresc pe 
Hristos, ei nu mai sunt creştini, căci preferă numai ceea 
ce le este folositor în această viaţă în locul vieţii trăite 
după adevăr: când cred că au dobândit această putere 
deşartă, atunci se alătură duşmanilor lui Hristos; când 
văd popoarele tulburându-se, atunci se prefac din nou că 
s-au întors la dreapta credință””*. Sfântul Vasile nu l-a 
recunoscut ca episcop pe Fronton, nici hirotoniile făcute 
de acesta: „Nu recunosc pe un astfel de episcop al lor şi 
n-aş putea număra în rândul preoților lui Hristos pe cel 
care a fost pus pe prima treaptă de nişte mâini necurate 
(Tv Pefmiov xXewpâv), spre surparea credinţei”. 
Eustaţie pentru că era căzut din har (Gkvpoi Tv Xăpw 
miv 6oBeioav 0vT6)'“ datorită ereziei, nu mai putea 
săvârşi Taine valide, fiind lipsit de sfințenie nu putea să 
o dea altora”, tainele făcute de el şi de cei din grupare 
eretică pe care o conducea erau necurate, de aceea și 
hirotonia primită de Fronton, prin mâinile necurate ale 
pnevmatomahilor, nu era validă ci întinată, ceea ce 
trimite la învăţătura Sfântului Ciprian al Cartaginei, care 
arată că hirotoniile ereticilor sunt necurate”?. Acest 
adevăr, despre nevaliditatea hirotoniilor făcute de 
eretici, este afirmat şi de un contemporan al Sfântului 
Vasile, pustnicul Moise, care a refuzat să fie hirotonit 
de un pseudo-arhiereu: „«Să nu fie ca eu să fiu 
hirotonisit prin mâna ta. Căci nu se pogoară harul 
Duhului Sfânt dacă tu îl chemi». Luciu însă a zis : «De 
ce vorbeşti bănuind acestea?y», iar Moise i-a răspuns: 
«Nu bănuiesc ceea ce ştiu sigur. Tu lupți contra 
dogmelor apostolice şi înveţi cele împotriva lor”. 

Poziţia oficialilor  athoniţi față de Sinodul 
„Panortodox” 

În enciclica oficialilor athoniţi din 13 decembrie 2016, 
Sinodul „Panortodox” este prezentat ca având neajunsuri 
dar și „puncte pozitive”. La neajunsuri sunt trecute 
„neclarităţi” din documentele sinodale, considerându-se 
că ar trebui aduse „formulării mai corecte prin care să se 
vădească care este adevărul". Ori, în privinţa 
eclesiologiei, din documentul Relaţiile Bisericii 
Ortodoxe cu restul lumii creştine, se vorbeşte în clar 
despre o dublă unitate: o unitate ce s-a pierdut, care 
trebuie refăcută”, și o unitate care nu se poate 
destrăma”, ceea ce este în concordanţă cu eclesiologia 
eretică din Declaraţia de la Toronto”. 

Dacă unii, chiar şi dintre cei care susțin că nu sunt de 
acord cu hotărârile Sinodului „„Panortodox”, trec sub 
tăcere declararea de către acest sinod a dialogurilor 
ecumeniste cu  ereticii ca „o mărturie despre 
Ortodoxie””5, oficialii athoniţi nu au trecut cu vederea o 
asemenea susținere care este contrară învățăturii de 
credință ortodoxă: „afirmaţia explicită a enciclicii că 
«dialogurile întreprinse de Biserica Ortodoxă nu au 
însemnat, nu înseamnă şi nu vor însemna niciodată 
vreun compromis în chestiunile de credință [Aceste 
dialoguri sunt o mărturie despre Ortodoxie]'*», 
acordurile teologice ca cel al Comisiei Mixte a 
Ortodocșilor şi Anticalcedonienilor despre hristologie, 
(1989, 1990) şi cel al Comisiei Mixte despre 
eclesiologie de la Balamand(1993), dintre Ortodocşi şi 
Romano-catolici, nu pot fi aplicate, întrucât sunt vădit 

«compromisuri în probleme de credință». În pofida 
acestui fapt oficialii athoniți recomandă continuarea 
comuniunii cu semnatarii și susținătorii documentelor 
Sinodului „Panortodox”: „Cu toate acestea tendinţa de 
«întreruperea pomenirii» nu este justificată în situația de 
față. Textele Sfântului şi Marelui Sinod au neajunsurile 
şi imperfecţiunile lor. Însă nu este semnată vreo 
«hotărâre de unire», ca cel de la Lyon sau Florenţa, şi 
nici un episcop ortodox nu a trecut conştient la vreo 
erezie condamnată de Biserică, nici n-a propovăduit «cu 
capul descoperib> ereticele învățături ale 
eterodocșilor””. Afirmația oficialilor athoniţi despre 
semnatarii documentelor Sinodului „Panortodox”, că 
nici un episcop ortodox din cei prezenți la sinod nu a 
susținuta „vreo erezie condamnată de Biserică [nici] n-a 
propovăduit «cu capul descoperit» ereticele învățături 
ale eterodocşilor”, este departe de adevăr, deoarece prin 
acceptarea pseudo-eclesiologiei ecumeniste, precum și 
prin asumarea ca „mărturie despre Ortodoxie” a 
acordurilor dogmatice din cadrul dialogurilor cu eretici, 
ale căror doctrine sunt condamnate prin hotărârile 
Sinoadelor Bisericii și în scrierile Sfinților Părinți, acești 
„episcopi” s-au alăturat celor „care au schimbat adevărul 
lui Dumnezeu în minciună”(Ro. 1, 25), urmând în loc de 
adevărata Evanghelie o „altă evanghelie” (Gal. 1, 7-8). 
Spre exemplu, în privinţa ereticilor monofiziți, Sinodul 
IV Ecumenic, după ce a definit dogma ortodoxă, a 
„hotărât că nimănui nu îi este îngăduit să înfățişeze, să 
scrie sau să alcătuiască, nici [el însuşi] să gândească, 
nici să înveţe pe altul o altă mărturisire de credinţă. Cât 

despre cei care îndrăznesc să alcătuiască o altă 
[mărturisire de] credinţă, să o înfăţişeze altora spre 
învăţătură, sau să răspândească un alt Crez celor care 
vor să se întoarcă la cunoştinţa adevărului de la rătăcirile 
elineşti sau iudaiceşti sau de la oricare altă erezie, 
aceştia, dacă sunt episcopi sau clerici, să fie îndepărtați 
[episcopii de episcopie şi clericii de cler], iar dacă sunt 
monahi sau laici, să se dea anatemei”"?. Contrar 
hotărârii Sinodului IV Ecumenic  ecumeniștii 
„ortodocşi”, în dialogurile cu așa-zişi monofiziți 
moderați, încă de la prima consultare „ortodox”- 
monofizită au susținut că hristologia acestor hristomahi 
este compatibilă cu „credinţa ortodoxă a Bisericii”, iar 
apoi în loc să revină şi să se dezică de o asemenea părere 
rătăcită, au întărit-o prin acordurile doctrinare pe care le- 
au realizat împreună cu aceşti eretici: „ambele familii 
[„ortodoxă” şi monofizită/miafizită] au păstrat întotdea- 
una cu fidelitate aceeaşi Credinţă Hristologică Ortodoxă 
autentică şi continuitatea neîntreruptă a tradiției 
apostolice”. O astfel de clasificarea a doctrinei mono- 
fizite demonstrează opoziția ecumeniştilor „ortodocşi” 
față de acest Sinod Ecumenic. Însă nu doar Sinodul IV 
Ecumenic ci şi următoarele Sinoade Ecumenice au 
declarat despre doctrina monofiziților că este eretică, 
anatemizându-i pe ereziarhii monofiziți și pe toți cei 
care urmează acestora în credinţă. Cu toate acestea 
ecumeniștii  „ortodocşi” susțin că unii ereziarhi 
monofiziți sunt ortodocşi în cugetare, iar anatemele date 
de Sinoadele Ecumenice împotriva acestora trebuie 
ridicate: „Ambele familii sunt de acord că toate 

anatemele din trecut care acum ne separă trebuie să fie 
ridicate de Biserici.... Ambele Familii sunt de acord că 
ridicarea anatemelor şi a condamnărilor se va înfăptui în 
baza faptului că Sinoadele şi părinții anatematizaţi sau 
condamnaţi mai înainte nu sunt eretici”, că „pot fi 
ridicate anatemele Sinoadelor Ecumenice al IV-lea, al 
V-lea și al VII-lea pronunţate împotriva lui Dioscor şi 
Sever”. Acestea arată fără putinţă de tăgadă respinge- 
rea de către ecumeniștii „ortodocşi” a hotărârilor 
Sinoadelor Ecumenice. 

Prin afirmaţia că monofiziţii/miafiziții au hristologia 
„Ortodoxă autentică şi continuitatea neîntreruptă a 
tradiţiei apostolice”, ecumeniștii „ortodocşi” susţin de 
fapt că Hristos are o singură fire, chiar dacă pe de altă 
parte ei spun că în Hristos sunt două firi, iar prin aceasta 
hristologia lor eretică se apropie de cea a ereziarhului 
monofizit Sever de Antiohia, care considera că în 
Hristos există o singură fire, dar spunea şi două firi, 
pretinzând că admite deosebirea reală dintre ele”*, însă 
nega realitatea câtimii lor”, socotind că sunt două doar 
în gândire nu şi în realitate”; ceea ce mărturisesc şi 
ecumeniştii „ortodocşi” în acordurile dogmatice cu 
monofiziții: „ortodocşii sunt îndreptățiți să folosească 
formul celor două firi, de vreme ce ei recunosc că 
distincția lor se poate face numai în gândire (te theoria 


mone)”*!; „naturile distingându-se un de alta numai în 


teorie (in contemplation only)”; „ele [firile] se disting 
doar în gândire (in thought alone)”%, de aceea au ajuns 

să-l considere pe Sever „ortodox” în cugetare şi să ceară 

ridicarea anatemelor Sinoadelor Ecumenice îndreptate 
împotriva lui %*. 

Cei care acceptă documentele Sinodului „Panortodox” 
îşi asumă realizările eretice ale ecumeniştilor „orto- 
docşi”, din cadrul dialogurilor avute cu monofiziții, 
socotindu-le „mărturie despre Ortodoxie”; cu alte 
cuvinte, ecumeniștii „ortodocși”, în acordurile doctrinare 
cu monofiziții, mărturisesc în mod rătăcit că hristologia 
acestor eretici este ortodoxă, iar cei care susțin Sinodul 
„Panortodox” întăresc o astfel de mărturisire; aceeaşi 
situație există și în privinţa dialogurilor avute de 
ecumeniștii „ortodocși” cu papistaşii. Deşi există aceste 
abateri evidente de la Ortodoxie, oficialii athoniți susțin 
continuarea comuniunii cu cei care acceptă hotărârile 
Sinodului „Panortodox”. 

Cu totul alta este atitudinea Sfinţilor Părinți faţă de cei 
care se opun Sinoadelor Ecumenice. Exemplul elocvent 
în această privință este cel al Sfântului Maxim 
Mărturisitorul: „Atunci eparhul (prefectul) i-a spus: 

— Eşti în comuniune cu Biserica de aici, sau nu? 

— Nu. 

— De ce? 

— Pentru că a respins Sinoadele Ecumenice. 

— Dacă a respins Sinoadele Ecumenice, cum se face că 
ele sunt menţionate în diptice (la Liturghie)? 

— Și care e folosul unor nume dacă sunt respinse 
dogmele?”%5. 

Potrivit autorilor enciclicii athonite, dintre cele făcute 
într-un sens „drept” (rmv 9p0nv) la Sinodul „Panorto- 
dox” face parte şi formularea finală cu privire la 

căsătoriile mixte, aceasta deoarece este amintit canonul 
72 II Trulan care interzice astfel de căsătorii, dar se 
observă că în textul documentului s-a lăsat totuşi 
posibilitatea Biserilor Autocefale să aplice iconomia”“. 
Zadarnică este menționarea canonului 72 II Trulan, dacă 
pe de altă parte sunt permise asemenea căsătorii 
nelegiuite. 

Aşa cum spune Sfântul Simeon Noul Teolog: „să nu 
credem pe orice om...ci numai dacă avem mai înainte 
confirmarea din viaţa şi din faptele lui, şi mai cu seamă 
dacă cuvintele şi faptele lui consună cu cele ale 
Domnului şi ale Apostolilor şi cu învăţăturile Sfinților 
Părinţi, şi abia atunci să primim şi să ascultăm cuvintele 
lui ca şi ale lui Hristos. lar dacă nu, chiar dacă ar învia 
pe morţi, chiar dacă ar arăta zeci de mii de alte minuni, 
să-i întoarcem spatele”. 

Despre Sfântul Gherman, patriarhul Constantinopolului (715 — 730), C. 
Katerleos spune că a fost hirotonit de monoteliți (Emokonov Afv5ov Kvpiiiov: 
„H Avrokepoin Ekkânoia ns Ovkpaviac..., osA. 38), însă aceasta este doar o 
presupunere. Cel mai probabil Sfântul Gherman a fost hirotonit preot în jurul 
vârstei de 30 ani (Drd. Dumitru Bălţatul: Cinstirea sf. icoane în scrierile Sf. 
Gherman I, Patriarhul Constantinopolului, în Mitropolia Ardealului, nr. 3/1989, 
p. 21), aceasta însemnând prin anul 380, anul în care a început Sinodul VI 
Ecumenic, dar e posibil să fi fost hirotonit şi mai târziu, iar ca arhiereu a fost 
hirotonit în 705 sau 706 de Sfântul Cyrus patriarhul Constantinopolului 
(Opnokevuun koi 'HOuc 'Eykvkionouseia T6puoc 4, o7mA. 378). 

C. Katerelos trimite și la un text din cartea despre viaţa asceţilor din Palestina 
secolului VI, scrisă de Chiril de Schitopolis, mai precis din Viaţa Cuviosului 
Părinte nostru Sava, în care se relatează despre patriarhul loan III al 
Ierusalimului (516-526) (Emokonov AfBv5ov Kvpiiiov: „H AvrokEpoin 
Exkinsia ns Ovkpoviac..., ceh. 38), text care este interpretat în sensul că loan 
III, care l-a înlocuit pe patriarhul Ilie I al Ierusalimului (494 - 516), a fost 
hirotonit de monofiziții severieni, că aceea hirotonie ar fi fost recunoscută de 
Sfinţii Cuvioşi Sava şi Teodosie. Ori, la data întronării lui loan III ca patriarh s- 
au scurs câteva decenii de la apariţia scrisorii Bisericii din Constantinopol către 
episcopul  Martiriu al Antiohiei (459-470) (Emoroih vypupeioa And 
Kovoravrwvovnoieog Maprvpio Erok6no Avrioyeioc..., Migne, P.G. 119, 900), 
scrisoare din care reiese că nici măcar cei orientare liberală, sau cel puţin o parte 
dintre ei, încă nu erau pentru acceptarea hirotoniilor celor din afara Bisericii. 
Dacă loan III ar fi avut hirotonia de la monofiziți, iar Sfântul Sava şi Sfântul 
Teodosie ar fi recunoscut o asemenea hirotonie, înseamnă că se aflau în 
avangarda liberalilor, ceea ce nu este plauzibil; mai credibil este că înainte de a fi 
ales de împăratul monofizit Anastasie (491-518) în locul patriarhului Ilie 1, loan 
III a fost episcop de Sebasta Samariei (The Catholic Encyclopedia, Vol. VIII, 
New York, 1913, p. 359), având hirotonia de la ortodocşi, ceea ce explică faptul 
de ce Sfântul Sava şi Sfântul Teodosie nu s-au referit la hirotonia acestuia, ci 
doar l-au îndemnat să nu se supună autorităţilor politice care i-au cerut să nu 
susțină Sinodul IV Ecumenic. Nu exista atunci o bază canonică, nici măcar 
pentru recunoaşterea botezului eretic, în acea vreme neexistând nici măcar acea 
adăugire a liberalilor la canoanele Sinodului II Ecumenic, după cum reiese din 
Nomocanonul Sfântului loan Scolasticul (565-577), în care se precizează: 
„Părinţii care s-au adunat în Constantinopol au dat şase canoane” (Bibliotecae 
juris canonici veteris, Tom. 1, p. p. 501-502), prin urmare, cu atât mai puţin 
puteau fi vorba de acceptarea hirotoniilor de la eretici. 

C. Katerleos crede că la Sinodul II Ecumenic au fost acceptaţi pseudo-arhierei 
care au fost hirotoniți de arieni (Emok6nov ABv5ov Kvpiiov: „H Avrok&poin 
Exkinsia 1ns Ovkpovioc..., cei. 38), ori la acest sinod au participat Sfinţii 
Părinţi, ca Sfântul Grigorie de Nazianz, Sfântul Chiril al Ierusalimului şi Sfântul 
Grigorie de Nyssa, care erau categorici în respingerea botezului ereticilor, ceea 
ce înseamnă că pentru ei erau nule şi celelalte taine ale ereticilor, dar şi Sfântul 
Amfilohie de Iconiu, care a fost povăţuit de Sfântul Vasile cel Mare să respingă 
botezul tuturor ereticilor, e greu de crezut că ar fi acceptat o asemenea decizie. 

Marii Părinţi ai Bisericii nu-şi schimbau convingerile în legătură cu Tradiţia 
Bisericii, mai degrabă răbdau prigoana pentru convingerile lor. 

C. Katerelos susține că la Sinodul VI Ecumenic cei mai mulți episcopi 
participanţi aveau hirotoniile de la monoteliți (Emokonov Afv5ov Kvpiioov: „H 
Avrok&poin Ekkânoia ns Ovkpaviac..., ce. 39), Această părere este departe 
de adevăr, având în vedere că Sfântul Maxim Mărturisitorul, a cărui poziție 
împotriva monoteliţilor a fost asumată de ortodocşii din acea vreme, a arătat că 
monoteliții nu au taine valide. Influenţa pe care a avut-o Sfântul Maxim asupra 
celor ortodocşi a fost covârșitoare, acest fapt fiind recunoscut şi de adversarii săi, 
atunci când au încercat să-l înduplece să intre în comuniune cu patriarhul 
monotelit: „Într-un singur lucru însă îi întristezi pe toţi, pentru că pe mulţi îi faci 
să se separe de comuniunea cu Biserica de aici (din Constantinopol). 

— Există cineva, a spus robul lui Dumnezeu, care spune că eu am zis: «Să nu 
stai în comuniune cu Biserica bizantinilor?» 

Domnul Serghie a răspuns: 

— Însuşi faptul că tu nu eşti în comuniune este pentru toţi ca un glas mare să 
nu stea nici ei în comuniune” (Sfântul Maxim Mărturisitorul şi tovarăşii săi în 
martiriu..., p. 128); Cei care erau de partea Sfântului Maxim, i-au urmat acestuia 
şi în privinţa respingerii tainelor ereticilor monoteliţi, despre care Sfântul Maxim 
a spus: „ce fel de liturghie (uvoroyoyiav) vor mai săvârşi sau ce fel de Duh se va 
pogorî asupra celor săvârşite de unii ca aceştia?”"(Ibidem, p. 125), între cele 
lipsite de harul Sfântului Duh fiind şi hirotoniile monoteliților. 

Ca și alţi ecumeniști Katerelos crede că Sinodul III Ecumenic a acceptat 
hirotoniile ereticilor messalieni (Emoronov Afv5ov Kvpiiiov: „H Avrokepoân 
Ekxânoia 7ns Ovkpovioc..., ce. 40). Aşa cum s-a arătat, hotărârea depre 
primirea messalienilor este a sinodului constantinopolitan din anul 390, hotărâre 
ce a fost acceptată de Sinodul III Ecumenic; în acea hotărâre nu se precizează 
modul de primire a ereticilor messalieni, iar aceasta nu înseamnă acceptarea lor 
fără a fi botezați, iar clericii lor fără hirotonire. Concepţiile messalienii depre 
Sfintele Taine, despre „existența naturală” a răului, despre dogma Sfintei Treimi, 
ei fiind modalişti, dar şi despre suflet omului duhovnices despre care susțineau că 
devine „dumnezeu” după fire (Vezi mai sus la p.p.205-206), arată situarea lor în 
afara Bisericii, fiind lipsiţi de harul sfințitor, neavând taine valide. 

Katerelos face trimitere şi la legenda hirotonirii patriarhului Anatolie a 
Constantinopolului ca arhiereu de către ereticul monofizit Dioscor (Entokonov 
ABvb5ov Kvpiddov: „H Avroktpoim Exkinsiu 7ng Ovkpoviuc..., 6e). 43). În 
viața Sfântului Anatolie se spune că acesta a fost ales patriarh de Constantinopol 
la insistenţele lui Dioscor (Dicţionar agiografic..., p. 72), nu că a fost şi hirotonit 
de către ereziarh. Fragmentul în cauză din Istoria Tripartita a lui Teodor 
Lectorul, despre presupusa hirotonire a Sfântului Anatolie de către monofiziţi, s- 
a păstrat numai în actele Sinodul Ecumenic din 787 (Concilium Universale 
Nicaenum secundum, Concilii actiones I-III, Edit Erich Lamberz, MMVIII 
(2008), Walter de Gruyter, Berolini, Novi Eboraci, p. 98.), însă acest fragment nu 
este singurul text în care Teodor se referă la acest subiect. În cea mai mare parte 
din scrierea sa ce s-a păstrat, acesta spune: „Flavian a fost caterisit şi ucis în Efes, 
iar Dioscor s-a grăbit să-l pună pe Anatolie, apocrisiarhul său, episcopul 
Constantinopolului, crezând că acesta ține la dogmele sale”(Theodorus 

Anagnostes, Kirchengeschichte, herausgegeben von Giinther von Christian 
Hansen, Academie-Verlag, Berlin, 1971, p. 99). Adevărul istoric arată că Sfântul 
Flavian nu a murit în Efes, ci în drum spre Sardes (Pr. Prof. Dumitru Stăniloae, 
Definiţia dogmatică de la Calcedon, în Ortodoxia, nr.2-3/1951, p. 386). 
Constatând imprecizia istoricului Teodor despre cele întâmplate la Sinodul 
Tâlhăresc, nu sunt în afară de orice îndoială nici cele spuse de acesta despre 
„hirotonirea” Sfântului Anatolie de către Dioscor, mai ales că în afară de el 
nimeni nu a scris despre o astfel de „hirotonire” a Sfântului Anatolie. lar când 
spune că Sfântul Flavian a fost „caterisit” de către monofiziţi, nu are dreptate; 
Aşa cum în privinţa lui Nestorie, după ce a devenit eretic, caterisirile făcute de el 
erau nule, ([Sfântul] Grigorie Palama, Tomosuri dogmatice — Viaţa — Slujba, 
Stud. introd. şi trad. diac. loan Ică jr, Ed. Deisis, Sibiu, 2009, p. 259), la fel a fost 
şi în cazul arhiereilor monofiziți, cele săvârşite de ei nu erau valide, deoarece 
erau ale unor pseudo-arhierei, de aceea Sfântul Flavian n-a putut fi caterisit de 
aceştia, iar neavând puterea de a caterisi nu puteau nici hirotoni;, după cum arată 
Sfântul Vasile cel Mare, nu poate fi cleric atât cel caterisit de un arhiereu care nu 
poate caterisi, cât şi cel hirotonit de acelaşi arhiereu, numai acela care poate 
caterisi poate să şi hirotonească (Sfântul Vasile cel Mare, op.cit., p. 511). Teodor 
Lectorul a întrebuințat în scrierea sa istorică, pentru perioada secolelor V — VI, şi 
surse monofizite (Theodorus Anagnostes, Kirchengeschichte...,p. p.142, 152- 
157), care nu pot fi socotite obiective în ceea ce nu sunt confirmate şi de alte 
surse care sunt considerate credibile. Nu este exclus ca şi despre presupusa 
„hirotonire” a lui Anatolie de către Dioscor, Teodor să fi folosit surse monofizite. 
Sfântul Fotie spune că dintre toţi istoricii bisericesti Evagrie Scolasticul este cel 
mai de încredere (“Ehimveg Ilarepec 7ng Ekkânoiag Touog 134, Ex5oTu6G 
Oixoc EievOepiov Meperâkn «To Bvlăvrio», Ilorepiwai Ex56oerc «I'pny6ptog o 
Ilodauâc», Beoooiovin, 2001, ce. 36), iar la acest istoric nu există nici o 
menţiune despre hirotonia Sfântului Anatolie de către eretici. 

C. Katerleos se foloseşte și scrierea lui Pseudo-Fotie Zece întrebări şi tot 
atâtea răspunsuri (Emuskonov ABv5ov Kvpiiiov: „H Avrokepoin EKkânoia 1ng 
Ovkpaviag..., ogA. 46). 

Pe progresistul filopapistaş Dimitrie Homatianos, C. Katerlos îl prezintă în 
studiul său ca pe un „mare canonist” al secolului XIII, urmând părerii liberale a 
acestuia despre admiterea hirotoniilor făcute de eretici (Eniok6nov ABv5ov 
Kwpiiiov: „H Avrokepoin Ekkânoia ns Ovkpoviac..., 681.60; Migne, P.G.119, 
956). 

Kollut, care a fost hirotonit episcop de meletieni, Sfântul Atanasie nu l-a 
recunoscut ca arhiereu, respingând hirotoniile făcute de acesta: „nimeni nu se 
îndoieşte că Kollut a murit ca preot, că orice hirotonire facută de el este invalidă 

